
Prolog 


Mayfair, Londra 
Aprilie 1816 


Cu ochii mari de uimire, tânăra de 18 ani Annabelle 
Greene făcu un pas în spate pentru a se desprinde de faţa 
dură a lui Quinton Carlisle, cel de care se lipise într-un mod 
atât de scandalos. Îşi duse palma la buze. Umflate, fierbinţi, 
umede... Cerule, o sărutase! 

Pentru Dumnezeu, îl lăsase să o sărute! 

Îşi înăbuşi un suspin de vinovăţie. Îl /ăsase? Practic, 
sărise în braţele acelui ticălos ca să fie sărutată! 

— Annabelle? întrebă el încet pe un ton îngrijorat. 

Zgomotul de la balul aglomerat organizat de contesa 
de St James nu răzbătea până sub bolta bogată de 
trandafiri din fundul grădinii, unde îi învăluiau umbre 
întunecate. 

Îl fixă cu privirea, pur şi simplu neştiind ce putea să îi 
spună. Cu câteva minute în urmă, se strecurase pe terasa 
bibliotecii pentru a scăpa de învălmăşeala de la petrecere şi 
o cotise în grădină. Îşi dorise câteva minute de linişte, în 
care să nu mai fie subiectul şoaptelor şi al râsetelor 
doamnelor invitate la bal, care socoteau că ea avea să cadă 
în propria cursă. La urma urmei, nu era decât însoţitoarea 
unei lady, nu avea cu adevărat dreptul să poarte mătase şi 
bijuterii ori să danseze cu gentlemani buni de însurătoare. 

Dăduse însă peste Quinton Carlisle în umbră. Apoi se 
trezise în braţele lui şi fusese sărutată cum nu îşi închipuise 
vreodată că era posibil. 

— Te simţi bine? insistă el. 

Expresia de pe chipul lui umbrit îi spunea că era la fel 
de uluit ca ea. 

— M-ai... m-ai sărutat, şopti ea printre degetele încă 
lipite de gură. 

— Cu siguranţă, asta am făcut. Pe buze îi înflori un 
zâmbet diavolesc. Dar şi tu m-ai sărutat pe mine. 


— Ba nu! 

Minciuna ei evidentă îl făcu să ridice amuzat o 
sprânceană. 

Annabelle gemu. Nici măcar nu fusese doar un sărut. 
Fusese o îmbrăţişare în toată regula, înflăcărată şi 
pătimaşă, cu muşcături, sorbiri şi mâini neastâmpărate... 

— Mi-ar plăcea să o mai fac o dată. Se dădu un pas 
spre ea pentru a reduce distanţa dintre ei. Privirea lui 
fierbinte căzu asupra gurii ei. Foarte mult mi-ar plăcea. 

Mâna ei căzu de pe buze, dar nu pentru a-l încuraja, ci 
pentru că nu mai înţelegea nimic. Ce Dumnezeu îi apucase? 

— Dar nici măcar nu ne simpatizăm! scânci ea. 

În tot cazul, el nu o simpatiza pe ea. 

Pentru numele lui Dumnezeu, era Quinton Carlisle! Il 
cunoştea de când avea 10 ani. Zâmbetul lui nonşalant 
întotdeauna o făcuse să simtă fluturi în stomac, iar ea era 
sigură că frumuseţea lui l-ar fi făcut gelos până şi pe 
Adonis. Fiind unul dintre cei mai fermecători ticăloşi din 
Londra, reuşea să întoarcă privirile văduvelor şi soțiilor 
plictisite din înalta societate oriunde se ducea, chiar dacă 
nu avea decât 21 de ani. lar Belle trebuia să fie moartă ori 
să aibă 80 de ani ca să nu se simtă atrasă de el. 

În acelaşi timp, el era cel care îi otrăvise existenţa. Nu 
încetase niciodată să o necăjească, lucru cu care se 
îndeletnicise de când erau copii. Erau prieteni, fireşte, dar 
parcă în sezonul acela îi făcuse şi mai mare plăcere să o 
înfurie până când ea începuse să scuipe flăcări. Annabelle 
avusese tot felul de fantezii cu el, dar, cu siguranţă, lui nu îi 
păsase de ea. 

Până în seara aceea, când o luase în braţe. Trupul lui 
încordat se lipise de trupul ei moale, buzele lui se jucaseră 
cu ale ei, stârnind-o sărutare cu sărutare, până când ea 
crezuse că o să explodeze din pricina dorinţei ce o făcea să 
vibreze. 

Oh, ce gură delicioasă avea! Nu era de mirare că 
toate femeile din înalta societate pur şi simplu îi cădeau în 
braţe. De vreme ce ştia să sărute atât de bine, cui îi mai 
păsa de reputaţia lui de a fi sălbaticul dintre fraţii Carlisle? 


Dar lui Belle îi păsa. Reputația ei atârnase 
întotdeauna de un fir de păr din cauză că era cine era - 
nimeni alta decât fata fără casă a uneia dintre fostele 
menajere ale lui Lord şi Lady Ainsley, care fuseseră atât de 
milostivi, încât o primiseră în casa lor pe ea, însoţitoarea 
fără un ban în buzunar, a cărei mamă era moartă şi al cărei 
tată îşi ispăşea pedeapsa în închisoare. In pofida 
încercărilor lui Lord şi Lady Ainsley de a o ajuta să intre în 
grațiile înaltei societăți, nu exista nicio persoană 
participantă la bal gata să o accepte. lar toţi îi dăduseră 
foarte clar de înțeles acest lucru, chiar în repetate rânduri. 

lar acum era pe cale să pună în pericol până şi 
această poziţie fragilă. Cerule, cum ajunsese în situaţia 
asta? Şi nu oricum, ci cu Quinton Carlisle! | se învârtea 
capul. 

— Ba eu te simpatizez, Belle, o contrazise el cu o voce 
groasă şi răguşită. 

Capul i se învărti la propriu spre el. O... simpatiza? 

Gura lui pluti pe deasupra gurii ei atât de aproape, 
încât îi simţi respiraţia înfiorându-i buzele. 

— Îţi pot demonstra dacă nu mă crezi. 

Ea îşi lipi palma de pieptul lui ca să nu-l lase să se 
apropie, însă degetele ei o trădară, prinzându-se de 
brocartul vestei şi ţinându-l pe loc. 

— De ce m-ai sărutat aşa? 

El se aplecă şi îi atinse scurt buzele. Fu un sărut dat în 
grabă, dar ascundea promisiunea lucrurilor perverse pe 
care i le-ar fi făcut dacă ea l-ar fi lăsat... Tot felul de lucruri 
încântător de tentante. 

— Pentru că aşa am vrut. 

Îi zâmbi larg la adăpostul umbrelor, apoi se aplecă să 
o sărute din nou, de data asta având mult mai multe în 
minte decât o atingere în treacăt... 

Ea îi puse mâna pe umăr şi îl opri. 

— De ce m-ai sărutat, Quinton? 

Se retrase nedumerit, apoi răspunse încet: 

— Sincer? Nu ştiu. 

Oh, acesta era exact ultimul lucru pe care o tânără 


lady voia să-l audă după primul sărut! Nici măcar nu fusese 
în stare să găsească o minciună convingătoare sau unul 
dintre complimentele drăgăstoase pe care le oferea cu 
atâta dibăcie altor doamne. 

Se vedea treaba că ea nu merita nici măcar o simplă 
măgulire. 

Ochii lui licăriră. 

— Annabelle, nu eşti genul de femeie cu care mă 
strecor de obicei într-un colţ întunecos. 

Sinceritatea dură a cuvintelor lui o răni profund. El 
însă chicoti, de parcă situaţia în care se aflau ar fi fost 
amuzantă. 

Ea clipi, dar nu îşi putu stăpâni lacrimile. 

— A fost doar o glumă pentru tine? 

Era doar o altă cale de a o necăji şi de a o pune pe 
jar? Ştia că el era un ticălos, dar nu se aşteptase să se 
preteze la aşa ceva! 

Expresia lui deveni serioasă la adăpostul umbrelor. 

— La început, da, recunoscu el. Dar după aceea, nu. 

Simţi cum furia şi ruşinea încep să pună stăpânire pe 
ea. Îl împinse cu un strigăt slab, apoi se întoarse pentru a 
ieşi de sub boltă... 

Şi se împiedică. 

Piciorul i se poticni într-o rădăcină şi căzu în faţă. 
Dezechilibrată şi neputând să se oprească, se lovi cu 
umărul de stâlpul de la intrare. Auzi zgomotul ascuţit de 
material sfâşiat cu doar câteva clipe înainte să dea cu 
genunchii de pământ. Pentru un moment, nu fu în stare să 
facă nimic din cauza şocului şi rămase sprijinită în palme şi 
în genunchi, cu capul plecat de jenă şi cu corsajul desfăcut. 

— Belle! Quinton îngenunche lângă ea şi o luă de 
braţ. Te-ai lovit? 

Strânse ochii să nu o podidească lacrimile fierbinţi şi 
dădu din cap dezaprobator. O altă minciună. Inima i se 
făcuse ţăndări. 

O ajută să se ridice în picioare. Cu mâinile încleştate 
pe corsaj ca să nu îi alunece, de parcă astfel ar fi alungat 
ruşinea ce o copleşise, îşi smulse braţul din strânsoarea lui. 


Privirea i se înceţoşase din pricina lacrimilor şi a umbrelor şi 
nu-i mai desluşea chipul - oh, ce bine îi părea! Nu ar fi 
suportat să vadă că îi era milă de ea. Ar fi murit de ruşine! 

— Te simţi bine? insistă el calm şi o luă de umeri ca 
să nu-l mai respingă. 

Ea oftă adânc. 

— Rochia mea... 

Rupsese rochia scumpă din mătase de culoarea 
fildeşului şi împodobită cu perle, pe care Lady Ainsley 
insistase să o poarte la primul ei bal. Corsajul sfâşiat se 
desfăcuse în dreptul sânilor, iar fusta era murdară de praf. 

— Dă-mi voie să te ajut, zise el şi se întinse spre ea. 

— Pleacă! Se întoarse pentru a se feri de el. Nu mi-ai 
făcut destule în seara asta? 

O fixă cu privirea neîncrezător şi rămase cu gura 
deschisă când o văzu atât de furioasă. Apoi miji ochii. 

— Nu am făcut nimic... 

— Carlisle! O voce bărbătească urmată de hohote de 
râs răsună în liniştea din grădină. Aici erai! 

— Dumnezeule! răbufni el, apoi încercă să o acopere 
cu haina lui. 

Era prea târziu. 

În grădina întunecată, apărură doi bărbaţi cu 
trabucurile aprinse şi cu paharele de whisky în mână. Ambii 
încremeniră când o văzură pe Belle cu rochia sfâşiată şi pe 
Quinton cu haina pe jumătate scoasă. Pe chipuri li se lăţiră 
rânjete lascive, şi dinţii le luciră sub razele lunii. 

— E ocupat, zise tărăgănat primul dintre ei. 

Cel de-al doilea îşi trânti braţul peste umerii 
prietenului lui şi ciocni paharul de pieptul acestuia. 

— Foarte plăcută ocupaţie! 

Belle fu cuprinsă de un nou val de umilire şi se făcu 
mică sub privirile lascive ale celor doi, care o măsurau 
încet, de la tivul murdar până la corsajul desfăcut. Se 
întoarse cu spatele, dar fu prea târziu. Sigur o 
recunoscuseră, chiar şi în lumina aceea difuză. Şi sigur îşi 
închipuiseră că ea şi Quinton... 

— Plecaţi! mârâi el, apoi se puse între ea şi cei doi 


bărbaţi, strângând pumnii pe lângă corp. 

Primul bărbat scoase un sunet dispreţuitor. 

— Şi să te distrezi doar tu? 

Belle îl recunoscu - era Burton Williams, cel mai mic 
dintre fiii vicontelui Houghton. | se strânse stomacul. „Oh, 
Doamne, nu secătura şi bârfitorul ăsta!” 

— Totuşi, n-aş fi zis niciodată că eşti în stare de aşa 
ceva, mormăi Williams batjocoritor. 

Lui Belle i se strânse pieptul atât de tare, încât nu 
putu respira şi avu senzaţia că urma să i se oprească inima. 
Lăsă capul în jos pentru a-şi ascunde faţa când prima 
lacrimă i se scurse pe obraz. 

— Plecaţi de aici! repetă Quinton scrâşnind din dinţi. 
Nu este treaba voastră! 

William îl ignoră şi începu să râdă. Se distra prea tare 
luându-l peste picior pe Quinn şi umilind-o pe ea ca să 
plece. 

— Ce faci, drăguţo, ţi-ai rupt rochia? 

Celălalt îi trase una peste umăr lui Williams ca să-i 
atragă atenţia asupra fustei. 

— Inainte sau după ce a stat în genunchi? 

Trupul voinic al lui Quinton se încordă atât de tare de 
furie, încât parcă vibră în aerul nopţii. 

— Plecaţi! le ordonă el. Şi să nu spuneţi nimănui 
nimic. 

— Sau ce? îl luă Williams în zeflemea şi îşi aruncă 
paharul în tufele de flori, gata să sară la bătaie. 

Celor doi bărbaţi le pieri cheful de distracţie. Li se 
aspriră chipurile şi se îndreptară de spate. Deja părea că 
sar scântei în jurul lor. 

— Quinn, nu! 

Ea îşi puse mâna pe braţul lui drept pentru a 
împiedica bătaia cu pumnii care era pe cale să înceapă. 
Dacă ar fi izbucnit o bătaie în grădină, sigur ar fi ieşit toată 
lumea din sala de bal. Toată Londra ar fi aflat cum fuseseră 
găsiţi şi ar fi presupus exact acelaşi lucru pe care îl 
gândiseră Williams şi prietenul lui despre ei. 

— Plecaţi, vă rog! insistă ea. 


Ochii lui Quinton scăpărară precum nişte tăciuni. 

— Şi să-i las să scape după ce te-au insultat? 

— Da! zise ea cu vocea sugrumată, temându-se să nu 
izbucnească în plâns. Nu-i nicio... 

— Inghesui o snoabă intelectuală? râse prietenul lui 
William. Rău ai ajuns! 

— Poate că snoabele intelectuale au gust de afine. Ce 
gust au, Carlisle? William făcu un pas spre Quinn. E o afină 
coaptă şi zemoasă, gata să facă poc pe o limbă de mascul? 

Braţele musculoase ale lui Quinn se încordară sub 
degetele ei, iar ea simţi că furia care mocnise până atunci 
în el avea să izbucnească. 

— Quinton, nu face asta! îl imploră ea. Te rog! 

Dar el îşi scutură umerii şi păşi în faţă cu pumnii 
strânşi, sărind direct la bătaie. Într-o clipită, începură să 
sară pumni din toate părţile, urmaţi de bufniturile 
revoltătoare ale celor care îşi atingeau ţinta. 

Pe Annabelle o cuprinse panica. Nu putea fi văzută 
arătând aşa! In niciun caz în prezenţa unuia dintre craii 
îndrăgiţi din Mayfair, care se bătea cu pumnii goi din cauza 
ei. 

Fără să se mai gândească la nimic altceva, ştiind doar 
că trebuia să plece de acolo înainte să fie văzută, o luă la 
fugă spre casă. Era disperată să găsească salonul 
doamnelor şi să se ascundă acolo până când Lady Ainsley 
avea să o salveze şi să pună capăt acelui coşmar. 

— Aşteaptă-mă, Belle! strigă Quinn. 

Ea aruncă o privire peste umăr, suficient cât să-l vadă 
dând un pumn care îl făcu pe Williams să se clatine. 

— Opreşte-te! 

Ultimul lucru pe care l-ar fi făcut era să stea în faţa lui 
atât de ruşinată sau să-l vadă cum ia bătaie din cauza ei. ÎI 
auzi abandonând bătaia ca s-o ia la fugă după ea, aşa că 
iuți pasul prin umbrele întunecate spre uşa terasei. Întinse 
o mână tremurândă spre clanţă... 

— Annabelle, nu! 

Deschise larg uşa şi se grăbi să intre. Se opri brusc şi 
îşi înăbuşi un icnet de mirare când le văzu pe patru dintre 


cele mai indiscrete persoane din înalta societate stând în 
bibliotecă. Se holbară la ea de parcă locul ei ar fi fost în 
grajd, nu într-o casă de la oraş, alături de ele. Privirile lor o 
cercetară apoi de sus până jos, observând, pe rând, 
corsajul rupt şi boţit, petele de praf de pe fustă... „Oh, 
Dumnezeule!” 

Quinton ajunse lângă ea o clipă mai târziu, ciufulit şi 
răvăşit după bătaie. Pe chipurile femeilor răsăriră zâmbete 
atotştiutoare, iar ochii le străluceau de parcă ar fi fost nişte 
hiene pe cale să savureze un festin. Un ticălos şi o femeie 
pe care o considerau prea prost-crescută ca să facă parte 
dintre ele... 

Işi scoase haina să-i acopere umerii, dar era prea 
târziu. Răul fusese făcut. Rochia ei sfâşiată şi murdară era 
dovada supremă - şi arma - de care aveau nevoie pentru a- 
i distruge reputaţia. 


Capitolul 1 


Cumbria, Anglia, lângă granița cu Scoția 
Septembrie 1822 


Annabelle se opri din plimbarea prin grădina 
castelului Glenarvon, unde ieşise împreună cu Lady Ainsley, 
şi îşi ridică privirea spre soarele după-amiezii târzii, care 
cobora încet spre linia orizontului. Mai trecuse o zi. 

Simti un junghi în piept când şopti: 

— A rămas doar o lună. 

Vicontesa văduvă îşi petrecu un braţ în jurul lui Belle 
şi dădu hotărâtă din cap în timp ce o bătu încurajator pe 
braţ. 

— Mai e destul timp. 

Belle nu era la fel de sigură. Nu trecuseră ultimii patru 
ani pe nesimţite, şi ea era tot nemăritată, când mai era 
doar o lună până la ziua ei de naştere şi până la termenul 
final la care îşi putea revendica moştenirea? 


Trase adânc aer în piept şi îşi îndreptă ochii spre 
priveliştile întinse ale proprietăţii din Cumbria pe care o 
iubea, cu râul şi vâlceaua ei, şi mai departe peste câmpiile 
de iarbă-neagră care se întindeau până la munţii albaştri 
din zare. Oferită în dar unui preferat al Coroanei în timpul 
războiului civil din Anglia, proprietatea fusese ridicată la 
graniţă pentru a rezista invaziei scoțiene. Fusese lăsată 
moştenire familiei răposatului Lord Ainsley drept o 
proprietate valoroasă, chiar dacă nu aducea venituri mari, 
fiind atât de aproape de nord, încât un vânt mai puternic ar 
fi putut să o mute cu totul în Scoţia. 

Cu toate acestea, Annabelle îi iubea fiecare 
centimetru acoperit de stânci şi de buruieni. După o 
copilărie petrecută mai mult pe drumuri, când se mutaseră 
uneori şi în miez de noapte pentru a se ascunde de 
creditorii tatălui ei, iar de multe ori fără să ştie unde aveau 
să se oprească să mănânce, pacea şi stabilitatea de la 
Glenarvon i se păreau încă un vis. lar în doar o lună, când 
urma să împlinească 25 de ani, proprietatea urma să fie a 
ei. 

Asta dacă se mărita. 

Sau o putea pierde pentru totdeauna dacă nu se 
mărita. Proprietatea urma să revină bisericii, iar Belle ar fi 
pierdut tot... Munţii şi sălbăticia, oiţele adorabile şi păşunile 
lor, până şi iazul în care înota în serile de vară. Singura 
casă pe care o cunoscuse vreodată cu adevărat. 

Aceasta era situaţia apăsătoare în care se afla. Şi la 
fel de bine ştia că de vină era doar dragostea. 

Văduva îi sesiză tulburarea şi adăugă discret: 

— Nu-ţi vrem decât binele, draga mea. 

— Ştiu. 

Belle o strânse cu drag de braţ şi se întoarse înainte 
ca Lady Ainsley să vadă că avea lacrimi în ochi. 

Lady Ainsley şi răposatul ei soţ ţinuseră întotdeauna 
la Belle, încă de când venise să locuiască cu ei la vârsta de 
10 ani. Mama ei murise de friguri, iar tatăl, care făcuse 
parte din viaţa ei doar pentru a-i produce probleme, fusese 
condamnat la închisoare în urmă cu doi ani. Nu avusese 


alte rude care să o ia în grijă. 

Pentru că mama ei fusese la un moment dat angajata 
vicontelui, Lady Ainsley voise să o ajute crescând-o ca pe 
însoţitoarea ei, deoarece vicontesa nu avusese niciodată 
copii. Aşadar, o primiseră cu braţele deschise şi o trataseră 
ca pe propria lor fiică. Într-adevăr, avusese parte, la fel ca 
toate cele trei fiice din primul mariaj al lordului Ainsley, de 
o educaţie minunată, de toate rochiile şi accesoriile pe care 
şi le dorise şi de un cămin sigur şi stabil. Totodată, îşi 
doriseră ca ea să nu aibă probleme tot restul vieţii. Prin 
urmare, Lord Ainsley îi lăsase ei castelul Glenarvon, 
deocamdată în administrarea noului viconte, dar numai 
dacă se mărita până când împlinea 25 de ani. Ulterior, 
proprietatea avea să fie controlată de soţul ei şi de neatins 
de şarlatanul ei tată. 

Drumul spre iad era însă pavat de intenţii bune, iar 
prin încercarea lor de a o proteja, îi făcuseră rău fără să 
vrea. Peste o lună urma să împlinească 25 de ani şi nici 
urmă de vreun soţ. 

— Avem un plan şi va funcţiona, îi aminti Lady 
Ainsley, referindu-se la ceaiurile şi petrecerile pe care 
intenționau să le găzduiască. 

Aveau să fie invitaţi absolut toţi gentlemanii eligibili, 
iar Belle avea şansa să îi cunoască şi să se decidă dacă 
vreunul dintre ei merita să îi fie soţ. Un sezon mai scurt, 
organizat în grabă. 

Fireşte, venise vremea să se dezvăluie că zestrea era 
castelul Glenarvon. Cu permisiunea vicontesei, Belle ţinuse 
secretă această informaţie, nedezvăluind-o nimănui, cu 
excepţia câtorva persoane de încredere care aveau 
temeiuri legale să cunoască statutul proprietăţii - 
supraveghetorul proprietăţii, avocatul familiei şi Sir Harold 
Bletchley, care deţinea proprietatea vecină. Se temuse să 
nu fie asaltată de vânători de zestre care să-şi dorească 
pământul mai mult decât ar fi dorit-o pe ea şi fusese 
îngrozită să nu se aleagă cu un mariaj ca al mamei ei. Unul 
în care lipsa afecțiunii soţului să îi transforme căsnicia într- 
un coşmar. 


Acum însă, odată cu apropierea termenului-limită şi 
ţinând cont de lipsa acută de peţitori, nu mai avea de ales, 
trebuia să divulge secretul zestrei. În plus, trebuia să se 
mulţumească şi cu o căsătorie de convenienţă. 

— Şi nu uita că îl avem pe Sir Harold, zise Lady 
Ainsley pe neaşteptate. Ţi-ar fi un soţ bun. 

Belle încremeni. Era sigură că Sir Harold ar fi fost un 
soţ bun. Dar nu pentru ea. Îşi dorea să discute cu soţul ei şi 
alte subiecte în afară de acelea despre vânătoare şi ogari. 

Oh, Sir Harold, nu era în niciun caz un om rău. Pe de 
altă parte, nu era nici genul de bărbat care ar fi făcut-o 
fericită, care să-şi considere soţia un partener cu aceleaşi 
drepturi, care să poată conduce proprietatea şi să-i merite 
respectul. 

Lady Ainsley începu să-i înşire calităţile ca şi cum ar fi 
citit un articol din Debrett's: 

— Deţine o proprietate şi are o avere însemnată, este 
o persoană respectată, provine dintr-o familie bună... Ar fi o 
pereche foarte bună pentru tine din toate punctele de 
vedere. Poate ar trebui să te mai gândeşti la cererea lui. 

Belle se abţinu cu greu să nu izbucnească în plâns. 
Lady Ainsley încerca să o ajute cum considera ea că e mai 
bine. Şi nu greşea. O tânără cu descendenta lui Belle - sau, 
mai bine zis, cu /ipsa viței nobile - nu se putea mărita 
vreodată cu un gentleman decât dacă avea drept zestre o 
proprietate. Dar lui Belle nu îi păsase niciodată de rangul 
sau de poziţia ei în societate, voia doar să îi mulţumească 
pe Lord şi pe Lady Ainsley. Nu o interesa câtuşi de puţin 
dacă cei din înalta societate aveau să o dispreţuiască 
pentru tot restul vieţii sau să o primească cu braţele 
deschise. Le întorsese spatele în urmă cu şase ani, atunci 
când şi ei îi întorseseră spatele. Singurul lucru care conta 
acum era să i se permită să locuiască în continuare în casa 
pe care o iubea, înconjurată de persoanele la care ţinea. 

Pur şi simplu, nu plănuise să accepte un mariaj pe 
care nu şi-l dorea. 

— Nu cred că noi doi ne potrivim, o contrazise ea 
repede, înainte ca Lady Ainsley să considere că tăcerea ei 


însemna că avea să se supună. Cred că ar trebui să caut şi 
în altă parte. 

Doar să cauţi în continuare, o avertiză Lady Ainsley cu 
toată afecțiunea şi îngrijorarea unei mame adevărate. Mă 
tem că eşti din ce în ce mai nehotărâtă în privinţa 
căsătoriei. 

— Nu am nimic împotriva căsătoriei, se apără Belle. 
Este o instituţie cât se poate de respectabilă. Nu se 
împotrivea, dar nici nu se asemănase vreodată cu tinerele 
doamne care de abia aşteptau să se mărite, care îşi 
petreceau tot timpul gătindu-se şi încercând să prindă în 
mreje cel mai bun soţ, unul de rang înalt şi cu o avere 
impresionantă. Eu îmi doresc un mariaj bazat pe respect, 
prietenie, interese comune... dragoste. Adăugă apoi cu o 
voce blândă, fiind sigură că văduva avea să observe 
admiraţia ei pentru oamenii care îi deveniseră părinţi: Un 
mariaj precum cel pe care l-ai avut dumneata cu Lord 
Ainsley. 

Negreşit, căsătoria din dragoste era o noţiune 
demodată, aflată în contradicţie cu principiile moderne, 
care presupuneau că afecțiunea era ultimul lucru de luat în 
considerare în vederea căsătoriei de către doamnele din 
înalta societate. Cu toate acestea, Belle ştia din experienţa 
mamei ei ce i se putea întâmpla unei soţii captive lângă un 
soţ căruia nu îi păsa câtuşi de puţin de adevărata relaţie ce 
trebuia clădită într-o căsnicie. 

Belle nu era strălucită la aritmetică, dar cu siguranţă 
ştia să numere până la nouă, numărul lunilor care se 
scurseseră până când părinţii ei fuseseră obligaţi să se 
căsătorească. Nu se iubiseră, iar Marcus Greene crezuse că 
are dreptul să-şi controleze soţia, dacă nu prin ordine şi 
insulte, atunci cu pumnul. Nu le asigurase niciodată un 
acoperiş deasupra capului sau o sumă corespunzătoare de 
bani pentru hrană şi îmbrăcăminte - uneori chiar deloc -, 
preferând să îşi petreacă nopţile bând şi zilele schimbându- 
şi locul de muncă, pe care nu îl putea păstra mai mult de 
câteva săptămâni. Soţia şi copila fuseseră târâte în această 
situaţie, fără nicio cale de scăpare. Beţiile se îndesiseră, 


bătăile deveniseră mai violente şi mai frecvente, datoriile 
crescuseră... Până când fusese arestat pentru furt şi văârât 
la închisoare. Sentința lui reprezentase eliberarea familiei 
lui. 

Deşi situaţia mamei ei îi dovedise câtă suferinţă putea 
aduce un mariaj, Belle fusese martora căsniciei adevărate 
dintre Lord şi Lady Ainsley. Oh, şi ei se certaseră! Îşi 
aruncaseră cuvinte furioase, la un moment dat vicontesa 
refuzând să îşi părăsească budoarul timp de o săptămână, 
cât îi luase soţului ei ca să îi ceară scuze. Vicontele însă nu 
o înjurase niciodată şi nici nu ridicase mâna asupra el. Se 
iubiseră cu adevărat, iar dragostea dintre ei contase. 

Totul depindea de dragoste, Belle era sigură de asta. 

Sau de lipsa ei. 

Ţinând cont de circumstanţele actuale, dacă era să 
aleagă între a se căsători cu un bărbat care nu o iubea şi a 
rămâne necăsătorită, Belle era hotărâtă să devină fată 
bătrână. 

Insă nu putea să o mărturisească cu voce tare, de 
teamă să nu îi frângă inima văduvei. lar în situaţia în care 
risca să rămână fără casă, nu prea mai avea de ales. 

— Şi eu îmi doresc să ai o căsnicie fericită, îi dădu 
Lady Ainsley dreptate. Tocmai de aceea i-am trimis vorbă 
lui Quinton Carlisle. 

Belle se împiedică. 

Străduindu-se să-şi recapete echilibrul, se întoarse 
spre vicontesă cu ochii mari şi gura căscată. În stare de 
şoc, încercă să îşi recapete vocea şi, în cele din urmă, zise 
pe un ton mult prea ridicat: 

— De ce? 

Lady Ainsley continuă să privească drept înainte. 

— Să te ajute să-ţi găseşti un soţ, desigur. 

Belle rămase mută de uimire. Ticălosul ace/a să o 
ajute să-şi găsească un soţ potrivit? Ce ştia el despre 
vânarea unui soţ în afară de modul în care putea evita să îşi 
pună verigheta pe deget? „Dumnezeule!” Aşadar, erau atât 
de disperate, încât Lady Ainsley fusese constrânsă să-l 
invite pe diavolul acela! 


Indiferentă faţă de efortul pe care îl făcea Belle pentru 
a se aduna, vicontesa îşi continuă plimbarea prin grădină. 

— Am adăugat un bilet pentru el când i-am scris 
mamei lui luna trecută, pentru a o felicita pe Elizabeth că a 
reuşit să-şi însoare un fiu fără scandal. Mai bine zis, se 
corectă Lady Ainsley, cu un scandal ma; mic. Trent s-a 
însurat cu nepoata unuia dintre fermierii care au în arendă 
o bucată din moşie. Sunt sigură că bârfele au ajuns până în 
Cornwall. 

Belle nu văzuse biletul respectiv, pentru că altfel sigur 
i-ar fi dat foc. Bineînţeles că acesta era motivul pentru care 
vicontesa nu-i sudase o vorbă până acum. 

| se strângea stomacul numai când se gândea că 
trebuia să-l revadă. 

— Dar de ce tocmai Quinton? 

— Pentru că avem nevoie de ajutorul lui. Văduva îşi 
întoarse privirea spre vâlceaua din zare. Nepotul meu se 
pricepe ca nimeni altul să deosebească soţii potriviţi de cei 
nepotriviţi. 

„Ha!” Singurul ajutor pe care îl putea oferi Quinton 
era să creeze probleme. Exact aşa cum ei îi făcuse deja. 

În trecut, ori de câte ori se întâlniseră în rarele ocazii 
când Annabelle îi însoţise pe Lord şi pe Lady Ainsley în 
Londra, ticălosul acela o necăjise fără milă. Se comportase 
exact ca băieţii care trăgeau fetele de cozi doar ca să le 
înfurie. Cu trecerea timpului, supliciul a luat amploare, 
părând că încântarea lui creştea odată cu supărarea el. 

Asta până la începutul sezonului ei londonez, când el 
depăşise orice limită. 

— Dar, milady, ştii ce s-a întâmplat între noi, şopti ea, 
uimită de faptul că amintirea era în continuare dureroasă. 

Ultima persoană din lume pe care Belle şi-o dorea în 
viaţa ei era bărbatul responsabil de bătutul ultimului cui în 
sicriul reputației sale. 

— Da. Buzele lui Lady Ainsley se strânseră într-o linie 
subţire. Acesta e alt motiv pentru care l-am chemat aici. 
Este ultima lui ocazie să-ţi ceară scuze. 

Puțin probabil. Fraţii Carlisle nu-şi cereau niciodată 


iertare pentru dezastrul pe care îl provocau, şi se îndoia că 
Quinton se schimbase atât de mult în ultimii şase ani încât 
să aibă remuşcări. 

Şi oricum nu avea nevoie de scuze. Remuşcările 
rostite cu forţa de Quinton nu aveau cum să compenseze 
nenorocirea pe care o aruncase asupra vieţii ei. Din cauza 
acelei nopţi nefaste din grădina de la St James, ea nu avea 
niciun peţitor propriu-zis. Se agăța în continuare de 
marginea societăţii, şi fiecare serată la care participase în 
acel sezon îi arătase încă o dată cât de diferită era de 
tinerele născute în înalta societate. Faptul că vicontele şi 
vicontesa o adorau nu schimba cu nimic statutul lui Belle şi 
al tatălui ei - însoţitoarea şi infractorul condamnat. 

Inainte de acea seară, gentlemanii îi acordaseră 
puţină atenţie. După aceea, parcă ar fi devenit cu totul 
invizibilă. 

Lucrul acesta însă nu o deranja prea tare. Problema 
era însă că perioada de graţie se scursese, iar acum trebuia 
să aleagă dintr-o mulţime de bărbaţi care o doreau doar 
pentru moştenirea ei. Pentru Glenarvon se temea şi mai 
tare. Şi aşa era destul de rău că trebuia să intre într-o 
uniune care nu era bazată pe dragoste... Dacă din greşeală 
îl alegea pe unul care nici nu avea să o lase să administreze 
proprietatea?  Glenarvon ar fi căpătat statut de 
coproprietate, iar soţul ei ar fi avut ultimul cuvânt de spus. 
Un soţ bun ar fi lăsat-o s-o administreze după cum ar fi 
crezut ea de cuviinţă, dar nu avea nicio garanţie că 
bărbatul cu care urma să se mărite nu ar fi făcut ceea ce 
făcuse tatăl ei - minţise, pariase la jocuri de noroc, furase, 
abuzase... Nu avea cum să-şi dea seama care era 
adevăratul lui caracter decât prea târziu. 

Lady Ainsley continuă: 

— Existând riscul ca de nicăieri să apară tot felul de 
vânători de zestre când vor afla de averea ta, ne trebuie o 
prezenţă masculină impozantă care să-i ţină la respect. 

— l-ai spus care e adevăratul motiv al invitaţiei? 

Incepu să se simtă vinovată că îl atrăgeau într-o cursă 
pe Quinton. Sau, mai bine zis, că Lady Ainsley o atrăgea pe 


ea în cursă cu planul scandalos de a-l aduce pe pungaşul 
acela aici. 

Vicontesa se simţi insultată de acuzaţia subtilă. 

— O să plece în America, şi doresc să-mi mai văd 
nepotul o dată. Sunt femeie bătrână şi s-ar putea să nu mai 
apuc să-l văd întorcându-se. 

Belle ridică o sprânceană. O cunoştea şi o iubea pe 
Lady Ainsley ca pe propria mamă, însă era limpede că 
evitase să-i răspundă, lucru care nu prea îi stătea în 
caracter. 

Aşadar, nu-i spusese adevărul lui Quinn. 

Dar văduva nu se înşela; avea o vârstă înaintată, iar 
Belle nici nu voia să se gândească că avea să o piardă pe 
Lady Ainsley aşa cum îi pierduse pe mama şi pe viconte. Işi 
muşcă buza de jos cuprinsă de remuşcări. 

— Dacă dumneata consideri că e mai bine ca Lord 
Quinton să se afle aici, atunci... 

— Da. 

Un răspuns cam intempestiv. Belle o privi cu 
suspiciune. 

Quinton Carlisle nu era singurul pe care Lady Ainsley 
îl manipula pentru a-i găsi lui Belle un soţ. Nu exista nicio 
cale de a evita căsătoria dacă voia să beneficieze de 
moştenire, iar Lady Ainsley îşi dădea toată silinţa să se 
asigure că Belle nu rămânea fără un acoperiş deasupra 
capului. Belle nu o putea învinovăţi de nimic. 

În schimb, metoda găsită - în special implicarea lui 
Quinton - avea să aducă necazuri. 

— Sunt o femeie practică, Annabelle, îi explică Lady 
Ainsley. Nu te poţi baza întotdeauna pe sentimente. La un 
moment dat, trebuie să ţii cont de latura practică. 

Belle bănuia că femeia avea dreptate. Spera doar ca 
la un moment dat să nu uite acest lucru. 

— Poate că eu şi Ainsley ne-am înşelat acum şase ani, 
când nu am insistat să te măriţi cu Quinton, zise vicontesa 
gânditoare. Poate că acum nu ai mai fi fost în situaţia 
aceasta. 

Nu, ar fi fost într-o situaţie şi mai rea! Acesta fusese 


motivul pentru care îl implorase pe Lord Ainsley să nu îi 
ceară să se căsătorească cu Quinton pentru a-şi salva 
reputaţia după bal. Poziţia ei socială nu s-ar fi schimbat cu 
nimic dacă ar fi fost obligată să se mărite cu el. In schimb, 
un mariaj plin de animozităţi şi regrete le-ar fi distrus 
amândurora viaţa. Nu îl mai văzuse niciodată atât de furios 
pe viconte, dar se lăsase înduplecat, în cele din urmă, şi îi 
dăduse permisiunea să se întoarcă într-un mod discret la 
Glenarvon, ca să uite de Londra şi de acea noapte oribilă. 

În ceea ce îl privea pe Quinton, avea senzaţia că 
ticălosul îşi dăduse seama cât de aproape fusese să-şi pună 
pirostriile, aşa că nu avea de gând să mai vină vreodată la 
Glenarvon, invitat sau nu de mătuşa lui. Pe Belle o liniştea 
acest gând. Adevărul era că deocamdată avea destule pe 
cap. 

Nu conta. Quinton Carlisle era ultima persoană la care 
voia să se gândească. În niciun caz nu avea chef să-şi bată 
capul cu el când asfinţitul era atât de frumos, iar seara era 
una dintre cele mai plăcute din acel an. 

— Te rog să mă scuzi, milady. Belle îşi alunecă braţul 
de pe cel al vicontesei. Aş dori să mă plimb puţin până la 
iaz ca să iau o gură de aer curat înainte de cină. 

— Prea bine. Ne vedem la cină. Îşi înclină obrazul spre 
Belle ca să primească un sărut. 

Belle se conformă cu un surâs. 

Lady Ainsley se duse spre casă, iar Belle răsuflă 
uşurată şi se grăbi să pornească în direcţia opusă, spre 
capătul grădinii şi cărarea din spatele ei. Un drum ducea în 
sus, spre ruinele vechiului castel, iar celălalt cobora spre 
vâlcea şi spre iazul retras. O luă în jos, înaintând cu 
repeziciune pe cărarea bine cunoscută pe care păşise cel 
puţin o dată pe zi în ultimii cincisprezece ani. 

Era prima clipă de răgaz pe care o avea în acea zi, 
aşa că ajunse la marginea iazului fredonând o melodie şi 
începu să se dezbrace. Se lepăda de toate grijile cu aceeaşi 
uşurinţă cu care îşi lepăda hainele. Măcar o vreme, putea 
să uite de toate problemele şi să se relaxeze în voie în 
seara aceea de vară. Intră în apa rece care o înfioră, trase 


aer în piept şi se scufundă ca să înoate spre mijlocul iazului, 
aşa cum făcea în majoritatea serilor de vară. Ca 
întotdeauna, vâlceaua era doar a ei. Bărbaţii erau cu toţii la 
grajduri, unde se strângeau de obicei, sau se întorseseră la 
familiile şi casele lor din sat. Nu era nimeni să o vadă 
printre tufele dese de pe marginea iazului sau care să îi 
invadeze intimitatea. 

Închise ochii şi lăsă apa rece să o revigoreze, să o 
răcorească de frustrările pe care le acumulase în toată 
viaţa ei. 

Însă nu reuşi să alunge tristeţea care o cuprindea ori 
de câte ori se gândea că exista posibilitatea să piardă 
Glenarvon dacă nu îşi găsea un soţ. Proprietatea fusese un 
refugiu pentru ea, acolo scăpase de ororile copilăriei, 
avusese întotdeauna un pat cald şi mâncare la discreţie, nu 
viermii albi pe care îşi aducea aminte că îi scotea din făină 
împreună cu mama ei. Ce s-ar fi ales de ea dacă rămânea 
fără siguranţa pe care acest loc i-o oferea şi fără 
momentele acelea speciale? Cum ar mai fi fost vreodată 
fericită dacă ar fi pierdut toate lucrurile pe care le apreciase 
cu adevărat? 

— la te uită! O voce groasă de bărbat răsună în 
liniştea serii. Ce avem noi aici? 

Când se întoarse, Annabelle icni surprinsă. Îşi acoperi 
rapid sânii goi cu braţele şi se scufundă până ce apa rece îi 
ajunse la bărbie, ascunzându-şi trupul în apa iazului. 

Neputând să-i vadă chipul pentru că stătea cu soarele 
în spate, se holbă la străinul înalt care stătea pe marginea 
iazului, chiar lângă mormanul ei de haine. Işi înăbuşi teama 
şi groaza şi simţi că se înfurie rău de tot. Cum îndrăznea să 
se strecoare aşa când era singură, dezbrăcată şi 
vulnerabilă? 

— Cine eşti? îl luă ea la rost cu cea mai fermă voce de 
care era în stare, deşi din postura în care se afla era 
oarecum ironic. Cerule, nici să fugă nu putea! Ce doreşti? 

Un zâmbet poznaş înflori peste umbrele care îi 
întunecau chipul. 

— Belle, strigă el cu vocea lui puternică, uşor amuzată 


acum. Tu eşti? 

Umerii i se prăbuşiră sub apă. Dumnezeule, era în 
stare să recunoască oricând acel rânjet! Zâmbetul acela 
amplu şi senin care ar fi putut convinge un rege să renunţe 
la tronul său... 

— Quinton Carlisle! strigă ea răspicat, enervată 
pentru că exact atunci îşi făcuse apariţia. 

Tipic pentru Quinn. Întotdeauna apărea în cele mai 
nepotrivite momente. lar întâmplarea făcea ca de data asta 
- ca şi cum derbedeii ar fi avut un al şaselea simţ - să stea 
în faţa unei femei dezbrăcate. 

Ultima dată când îl văzuse, Quinn avea doar 21 de 
ani, tocmai absolvise Oxfordul şi promitea încă de pe atunci 
că avea să devină un mare crai. El şi cei doi fraţi mai mari 
făcuseră ravagii în cele mai notorii locuri publice din Londra 
în acel sezon, ca şi cum s-ar fi întrecut care să aibă un 
comportament de beţiv mai depravat. Cei trei fuseseră 
principalul subiect de bârfă din saloanele doamnelor, 
acestora nevenindu-le să creadă că fraţii Carlisle făceau 
parte dintre cei cu rang înalt. Pe de altă parte, în timp ce 
doamnele îi vorbeau de rău în public, în particular se 
dădeau pe lângă ei. In special pe lângă Quinton, al cărui 
zâmbet fermecător le convingea imediat să le dăruiască 
inimile. Precum şi alte părţi anatomice. 

Nu era de mirare că în acea primăvară nu o băgase în 
seamă decât ca să o chinuiască. De ce să-şi bată capul cu o 
fată de la ţară care se simţea în largul ei mai degrabă într-o 
bibliotecă decât într-o sală de bal, când cele mai sofisticate 
doamne din înalta societate concurau pentru a-i atrage 
atenţia? Ar fi trebuit să-şi dea seama când o sedusese să îi 
ofere primul sărut că pentru el nu însemnase nimic. Ce 
gâsculiţă fusese! 

— Care vasăzică tu erai. Cu o sclipire amuzată în ochii 
lui albaştri, vizibil încântat că o surprinsese într-o postură 
atât de jenantă, se lăsă pe călcâie ca să fie la nivelul ei. 
Văd că eşti vârâtă până în gât, ca de obicei. 

— Şi tu eşti aceeaşi belea, bombăni ea, întărâtată să 
se certe cu el aşa cum o făceau când erau copii. 


Nu scăpase de vechile obiceiuri. 

El pufni în râs. Pe frunte îi căzu o şuviţă de păr blond 
când îşi scoase jobenul şi îşi băgă degetele prin onduleurile 
bogate, la fel de aurii cum şi le amintea. Zâmbetul lui larg 
nu putea fi mai luminos. 

Ah, ce bine îi cunoştea privirea aceea! Şi ce bine ştia 
ce efect avea asupra femeilor! Chiar şi acum, când ştia ce îi 
poate pielea băiatului cu chip angelic, se simţea atât de 
răscolită de acel surâs fermecător, încât îşi înfipse degetele 
de la picioare în nămolul de pe fundul iazului. 

Quinton îşi scoase mănuşile de călărie din piele, apoi 
şi le plesni de coapsa încordată, de parcă poziţia jenantă - 
şi din ce în ce mai friguroasă - în care o găsise era o mare 
glumă. 

— Nu eram sigur că eşti tu, o tachină el, sau dacă nu 
cumva au apărut sirene în Scoţia. 

— Suntem în Anglia, îi dădu ea replica imediat. 
Pacostea asta scotea ce era mai rău din ea - aşa făcea 
întotdeauna, să-l ia naiba! Dar n-ai decât să-ţi continui 
liniştit drumul, Scoţia e la doar cincisprezece kilometri 
încolo, zise ea şi smuci capul spre munţii din zare. Călătorie 
sprâncenată! 

În loc să se simtă jignit, el râse şi ochii îi luciră 
puternic. Tipic pentru Quinn - energie fără limite şi o 
personalitate fascinantă. 

— Loialitatea ta faţă de Coroană şi ţară este 
admirabilă, Belle, dar cântecul patriotic Râde, Britannia! nu 
cred că are prestanţă într-un iaz de rate. 

Oh, ce afurisit era! Strânse din buze şi îi aruncă o 
privire ucigătoare, temându-se să nu spună ceva ce avea 
să regrete. 

Era la fel de enervant ca pe vremuri, deşi avea cu 
şase ani mai mult, era mai matur şi, cu siguranţă, mai 
masiv şi mai musculos. O cuprinse groaza la gândul că Lady 
Ainsley comisese o greşeală teribilă invitându-l acolo. Cum 
putea el, dintre toţi bărbaţii din lume, să o ajute să îşi 
găsească un soţ, lucru pe care nu şi-l dorise de la bun 
început? 


Deocamdată însă principala ei grijă nu erau mătuşa ei 
şi rezolvarea haosului pe care defunctul viconte îl crease în 
viaţa ei, ci ieşitul din apă şi recuperarea hainelor fără să fie 
văzută de Quinn. Judecând după modul relaxat în care se 
sprijinea pe călcâie, cu braţul aşezat nonşalant pe coapsă, 
nu avea de gând să se comporte ca un gentleman şi să 
plece. 

— Lady Ainsley e în casă, îl informă ea, simțind că i se 
face pielea de găină. 

Dumnezeule, dar rece mai era apa! În câteva minute, 
sigur începeau să-i clănţăne dinţii. 

— Ştiu. Fratele meu, Robert, e cu ea, îi explică el. Dar 
grăjdarul mi-a spus că tu eşti aici, şi m-am gândit să te 
salut înainte să intru în casă. Aşa că... salut! Până şi în 
lumina palidă a sfârşitului de asfinţit ochii îi sclipeau 
diavoleşte. Mă simt ca pe vremuri. 

Vremuri pe care ea, una, ar fi dat orice să le uite. 

Când ea se uită cu disperare la hainele de la 
picioarele lui, el îi urmări privirea. 

— Chiar eşti...? Se prefăcu şocat când îi agăţă cu un 
deget rochia şi o ridică în aer. Vai de mine, Belle! Tu chiar 
trăieşti ca în sălbăticie aici, în zona de graniţă! 

Deşi apa era rece, ea se îmbujoră imediat. Doar Quinn 
îi putea atrage atenţia atât de batjocoritor că era 
dezbrăcată. 

Oftă enervată, tremurând de frig. Îi clănţăneau dinţii, 
iar când începu să dârdâie, se rugă ca el să nu observe 
asta. De fapt, să nu observe nimic altceva. 

— Vrei, te rog... 

— Vai de mine şi de mine ce neatent sunt! Clătină din 
cap şi scoase un sunet dispreţuitor. Poate vine vreo fiară 
sălbatică să-ţi ia hainele ori se stârneşte vântul şi le ia pe 
sus... 

— Quinton James Carlisle, să nu îndrăzneşti! 

Însă ameninţarea ei nu fusese deloc convingătoare, 
de vreme ce nu putea face nimic să-l oprească. La naiba, 
ştia şi el asta! ` 

Asta nu făcu decât să-i lărgească rânjetul. Işi dădea 


seama după expresia lui că era tentat să facă exact lucrul 
de care ea se temea, şi anume să plece cu hainele ei, 
lăsând-o precum Eva în grădina raiului. Şarpe mincinos! 

— Aceeaşi Belle de altă dată. Râse din suflet, ca şi 
cum se bucura cu adevărat să o vadă. la spune-mi, în 
continuare preferi cărţile în locul oamenilor? 

— În locul unora, da. Şi în special în locul tău. 

Quinton mai că se prăbuşi de râs, ca şi cum i-ar fi citit 
gândurile. Ticălosului chiar îi ardea de râs! Ar fi trebuit să 
aibă decenţa să se simtă vinovat pentru tot ce pătimise ea 
din cauza lui în toţi anii aceia. 

Frustrată, strânse pumnii deasupra apei. 

— De ce îţi place tot timpul să mă superi? Nu mai 
suntem copii. 

— Nu, nu mai suntem. O studie cu o privire întunecată 
şi intensă, care dovedea că era bărbat până în măduva 
oaselor. Dar când te necăjesc îţi apare sclipirea aceea în 
ochi, Belle, zise el cu o voce mieroasă. Şi întotdeauna mi-a 
plăcut să-ţi văd focul din privire. 

Începu să tremure. De data asta, nu din cauza frigului. 

Dar nu putea avea încredere în cuvintele lui 
linguşitoare. Din punctul ăsta de vedere, nu se schimbase, 
dar în rest, era altfel... Era mai înalt, mai lat, mai voinic. Şi, 
imposibil de crezut, mai masculin. Pantalonii strâmţi din 
piele de căprioară îi scoteau în evidenţă muşchii tari ai 
coapselor şi talia subţire, la fel de bine cum haina mulată 
pe spatele lui îi reliefa lăţimea umerilor. De când îl văzuse 
ultima oară, se transformase într-un bărbat înalt cât un 
munte, întocmai ca fraţii lui mai mari. În schimb, zâmbetul 
îi rămăsese la fel de charismatic ca pe vremea când era 
doar un copil. 

Dacă ar fi fost vorba de altcineva, Belle ar fi spus că 
era un bărbat atrăgător. Poate chiar chipeş. Din nefericire, 
îi cunoştea pe fraţii Carlisle şi ştia foarte bine ce le putea 
pielea. Sebastian era cel serios, lui Robert îi plăceau 
riscurile, iar Quinton... Ei bine, Quinn rezolva orice cu 
farmecul său. 

Oricum, şarmul lui nu mai avea nicio putere asupra ei. 


Devenise imună. Însă nu-i fusese deloc uşor. 

Preţ de o clipă, fu tentată să îi arate cât de tare îi 
făcea sângele să fiarbă, să iasă pur şi simplu goală din iaz 
să îşi adune hainele. Ce i-ar fi plăcut să-i vadă chipul uimit! 
Era sigură că o credea incapabilă să facă un lucru atât de 
îndrăzneţ. 

Ideea aceea ispititoare o făcu să tremure. Îi era frig, 
dar simţea în pântec o nelinişte incitantă. Era sigură că fata 
pe care o cunoscuse el nici nu s-ar fi gândit la aşa ceva, dar 
femeia în care se transformase Annabelle era în stare să 
facă un lucru atât de neaşteptat. Ceva atât de îndrăzneţ 
încât el... 

Belle strănută. 

— Noroc! zise el, apoi băgă mâna în apa de la 
marginea iazului. Brrr! Dar nu ţi se pare rece? 

Miji ochii în direcţia lui. Nu voia să mai zică nimic, fiind 
sigură că de data asta sigur avea să spună ceva nepotrivit. 

— Hai, Belle, ieşi din apă! Te-ai albăstrit. Ochii îi 
sclipeau de încântare că o putea necăji. Parcă eşti o afină. 

Simţi că se sufocă. „Afină!” O usturară ochii din 
pricina cuvintelor lui necugetate şi simţi un junghi în piept. 
Trecuseră atâţia ani, iar el era atât de necruţător încât să 
aducă vorba de noaptea aceea oribilă! Şi continua să-i 
zâmbească, nepăsător la cruzimea comentariului său 
deplasat. Fireşte, pe el nu-l afectase în niciun fel. Reputația 
lui nu fusese distrusă din cauza unei bătăi. Inima lui nu 
avusese de suferit. A ei însă, da. 

Trupul şi-l putea ascunde sub apă, dar umilinţa 
neagră care i se aşternuse pe chip precum norii de furtună, 
nu. 

Expresia lui nedumerită îi spunea că observase 
schimbarea ei bruscă, dar nu înţelesese pe deplin efectul 
spuselor lui. Din cauza nodului care i se pusese în gât, ea 
se temea să rostească vreun cuvânt, de frică să nu înceapă 
să plângă. Nu voia să plângă în faţa lui, nu voia să îi arate 
niciodată cât de tare o rănise. 

— Belle, te-ai... Oh, Doamne! Surâsul îi păli, şi ochii i 
se îmblânziră, îmi pare rău. A trecut aşa de mult timp de 


atunci, că am uitat. 

Ea însă nu uitase şi nici nu avea să uite vreodată. 

Se ridică în picioare, apoi se întoarse cu spatele la ea 
şi se îndepărtă câţiva paşi. Nu îi mai ardea de glume. 

— Poţi să ieşi când vrei. 


Stând cu spatele şi cu privirea concentrată asupra 
umbrelor aruncate de asfinţit asupra peisajului rural, Quinn 
auzi plescăitul apei care îi dădu de ştire că Belle se îndrepta 
cu repeziciune spre țărm. 

Zâmbi. Annabelle Greene. lute la mânie, prudentă, 
serioasă... exact cum şi-o amintea. Pe vremea când erau 
copii, stătuse tot timpul cu nasul în cărţi ca o şcolăriţă. O 
poreclise Clopoţica doar ca să o enerveze. Aşa îi rămăsese 
numele. 

Încă îi plăcea să o enerveze. 

Nu o minţise - voia să-i vadă mânia din priviri, 
întotdeauna îi plăcuse asta. Poate pentru că toate 
doamnele din înalta societate pe care le cunoştea îşi 
mascau cu foarte mare atenţie emoţiile. Annabelle nu era 
aşa, chipul ei simpatic nu fusese niciodată în stare să îi 
ascundă gândurile, iar zâmbetele ei senine luminaseră 
întotdeauna încăperea în care se afla. 

Poate că lucrurile erau mai simple de atât. Pe măsură 
ce se maturizase, ajunsese la concluzia că furia avea foarte 
multe în comun cu pasiunea. Pasiunea stârnită de enervare 
era aproape la fel de incitantă precum cea stârnită de 
dorinţă. 

— Eşti bine? strigă el peste umăr. Apoi adăugă, doar 
ca s-o mai necăjească puţin. Clopoţica! 

— Sunt... sunt bine! 

O auzi clănţănind de frig. Se simţi vinovat că o ţinuse 
mai mult decât ar fi trebuit în apa aceea rece. Sau poate că 
nu mai era în stare să vorbească de furie şi doar scrâşnea 
din dinţi. Aşa era Annabelle pe care o cunoştea. 

Dumnezeule, chiar trecuseră şase ani de când nu o 


mai văzuse? 

Ultima dată se întâlniseră în Londra, cu prilejul 
primului ei sezon. Ca un boboc târziu care nu se 
transformase pe deplin într-o femeie, fusese la vârsta când 
curbele începeau să i se formeze şi să se contureze. Silueta 
ei ca varga pe care o avusese până atunci se preschimbase 
în picioare lungi şi ochi mari ca alunele, stângăcia se 
transformase în graţie, iar timiditatea i se atenuase într-o 
sfială naturală. Clopoţica devenise brusc interesantă până 
şi pentru un bărbat experimentat ca el. 

După care o sărutase. 

Îşi aducea aminte de aroma dulce ca mierea a buzelor 
ei, de parfumul sălbatic de iarbă emanat de pielea ei, de 
moliciunea  maleabilă a curbelor ei... De confuzia 
extraordinară care îl cuprinsese după aceea. Ce Dumnezeu, 
era Clopoţica! Însoţitoarea mătuşii Agatha. Inocentă şi 
neexperimentată. Şi cu atât mai interesantă. 

Se scurseseră şase ani în care nu o mai văzuse. 
judecând însă după schimbul usturător de replici, parcă nu 
se schimbase. Şi, destul de ciudat, se simţea mult mai 
uşurat decât ar fi recunoscut că ea nu se schimbase. 

Nu se putu abtine să nu o mai întărâte puţin. 

— Vrei să te ajut cu ciorapii? 

— Rămâi acolo unde eşti! 

— Dar mă pricep foarte bine la ciorapi de damă, zise 
el tărăgănat. 

— Oh, bombăni ea în barbă. Simt sigură că te pricepi. 

E| chicoti. Rămăsese aceeaşi Annabelle. 

Era bine de ştiut că unele lucruri nu se schimbaseră, 
mai ales în situaţia în care totul în viaţa lui avea să ia altă 
turnură. Inclusiv invitaţia neaşteptată de a vizita Glenarvon, 
care îi dăduse planurile peste cap. Mătuşa Agatha îi dăduse 
de înţeles în scrisoare că voia să regleze unele chestiuni 
financiare, ceea ce era de bun augur pentru el. 

— Lady Ainsley zicea că vrei să pleci în America, 
strigă Belle de undeva din spatele lui. Aşa e? Chiar pleci? 

Încercarea ei nenaturală de a face conversaţie de 
complezenţă îl făcu să zâmbească. Sau mai degrabă 


tentativa ei deloc subtilă de a-l trage de limbă ca să afle 
când intenţiona să plece. 

— Da. 

Dar mai întâi trebuia să-i prezinte omagiile mătuşii lui 
şi să intre în posesia sumei pe care aceasta se gândise să i- 
o dea. Săracii nu puteau face nazuri, iar el avea nevoie de 
orice bănuţ de care putea face rost pentru a-şi duce planul 
la capăt. Perspectivele lui, fiind al treilea ca vârstă dintre 
fraţii lui, erau cel puţin limitate, iar asta dacă privea 
lucrurile optimist. Da, reuşise să administreze cu succes 
proprietatea familiei sale ca ajutor al lui Sebastian, care o 
moştenise. Adevărul era că avusese mai mult succes decât 
şi-ar fi imaginat oricine altcineva despre o persoană cu 
reputaţia lui de sălbatic. În doar doi ani, profiturile 
proprietăţii crescuseră cu peste cincizeci la sută. 

Era însă proprietatea lui Sebastian, nu a lui, şi 
întotdeauna îl enervase faptul că trebuia să stea în umbra 
titlului. Îşi cunoştea meritele, iar asta însemna că trebuia 
să-şi croiască un drum al lui în viaţă, unde abilităţile proprii 
îi decideau succesul, iar legătura cu ducele de Trent nu 
aveau nicio însemnătate. 

— Unde te duci, în Noua Anglie sau în Virginia? insistă 
ea, ca şi cum conversaţia ar fi fost una cât se poate de 
obişnuită. Ca şi cum nici nu ar fi fost dezbrăcată. 

— În Carolina de Sud. 

— De ce? 

Interogatoriul ei îl făcu să zâmbească larg. 

— l-am promis tatălui meu. 

— Nu, îl corectă ea. De ce în Carolina de Sud am 
întrebat. 

— Acolo locuieşte un prieten vechi de-al tatălui meu. 

Aşa Jeffers fusese înregimentat în batalionul tatălui 
său în timpul primului război cu americanii, iar după război 
rămăsese în fostele colonii, unde achiziţionase o 
proprietate destul de mare în apropierea oraşului 
Charleston, de-a lungul râului Ashley, stabilindu-se acolo 
împreună cu familia lui. El şi soţia lui nu aveau însă decât 
fiice. 


— A îmbătrânit şi nu mai are pe nimeni care să-i 
muncească pământul. Aşa că îl scoate la vânzare. 

— Şi îl cumperi tu? 

— Da. 

Afacerea fusese aranjată de tatăl lui. Richard Carlisle 
înţelesese nevoia lui Quinn de a fi pe propriile lui picioare şi 
nu încercase să-l facă să se răzgândească când îşi pusese 
în minte să plece în America. Ba chiar îl încurajase. Lui 
Quinn nu îi dădea mâna să cumpere singur proprietatea nici 
măcar la preţul avantajos oferit de Jeffers, drept pentru 
care tatăl său fusese de acord să-i împrumute suma 
necesară, îi pusese o singură condiţie: Quinn trebuia să le 
permită lui Jeffers şi soţiei acestuia să locuiască pe 
proprietate tot restul zilelor şi să aibă grijă de ei. 

lar Quinton avea de gând să respecte ultima 
promisiune pe care i-o făcuse tatălui său. De fapt, era chiar 
ultima promisiune. Scrisoarea trimisă de Jeffers, în care era 
de acord cu termenii contractului de vânzare, sosise cu 
doar trei zile înainte de accidentul în urma căruia tatăl lui îşi 
pierduse viaţa. Quinn fusese nevoit să îşi amâne planurile, 
dar profitase de acea promisiune pentru a-şi alina durerea 
şi a-i fi alături mamei sale când avusese nevoie de el. 

Jeffers binevoise să înţeleagă dorinţa lui Quinn de a 
rămâne în Anglia pentru a-şi ajuta familia în perioada de 
doliu şi pentru a-l ajuta pe Sebastian să conducă 
proprietatea până în momentul în care reuşeau să angajeze 
un administrator de moşie priceput. Însă perioada de doliu 
luase sfârşit şi fusese angajat un administrator bun. lar 
prezenţa lui Quinn era necesară în Charleston. Nu putuse 
să-i fie alături tatălui său în noaptea în care avusese 
accidentul care îl ucisese, dar putea să aibă grijă de Asa 
Jeffers. 

— Şi nu ar trebui să fii deja pe vaporul care merge în 
Vest? întrebă Belle. 

Bună întrebare. Nu mai era timp. Trebuia să ajungă în 
Charleston înainte de anul nou, pentru că Jeffers nu mai 
putea ţine terenul pentru el, fiind obligat să-l vândă înainte 
de aplicarea taxelor. Deoarece trebuia să se îmbarce spre 


America în doar patru săptămâni pentru a ajunge în timp 
util, călătoria aceasta până la graniţă îi fusese peste mână. 
Însă nu era atât de mândru ca să refuze un fond 
suplimentar pe care mătuşa Agatha era dispusă să i-l ofere 
şi care îl ajuta nu doar să-şi cumpere proprietatea 
americană, ci şi să pornească propria afacere. 

— O să fiu în scurt timp, răspunse el ferm. 

Fireşte, ştiuse că vizita la Glenarvon presupunea să o 
întâlnească pe Annabelle. Nu se despărţiseră în cele mai 
bune circumstanţe ultima dată, dar presupunea că aveau 
să se tolereze reciproc în cele câteva zile înainte de a porni 
spre coastă. 

De abia atunci putea să se gândească la viitor. Nicio 
clipă mai devreme. 

— Quinton! Mi-ai băgat ciorapii în praf! 

Zâmbi iar larg. Da. Aceeaşi Clopoţica pe care o 
cunoştea. 

Sau poate... 

Cât se schimbase Belle în ultimii şase ani? 

Tentaţia de a-şi satisface curiozitatea era prea mare 
pentru a o putea ignora. Oricum, cine l-ar fi învinovăţit dacă 
trăgea puţin cu ochiul? La urma urmei, orice bărbat ar fi 
fost curios să o privească pe femeia pe care nu o mai 
văzuse de când avea 18 ani, atunci când o sărutase atât de 
pătimaş. 

— Şi ia uite! Mi-ai umplut rochia de iarbă. 

Oare era aceeaşi fată deşirată ca pe vremuri? Doar 
piele şi os, colţuri ascuţite şi tălpi mari? Sigur avea să 
plătească pentru gestul pe care urma să-l facă, dar nu se 
putu abţine şi se uită peste umăr. 

| se opri răsuflarea când o zări în lumina palidă aurie- 
violacee a asfinţitului, goală, rotunjită şi cu apa picurând de 
pe ea, cu trupul întors pe jumătate spre el în timp ce se 
grăbea să se îmbrace. „Pe toţi dracii!” Sâni plini, cu sfârcuri 
roz-închis întăriţi din cauza apei reci, şolduri rotunde şi 
picioare lungi care începeau de la tălpi până la... „Mda”. Ei 
bine, crescuse şi se transformase din cap până în picioare. 

înghiţi în sec. Clopoţica se transformase în femeie. 


Şi, Dumnezeu îi era martor, nu fusese pregătit 
sufleteşte pentru aşa ceva şi nici pentru reacţia viscerală a 
mădularului rigid. Dumnezeule, pentru C/opoţica! lar când 
se întoarse să-şi tragă cămăşuţa peste cap, peste sâni şi 
peste şolduri, întărâtându-l fără să ştie cu imaginea din alt 
unghi a trupului ei împlinit, noua privelişte îl lăsă din nou 
fără suflare. 

Se întoarse cu spatele înainte să fie surprins 
holbându-se la ea. Strânse pumnii care îi tremurau pe lângă 
corp, trase adânc aer în piept şi răsuflă încet ca să se 
liniştească. 

Care vasăzică aşa. Nu încăpea nicio urmă de îndoială 
că lucrurile se schimbaseră pe parcursul ultimilor şase ani. 
In moduri cât se poate de inedite şi interesante. 

— O clipă mai durează, strigă ea. Nu ajung la... 

Auzi țesătura foşnind în spatele lui. Quinn îşi imagină 
trupul acela mlădios unduindu-se ca să ajungă să-şi prindă 
rochia la spate, sânii strânşi în corsaj şi spatele arcuit. Unul 
dintre picioarele ei lungi era probabil expus pe jumătate de 
fusta ridicată până la marginea dantelată a ciorapului, pe 
care ar fi putut să i-l ruleze încet pe coapsă şi apoi să-l 
atingă cu gura. 

— Mai am puţin şi sunt gata! 

Strânse ochii cât putu de tare şi încercă să nu se mai 
gândească la rotunjimea şi plinătatea posteriorului ei în 
timp ce stătea aplecată să-şi încalţe cizmuliţele. Pufni 
enervat. Dintre toate femeile, tocmai ea se găsise să-i 
provoace o asemenea reacţie, să simtă mâncărimea 
aceea... 

— Hai odată, mai repede! o grăbi el. 

Nu ştia cât mai putea rezista să stea acolo fără să se 
uite. 

— Gata, îl anunţă ea. M-am îmbrăcat. 

„Slavă Domnului!” Se întoarse. 

Şi încremeni când o văzu în toată splendoarea. 

Dulce şi cu siguranţă încântătoare - şi mult mai 
ispititoare decât îşi aducea el aminte -, Belle se uită la el 
printre genele lungi şi plecate. Imbrăcată cu rochia ei de 


muselină cu model floral delicat, cu părul castaniu-deschis 
prins, arăta cât se poate de cuviincios, de parcă nici nu ar fi 
fost surprinsă înotând dezbrăcată. Îi ajungea doar până la 
umăr, dar avea o siluetă care îi inspira prezenţa unei 
amazoane, o alură paşnică şi o graţie naturală. Nesiguranţa 
ei fusese înlocuită de o încredere în sine pe care îşi amintea 
că i-o mai văzuse o singură dată, şi anume în momentul în 
care îşi încolăcise braţele în jurul grumazului lui pentru a-l 
săruta. 

Belle îi întinse o mână, iar el simţi parfumul de iarbă- 
neagră plutind în aer. Acelaşi parfum sălbatic şi floral de 
care îşi amintea. 

Obrajii îi erau delicat înroşiţi, iar mâncărimea pe care 
o simţise în mădular se preschimbase într-o dorinţă care îl 
furnica pe toată şira spinării. 

— Bine ai venit la castelul Glenarvon! spuse ea încet. 
Adăugă apoi cu o politeţe uşor înţepată şi o străfulgerare în 
ochi precum nişte tăciuni mocniţi, pe cale să se aprindă: 
Sper că vei avea o şedere plăcută. 


Capitolul 2 


— Aici eraţi, zise Lady Ainsley pe un ton hotărât când 
Belle şi Quinn intrară în salonul de zi. 

Belle îi zâmbi stânjenită pentru că durase atât de mult 
să se întoarcă, apoi zâmbi în semn de bun venit spre 
Robert, fratele mai mare al lui Quinton, când îl văzu că se 
ridicase pentru a o întâmpina. Părea încântat să o revadă. 

Mai important era că nu fugise de aia. Asta însemna 
că Lady Ainsley nu le adusese încă la cunoştinţă adevăratul 
motiv pentru care fraţii fuseseră convocați în ţinutul de la 
graniţă, pentru că probabil aşteptase să fie şi Belle de faţă. 

Îşi înăbuşi un oftat de ruşine. Speră că vicontesa 
renunţase la planul ei nebunesc... 

— Cred că ai avut multe de discutat cu Quinton, 
adăugă optimistă Lady Ainsley. 


Nu avu noroc. Simţi un gol în stomac când se risipi şi 
ultima fărâmă de speranţă. 

— Nu prea, se eschivă Belle, refuzând să le prezinte 
problema reală celor doi bărbaţi înainte de a fi forţată să o 
facă. Situaţia era penibilă. Ultimul lucru pe care şi-l dorea 
era să admită în faţa ticălosului de Quinton că nu era 
capabilă să-şi găsească un soţ. Nu, nu capabilă. Mai 
degrabă se eschivase cu măiestrie. La drept vorbind, după 
felul în care se purtaseră bărbaţii din viaţa ei, putea fi 
judecată cu asprime pentru că nu era dornică să se lege pe 
viaţă de unul dintre ei? 

Acum însă nu mai avea de ales. 

Lady Ainsley strânse din buze când auzi răspunsul lui 
Belle, deloc pe placul ei. 

— În tot cazul, îmi pare bine că te-ai întors. 

Vicontesa miji ochii curioasă spre Quinton, încercând 
să-şi dea seama ce punea la cale. 

Belle se încruntă. Regreta oare Lady Ainsley decizia 
de a-l aduce aici, când îl avea în carne şi oase în faţa ei? 

Nu părea că regretă, deoarece privirea mătuşii lui fu 
domolită de o licărire optimistă, lui Belle i se strânse din 
nou stomacul şi i se înmuiară genunchii. 

— Acum, că suntem cu toţii prezenţi, anunţă 
vicontesa, Quinton, Robert, bun venit la castelul Glenarvon! 

— Mulţumim, mătuşă Agatha. 

Quinton o sărută pe obraz pe Lady Ainsley, iar ea se 
îmbujoră de fericire, chiar dacă îi făcu semn să se 
îndepărteze cu o falsă expresie încruntată. Nu păcălea pe 
nimeni. Întotdeauna avusese o slăbiciune pentru Quinton. 
Chiar şi când nemernicul nu meritase. 

— Nu aş rata nicio ocazie să te văd. 

Ignorând pufăitul ei neconvingător prin care voia să-şi 
arate lipsa de încredere, Quinton îi făcu semn fratelui său 
că totul e în ordine. 

— Totuşi, Robert avea de gând să fugă de o femeie. 

— Nu aveam de gând să fug, îl întrerupse Robert, uşor 
enervat. 

— De fapt, a vrut să scape, clarifică Quinn cu 


repeziciune. 

Robert încuviinţă din cap. 

— De lanţul unei lungi vieţi domestice... 

— ...Şİ matrimoniale. 

— Dar orice evadare din viaţa casnică... 

— ...e o evadare cu folos. 

— Aşa e! încheiară amândoi într-un glas. 

Cei doi bărbaţi se întoarseră spre Lady Ainsley, în 
aşteptarea unei reacţii provocate de schimbul lor rapid de 
replici. Văduva însă se mulţumi să îi privească doar ca pe 
nişte smintiţi. 

Într-adevăr, nici Belle nu fu în stare să spună nimic şi 
rămase cu gura căscată. Fraţii Carlisle avuseseră 
întotdeauna abilitatea stranie de a-şi încheia propoziţiile 
unul altuia, dar de data asta fuseseră... uimitori. 

Obişnuită de o groază de vreme cu bufoneriile lor, 
Lady Ainsley reveni la subiect. 

— Aşadar, mă bucur să vă văd pe amândoi. Aruncă o 
privire piezişă spre Belle. Dar nu v-am invitat aici ca să 
evitaţi nunțile. Ba aş spune că dimpotrivă. 

Cei doi redeveniră serioşi şi schimbară priviri confuze. 

Quinton îndrăzni să zâmbească. 

— M-ai invitat aici pentru că ai dorit să mă mai vezi o 
dată înainte de a pleca spre America. Zâmbetul îi păli când 
văzu că mătuşa ezită să-i răspundă. Nu-i aşa? 

Spinarea rigidă a lui Lady Ainsley se mai înmuie, de 
parcă ar fi înţeles că, într-adevăr, această vizită putea fi 
ultima ei ocazie de a-l vedea pe Quinton. 

— Fireşte că am vrut să te văd. Ţin foarte mult la toţi 
copiii lui Elizabeth. Buzele ei se strâmbară într-o grimasă 
critică. Voi, băieţii, aţi moştenit mai degrabă trăsăturile 
familiei tatălui vostru, nu pe ale mele. 

Cei doi bărbaţi rânjiră, iar Belle îşi dădu seama cu 
uimire cât de tare semănau. Erau precum două suporturi de 
cărţi în mărime naturală, aceiaşi umeri laţi, păr bălai şi ochi 
de culoarea nopţii. 

— Sunteţi întotdeauna  bine-veniţi, admise Lady 
Ainsley după o pauză foarte scurtă. Dar nu din cauza 


aceasta v-am chemat. 

Belle simţi că încăperea se micşora în jurul ei, lăsând- 
o fără aer. Îşi ţinu respiraţia, îngrozită de momentul care 
avea să vină... 

— Şi atunci de ce ne-ai invitat? se interesă Quinn. 

Întrebarea pluti în aer precum o dâră de fum. Ştiind 
ce avea să urmeze, Belle îşi cobori privirea spre covor şi se 
îmbujoră toată de ruşine. 

— Pentru că Annabelle are nevoie de un soţ, anunţă 
Lady Ainsley fără altă introducere. 

Oh, Doamne!” Lui Belle i se opri inima în loc. 

— Poftim? se răstiră la unison fraţii, cu vocile lor grave 
îngroşate de uimire, dar şi de panică. 

O cuprinse groaza. Ah, ar fi vrut să se poată ascunde 
sub canapea şi să moară acolo! 

Cu obrajii arzând, îşi ridică privirea şi îl zări pe 
Quinton holbându-se la ea. Privirea lui încurcată o măsură 
din cap până în picioare ca şi cum era prima dată când o 
vedea. Parcă nici nu i-ar fi trecut prin minte până atunci că 
şi ea se putea mărita. 

Belle îşi dădu ochii peste cap. Ticălosul era probabil 
îngrozit, deoarece credea că mătuşa voia să o mărite cu el. 
Chipul i se înroşi şi mai tare de ruşine. Şi de enervare. Ce 
Dumnezeu, nu era nimic în neregulă cu ea! Putea fi o soţie 
bună. La drept vorbind, el era cel care nu ar fi putut fi un 
soţ bun pentru ea dacă îl cerea pe ticălos şi... 

„Oh!” 

Inima îi tresări, iar undeva în străfundurile minţii 
începu să i se contureze o idee. O idee absolut disperată şi 
nebunească. 

„O cerere în căsătorie...” 

Lady Ainsley explică totul cu calm: 

— Răposatul meu soţ a insistat ca Annabelle să aibă 
traiul asigurat după moartea noastră, un acoperiş deasupra 
capului. Prin urmare, i-a acordat o moştenire care să 
acopere toate aceste trebuinţe. Umerii i se ridicară când 
trase aer adânc în piept. Am dorit să o protejăm de orice 
persoană care ar fi vrut să-i facă rău şi totodată să aibă un 


viitor alături de un soţ iubitor, care să o ajute să-şi 
controleze finanţele şi să îi ofere dragostea şi suportul pe 
care le merită. Un mariaj precum cel pe care l-am avut cu 
Ainsley al meu. 

— Foarte frumos din partea dumitale şi a unchiului 
Charles, murmură Quinton, urmat de aprobarea lui Robert. 

— Aşa am crezut şi noi, confirmă în mod solemn Lady 
Ainsley, uitându-se îngrijorată spre Annabelle, care îi evită 
privirea, neputând suporta îngrijorarea fără speranţă a 
vicontesei. Acesta a fost motivul pentru care am adăugat o 
clauză suplimentară în actul de moştenire. 

Robert se încruntă. 

— Şi anume? 

— Că mă voi mărita până când voi împlini 25 de ani, 
interveni încruntată Annabelle pentru a o scuti pe Lady 
Ainsley de răspuns. 

Voia să o cruţe de o parte din vina care cu siguranţă o 
măcina pe femeia aceea bună la suflet. Lady şi Lord Ainsley 
nu îi doriseră decât binele, iar Belle îi dezamăgise pentru că 
nu fusese în stare să-şi găsească un soţ. Adevărul era însă 
că nu îşi dorise să îl găsească, îşi dorise să se mărite doar 
din dragoste. 

— Dacă mă mărit până atunci, continuă încet Belle, 
neîndrăznind să se uite în ochii lui Lady Ainsley de teamă 
ca una dintre ele să nu înceapă să plângă, voi moşteni 
castelul Glenarvon. Dacă nu, va reveni bisericii. 

Exact asta părea că o să se întâmple pe măsură ce 
zilele până la aniversarea ei se scurgeau. Dacă nu cumva... 
Belle se mai uită o dată spre Quinton. De vreme ce o 
căsătorie din dragoste nu mai părea o opţiune viabilă, 
putea spera măcar la un soţ care să îi permită să păstreze 
proprietatea şi să o administreze după bunul ei plac. Avea 
nevoie de cineva care nu intenţiona să intervină. 

Sau care nu putea să intervină. 

Se simţi îmbărbătată. Până la urmă, poate putea 
profita cumva de nemernicul ăsta. 

— Aşadar, înţelegeţi că trebuie să-i găsim un soţ. 
Vicontesa îşi mută privirea de la un nepot la celălalt. Şi mă 


aştept la ajutor din partea amândurora. 

— Ce fel de ajutor, mai exact? întrebă Robert 
bănuitor. 

— Peste două zile, după slujba de duminică, vom 
anunţa ca fapt divers la biserică faptul că Belle a primit o 
zestre generoasă. Proprietatea castelului Glenarvon. Buzele 
văduvei se strâmbară dezgustate de consecinţele acestui 
fapt. Mă aştept să se ducă vorba şi să ni se umple casa de 
tot felul de peţitori care să o ceară de soţie. Voi va trebui să 
îl alegeţi pe cel mai potrivit dintre ei. 

— Dar e... începu Quinn gânditor, însă tăcu atunci 
când se uită spre Belle. 

„Adică să mă vindeţi cui licitează mai mult?” Belle nu 
îndrăzni însă să dea glas acestui gând, ştiind că ar fi rănit-o 
foarte tare pe Lady Ainsley. 

— La fel ca orice altă tânără din înalta societate care 
îşi face debutul în Londra şi îşi face cunoscută intenţia de a 
se mărita, îşi duse văduva ideea până la capăt. Singura 
diferenţă este că acele tinere au la dispoziţie mai multe 
sezoane să-şi aleagă un soţ, pe când noi avem doar patru 
săptămâni. 

Belle se cutremură. Lady Ainsley parcă făcuse o 
referire la un plan de luptă pentru capturarea duşmanului. 

— Acesta este motivul pentru care avem nevoie de 
voi aici, continuă văduva. Annabelle nu are rude de sex 
masculin care să o ajute cu formalităţile ce ţin de petit şi de 
alegerea persoanelor eligibile şi tocmai de aceea v-am 
convocat pe voi să ne asistați. Veţi fi păzitorii ei. Peţitorii vă 
vor aborda, iar voi îi veţi evalua în consecinţă. În cazul în 
care decideţi că respectivul este suficient de bun pentru a o 
curta pe Annabelle, îi acordaţi permisiunea. În caz contrar, 
trebuie să vă asiguraţi că respectivul pleacă şi nu o mai 
deranjează. 

Belle rămase cu privirea aţintită asupra covorului, 
nevrând să îşi ridice ochii pentru a se lămuri ce impresie 
făcuse planul lui Lady Ainsley asupra celor doi. Nu voia nici 
să vadă privirea acuzatoare - sau, mai rău, amuzată - a lui 
Quinton. 


— Acesta este planul nostru, încheie vicontesa. Şi va 
funcţiona, încă nu ne-am pierdut speranţa. 

Belle însă şi-o pierduse. Aproape complet. 

Aruncă o privire pe furiş spre Quinn în vreme ce ideea 
disperată din mintea ei începea să prindă cu adevărat 
contur. „O cerere în căsătorie”. Era ridicolă şi necugetată, 
absolut nebunească... 

Şi probabil singura soluţie pe care o mai avea. 

Quinn ridică sceptic o sprânceană. 

— E nevoie de un ticălos... 

— „.„„pentru a recunoaşte un ticălos? termină Robert 
propoziţia. 

— Exact, spuse Lady Ainsley, încuviinţând maiestuos 
din cap. 

Era de lăudat faptul că cei doi nu începuseră să râdă 
în hohote şi nici nu se scuzaseră să plece când îi auziseră 
planul. 

Quinn clătină din cap, vădit tulburat de nebunia 
acestui plan. 

— Mătuşă Agatha, ştii că am face orice pentru 
dumneata şi pentru Annabelle. Aruncă o privire jenată spre 
Belle. Dar noi nu cunoaştem niciun gentleman prin părţile 
astea. 

Robert se grăbi să-i dea dreptate. 

— Nu avem de unde să ştim pe cine să recomandăm 
sau pe cine să punem pe fugă. 

— Eu sunt de părere că o să vă descurcaţi fără 
probleme. Lady Ainsley trase adânc aer în piept şi îşi 
îndreptă umerii. La vremuri disperate, măsuri disperate, nu- 
i aşa, Annabelle? 

— Da, murmură ea gânditoare. 

Oh, cu siguranţă ideea ei era disperată! 

— Şi nu te curtează nimeni acum? Quinn se întoarse 
spre Belle. Nu există nimeni care să ţină la tine? 

Întrebarea asta o duru. Din cauza lui, a nopţii balului 
de la St James nu avusese niciun peţitor serios, dar nici nu 
încurajase pe nimeni. Toţi bărbaţii din viaţa ei o 
dezamăgiseră până la urmă, încercând fie să o controleze 


cu brutalitate, fie să-i facă rău voit. Până şi Lord Ainsley, pe 
care îl iubise ca pe un tată, îi dirija viaţa chiar şi acum. Ce 
motiv să fi avut să se lege pe viaţă de un bărbat? 

— Nu există, recunoscu ea, încercând în zadar să 
ignore umilinţa apăsătoare din piept. 

Societatea considera femeile nemăritate de 25 de ani 
ca fiind scoase din uz. De fapt, un mod delicat de a spune 
fată bătrână pe care nu o vrea nimeni. Lipsa statutului 
matrimonial reprezenta o dovadă a faptului că era ceva în 
neregulă cu ea, că era o femeie pe care o ocoleau bărbaţii. 
Belle era condamnată de două ori. Nu doar că reputaţia îi 
fusese distrusă în urmă cu şase ani, dar trăia între două 
lumi - ca însoţitoarea unei lady, nu era suficient de bună ca 
să se căsătorească cu cineva din înalta societate, dar era 
prea bună pentru a se mărita cu un bărbat obişnuit din sat. 

Ca şi cum ar fi fost invizibilă. Şi asexuată. 

Până de curând, acest lucru nu o deranjase. Socotise 
că viaţa de femeie nemăritată îi asigura calea către 
independenţă. Fără un bărbat care să o controleze sau să-i 
spună ce să facă, fără un soţ care să ţipe sau să ridice 
mâna la mânie. Se putea îmbrăca aşa cum voia şi îşi putea 
petrece timpul făcând ce-i plăcea şi nu avea să fie niciodată 
nevoită să renunţe la casa ei din cauza acţiunilor unui 
bărbat. 

Aceasta era ironia amară a situaţiei în care se afla. Se 
întâmpla din nou ca un bărbat să îi controleze viaţa, chiar 
dacă de dincolo de mormânt, în timp ce altul putea să o 
salveze. 

— Gentlemanul care deţine proprietatea vecină a 
cerut-o în căsătorie, comentă Lady Ainsley, sesizând 
tulburarea lui Belle. Sir Harold Bletchley. Deocamdată, este 
principalul pretendent al lui Annabelle. 

Pe Belle o cuprinse brusc groaza şi aruncă o privire 
panicată spre Quinn. 

— Nu este pretendentul meu, o corectă ea pe 
vicontesă cât de delicat putu. Nu voia să existe niciun fel de 
confuzie în mintea lui Quinn cu privire la relaţia ei - sau, 
mai bine zis, la lipsa relaţiei - cu Sir Harold. Nu îmi face 


curte şi nu am acceptat niciun fel de propunere din partea 
lui Sir Harold ori din partea altcuiva. 

Dacă era aici Quinn, poate nici nu mai trebuia să o 
facă. Fu prima dată când putu să îşi reconsidere situaţia cu 
o brumă de optimism. 

— Totuşi, a cerut-o mai demult şi i-ar face bucuros 
curte, interveni vicontesă. O simpatizează mult pe 
Annabelle. 

Probabil. Dar părea să-i simpatizeze mai degrabă 
moştenirea. 

— Speram că poate se mai iveşte cineva, explică ea. 
Cineva mai potrivit pentru mine. 

Privirea îi alunecă spre Quinton. Dacă soarta era de 
partea ei, poate tocmai îl găsise pe cel pe care îl căuta. La 
timpul potrivit. 

— Citirea publică a anunţului de căsătorie durează trei 
săptămâni, le aminti Robert. Privirea lui îngrijorată se 
înmuie când se îndreptă spre Belle. Nu ai prea mult timp. 

— Am făcut rost de o aprobare specială, îi informă 
Lady Ainsley. Văzând că afirmaţia ei îi surprinse pe toţi, le 
explică: Arhiepiscopul e prieten de familie. 

— Fireşte, bombăni Belle, şi umerii i se prăbuşiră. 

După câte se părea, până şi Dumnezeu voia să o vadă 
măritată. 

— Dorim ca festivitățile de nuntă să coincidă cu ziua 
ei de naştere, continuă vicontesa. Ar fi evenimentul perfect. 

— Am înţeles, rosti sacadat Quinn. 

Belle îşi dădu seama din expresia confuză de pe 
chipul lui că nu pricepuse mare lucru. Habar nu avea cum 
fuseseră prinşi Quinn şi Robert în încurcătura asta. 

— Ţinând cont de situaţia lui Belle şi de toate 
evenimentele care au adus-o aici, sublinie mătuşa ei pentru 
a-i aduce aminte subtil de rolul pe care el îl jucase, ne vei 
ajuta bucuros, nu-i aşa, Quinton? 

Nu fusese o întrebare. 

El o fixă câteva momente, timp în care se aşternu o 
linişte atât de apăsătoare, încât s-ar fi putut pierde în ea. 

— Bineînţeles. 


Văduva dădu aprobator din cap, mulţumită de 
răspunsul lui. 

— lar Annabelle te va lăsa la fel de bucuroasă să îi 
găseşti un soţ. 

Ironia neintenţionată a cuvintelor ei o făcu pe 
Annabelle să zâmbească. 

— Nu-mi mai încap în piele de bucurie, comentă Belle. 

Ochii de culoarea safirului ai lui Quinn se îngustară 
suspicioşi. Îşi dăduse seama că afirmaţia ei fusese o 
minciună, deşi habar nu avea care era adevăratul motiv din 
spatele ei. 

— Ah! Lady Ainsley răsuflă recunoscătoare când 
majordomul îşi făcu apariţia în cadrul uşii. A venit Ferguson. 

Majordomul făcu o plecăciune spre vicontesă, apoi 
spre ceilalţi. 

— Cina este gata, milady. 

— Prea bine. 

Lady Ainsley puse capăt conversaţiei oferindu-i braţul 
lui Robert pentru a o conduce în sufragerie, lăsând-o pe 
Belle cu... 

„Quinton”. 

Trase adânc aer în piept să se liniştească şi pentru a 
nu spune ceva regretabil. Nu era indicat să îl sperie tocmai 
acum, când el era scăparea ei. Neavând de ales, îl luă de 
braţ. 

În timp ce îi urmară îndeaproape pe Robert şi pe 
vicontesă, el se aplecă cu gura la urechea ei. 

— Ce naiba se petrece aici? 

— Lady Ainsley ţi-a explicat foarte bine, şopti ea cu 
obrajii roşii ca focul. Vrea să mă ajuţi să-mi găsesc un soţ 
ca să îmi pot primi moştenirea. Atât şi nimic mai mult. 

Miji ochii neîncrezător. 

— Minti! 

— Ba nu. 

Îi privi scrutător obrajii înroşiţi. 

— Minti de stingi! 

Îşi dădu ochii peste cap. La naiba cu obrajii roşii şi la 
naiba cu rânjetul de pe chipul lui! Nemernicul o înfuriase. Și 


totuşi, inima ei nătângă bubuia ca o trădătoare din cauza 
respirației lui calde care îi gâdila lobul urechii. 

Se strâmbă în sinea ei. Ce gâsculiţă disperată era! 
Fusese prinsă minţind, lumea ei era pe cale să se 
prăbuşească - deşi ştia ce ticălos era -, şi ea tot era atrasă 
de el. La fel se întâmplase în urmă cu şase ani, de asta 
ajunsese în situaţia aceea dezastruoasă. lar dacă acum nu 
era atentă, avea s-o păţească din nou. 

În timp ce intrară în vechea sală de banchete 
transformată în salon pentru cină, înaltă cât două etaje, de 
la podeaua de piatră până la grinzile de lemn de pe tavan, 
el o bătu cu amiciţie pe umăr. 

— Hai, spune-mi adevărul, o luă el cu frumosul. Chiar 
vrei să te ajut să-ţi găseşti un soţ? 

— Mai mult decât poţi să îţi dai seama, murmură ea 
cu sinceritate. 

— De ce? o întrebă el direct. 

Asta în niciun caz nu putea să-i spună! Dacă el îi 
descoperea planul înainte de a fi pregătită sufleteşte să i-l 
împărtăşească, era în stare să plece chiar atunci. lar apoi 
ce avea să se aleagă de ea? Se prefăcu că nu pricepe 
întrebarea şi răspunse: 

— Nu pot apela la un vechi prieten la nevoie? 

Strâmbându-se din pricina acestei  eschivări 
ostentative, o conduse pe lângă masa la care puteau sta 
cincizeci de persoane la cele patru locuri amplasate pentru 
ei în capătul îndepărtat, lângă şemineu, unde Robert o 
poftise deja pe vicontesă să se aşeze. 

— Între noi au existat tot felul de lucruri, Belle, 
recunoscu Quinn pe o voce baritonală, care o răscoli ca o 
ploaie caldă de vară. Dar nu am fost niciodată prieteni. 

Mintea el fu invadată de amintirea sărutului de sub 
bolta de trandafiri, de robusteţea trupului lui lipit de al ei, 
de moliciunea surprinzătoare a buzelor lui calde... O năpădi 
un nou val de fierbinţeală. Când se gândea că viitorul ei 
depindea de puşlamaua aia... Nu-i plăcea deloc că se 
înjosise atât de mult încât să apeleze la ajutorul /ui. 

Cu toate acestea, simţea că bărbatul care îi sfâşiase 


inima şi care o făcuse să se dezică de toţi bărbaţii şi de 
toate farmecele lor prefăcute era tocmai cel care o putea 
salva. 

— O să-ţi explic mai târziu, murmură ea. Promit. 

El îi aruncă o privire neîncrezătoare, dar fu totuşi de 
acord. 

— Bine. Fie cum vrei tu. 

Se simţi uşurată. 

— Mulţumesc... 

— Deocamdată. 

Îi trase un scaun. Ea se strâmbă enervată spre el, 
după care se aşeză. 

Se aplecă peste umărul ei pentru a o avertiza: 

— Cumva tot o să te fac să-mi spui adevărul. Chiar 
dacă va trebui să te leg şi să te torturez. 

Rămase cu răsuflarea întretăiată. Inainte ca mintea ei 
năucită să scormonească după un răspuns potrivit pentru 
asta, el se îndepărtase deja ca să se aşeze la locul lui. 
Continuă să îl fixeze cu privirea, dar pacostea aceea 
enervantă nu catadicsi nici măcar să se uite în direcţia ei ca 
să-i poată vedea expresia aspră pe care o merita. 

Belle îşi muşcă buza de jos şi se uită fix la el peste 
masă când valetul aduse primul fel de mâncare. Oh, 
bineînţeles că nu fusese încântat că era obligat să o ajute 
să-şi găsească un soţ. Expresia crispată de pe chipul lui 
când se întoarse să vorbească cu Lady Ainsley o făcu pe 
Belle să se teamă că el nu avea să accepte planul ei. Nu 
exista însă altă cale de a-şi păstra casă, nu avea cum să 
evite altfel riscul de a se trezi în acelaşi tip de mariaj 
nenorocit avut de mama ei. 

Lady Ainsley avea dreptate. La vremuri disperate, 
măsuri disperate, iar ce-şi propusese Belle era un lucru cât 
se poate de disperat. Acum ştia că era singura cale. 

Trebuia să se mărite cu Quinton Carlisle. 


* 


Quinn miji ochii spre Belle, care stătea în partea 


cealaltă a salonului, unde se adunaseră după cină. „Ce se 
petrecea cu Clopoţica?” 

Cina decursese în mod plăcut, nu încăpea discuţie, 
doar că îşi petrecuse jumătate din timp întrebându-se care 
era situaţia lui Belle, iar cealaltă jumătate imaginându-şi 
cât de mult s-ar fi distrat să o lege cu adevărat, mai ales că 
o văzuse dezbrăcată la iaz. 

Anunţul mătuşii că Annabelle trebuia să se mărite îl 
uimise peste măsură. Mai auzise de astfel de condiţii puse 
de cei din înalta societate pentru a-şi forţa copiii să li se 
supună, în special pe cei care nu erau primii născuţi şi care 
nu erau constrânşi de moşteniri şi de presiunile menţinerii 
titlurilor nobiliare pe care le aveau moştenitorii. Una dintre 
metodele de a se asigura că fiii şi fiicele se căsătoreau 
conform statutului lor şi îşi respectau acest statut era 
controlarea accesului la venituri. 

Pentru Belle însă nu existau asemenea constrângeri. 
Era foarte puţin probabil ca un domn cuviincios dintr-o 
familie respectabilă să se ataşeze vreodată de ea, 
indiferent de mărimea zestrei ei. Mai mult ca sigur, unchiul 
ei ştiuse acest lucru. Răposatul Lord Ainsley ar fi trebuit să-i 
dea direct proprietatea, care să fie căminul ei şi să-i asigure 
traiul în cazul că rămânea nemăritată. 

În schimb, unchiul Charles nu făcuse decât să îi 
crească vizibil şansele de a cădea pradă unui vânător de 
zestre. Tocmai de aceea mătuşa Agatha era atât de pornită 
să îi solicite prezenţa aici. 

Asta însă nu lămurea întreaga situaţie. 

Annabelle ascundea ceva şi până la urmă el avea să 
afle ce anume. O ştia şi ea, pentru că, după ce terminaseră 
de mâncat, se tot ferise de el. Parcă nu avea încredere în 
ea dacă s-ar fi aflat în preajma lui. Chiar şi când stătea şi 
cânta la pian în cealaltă parte a încăperii, prefăcându-se că 
îl ignoră şi ratând jumătate din note pentru că nu se putea 
concentra. 

Majordomul deschise uşile duble, lăsând să intre 
valetul cu tava cu cafea. O lăsă pe bufet şi se retrase. 

— Ah, a fost adusă cafeaua, comentă mătuşa Agatha 


în timp ce luă asul aruncat de Robert la jocul de cărţi. Vă 
rog să vă serviţi. Seara, renunţăm la formalităţi la 
Glenarvon. 

Oftatul apăsat al lui Ferguson o contrazise, dar 
majordomul aranjă conştiincios serviciul de cafea, apoi se 
retrase într-o parte şi aşteptă să toarne în ceşti. 

Belle se ridică de la pian şi traversă încăperea pentru 
a fi servită cu o cafea. 

Quinn făcu la fel. În timp ce Ferguson se întinse după 
ceainic, veni în spatele ei. 

— Belle. 

Buzele ei se întredeschiseră într-un amestec ciudat de 
nervozitate şi conştientizare, care preţ de o clipă îl făcu să 
se gândească la un iepure care ştia că s-a prins în laţ, dar 
nu putea fugi de frică să nu-l strângă şi mai tare. Ea îşi fixă 
privirea în gol, nevrând să se uite la el. Acum Quinn era şi 
mai hotărât să afle adevărul. 

Ferguson termină de turnat şi îi întinse ceaşca. 

Se întoarse să plece, dar Quinn o apucă de cot şi o 
opri, obligând-o să rămână lângă el dacă nu voia să facă o 
scenă. Se încordă şi icni, iar el o simţi tremurând. 

— Vreau şi eu o cafea, Ferguson, comandă el, deşi nu 
avea chef să o bea. Avea însă un motiv bun să rămână 
lângă ea. 

Majordomul încuviinţă din cap şi mai turnă o ceaşcă. 

— Spune-mi adevărul, Belle, o presă el. De ce ai 
nevoie de ajutorul meu? 

Ezită şi preţ de o clipă avu senzaţia că avea să îi 
spună. Privirea ei însă se îndreptă nesigură spre majordom. 

— Nu pot să-ţi spun chiar acum, răspunse ea în 
şoaptă. Ne-ar putea auzi cineva. 

Ferguson se zburli pentru că tocmai trăsese cu 
urechea. Lui Quinn i se păru că majordomul chiar pufni 
enervat. 

— Nu te poţi eschiva la nesfârşit, o avertiză el. Am tot 
dreptul să ştiu. 

— Ţi-am spus că... 

— Nu mi-ai spus nimic. Luă cafeaua întinsă de 


Ferguson, care se întoarse pufnind şi, profund jignit, se 
retrase politicos la câţiva metri de ei. Nu ai făcut decât să 
îmi ridici tot felul de semne de întrebare. 

Ea se încruntă. 

— Acum eşti pur şi simplu încăpățânat. 

El nu o băgă în seamă, ştiind că ea voia să îl enerveze 
suficient de tare ca să o lase în pace. Nicio şansă! Nu 
crezuse un cuvânt din balivernele sentimentale pe care i le 
turnase mai devreme, când îi ceruse să ajute o veche 
prietenă. 

— Am de gând să mă ţin după tine până când cedezi 
şi îmi spui adevărul, o avertiză el. Cu un rânjet încrezător 
pe buze, adăugă pe cel mai şmecheresc ton doar ca să o 
enerveze: Aşa cum fac de fiecare dată cu femeile. 

— Cu asta nu-ţi ţine, replică ea cu nasul pe sus şi îşi 
trase cotul, dar nu înainte să se îmbujoreze. Clătină din cap, 
bombănind în barbă: Nu am absolut nicio legătură cu 
sosirea ta aici. Mătuşa ta a pus totul la cale. Făcu o pauză 
cu gura uşor întredeschisă, vrând să spună ceva, dar fără 
să dea prea multe în vileag. Dar am idee cum am putea 
scăpa din încurcătura asta. 

«Interesant!” Se aplecă spre ea... 

— Veniţi şi voi, îi strigă Agatha, întrerupându-i. Ne mai 
trebuie nişte jucători de whist. 

— Sigur. Belle îi zâmbi mătuşii ei ca şi cum ar fi 
discutat cu Quinn despre vremea din acea seară. Se 
întoarse să se ducă la masa de joc, dar se opri o secundă 
să-i pună mâna pe braţ şi să-i şoptească: Ne întâlnim în 
bibliotecă la miezul nopţii. 

Numai o fată cu mintea doar la cărţi putea alege 
drept loc de întâlnire biblioteca. Nu era exact genul de 
rendez-vous de la miezul nopţii care să îi stârnească 
curiozitatea, dar Clopoţica reuşise să-l facă curios. Din mai 
multe puncte de vedere. 

Şi nu se putu abţine să nu o ia peste picior. 

— O întâlnire în miez de noapte? Se prefăcu uimit. 
Vai, Belle, sunt absolut şocat! 

Ea încremeni, uluită de insinuarea lui. 


— Nu este nicio întâlnire! 

Când îl văzu că îl umflă râsul, umerii i se încovoiară de 
enervare. Suspină adânc, ştiind că muşcase din momeală. 

— O să vină ziua, Quinton Carlisle, spumegă ea de 
furie, când o să regreţi toate copilăriile prosteşti cu care m- 
ai chinuit în toţi anii ăştia! 

Dar nu câtă vreme el ar fi putut vedea focul ce o 
ardea pe dinăuntru. Exact ca în acel moment. Pur şi simplu, 
era prea fermecător ca să-l evite. 

— Poate, îi dădu el dreptate, după care se duse să se 
aşeze la masa de joc, râzând pe înfundate de privirea 
clocotitoare cu care îl urmărea. Încă nu a venit ziua aia, 
mormăi el în barbă. 

— Annabelle, o strigă mătuşa Agatha, avem nevoie de 
tine! 

Se văzu nevoit să îi admire stăpânirea de sine când ea 
reuşi să afişeze un zâmbet lipsit de griji şi să se strecoare în 
scaunul de lângă el ca să joace cu mătuşa Agatha împotriva 
celor doi fraţi, lăsând impresia că între ei nu se întâmplase 
absolut nimic. Cu toate acestea, îşi puse cafeaua departe 
de ea, ca nu cumva să-i vină ideea să i-o verse în poală. 

Ah, Clopoţica! De fiecare dată imprevizibilă şi 
provocatoare şi întotdeauna o delectare să o sâcâi şi să o 
tachinezi! Şi mult mai interesantă decât tinerele acelea din 
înalta societate cu care îşi petrecea vremea în Londra. 

Robert împărţi cărţile şi, cum stabiliră atuul şi 
începură să joace, conversaţia deveni mai relaxată. Mătuşa 
Agatha se interesă de detaliile legate de nunta lui 
Sebastian cu Miranda, întrebând până şi de prăjiturile care 
le fuseseră servite la micul dejun, izbucni în hohote de râs 
când Quinn povesti cum Faith, fiica lui Edward şi a lui Kate 
Westover, care se ocupase de fiori, îl pocnise în cap pe 
micuțul Stephen Crenshaw, cel care ţinea verighetele, cu 
coşul ei de petale. 

— Băiatul s-a născut cu titlul de marchiz, râse mătuşa 
Agatha. E foarte bine să se obişnuiască de mic cu răul. Mai 
ales când are de-a face cu femei enervate şi cu flori. 

— Draga mea, te rog să nu-mi mai tai asul! 


— Scuze! Belle îşi muşcă buza şi se încruntă, parcă 
neînţelegând ce cărţi avea în mână. Nu îi era deloc mintea 
la joc. 

— Eu sunt mare admirator al florilor şi al femeilor, 
murmură Quinton alene în timp ce încasă punctul şi îi cedă 
mâna lui Robert. 

Aluzia aceea răutăcioasă o făcu pe Belle să îi arunce o 
privire piezişă şi ucigătoare. Comentariul lui trecu pe lângă 
urechile mătuşii Agatha şi ale lui Robert. 

Agatha amestecă cărţile şi le împărţi pentru 
următoarea mână. 

— Şi Elizabeth ce mai face? 

Quinn se încruntă şi răspunse încet: 

— Mama se simte mult mai bine. 

Ultimii doi ani fuseseră însă un iad pentru ea. Din 
cauza morţii neaşteptate a lui Richard Carlisle, fusese la un 
pas să se stingă şi ea de durere. 

Nu, suferise şi mai mult. Simţise o angoasă de 
nesuportat care o devorase pe interior, o durere şi o 
dezolare atât de mari, încât de abia reuşise să treacă peste 
ele. În primele săptămâni negre după moartea tatălui lui, 
Quinn stătuse la căpătâiul patului ei şi o ţinuse zile în şir de 
mână, implorând-o să bea puţină apă sau supă, să 
mănânce ca să capete puteri. O văzuse stingându-se sub 
ochii lui, iar la un moment dat, doctorul Brandon îi chemase 
pe el şi pe ficaţii lui să le spună că se temea că avea să 
piară şi ea. 

Quinn revenise lângă patul ei şi începuse să o implore 
din nou, de data asta să nu moară. Să nu îl părăsească pe 
el sau familia. 

Reuşise să îl înţeleagă şi, încetul cu încetul, îşi 
revenise, în cele din urmă, renunţase la jelit şi revenise la 
viaţă, participând activ în sezonul trecut la viaţa socială, 
când o susţinuse pe Miranda Hodgkins şi o ajutase cu nunta 
atunci când Sebastian, fratele lui, se îndrăgostise de ea. 
Nici acum însă nu redevenise femeia plină de viaţă şi 
energie de odinioară. Moartea soţului îi pălise lumina 
lăuntrică, iar Quinn nu credea că avea să mai strălucească 


vreodată la fel de tare. 

— Mi-am făcut griji pentru ea, murmură mătuşa 
Agatha. Regret că nu am putut să o vizitez când a jelit, dar 
trecuse atât de puţin timp după dragul meu Ainsley... 

Vocea Agathei se stinse. Nu-şi ridică privirea de la 
cărţi, dar Quinn îi văzu lacrimile lucind în ochi şi i se strânse 
inima. Mătuşa lui era o altă văduvă pe care moartea soţului 
fusese la un pas de a o răpi şi pe ea. 

Acesta era exact motivul pentru care intenţiona să 
rămână celibatar. Ce avantaje îi putea oferi un mariaj? În 
toate căsniciile pe care le văzuse, partenerii fie se uniseră 
pentru a achiziţiona proprietăţi sau poziţii sociale, fie 
ajunseseră să se deteste reciproc - asta dacă se plăcuseră 
vreodată sau se căsătoriseră din dragoste. Dar, în cele din 
urmă, toate aceste cupluri ajungeau să fie la fel de 
nefericite, dacă nu şi mai rău. Pentru că dragostea se 
sfârşea întotdeauna. Întotdeauna. lar după aceea nu mai 
rămânea decât durere. 

Pentru unii mariajul era un lucru bun, de exemplu 
pentru sora şi fratele lui, care aveau nevoie de perechea lor 
precum florile de apă pentru a înflori. Pentru el, nu. Nu îşi 
permisese niciodată să îşi dorească atât de tare o femeie şi 
nici măcar să lase o femeie să aibă aşa de mare nevoie de 
el încât să plângă de durere pentru el. 

lar în afară de asta, oricum nu putea să se 
căsătorească, pentru că urma să se stabilească în America, 
unde îl aşteptau ani întregi cu zile lungi şi muncă grea 
pentru a atinge culmile succesului. 

— Miranda a fost de mare ajutor în perioada de doliu 
a mamei, zise Quinn gânditor. Slavă Domnului că a fost 
acolo! 

— Mai ales când s-a măritat cu Seb, interveni Robert. 
Mama e în al nouălea cer acum, că şi-a văzut doi dintre 
copii fericiţi la casele lor. 

— Care i-au dăruit şi nepoți, adăugă Quinn. 

— Lucru care ne scuteşte pe noi, rânji Robert. 

— Cel puţin o vreme. Aruncă o privire amuzată spre 
fratele lui. Tot speră că până în vară o să mai fie o nuntă. 


— Oh? Belle ridică privirea spre Quinn cu o expresie la 
fel de îndurerată şi aproape la fel de cuprinsă de panică 
precum Robert. Doar nu te... Aşa e, Quinton? 

— Nu eu, Robert, le informă el, spre încântarea 
Agathei şi întristarea lui Robert, dar şi spre uşurarea vizibilă 
a lui Belle, care se lipi la loc de spătarul scaunului. 
„Ciudat!” A curtat fiica unui general din Londra. O fată 
încântătoare, pe nume Diana Morgan, căreia îi plăcea să 
îngrijească trandafirii. lar pentru că voia să o pună din nou 
pe jar pe Belle, adăugă: Dacă îmi amintesc eu bine, 
Annabelle, şi ţie îţi plăceau trandafirii. 

Belle rămase fără replică în faţa unei asemenea aluzii 
intime. Aruncă o privire panicată spre Lady Ainsley, dar 
vicontesei nu i se păru nimic ieşit din comun. Işi ridică 
bărbia şi pufni cu trufie: 

— S-ar putea, când eram mai tânără... şi extrem de 
naivă. 

În loc să-l enerveze, aşa cum intenţionase, el îi zâmbi 
larg, ceea ce o făcu să se foiască în scaun. 

— lar mi-ai tăiat asul! exclamă exasperată Agatha. 

— Scuze, mormăi Belle, de data asta nemaiputând să- 
şi controleze emoția care o făcu să se coloreze în roz de la 
gât până la obraji. 

La naiba, lui Quinn începea să-i placă s-o vadă roşind! 

Neputând să-şi dea seama ce anume la Annabelle îi 
stârnea atitudinea aceea ştrengărească, ci doar că nu era 
în stare să se stăpânească, el murmură: 

— Îţi pot spune din proprie experienţă că trandafirii 
pot fi foarte înşelători. 

Belle îl săgetă cu privirea. 

— Trandafirii sunt un pericol real. De la distanţă par 
foarte drăguţi şi încântători, continuă el. 

Belle dăduse valetul de cupă ca să ia levata, ignorând 
expresiile confuze ale Agathei şi a lui Robert, care nu 
pricepeau de ce discuţia luase o turnură atât de ciudată. 
Crezu că levata era câştigată de ea, deşi Robert acoperise 
cu regele. 

— În spatele aspectului lor plăcut, au o grămadă de 


tepi, adăugă Belle. 

Lady Ainsley îi aruncă o privire stranie. 

— Dar primăvara trecută ai stat şi ai sădit un rând de 
trandafiri de-a lungul terasei sudice. 

Belle se înroşi, fiind prinsă cu minciuna. Quinn se 
simţi vinovat pentru că o tachina. 

Ea trase aer în piept să se calmeze. 

— Da, nu toate florile sunt rele, fu ea de acord ea. 
Crinii, macii, margaretele... 

— Clopoţeii? o întrebă el pe un ton nevinovat, sorbind 
imediat din cafea ca să-şi ascundă rânjetul. 

Se vedea treaba că nu îl mustrase prea tare conştiinţa 
că o necăjea. 

Ea încremeni preţ de o clipă. Se ridică apoi în picioare 
mult mai calmă decât se aşteptase el şi lăsă cărţile încet pe 
masă. 

— Îmi pare rău, dar sunt obosită şi mă doare capul, 
anunţă ea. Am o durere de cap foarte, foarte enervantă. 

Când Quinn deschise gura să răspundă, îi aruncă o 
privire încruntată. Decise că era mai bine să tacă. 

— Vă rog să mă scuzaţi, trebuie să mă retrag. O seară 
bună! Înclină capul spre Lady Ainsley şi Robert, apoi se uită 
la el cu o expresie aspră: Quinton. 

Traversă salonul cu un aer semeţ şi cu o postură 
imperială, cu siguranţă învăţate de-a lungul anilor de la 
mătuşa lui. 

— Ce Dumnezeu? comentă Agatha lăsând cărţile din 
mână şi abandonând jocul. 

Vicontesa îşi arcui o sprânceană spre Quinn, cu o 
expresie între amuzament şi acuzaţie. 

— Cred că este foarte obosită, murmură el, oarecum 
ros de remuşcări. r. 

Lui Quinn deja îi era dor de compania ei. In lipsa ei, 
încăperea părea, în mod inexplicabil, goală. 

Totuşi, când Belle se îndreptase spre ieşire, îi zărise 
focul acela din priviri de care începuse să fie dependent. Nu 
avea de gând să rateze nicio ocazie să îl aţâţe sau să îi 
provoace  roşeaţa trădătoare care îi colora obrajii. 


Îmbujorarea aceea avea o însemnătate mult mai profundă 
decât începea el să priceapă. 
Şi îi plăcea nespus de mult. 


Capitolul 3 


„Fir-ar să fie!” 

Annabelle simţi o durere puternică în picior când se 
lovi cu degetul mare de unul din scaunele de pe coridorul 
întunecat. Îşi prinse degetul dureros cu mâna şi începu să 
ţopăie într-un picior. Mormăi printre dinţi şi îl blestemă pe 
Quinton Carlisle. Era singurul capabil să-i provoace 
probleme chiar şi când nu era în preajmă. 

Răsuflă din greu şi se grăbi. 

Peste casă se aşternuse liniştea, auzindu-se doar 
sunetul slab al pendulei de la primul etaj ce vestea miezul 
nopţii, iar pentru că singura lumină călăuzitoare era o rază 
firavă de lună, de abia vedea pe unde păşea. Putea 
străbate însă toată casa cu ochii închişi - dacă se gândea la 
degetul lovit, poate nu chiar cu ochii închişi. Cu toate 
acestea, iubea fiecare colţişor al acelei case vechi de două 
sute de ani, unde tot timpul era curent, cu covoarele ei 
uzate şi draperiile decolorate, mobila solidă şi probabil cu 
câte o familie de şoricei cuibărită în fiece perete. Acesta era 
unicul loc în care se simţea împăcată cu ea însăşi, unde se 
simţea în siguranţă şi iubită. Era locul care îi umplea inima. 
Acasă. Nu-şi putea imagina că ar putea locui în altă parte. 

Poate nici nu mai era nevoie. 

Înfăşurată într-un şal alb peste cămaşa de noapte din 
bumbac, străbătu casa în întuneric, de teamă să nu fie 
văzută cu o lumânare aprinsă de Lady Ainsley sau de vreun 
servitor, care s-ar fi întrebat cu siguranţă de ce se strecura 
noaptea ca un hoţ. Însă Lady Ainsley sforăia ca un gater 
când Belle trecu prin dreptul camerei ei, iar casa era 
cufundată în întuneric pentru că toţi servitorii se duseseră 
la culcare. 


Până în clipa aceea, nici urmă de Quinton. Sperase că 
avea să fie un gentleman şi să vină la întâlnirea cu ea. Sau 
poate că era destul de interesat de partea financiară şi îşi 
dorea să afle dacă Lady Ainsley intenţiona să îi dea vreo 
sumă de bani. Nu îi păsa din ce motiv se hotăra să se 
întâlnească cu ea, atâta vreme cât avea să asculte ce urma 
să-i spună. 

După cină o scosese rău de tot din sărite. La ce 
Dumnezeu n fusese mintea? Toate insinuările acelea 
viclene... şi tocmai în faţa lui Lady Ainsley. Belle nu avusese 
de ales şi trebuise să pretindă că o durea capul pentru a 
pleca de acolo înainte să spună ceva regretabil. Sau înainte 
de a fi nevoită să recunoască în sinea ei că în continuare 
Quinn o făcea să i se strângă stomacul. O scotea şi mai tare 
din sărite faptul că încă avea acel efect asupra ei după tot 
ce suferise din cauza lui. 

Dumnezeule, cât de disperată era dacă ajunsese să 
depindă de nemernicul acela! Actul de moştenire nu avea 
însă nicio clauză salvatoare. După moartea vicontelui, ea şi 
Lady Ainsley îl chemaseră pe avocatul familiei, dar acesta 
nu găsise nicio portiţă de scăpare. Singura cale era să se 
căsătorească, iar dacă voia să fie sigură că bărbatul cu care 
se mărita nu avea de gând să îi fure Glenarvon sau să se 
poarte urât cu ea, atunci Quinton Carlisle era ultima ei 
speranţă. 

Ajunse în bibliotecă şi se strecură înăuntru, unde era 
beznă şi nu găsi pe nimeni. Nu era însă pregătită sufleteşte 
să cedeze. De două lucruri era sigură în ceea ce îl privea pe 
Quinton - el nu rata niciodată o întâlnire în miez de noapte 
cu o femeie şi întârzia de fiecare dată. Şi în orice 
împrejurare. 

Se duse aşadar la masă, aprinse o lumânare şi 
aşteptă. Apucă mânerul curbat al suportului de alamă, 
atrasă de raftul de cărţi. Ridică lumânarea să citească 
titlurile gravate în cotoarele de piele şi material textil, iar în 
timp ce mută lumina de-a lungul şirului de cărţi, îşi plimbă 
degetele peste ele, neputând să se abţină să nu le atingă. 

lubea cărţile. Oh, nu le iubea oricine? Mirosul de 


hârtie în după-amiezile ploioase, atingerea foilor uşor 
scrijelite când dădea paginile, toate informaţiile şi 
aventurile minunate dintre copertele lor care de abia 
aşteptau să fie descoperite... Le iubea cu totul! Dar cel mai 
mult iubea felul în care îi oferiseră alinare. Ori de câte ori 
avusese de ales între a se furişa să citească o carte, când 
putea să îşi lase imaginaţia să zboare liberă şi să creadă că 
orice era posibil, şi a fi obligată să fie politicoasă, chiar dacă 
oamenii erau mult prea tăioşi cu ea, ei bine, alesese cu 
dragă inimă cartea. 

În timp ce se gândea să ia o carte cu ea în cameră, 
ştiind că erau şanse mici să adoarmă în noaptea aceea, îşi 
opri degetul pe Don Quijote. Era una dintre cărţile ei 
favorite. Nu ştiuse ea dintotdeauna că nu are niciun rost să 
te lupţi cu morile de vânt, dar, cu toate acestea, simţise 
imboldul de nestăvilit de a încerca? 

Trupul i se încordă brusc, simţindu-l pe Quinn înainte 
de a-l vedea ieşind dintr-un con de umbră. Înghiţi în sec cu 
zgomot. Slavă Domnului că venise! În mod normal, dacă nu 
i s-ar fi strâns stomacul, ar fi simţit un val de uşurare. 

Quinn şi lăsă capul pe umărul lui Belle, apropiindu-şi 
gura de urechea ei. 

— Ştii ceva, Annabelle, murmură el. Căldura 
respirației care îi gâdilă obrazul îi trimise un şuvoi fierbinte 
prin tot trupul. Cu părul desfăcut, în cămaşă albă de 
noapte, arăţi ca o... 

Îşi tinu respiraţia, aşteptându-se în naivitatea ei la un 
compliment plin de afecţiune... 

— Ca o fantomă, nu ca o Clopoţică. 

Îşi dădu ochii peste cap iritată. Era un om imposibil! 

Mai rău era că avea mare nevoie de el. Mânaria ei 
primise o adevărată lovitură. Singura persoană care o mai 
putea salva acum era el - ah, ce tare se mai distra soarta 
pe seama ei! 

Se întoarse spre el şi îşi ţinu respiraţia. El veni mai 
aproape. Neliniştitor de aproape. Era atât de aproape încât, 
dacă s-ar fi aplecat în faţă, s-ar fi lipit cu tot corpul de 
pieptul lui musculos. Inima ei - trădătoare şi nătângă - 


începu să bată cu putere. Era îmbrăcat doar cu pantaloni, 
cizme şi o cămaşă care îi atârna în mod scandalos peste 
şolduri. Imaginea lui o duse cu gândul la un tâlhar zdrenţuit 
care trăia la marginea societăţii şi nicidecum la un 
gentleman. 

Cerule, citise prea multe cărţi de ajunsese să îl 
confunde pe Quinton Carlisle cu un răufăcător spilcuit! Deşi 
nu ar fi vrut, privirea îi zăbovi cam mult asupra hainelor lui 
răvăşite, asupra gulerului desfăcut al cămăşii, care îi 
dezgolea pielea gâtului şi o parte suficient de mare de piept 
cât să îi poată ghici conturul mușchilor încordaţi. 

Poate nu răufăcător, recunoscu ea. Dar sigur spilcuit, 
la naiba! Oh, de ce nu era un hidos cu farmecul unei ghete 
vechi? l-ar fi fost mult mai uşor să se mărite cu el dacă ar fi 
fost respingător. 

Când îşi ridică, în cele din urmă, privirea de pe pieptul 
lui până la ochii albaştri, îşi aduse aminte să respire. 

— Quinton. 

— Annabelle. 

O privi cu zâmbetul acela galeş, care o făcea de 
fiecare dată să simtă fluturi în stomac. Ştia prea bine cât de 
nemernic era, dar tot se simţea atrasă de el. Undeva în 
străfundul ei, ar fi vrut să creadă că era mai presus de 
diavolul care o scotea mereu din minţi, că avea să-i pară 
rău, la un moment dat, pentru felul în care se purtase cu ea 
şi avea să o trateze cu totul altfel de acum încolo. 

Era prea naivă să spere la aşa ceva? Sau el era la fel 
de ticălos ca de obicei? Nu încăpea nicio îndoială că e/ nu 
fusese afectat de întâlnirea din grădina St James, când ea 
căzuse la picioarele lui. 

Buzele lui se ţuguiară uşor amuzate, de parcă şi-ar fi 
dat seama de confuzia din mintea ei. Îi luă lumânarea din 
mână şi o puse pe raftul din spatele ei. În loc să se retragă, 
rămase cu mâna rezemată de raft, prinzând-o între trupul 
lui masiv şi bibliotecă. 

Ochii lui umbriţi se mutară spre cartea pe care ea o 
atingea când o găsise acolo. li zări licărirea amuzată din 
adâncul lor, chiar la lumina palidă a lumânării. 


— Îţi place Cervantes, comentă el fără să ridice vocea 
pentru a nu tulbura casa adormită. 

li simţi parfumul, o combinaţie delicioasă de tabac şi 
vin de Porto. O cuprinse neliniştea. 

— Îmi plac morile de vânt. 

El râse încet, iar ochii îi străluciră. 

Se simţi jenată. „Îmi plac morile de vânt?” 

Of, ce lucru stupid spusese! Niciuna dintre tinerele 
sofisticate londoneze nu ar fi rostit vreodată ceva atât de 
ridicol. Nu, ele ar fi putut da exact răspunsul potrivit, care 
să capteze atenţia şi să le dovedească rafinamentul, să îl 
convingă să le facă pe plac... 

— Şi mie îmi plac morile de vânt, mărturisi el cu o 
voce ca un tors de pisică, ce îi dădu furnicături pe şira 
spinării şi o făcu să-şi simtă sânii ciudat de grei. Mă rog, cel 
puţin îmi place Cervantes. 

Tresări surprinsă. 

— Ai citit Don Quijote? 

Se strâmbă, iar ea nu îşi putu da seama dacă era 
amuzat sau enervat. 

— Am studiat la Oxford, nu ştii? Nu sunt chiar prost. 

— Lasă, că am auzit eu ce aţi făcut la Oxford tu şi 
fraţii tăi, îl provocă ea cu o arcuire vagă a sprâncenei. Şi nu 
era vorba de nicio carte. 

incepu iar să râdă. Mda, bine că măcar o găsea 
amuzantă, deşi Belle nu era sigură că fusese chiar un 
compliment. 

— Şcoala vieţii se face pe foarte multe căi, o informă 
el, iar ochii de safir îi luciră în lumina lumânării. Nu toate au 
legătură cu sala de lectură. 

— Probabil că ai dreptate, recunoscu ea fără tragere 
de inimă, enervată că Quinton Carlisle avea dreptate din 
toate privinţele. 

Administrarea castelului Glenarvon după moartea 
vicontelui o obligase să afle o mulţime de lucruri practice 
pe care nu le-ar fi putut afla din nicio carte, deşi era sigură 
că nu la genul acela de lecţie de viaţă se referise Quinn. 
Precis puşlamaua asta se gândea la cu totul altceva. 


Colţurile buzelor lui se curbară şi mai mult, surprins 
că era de acord cu el. Apoi clătină din cap. 

— Nu-mi vine să cred că au trecut şase ani. La 
început, am crezut că nu te-ai schimbat, dar deja... 
murmură el cu privirea aţintită asupra chipului ei, cu un ton 
uşor sceptic. Văd că te-ai schimbat mai mult decât mi-am 
închipuit. 

Pulsul i se acceleră. El cu siguranţă se schimbase. 
Quinton se maturizase, era un bărbat mult mai serios decât 
înainte, deşi o necăjea întruna. Lumina lumânării îi 
accentua pomeţii puternici şi trăsăturile netede ale feţei, 
chiar şi perii scurţi ai bărbii răsărite peste noapte şi care îi 
întuneca tenul, iar părul lui părea şi mai bogat, şi mai 
mătăsos în aura palidă. Atât de moale şi de îmbietor, încât 
o furnicau degetele să i-l atingă. 

Dar Quijote şi morile lui - şi însuşi Quinn - o 
învăţaseră că aparențele erau de multe ori înşelătoare. Mai 
ales când venea vorba de aparențele fermecătoare ale unui 
crai. 

— Tu semeni mai mult cu tatăl tău, comentă ea, 
lingându-şi nervoasă buzele care i se uscaseră brusc, ceea 
ce îi atrase atenţia lui Quinn asupra gurii ei. Apoi deveni şi 
mai nervoasă, atât de nervoasă încât nu îşi putu stăpâni 
tremurai degetelor pe care şi le ascunse în poala cămăşii 
de noapte. Dar eşti tot un răzvrătit. 

Buzele lui fură atinse în treacăt de un zâmbet. 

— Şi tu tot cu nasul în cărţi, o atacă el. Fără să vrea, îi 
aprinse un foc mocnit în pântec când se întinse să îi dea 
după ureche o şuviţă rebelă. Tot în sanctuarul bibliotecii te 
retragi. 

— Pentru că, de obicei, cărţile sunt mult mai 
prietenoase decât majoritatea oamenilor, răspunse ea şi 
înghiţi cu greu când el îşi plimbă degetele pe gâtul ei. Belle 
se strădui să continue să vorbească, dar nu reuşi să fie 
fermă sub atingerea lui: Şi mult mai de încredere. 

El ignoră cuvintele ei înţepate şi îşi cobori mâna ca să 
se joace cu tivul şalului. 

— Dar totuşi simt lucruri pe care oamenii le pot face, 


şi cărţile nu pot. Îi trase încet şalul de pe umeri ca să îi 
dezvăluie decolteul adânc de dedesubt. Privirea îi fugi spre 
pielea dezgolită de la baza gâtului, apoi înapoi spre ochii ei. 
Tot felul de lucruri interesante. 

Ar fi trebuit să-l oprească, să-i dea mâna la o parte, 
să-l împingă, dar nu avu puterea să o facă. La fel cum nu 
putu să alunge fiorul fierbinte care o străbătu şi îi făcu 
pielea de găină. Se dovedea că atingerea lui era la fel de 
îmbătătoare ca în acea noapte din urmă cu şase ani. 

— Nu mă interesează să le ştiu, îi replică ea, deşi, la 
cum îi clocotea sângele în vene, corpul ei era foarte 
interesat. 

Era nebună - după tot ce îi făcuse, încă dorea să fie 
iar în braţele lui! Îşi dorea asta, chiar dacă nu se mai putea 
întâmpla. Îl sărutase o dată şi îşi distrusese reputaţia. Dacă 
îl mai săruta o dată, risca să îşi distrugă întreg viitorul. 

Îşi înălţă bărbia în aer. 

— Ştiu ce reputaţie ai. 

— Mulţumesc, zise el mieros. 

El îşi băgă degetul sub breteaua lată a cămăşii ei de 
noapte fără mâneci şi o trase încet în jos pe braţ. Deja, cu 
un umăr gol în faţa ochilor lui, nici nu se mai obosi să 
pretindă că e decent şi să se uite în altă parte, ci o săgeta 
cu priviri încinse, care îi gâdilau fiecare centimetru de piele. 

Belle trase adânc aer în piept să se calmeze. Oh, de 
ce era cu capul în nori de fiecare dată când rămânea 
singură cu el? 

— Nu era un compliment. 

— Nu? zise el, şi gura i se strânse într-un zâmbet 
galeş. 

Îşi plimbă vârful degetului pe umărul ei, desenând 
contururi uşoare, dar cât se poate de provocatoare. Belle 
simţea că amestecul ciudat de dezmierdări liniştitoare şi 
mângâieri dogoritoare îi marca trupul cu fiece atingere. 

— Ce ai vrut să spui, de fapt? _ 

Îi înceţoşa mintea, nu mai putea gândi. În acel 
moment, în toată confuzia produsă de apropierea lui, nu 
mai era atentă decât la senzaţia degetelor lui care trăgeau 


din nou de şal pentru a o lăsa şi mai dezgolită în faţa 
ochilor lui. lar ea îl lăsă, pentru că îi plăcea să fie atât de 
aproape de el. Era ca şi cum ar fi mâncat dulciuri, dar de 
care nu se putea sătura, deşi ştia că nu îi fac bine. 

Reuşi să îngaime un răspuns, care îi ieşi ca o şoaptă 
răguşită prin buzele devenite dintr-odată grele. 

— Că eşti un crai. 

El îi zâmbi. 

— Mulţumesc. 

— Nu mai zice asta! Nu te flatează deloc. 

Îi aruncă cea mai sfidătoare privire, deşi ar fi vrut să 
mai facă un singur pas în faţă ca să se cuibărească în 
braţele lui, să retrăiască senzaţia delicioasă dată de forţa 
lui. Nu se putea abţine. Ştia ce ticălos era, dar tot era 
atrasă de el. În ciuda oricărei logici. 

El ridică din umeri, iar ochii îi sclipiră cu răutate. 

În acea sclipire nepăsătoare, zări aceeaşi reacţie pe 
care el o avea ori de câte ori o necăjea, iar ea știa... Oh, ce 
diavol! Ştia exact ce făcea când îi vorbea în şoaptă, când se 
juca cu şalul şi cu halatul ei... Flirta cu ea până ce o făcea 
să se îmbujoreze. Sau să urle de nervi. Ticălosului n plăcea 
să o scoată din minţi! 

Fără să îşi dea seama că fusese prins, se aplecă mai 
mult şi îi şopti cu o voce şi mai toropită: 

— Dacă eşti interesată să afli despre bărbaţi mai 
multe lucruri decât poţi afla din cărţi, mi-ar face o 
deosebită plăcere să te învăţ. 

Ea îşi mască iritarea şi îi aruncă un zâmbet dulce. 

— Ah, am înţeles... ficțiune. Vrând să-i arunce în cap 
încă o găleată de apă rece, se forţă să îşi coboare privirea 
şi să insiste asupra vintrelor lui, după care adăugă 
clătinând compătimitor din cap: O povestire cât se poate de 
scurtă. 

Replica ei tăioasă îi provocă un spasm al buzelor care 
dură numai o secundă, după care el afişă acelaşi zâmbet 
fermecător. 

— Ba o epopee, crede-mă pe cuvânt, răspunse el 
ironic. 


Până aici! Îl plesni peste umăr cu toată palma. 

— Quinton James Carlisle! Se uită urât la el, incapabilă 
să-şi mai înăbuşe iritarea. De ce îţi place tot timpul să mă 
superi? 

Râzând cu poftă, îi aruncă un rânjet din colţul gurii şi 
se aplecă spre ea, ca şi cum îi spunea un secret. 

— Pentru că mă distrez incredibil de bine de fiecare 
dată. 

Ea scoase un sunet de frustrare, ceva între geamăt şi 
țipăt. 

— Vrei să fii măcar o dată serios? Cum era posibil să-i 
facă plăcere să o chinuiască într-un asemenea moment? 
Răsuflă exasperată şi apoi îşi făcu curaj să recunoască: Am 
nevoie de ajutorul tău. 

El îngheţă. Zâmbetul amuzat de pe chipul lui se 
stinse. Derbedeul sâcâitor pe care şi-l amintea din trecut se 
transformă în bărbatul serios care devenise. 

— Ce s-a întâmplat, Annabelle? Vocea lui masculină 
era încărcată de îngrijorare. Cu ce te pot ajuta? 

Ea suspină uşurată pentru că, în sfârşit, putea vorbi 
despre planul ei. Avea însă nevoie de mai mult curaj pentru 
a continua discuţia. g 

— E o sticlă de Bowmore ascunsă după Biblii. li făcu 
semn spre rafturile din cealaltă parte a camerei. Vrei, te 
rog, să o aduci? 

— După Biblii? întrebă el confuz. 

— Acolo îşi ţine Lady Ainsley scotch-ul cel mai bun, îi 
explică ea, înăbuşindu-şi un surâs afectuos la adresa 
vicontesei. Consideră că religia ar trebui întotdeauna 
urmată de o duşcă bună. 

Râzând cu poftă pentru că îi cunoştea bine mătuşa, el 
se întoarse să facă ce îl rugase. 

— Adu-mi şi mie un pahar, te rog, strigă ea şi se lăsă 
pe canapea. 
g Conversaţia aceea nu putea fi purtată decât şezând. 
In caz că îl lua cu leşin pe vreunul din ei. 

El îi aruncă o privire surprinsă peste umăr. 

— Clopoţica bea scotch? 


— Doar din cel bun, îl lămuri ea oarecum iritată. Oare 
chiar o credea atât de obtuză şi de plictisitoare? Dar de ce 
te miri? 

— Pentru că whisky-ul - cel mai bun scotch, se 
corectă în timp ce băgă mâna după rândul de Biblii şi 
scoase sticla ascunsă acolo, nu e, în general, o băutură 
pentru femei. 

— În ţinutul de la graniţă, multe femei preferă scotch- 
ul. Inclusiv Lady Ainsley. 

Distileriile de scotch, care o cunoşteau de ani buni pe 
vicontesă, opreau de fiecare dată la proprietate în drumul 
lor spre sud pentru a o servi cu mostre dintre cele mai 
alese producţii. Şi nu era singura tentată de o băutură 
bună. Aici, în ţinuturile sălbatice din nord, whisky-ul scoţian 
era ca laptele de mamă. 

— Ai petrecut prea mult timp în Londra cu tinerele 
acelea din înalta societate îmbrăcate în jupe cu danteluţă. 

— Poate că da, mormăi el gânditor, luând un pahar 
din spatele celor mai apropiate cărţi de imnuri şi aducându- 
| împreună cu sticla la ea. 

Turnă lichidul auriu în pahar şi i-l întinse. 

— Mulţumesc. 

Înghiţi recunoscătoare gura de scotch în timp ce el se 
aşeză pe canapeaua de lângă ea şi îşi întinse picioarele 
lungi în faţă. Orice urmă de nervozitate pe care whisky-ul i- 
o amorţise reveni brusc la viaţă când îl văzu atât de 
aproape. Nu era însă cazul să îi ceară să se îndepărteze 
când era pe punctul să-i spună cum voia să o ajute. 

— lar acum spune-mi care e problema. O privi cu 
coada ochiului cu o expresie încordată, care îi spuse că nu 
avea să mai accepte niciun fel de pretext. In ce fe/ de belea 
te-ai băgat de a fost nevoie ca mătuşa Agatha să mintă ca 
să mă aducă aici? 

Annabelle se crispă la gândul că Lady Ainsley minţise 
ca să o ajute. 

— A fost nevoie să mintă, pentru că altfel nu ai mai fi 
venit. 

El deveni foarte serios. 


— Şi pentru ce anume a minţit? 

Ea întinse paharul gol pentru a i-l umple din nou. lar 
de data asta, nu îi mai puse doar o picătură. Se conformă şi 
îi turnă două degete. 

Era conştientă că ochii lui de safir o studiară cât sorbi 
cu sete. Lăsă paharul jos, iar el îl luă şi bău după ea. 

— Sunt într-o situaţie teribilă, şopti ea, apăsându-şi cu 
degetele buzele ude de whisky. Şi am nevoie de ajutor să 
ies din ea. 

El arcui o sprânceană. 

— Nu mi se pare chiar aşa de teribilă. Eşti pe cale să 
te alegi cu o proprietate. 

„Şi cu un soţ nedorit.” Trase adânc aer în piept. 

— Le sunt foarte recunoscătoare lui Lord şi lui Lady 
Ainsley, începu ea uşor şovăielnic, încercând încă să-şi 
pună gândurile în ordine. M-au crescut ca pe propria lor 
fiică. 

— Ştiu. Termină ultima gură de scotch dintr-o singură 
înghiţitură. Mătuşa Agatha te adoră. 

Belle încuviinţă cu un aer posomorât, iar umerii i se 
încovoiară. 

— Şi eu o iubesc. Asta e problema. 

El se încruntă. 

— Cum vine asta? 

— Îşi doreşte să am un viitor cât se poate de fericit. 
La fel şi-a dorit Lord Ainsley. 

— Din acest motiv te-au trecut în testament. 

Încuviinţă iar din cap, de data asta mai posomorâtă. 

— Când lordul Ainsley a murit şi a fost stabilită 
succesiunea, titlul şi proprietăţile aferente au fost trecute 
pe numele fiului răposatului său frate. Lady Ainsley şi-a 
primit moştenirea, iar cele trei fiice ale lui din prima 
căsătorie au primit părţi egale din restul. Cu excepţia 
castelului Glenarvon. Nu se putu controla, iar vocea îi 
tremură de durere la amintirea răposatului viconte şi a 
recunoştinţei pe care o simţea de fiecare dată când îşi 
dădea seama că ţinuse atât de mult la ea, încât o indusese 
în testament. Care a fost păstrat pentru mine. 


— Foarte generos din partea lui, comentă el cu 
sinceritate. Nu am mai auzit până acum de niciun aristocrat 
care să-şi lase proprietatea cuiva care nu i-a fost rudă de 
sânge. 

Belle ştia cât de specială fusese pentru viconte şi, cu 
siguranţă, şi el însemnase enorm pentru ea. Clipi pentru a- 
şi stăvili lacrimile. 

— M-a iubit ca un adevărat tată. Mult mai mult decât 
propriul tată. 

El se încruntă. 

— Şi atunci de ce nu ţi-a lăsat proprietatea fără niciun 
risc de a o pierde? 

Îşi coborî privirea spre palmele împreunate în poală şi 
se jucă absentă cu degetele. 

— Avrut să mă protejeze. 

Lăsă paharul încet de la gură şi se uită fix la ea cu o 
privire înnegurată. 

— De ce? 

— De tatăl meu, răspunse ea. Pentru că se simţi 
tensionat, îi luă înapoi paharul de whisky. Dacă moşteneam 
castelul fără acea clauză, atunci tutorele de sex masculin ar 
fi avut dreptul să îl controleze ca şi cum ar fi fost al lui. Privi 
fix paharul gol. Dacă tata ar ieşi vreodată din închisoare, 
dacă ar interveni iar în viaţa mea... 

Vocea i se stinse. Vorbea de diavol. Nici nu îndrăznea 
să dea glas gândurilor de frică să nu se adeverească. 

— Din acest motiv, proprietatea intră în posesia mea 
doar dacă mă mărit, continuă ea, iar soţul meu devine 
bărbatul responsabil din punct de vedere legal pentru mine. 
Trase adânc aer în piept şi expiră lent, tremurând fără voia 
ei. În acest fel, tatăl meu nu va pune niciodată mâna pe 
Glenarvon. 

— Inteligent din partea unchiului Charles, comentă 
Quinn. Arcui o sprânceană cu subiînţeles. Doar că... 

— Doar că mai am puţin şi împlinesc 25 de ani şi nu 
am niciun soţ? Zâmbi amar. Ironia sorții. Mă gândesc că 
Lord Ainsley a crezut că 25 de ani e o vârstă respectabilă 
ca limită. La urma urmei, ambele lui soţii nu aveau nici 20 


de ani când s-a căsătorit cu ele, iar toate cele trei fiice ale 
lui erau măritate la vârsta majoratului. A crezut că voi face 
şi eu la fel când a adăugat clauza în testament, dar când a 
văzut că până la 21 de ani nu am avut niciun peţitor serios, 
atunci a căzut pe gânduri. | se puse un nod în gât. A murit 
însă înainte de a face modificarea. 

Ruşinată, ridică mâna să-şi şteargă ochii de lacrimi. 

Quinn se întinse tăcut să ia sticla pentru a umple din 
nou paharul, de parcă ştia cât de tare o tulbura amintirea 
acelei perioade negre. Dar cu siguranţă ştia. Işi pierduse 
tatăl de curând. 

Cu o mână tremurândă care agită lichidul auriu din 
pahar, ea îl ridică şi sorbi puţin, mai mult pentru a-şi reveni 
decât pentru gustul de alcool. 

— Prin urmare, mai am patru săptămâni să mă mărit 
sau îmi pierd casa, şopti ea. Patru săptămâni foarte scurte. 
Şi nu am niciun peţitor. 

— O femeie frumoasă care are drept zestre o întreagă 
proprietate? murmură el, scuturând din cap. Mă mir că nu 
s-au instalat în corturi în grădina din spate ca să aibă o 
şansă să te cunoască. 

Imaginea aceea ridicolă o făcu să zâmbească. 

— Adevărul este că doar câţiva ştiu că voi moşteni 
Glenarvon. Îşi trase protector genunchii la piept şi şalul mai 
strâns pe umeri. Dar acum nu mai am încotro, trebuie să 
fac publică această informaţie. 

El clătină dezaprobator din cap. 

— Vei atrage atenţia tuturor vânătorilor de zestre. 

— De asta eşti tu aici. O cuprinse din nou frustrarea 
neîndurătoare a situaţiei disperate în care se afla. Pentru a 
te asigura că nu se va întâmpla aşa ceva. 

Quinn râse scurt de absurdul situaţiei. 

— Sortând merele putrezite? 

— Printre altele, răspunse ea prudentă, studiindu-l cu 
coada ochiului. 

El luă iar paharul. 

— Şi dacă nu te măriţi? 

— Atunci proprietatea va reveni bisericii, şopti ea atât 


de încet, încât o clipă crezu că nici nu a auzit-o. 

Expresia lui vădită de îngrijorare îi spuse însă că îi 
auzise fiece cuvinţel. 

— Eu şi Lady Ainsley ne-am muta în casa moştenită 
din Londra până când îşi va da şi ea duhul, apoi cel mai 
probabil voi fi trimisă într-o căsuţă pe una dintre 
proprietăţile Ainsley, asta dacă vicontele actual va dori să 
facă un act de caritate. 

Belle simţi că i se poticniră cuvintele în gât şi se opri, 
dând a lehamite din mână. Mai avea puţin şi izbucnea în 
plâns. 

În ochii lui se citi îngrijorarea. 

— Ai încercat să vorbeşti cu avocatul, să găseşti o 
cale legală de schimbare? 

— Da, clauza nu poate fi modificată. Suspină 
îndurerată că era forţată să se căsătorească doar pentru a 
nu fi dată afară din casa pe care o iubea. Quinton era 
singura ei salvare. Trebuie să mă mărit pentru a primi 
moştenirea. 

— Acest Sir Harold de care a pomenit mătuşa Agatha 
te-a cerut de soţie? 

Era o întrebare normală, cât se poate de îndreptăţită. 
Cu toate acestea, lui Belle i se păru că el avu un ton destul 
de tăios. Ea încuviinţă din cap, iar Quinn continuă: 

— Asta înseamnă că ţi-ai rezolvat problema. 

Of, Sir Harold nu reprezenta nici pe departe o soluţie! 
Quinn credea că o ajută, dar faptul că îi amintise de acel 
mariaj îi strânse şi mai tare inima de disperare. 

— Nu vreau să mă mărit cu el. 

El se încruntă cu ochii în pahar. 

— De ce? 

— Nu îl iubesc, recunoscu ea în şoaptă, temându-se 
că o va considera o prostuţă sentimentală. Şi nici el nu mă 
iubeşte. 

Se uită lung la ea, ca şi cum ar fi fost vreo creatură 
nou apărută în menajeria din Turnul Londrei pe care nu o 
putea înţelege. 

— Majoritatea soţilor şi soțiilor nu se iubesc. 


Faptul că auzi acest adevăr crud din gura lui nu îi 
uşură greutatea îngrozitoare din piept. Nici teama că avea 
să sfârşească la fel ca mama ei. 

— Nu vreau să fiu una dintre ele. 

El clătină neputincios din cap. 

— Nu cred că ai de ales. 

Cât de bine o ştia şi ea! 

— Imi doresc cel puţin un soţ care să mă trateze ca pe 
un partener egal. 

Unul care să nu o supună capriciilor lui, care să nu 
tipe sau să ridice mâna la ea. Care nu ar încerca să îi ia 
castelul sau să intervină în modul în care voia să îl 
administreze. 

El se încruntă. 

— Nu mi se pare că acest Sir Harold al tău e genul 
ăsta de om. 

— Nu e al meu. 

Şi, Dumnezeu îi era martor, dacă avea noroc, nici nu 
urma să fie. 

— Atunci pune ochii pe altcineva, o sfătui el, învârtind 
scotch-ul din pahar. Şi repede. 

— Am pus, răspunse ea cu seriozitate. 

— Oh? Ridică paharul la gură. Pe cine? 

— Pe tine. 


Quinn se înecă cu scotch-ul. 

Tuşind ca să-şi recapete răsuflarea, o privi nevenindu- 
i să creadă. Părea o femeie perfect normală, care stătea 
calmă şi îl privea cu inocenţă cu ochii ei mari de culoarea 
alunei. Şi totuşi... 

Se şterse la gură cu dosul palmei şi strigă la ea: 

— Ai înnebunit? 

Suspină răbdătoare. 

— Dacă eşti bun să mă laşi să-ţi explic... 

— Nu ne putem căsători! 

Aerul ei aparent calm nu făcu decât să îi azvârle inima 


galopantă într-un zvâcnet furios, iar el rezistă tentaţiei de a 
se ridica în picioare ca s-o ia la fugă. Aşa reacţiona ori de 
câte ori o femeie deschidea subiectul căsătoriei în faţa lui. 
lar cea din fata lui chiar avea îndrăzneala să i-o ceară fățiș. 

— Nu doar că ne scoatem din sărite unul pe celălalt, 
dar eu o să plec în America - de urgenţă! Ridică mâna şi 
făcu semn într-o direcţie care, în năuceala lui, spera că e 
Vestul. Mă aşteaptă un teren acolo. Dacă nu plec în scurt 
timp, o să-l pierd. 

— Nu te voi reţine aici mai mult decât este nevoie, 
promit, îl asigură ea. Se aplecă uşor spre el, îmbujorată. 
Putem profita amândoi de asta, încercă ea să-l amăgească 
pe un ton oarecum disperat. Dacă voi avea control asupra 
proprietăţii, îţi voi putea pune mai mulţi bani la dispoziţie. 

Rămase cu gura căscată. „Doamne, Dumnezeule...” 

— Vorbeşti serios. 

Incuviinţă sobră din cap. 

— Foarte serios. 

Nemaiputând să stea jos, sări în picioare şi începu să 
se plimbe de colo-colo cu o mână tremurândă prin păr. 
Jumătate din el ar fi vrut să plece imediat, iar cealaltă 
jumătate era dominată cu neruşinare de curiozitate. La 
urma urmei, el venise aici după bani. Dar să se însoare... 
„Dumnezeule!” Simplul fapt că se gândea la aşa ceva îl 
făcea să i se răcească sângele în vene şi să i se umezească 
palmele. 

Ea îşi trase picioarele pe marginea canapelei, apoi îşi 
muşcă buza de jos, întrebându-se dacă trebuia să insiste 
sau nu. 

— Şi oricum, făcu ea o încercare, tu eşti de vină 
pentru că sunt în situaţia asta. 

El rămase cu gura căscată de mirare. 

— Cum adică e vina mea? 

— Din cauza bătăii cu Burton Williams, răspunse ea 
încet. 

O privi cu ochii mijiţi. Era într-o situaţie foarte delicată 
dacă îşi închipuia că îl putea convinge să se însoare din 
vinovăţie. Încercaseră femei mult mai ingenioase şi nu 


ajunseseră la niciun rezultat. Şi ea avea să păţească la fel. 
Deşi, în mod cu totul neaşteptat, el avea remuşcări. 

La naiba, în acea noapte avusese probleme din cauza 
lui! Dar nu aşa de mari ca să o ia de nevastă. 

— A fost un gest nepotrivit, recunosc... 

— Imatur, îl corectă ea. 

Asta îl jignea mai mult decât ar fi vrut să recunoască. 

— Nechibzuit, decise el şi îşi încrucişă braţele la piept. 
Dar Williams te insulta. 

Adevărul era că ticălosul îi făcuse al naibii de mult 
rău. În săptămânile ce urmară după bal, Williams îi făcuse o 
reclamă foarte proastă. Avusese grijă ca toţi amicii lui de la 
Boodle's să se amuze copios pe seama faptului că îl găsise 
pe Quinn cu însoţitoarea lui Lady Ainsley, surprinsă ciufulită 
şi cu hainele boţite - asta pe lângă numeroase alte 
apelative lascive pe care le răspândise în rândul celor din 
înalta societate. 

— Sunt însoţitoarea săracă a unei lady, iar tatăl meu e 
un infractor condamnat, zise ea încet. Crezi că a fost prima 
dată când am fost insultată de cineva ca Burton Williams? 

El  suspină adânc,  mustrarea de conştiinţă 
preschimbându-se într-un sentiment de vină în toată 
regula. Nu fusese niciodată acceptată de societatea înaltă, 
indiferent cât de mult se străduiseră mătuşa şi unchiul lui. 
lar acea noapte nu o ajutase deloc. 

— Am nevoie de ajutorul tău, insistă ea cu delicateţe. 
Îmi eşti dator, Quinton. 

De data asta, se înşela. În niciun caz nu îi era dator cu 
aşa ceva. 

— Nu mă însor cu tine, Annabelle. Noaptea aceea a 
fost doar un accident şi ştii şi tu al naibii de bine. 

— Şi câteva sărutări, nu uita, şopti ea. 

Nu, nu uitase. Cum să uite? Fusese o întâlnire 
surprinzător de pasională, în urma căreia îşi dorise mai 
mult, în pofida inocenţei şi a lipsei ei de experienţă. 
Trecuseră atâţia ani, prin viaţa lui se perindaseră atâtea 
femei care îi oferiseră mai mult decât un simplu sărut, dar 
noaptea cu Annabelle era încă vie în mintea lui. Simţurile i 


se trezeau ori de câte ori îşi aducea aminte. 

Dar să se însoare... 

— Ce Dumnezeu, Belle, mormăi el exasperat. Imi ceri 
ceva care... 

— Da, îl întrerupse ea. Te cer. Îi zâmbi cu seninătate, 
dar nervozitatea din spatele surâsului era atât de evidentă, 
încât tremura. Căsătoreşte-te cu mine, Quinton, iar în 
schimb o să-ţi plătesc o parte din profiturile anuale aduse 
de proprietate. Avem amândoi de câştigat. Eu păstrez 
Glenarvon, iar tu primeşti fonduri suplimentare pentru noua 
ta viaţă din America. 

ÎI cerea în căsătorie. Dumnezeule mare, vorbea cât se 
poate de serios! Era sigur că asta îi ceruse, dar tot nu îi 
venea să creadă. 

— Să mă însor cu tine? 

— E un aranjament, îl lămuri ea. După cum ai spus şi 
tu, aristocrații se căsătoresc mereu pentru bani şi pământ. 
De ce ar fi altfel în cazul nostru? Doar că noi o facem la o 
scară mult mai mică. 

— Eu nu sunt de viţă nobilă, protestă el. Se amuză 
apoi pe seama scăpării autocritice şi îşi dădu ochii peste 
cap. Mă rog, ai înţeles ce voiam să spun. 

— Ba eşti, Quinn, îl asigură ea, deşi el bănuia că voia 
să îl flateze doar ca să-l facă să se răzgândească în privinţa 
căsătoriei. 

Era însă nevoie de mult mai mult decât un 
compliment sau două pentru a-l lega pe viaţă. Mai ales de 
cineva precum Annabelle. Era genul de femeie de care un 
bărbat se putea îndrăgosti. lar dacă nu era atent, se putea 
trezi ascuns pentru totdeauna pe vreo păşune pentru oi din 
ţinutul de la graniţă. 

— De ce crezi că sar pe tine toate femeile acelea din 
Londra? 

Ridică sarcastic o sprânceană, dar avu inspiraţia să 
tacă. Nu era prima dată când îi explica plăcerile vicioase ale 
banchetelor din înalta societate. 

— Deci vrei? insistă ea. Vrei să te căsătoreşti cu mine 
ca să mă ajuţi să scap din încurcătura asta? 


— Ca să intri în alta. Scutură din cap, uluit din cale 
afară că purta această conversaţie. Chiar tu ai spus că nu 
vrei să te măriţi dacă nu este o căsătorie din dragoste. E 
cât se poate de evident că noi nu ne iubim. 

— Nu am de ales. Trebuie să mă mărit. Dacă nu mă 
pot mărita din dragoste, atunci căsnicia cu tine e perfectă, 
explică ea, pentru că emoţiile nu ne vor sta niciodată în 
cale şi o să mă laşi să administrez Glenarvon cum vreau. 

— Pentru că o să fiu de cealaltă parte a oceanului! 
exclamă el, ţipând aproape exasperat. 

Pe buzele ei se aşternu un zâmbet perfid, care îl duse 
cu mintea la o pisică prinsă la smântână. 

— Exact ce spuneam, perfect. 

El răsuflă din greu. 

— Belle, pentru numele lui Dumnezeu... 

— Măcar aş putea să mă mărit cu un bărbat despre 
care ştiu că nu m-ar răni, îl întrerupse ea. Zâmbetul lui 
Belle păli din cauza sincerităţii crude a vorbelor ei, iar pe el 
îl străpunse în piept ca un cuţit. Te cunosc suficient de bine 
ca să ştiu că nu mi-ai face rău dinadins. 

Umerii i se lăsară sub o nouă povară a vinovăţiei şi se 
prăbuşi la loc pe canapea. 

— Dumnezeule, eşti nebună! 

— Şi totuşi e o nebunie bine chibzuită, răspunse ea, 
cu ochii sclipind pentru că îl parafrază pe Shakespeare, 
dovedind încă o dată că era la fel de îndrăgostită de cărţi 
ca odinioară. 

Lui mai că îi venea să râdă de ironia situaţiei. Ei îi 
plăcea să meargă la teatru, lui îi plăcea să se ducă peste 
domnişoarele singure în lojele de la teatru. 

Erau ca apa şi uleiul. 

Şi totuşi, o indemnizaţie garantată de la Glenarvon i- 
ar fi simplificat cu siguranţă viaţa, nu putea nega asta. În 
acelaşi timp, dacă o ajuta să păstreze proprietatea, se 
achita cu vârf şi îndesat pentru noaptea din urmă cu şase 
ani. 

Dar să se însoare... „Dumnezeule!” 

— Dacă eşti de acord, insistă ea, dându-şi toată silinţa 


să-l facă să se răzgândească, avem încă timp să facem 
anunţul public şi nu vom avea nevoie de o aprobare 
specială. 

O privi pieziş. 

— Suntem cam la 15 kilometri de Scoţia, Belle, îi 
aminti el. Nici nu avem nevoie de ea. 

— Exact! Gesticulă vehement, ca şi cum nebunia ei 
avea vreun sens. Vezi ce simplu e? E mâna sorții. 

El îşi dădu ochii peste cap. 

— Sau o invitaţie mincinoasă la un plan pervers. 

— Şi asta. Se întinse să ia sticla de scotch pentru a 
umple paharul din mâna lui, deşi lui îi pierise tot cheful de 
băut. Imediat după ce ne căsătorim, o să mă duc în 
Newcastle. Cunosc un bancher de încredere, care se poate 
ocupa de partea financiară, astfel încât să primeşti 
indemnizaţia în America. Lăsă sticla şi se întinse pe 
canapea. La început, nu o să fie o sumă mare, recunosc, 
dar am câteva planuri pentru proprietate pentru a spori 
semnificativ veniturile în următorii ani. 

Se strâmbă, neştiind dacă trebuia să fie tentat de 
oferta ei ori să fie îngrozit de moarte. 

— Te-ai gândit la toate, nu-i aşa? 

— Vremuri disperate, măsuri disperate, răspunse ea 
cu seriozitate, repetând cuvintele spuse de mătuşa lui. 

Ea îi luă încet paharul de scotch din mână. lar el o 
privi sorbind, sesizând unduirea delicată a gâtului ei 
elegant şi scânteierea de pe buzele ude şi îi simţi 
înghiţitura până în stomac. 

Avea probleme serioase! 

Dintre toate femeile pe care le cunoscuse în viaţa lui, 
niciuna nu fusese mai periculoasă decât Annabelle Greene, 
care stătea acum în cămaşa de noapte din bumbac alb cu 
fundă şi îşi înmuia degetul în scotch, după care îl ridica la 
buze şi îşi picura băutura în gură. Avea o înfăţişare aparent 
atât de inocentă, încât simţea şi acum dorinţa de a o lua în 
braţe pentru a o proteja, deşi în străfundul ei stătea la 
pândă o sirenă care îl aţâţa să o ia în braţe pentru a-şi 
satisface o dorinţă mult mai întunecată, ca o capcană gata 


să se declanşeze. Dacă adăuga asta la avantajul financiar 
de care putea beneficia... 

Periculoasă? Doamne, Dumnezeule, femeia era pur şi 
simplu ucigătoare! 

Neputând rezista să nu o atingă, se întinse să o 
mângâie pe părul care îi cădea pe umeri în bucle de 
culoarea caramelului. 

— Dacă sunt de acord cu planul tău - şi nu spun că 
sunt... O buclă mătăsoasă i se încolăci pe deget. Pot să plec 
imediat după luna de miere? 

Scoase un suspin delicat, iar umerii i se lăsară, vizibil 
uşurată de faptul că el era de acord să o ajute. Sau măcar 
să nu fugă mâncând pământul. 

— Este exact ce vreau şi eu. 

Plăcut surprins, încercă să nu zâmbească, deoarece 
nu se aşteptase ca ea să fie atât de îndrăzneață - şi 
surprinzător de directă - în ce privea patul matrimonial. 
Poate o subestimase pe nedrept pe Clopoţica. Poate că pe 
sub lenjeria ei de fată studioasă se ascundea o pisică 
sălbatică. 

— inseamnă că şi asta face parte din propunerea ta? 

Incuviinţă cu sinceritate din cap. 

— Dacă vrei. 

— Mi se pare o afacere foarte bună, murmură el, 
nevenindu-i să creadă că dăduse norocul peste el. Privirea îi 
alunecă peste partea superioară a sânilor ei care răsăreau 
la marginea decolteului, cu funda cuibărită între ei. Ce 
fundă norocoasă! Nu se culcase însă niciodată cu o fată 
inocentă - oare ce ştia Belle despre plăcerile din noaptea 
nunţii? Deci eşti pregătită de nuntă? Făcu o pauză, pentru 
că voia să fie sigur că ea înţelesese bine, apoi continuă: 
Pentru o căsnicie adevărată? 

— Fireşte că sunt. Îşi ridică privirea din scotch şi îşi 
strânse buzele iritată. Administrez singură proprietatea de 
câţiva ani. 

El chicoti uşor. „Snoabă intelectuală.” 

— Nu la asta m-am referit. 

ÎI privi încurcată. 


— Atunci ce ai vrut să... 

O apucă de partea din faţă a şalului şi o trase spre el, 
luând-o prin surprindere când gura lui o găsi pe a ei în 
sărutul pe care şi-l dorise cu ardoare de mulţi ani. 

Gura ei era caldă, delicios de moale şi atât de 
primitoare! Avea un gust îmbătător din nord, gustul 
înţepător şi picant al scotch-ului, aroma florală a ierbii- 
negre, cutezanţa sălbăticiei. Vârful limbii lui desenă spaţiul 
dintre buzele ei, sperând că o va convinge astfel să îşi 
deschidă gura ca să o poată gusta din plin. 

Ea începu să tremure, dar nu se retrase. Când el îi 
supse colţul gurii, cedă cu un suspin uşor şi întredeschise 
buzele. Exact invitaţia de care el avusese nevoie. Îşi repezi 
cu nesat limba înăuntru, delectându-se cu dulceaţa ei. 

Pierduse şirul femeilor pe care le sărutase, dar niciuna 
nu fusese atât de dulce ca Annabelle. Asta îşi amintea din 
noaptea de sub bolta de trandafiri. Mai mult decât felul cum 
se arcuise pe el, mai mult decât modul în care îşi 
strecurase ea palmele pe sub reverele hainei lui ca să-l 
tragă mai aproape, mai mult chiar decât încurcătura de 
mâini care voiau să atingă tot, îşi aducea aminte cât de 
delicioasă fusese. Precum ciocolata, vinul şi femeia. În acea 
clipă, era răscolit de aceeaşi aromă bogată şi suculentă, 
care îl făcea să dorească şi mai mult. 

Dumnezeule, îi venea să o devoreze! 

Işi mută buzele pentru a o săruta de-a lungul 
maxilarului şi apoi în jos pe gât. Când îşi plesni vârful limbii 
de scobitura de la baza gâtului, unde pulsul îi bătea 
nebuneşte, ea scânci, iar sunetul ei dulce îl înfioră. 
Incapabil să se abţină, îşi plimbă degetul de-a lungul 
decolteului cămăşii de noapte şi trase de panglică să o 
desfacă, eliberând bumbacul subţire. Îşi puse apoi gura 
peste pielea aceea netedă dintre claviculă şi începutul văii 
dintre sânii ei. Ea gemu. Cerule, până şi pielea îi era dulce! 

— Quinton, se tângui ea fără suflare în părul lui când 
el se aplecă să o sărute o singură dată pe sânul stâng 
umflat. La doar câţiva centimetri sub buzele lui se vedea 
conturul sfârcului ei rumen împungând în bumbacul alb. 


Îi prinse sânul în palmă prin materialul subţire şi se 
jucă cu degetul mare pe sfârc. In timp ce simţea mugurul 
întărindu-se sub dezmierdarea degetelor şi pe ea înfiorată, 
îi trecu prin minte să-i tragă cămaşa mai în jos pentru a-i 
dezveli un sân savuros, pentru a-l vedea şi a-l gusta... 

Apoi simţi ceva rece şi ud în cap. 

— Ce mama naibii! sări în picioare şi îşi şterse părul 
din care se prelingeau picături de scotch. 

— Nu o să vezi nimic de genul ăsta, îl avertiză ea şi îşi 
ridică mâna ca să-l certe, dar şi să-l ţină la distanţă, cu 
cealaltă mână încă strângând paharul gol. Insă vocea ei 
tremurase şi îi lipsise fermitatea. Era la fel de excitată ca el 
de acel sărut. Îşi dădu şi el seama din tremurul ei şi din 
buzele întredeschise şi umede, dar snoaba intelectuală nu 
voia să cedeze ispitei. Fără noaptea nunţii, fără niciun fel 
de intimitate matrimonială, îi explică ea. Mariajul nostru va 
fi doar un aranjament, atât şi nimic mai mult. Il săgetă cu o 
privire hotărâtă, iar pentru că se străduia să-şi recapete 
suflul, el se întrebă pe care dintre ei încerca de fapt să-l 
convingă. Nimic altceva! 

Scrâşnind din dinţi din cauză că fusese umilit de 
refuzul ei, dar şi fiindcă era frustrat că ea îi oferise atât de 
puţin, îşi şterse faţa şi scutură palma de picăturile de 
scotch. 

— Bine, se răsti el. Lichidul i se scurse pe gât, iar el se 
strâmbă şi adăugă printre dinţi: Mă îndoiesc oricum că aş 
supravieţui dacă aşa te-ai gândit tu să-ţi întâmpini soţul. 

— Fii rezonabil! Ridică bărbia vădit iritată. O să fii în 
celălalt colţ de lume, eu aici, ce s-ar întâmpla dacă am... 
am... 

Se întoarse să lase paharul jos. Mâna îi tremura. 

— Dacă am avea un copil? mârâi el iritat, ştergându-şi 
şi picăturile reci care i se prelingeau pe sub guler. 
„Groaznică femeie!” Asta se poate evita! 

ÎI privi ciudat. 

— Voiam să zic ce s-ar întâmpla dacă am începe să 
ţinem unul la altul, mărturisi ea încet, deşi simt sigură că şi 
asta se poate evita. 


Simti un pumn invizibil care i se înfipse în piept. Exact 
de asta se temea şi el. Dacă un bărbat se lega de o femeie 
precum Annabelle, cum ar fi putut să evite ca micuța pisică 
sălbatică să i se bage pe sub piele? Sau în inimă? Era oare 
un ocean o distanţă sigură? 

O privi cu seriozitate în ochi, dar ea îşi mască repede 
orice urmă de vulnerabilitate printr-un pufnet dispreţuitor. 

— În tot cazul, am înţeles de la Lady Ainsley că riscul 
de complicaţii după o singură noapte e prea mare şi oricum 
nu e prea plăcut pentru mireasă. 

Ar fi izbucnit în râs dacă nu ar fi fost ud până la piele 
şi nu ar fi duhnit ca o bodegă. 

— Mătuşa Agatha se înşală, o asigură el, dar singura 
ei reacţie fu de neîncredere, ridicând tăcută o sprânceană 
în loc de răspuns. 

Nu ajungea însă nicăieri dacă încerca să o convingă 
cât de mult i-ar fi plăcut să aibă relaţii intime cu el, în loc 
să-şi lase inteligenţa să se lupte cu reputaţia lui. Aşadar, 
Quinn fu înţelept şi alese să tacă din gură. 

O fixă cu privirea şi îi văzu buzele înroşite de la 
sărutările lui şi halatul boţit în dreptul decolteului, care îi 
dezvăluia mai multă piele decât îşi dădea ea seama. Stătea 
cu mâinile împreunate formal în poală, semănând perfect 
cu o seducătoare virgină. Una la care râvnea încă foarte 
mult, deşi îi turnase un pahar de scotch în cap, care îi 
calmase erecţia la fel de eficient precum o găleată cu apă 
rece. 

Dar, fir-ar să fie, avea dreptate şi o ştia şi el! Era cât 
se poate de conştient de complicațiile care se puteau ivi 
după o partidă de amor, dar tot simţea un gol dezamăgitor 
în vintre. Dintre toate femeile, doar pe Clopoţica nu o putea 
avea. 

Cerule, se întorsese /umea cu fundul în sus! 

— Deci eşti de acord până la urmă? Veni pe marginea 
canapelei, îşi înfipse degetele în tapiserie şi îl privi plină de 
speranţă. O să te căsătoreşti cu mine? 

| se strânse stomacul în faţa unei asemenea propuneri 
directe, ale cărei consecinţe nu erau deloc simple. 


— Trebuie să mă mai gândesc, evită el un răspuns 
clar, nevrând să se decidă când încă mirosea a parfumul ei 
de iarbă-neagră pentru că o lipise de el şi când încă era 
tentat să îşi suplimenteze fondurile. _ 

— Bine. Umerii ei subţiri se relaxară. iți acord timp de 
gândire. 

— Mulţumesc, bombăni el, nu la fel de uşurat şi 
optimist ca ea. 

Se ridică în picioare şi îşi legă la loc panglica de la gât. 
El simţi junghiul dezamăgirii. Când i-o desfăcuse, avusese 
senzaţia că este pe cale să deschidă cel mai frumos cadou 
pe care îl primise vreodată, îi fusese însă luat în ultimul 
moment. 

— Dar o să am nevoie de un răspuns cât mai repede. 
Ochii ei fură umbriţi de tristeţe. Dacă refuzi, va trebui să 
găsesc o altă soluţie. Şi rapid. 

Îşi şterse ultima picătură de scotch de pe ceafă şi se 
strâmbă. 

— Aş zice că ar fi cazul să ne pecetluim înţelegerea cu 
un sărut, glumi el cu amărăciune, dar probabil că aş risca 
să-mi spargi capul cu sticla pentru o asemenea îndrăzneală. 

— Nu aş face niciodată aşa ceva, îl asigură în timp ce 
trecu pe lângă el să iasă din cameră, oprindu-se doar să ia 
exemplarul din Don Quijote de pe raft şi să-l pună la 
subsuoară. Adăugă apoi cu un surâs, fără să se căiască de 
nimic: Ar fi mare păcat de un scotch aşa de bun. 

Dispăru pe coridorul întunecat, nu înainte ca el să o 
zărească într-o rază de lună care se strecurase prin 
ferestrele înalte şi îi luminase cămaşa de noapte care parcă 
plutea în jurul ei. Conturul sânilor şi al şoldurilor se profila 
negru pe sub bumbacul alb, ca şi cum nu ar fi avut nimic pe 
dedesubt, iar părul i se revărsase în valuri mătăsoase pe 
spate, ajungând aproape până la posteriorul ei rotund. 
Mădularul îi zvâcni pofticios la gândul trecător de a o urmări 
în dormitor pentru a-i demonstra că acţiunea din patul 
matrimonial putea fi o plăcere şi pentru mireasă. O plăcere 
foarte mare. 

lar dacă făcea aşa ceva, următorul lucru care l-ar fi 


pocnit în cap ar fi fost Don Quijote. Laolaltă cu toate 
planurile lui de viitor în America şi promisiunea făcută 
tatălui lui. Un lucru sigur ştia despre Clopoţica. Niciun 
bărbat nu se dăruia unei femei ca ea ca apoi să plece. 

— Femeie afurisită! bombăni el şi bău direct din sticlă. 


Capitolul 4 


Quinn făcu o grimasă şi îşi frecă tâmplele care îi 
zvâcneau în timp ce traversa câmpul, durerea fiind 
rezultatul combinației nefericite din noaptea trecută, când 
dormise prea puţin şi băuse prea mult scotch. 

Şi nu se săturase nici pe departe de Annabelle. 

Îşi ridică gulerul hainei ca să se apere de burniţa ce 
ameninţa să cadă din clipă în clipă şi de răcoarea 
neaşteptată a acelei dimineţi de vară. În nord, vremea era 
imprevizibilă. Peste noapte, se adunaseră nori joşi deasupra 
munţilor şi văilor, scăldând câmpiile într-o ceaţă albastră în 
zori. Temperatura coborâse cu mult sub 20 de grade. Ar fi 
crezut că din cauza frigului îi era greu să şi-o imagineze pe 
Belle înotând în iaz, dar o văzuse o dată acolo şi se părea 
că era singurul lucru la care putea să se gândească. 

Dumnezeule, ce tare îl mai enerva fata asta! Nici nu 
mai ştia când se întâmplase ultima dată să nu poată dormi 
din cauza unei femei sau dacă se întâmplase acest lucru 
vreodată, dar ea exact asta îi făcea. Şi nu doar din pricina 
propunerii revoltătoare de a se mărita cu el, deşi doar 
simpla perspectivă de a se căsători îl făcea să aibă 
coşmaruri. 

Nu. Îi era groază să recunoască până şi faptul că nu 
putuse să se odihnească, iar în cele câteva clipe când 
reuşise să aţipească, nu avusese coşmaruri legate de lanţul 
greu al mariajului, ci viziuni erotice cu Belle. 

Gemu. Nu erotice, nu chiar. Când o visase pe Belle, o 
văzuse în cămaşa aceea de bumbac alb cu funda din 
dreptul sânilor desfăcută şi cu panglicile atârnând la spate 


în timp ce înainta prin ceaţă, cu părul desfăcut şi revărsat 
pe spate. Zâmbetul ei îl făcu să o dorească, un râs care se 
înălţă uşor în aerul cald. Capul întors îi scotea în evidenţă 
linia elegantă a gâtului. Picioarele zvelte erau dezgolite 
până la genunchi, iar braţele erau la fel de goale. Apoi se 
întoarse şi îi întinse mâna pentru a se lăsa cu ea pe iarba- 
neagră acoperită de rouă... O văzuse mai goală la iaz decât 
în vis, dar tot se trezise extrem de tare. 

Oh, sigur, îşi pierduse minţile, nu încăpea nicio 
îndoială! 

Prin urmare, în zori renunţase să mai spere că avea să 
adoarmă şi coborâse să mănânce ceva, crezând că avea să 
o găsească pe Belle şi să-i dea un răspuns, curmându-şi 
astfel suferinţa. Ferguson îl informase însă că ea deja se 
trezise şi ieşise, aşa cum făcea în aproape toate dimineţile. 
„Minunat!” Femeia asta enervantă era şi o pasăre matinală. 

Quinn îşi dădu ochii peste cap. Ştia cum să se poarte 
cu doamnele din înalta societate. Acele femei dormeau 
până la prânz, nu ar fi călcat nici moarte într-o bibliotecă şi, 
cu siguranţă, nu beau niciodată scotch. Şi nici nu l-ar fi 
turnat în capul nimănui. 

Annabelle Greene era contradictorie prin definiţie, 
fascinând şi frustrând în acelaşi timp. Femeia frumoasă de 
la exterior era o pisică sălbatică în interior, o femeie 
inteligentă şi iute, care ştia absolut totul, mai puţin efectul 
pe care îl avea asupra bărbaţilor. II scotea din minţi şi îl 
intriga, îl provoca în continuare să o necăjească şi să o 
tachineze ca pe un copil, iar bărbatul în care se 
transformase să poată vedea focul pătimaş din ea. Cum era 
posibil ca aceeaşi femeie să îl facă să o ia în braţe, dar şi 
să-şi dorească să fie la un ocean distanţă de ea? 

„Nebunie”. Era o nebunie că îi trecuse prin minte să îi 
propună să se însoare cu ea. Era o nebunie că mătuşa 
Agatha îşi închipuise că el o putea proteja. 

Se părea că nebunia era contagioasă. 

Ajunse pe creasta unui mic deal care dădea spre 
păşunile din sud şi o văzu. lImbrăcată în pantaloni 
bărbăteşti şi cu ghete de lucru întocmai ca muncitorii din 


jurul ei, cu o bonetă de stofă pe cap, ajuta la înălţarea unui 
stâlp gros dintr-un canal de irigare pe malul pârâului. 

Quinn oftă plin de frustrare. Era clar că, atunci când 
venea vorba de Belle, nimic nu era obişnuit. 

Cu hotărârea sumbră a omului care se îndreaptă spre 
propria execuţie, se duse spre ea şi spre grupul de 
muncitori strânşi în jurul micii structuri de piatră de pe 
marginea pârâului. 

Unul dintre bărbaţi se aplecă să-i dea o mână de 
ajutor lui Belle, care stătea în şanţ, în apa până la genunchi. 
Deoarece niciunul dintre ei nu râse când o văzură 
căţărându-se să iasă de acolo, înţelese nu numai că erau 
obişnuiţi să o vadă îmbrăcată bărbăteşte, ci şi să primească 
indicaţii de la ea. Recunoscuse că fusese gelos când aflase 
că ea avea să moştenească Glenarvon, în timp ce el avea 
să fie obligat să înceapă de la zero. In acelaşi timp însă o 
admira pentru că nu se dădea în lături de la munci prea 
grele sau prea dificile. 

Îşi puse palmele în şoldurile ei rotunde, acoperite cu 
haina maro, care îi ajungea până la marginea ghetelor 
murdare de noroi. Umerii i se lăsară când răspunse la o 
întrebare pusă de unul dintre muncitori. 

— „stricat dinadins. 

Bărbatul din spatele ei ridică ochii spre Quinn. Îşi 
drese vocea suficient de tare cât să acopere răspunsul lui 
Belle, apoi dădu din cap spre ea ca să-i atragă atenţia. 

Belle se uită peste umăr şi îl văzu pe Quinn. O 
fracțiune de secundă, încremeni, şi chipul i se întunecă de 
nelinişte. Expresia aceea dispăru la fel de repede, fiind 
înlocuită cu un zâmbet radiant, pe care - îşi dădu el seama 
- îl afişase pentru cei din jurul ei. In niciun caz pentru el. 
Văpaia din ochii ei îi spunea că încă era supărată pe el 
pentru cearta din noaptea trecută. : 

— Lord Quinton, bună dimineața. In vocea ei se 
simțeau surprinderea că îl vedea acolo, dar şi o urmă de 
sarcasm. Mă mir să te văd la o oră atât de matinală, ştiind 
ce reputație de corintian ai. 

El râse „Corintian?” Pusese catalogat în tot felul de 


femei, dar niciodată cu acest apelativ. 

— Nu toţi londonezii dorm până la prânz, domnişoară 
Greene, ripostă el cu voioşie, oprindu-se în faţa ei. Işi dădu 
seama brusc că toţi bărbaţii se uitau la el, măsurându-l din 
priviri şi curioşi să afle cine era. Şi ce treabă avea cu 
stăpâna de la Glenarvon. 

— Până la unsprezece şi jumătate? întrebă ea ironic. 

— Până la fără un sfert, replică el cu un zâmbet în 
colţul gurii. 

— Mda, comentă ea, asta înseamnă că poţi să îţi 
începi ziua cu patru ore bune înainte. 

El zâmbi, dar sesiză neliniştea înfiorătoare ascunsă 
sub calmul de pe chipul ei şi tensiunea ce o cuprinsese din 
felul în care îşi încorda umerii şi îşi strângea şi îşi desfăcea 
palmele înmănuşate pe lângă corp. Ilmbrăcată în haine 
bărbăteşti, înfăţişarea ei neobişnuită o făcea şi mai 
atrăgătoare. Şi mai feminină. Şi sfâşietor de vulnerabilă. 

Începu să-l macine vina, dar nu avea ce face. Ea avea 
nevoie de un răspuns din partea lui, iar el nu găsea niciun 
motiv să amâne inevitabilul. La urma urmei, dacă ar fi avut 
capul pe umeri cu o seară în urmă, în loc să fie preocupat 
de senzațiile ce îl cuprinseseră când o ţinuse în braţe, 
trebuia să-i dea răspunsul atunci, ca să evite această 
întâlnire penibilă. 

Şi totuşi, indiferent ce probleme avea să îi creeze, era 
mai bine să încheie subiectul mai repede. Dacă îi spunea în 
dimineaţa aceea, îi lăsa suficient timp să îşi caute un 
candidat mai bun pentru măritiş. Răspunsul lui nu avea 
nicio legătură cu sentimentele confuze pe care le avea 
pentru ea. Sau cu atracţia tot mai puternică dintre ei, care 
parcă se trezise cu o noapte în urmă şi părea să fie atât de 
palpa bilă, încât şi acum săreau scântei între ei. 

Cel puţin asta îşi tot spusese din clipa în care ieşise 
din cameră să o caute. Dacă repeta acest lucru de mai 
multe ori, poate începea chiar şi el să-l creadă. 

In dimineaţa aceea, ochii ei aveau mai mult sclipiri 
verzi decât aurii în lumina voalată de cerul încărcat. 
Tresărirea nervoasă din adâncurile lor de miere îi spunea că 


ea ştia de ce o căutase. Şi că deja ghicise răspunsul. 

Simţi privirile apăsătoare ale bărbaţilor care nici 
măcar nu se prefăceau că nu erau atenţi la discuţia lor. Nu 
era însă o discuţie la care voia martori. Inclină din cap. 

— Nu ai vrea să te plimbi cu mine, domnişoară 
Greene? 

Belle ezită, iar zâmbetul ei fals păli. Încuviinţă apoi 
scurt din cap, se întoarse fără să spună nimic şi pomi de-a 
lungul pârâului în direcţia opusă. 

El merse alături de ea. Păşiră într-o linişte care în 
scurt timp deveni stânjenitoare, iar tensiunea dintre ei 
părea la fel de apăsătoare ca norii de deasupra lor. El se 
strâmbă când se uită cu coada ochiului la profilul ei hotărât. 
Era dar că avea de gând să-l lase pe el să deschidă 
subiectul, dar încă nu era pregătit să vorbească despre 
motivul pentru care o invitase la o plimbare. Deşi ştia ce 
avea să-i spună, nu îl lăsa inima să-i aducă o problemă în 
plus. 

Aruncă o privire peste umăr. 

— Ce faci acolo? 

— Reparaţii, răspunse ea în doi peri. 

În loc să îl ia de braţ, aşa cum ar fi făcut orice 
londoneză din înalta societate, îşi scoase mănuşile murdare 
de pământ şi îşi vâri adânc mâinile în buzunarele hainei. Nu 
voia să îl atingă. Oare îşi dădea seama cât de aspră era cu 
el pisica asta sălbatică? 

Bineînţeles că îşi dădea seama. După câte se părea, 
el subestimase efectele negative ale nopţii balului de la St 
James asupra ei. 

— Ce fel de reparaţii? insistă el, dorind să afle cât de 
mult însemna moşia pentru ea. 

ÎI privi suspicioasă. 

— Chiar eşti curios? 

— Da. 

Chiar era. Spre mirarea lui. 

Ezită, apoi rupse tăcerea. 

— Poarta deversorului pentru canalul de irigare s-a 
stricat şi a inundat păşunea din sud, explică ea. Ciobanul 


nostru, McDougal, a observat acum două zile când s-a dus 
să vadă oile, iar oamenii au muncit ieri toată ziua ca să 
mute turma pe o păşune mai mică până când reparăm 
poarta şi se usucă pământul. Ridică privirea spre norii negri 
de deasupra, care amenințau cu o ploaie torențială, iar el 
parcă o putu auzi blestemând mama-natură în sinea ei. 
Dacă se mai usucă vreodată. 

Ceva din modul în care îi descrisese situaţia îi atrase 
atenţia lui Quinn. 

— Nu crezi că s-a stricat din cauză că era vechi şi 
uzat, nu-i aşa? 

Belle şovăi o clipă, apoi clătină din cap. 

— Nu, oftă ea de parcă renunţase să îl mai repare şi 
voia să uite cât mai repede cu putinţă de treaba asta. Burns 
crede că a fost stricat dinadins. 

— Burns? 

— Angus Burns, şeful meu de echipă. 

Ah, câinele de pază care îl  supraveghease 
îndeaproape când ajunsese la grupul de muncitori. 

— Familia lui locuieşte oficial pe moşia Glenarvon de 
cinci generaţii, îi explică ea. 

— Oficial? repetă el şi o privi curios mergând alături 
de el. 

— Neoficial de mult mai mult timp. Buzele i se curbară 
într-un zâmbet, primul adevărat din dimineaţa aceea. Mă 
ajută să am grijă de proprietate şi se ocupă de reparaţii şi 
întreţinere. Se asigură că echipa de muncitori nu are nicio 
problemă să primească ordine de la o femeie. 

— Mă îndoiesc că ai nevoie de ajutor în această 
privinţă. 

Spuse asta judecând după atenţia cu care îi 
urmăriseră instrucţiunile cei de lângă şanţ. 

Pe buze îi înflori un surâs de mândrie, după care 
fruntea i se încreţi de îngrijorare. 

— A fost... un an ciudat, mărturisi ea coborând vocea 
în timp ce se îndreptau spre deal. În ultimul timp, am avut o 
mulţime de accidente şi probleme. 

Complet surprins, se întoarse şi o apucă de braţ ca să 


o oprească, îi cercetă chipul în căutarea răspunsului. 

— Eşti în pericol, Belle? 

— Nu! Fireşte că nu! Îi alungă îngrijorarea cu un râs 
batjocoritor. Nici n-ai fi fost invitat aici dacă era cineva în 
pericol. 

— Annabelle! îi rosti numele ca pe o avertizare. Nu te 
preface, nu e cazul! 

— Nu a fost nimeni rănit, recunoscu ea. Şi nu s-a 
stricat nimic care să nu poată fi reparat. Totuşi, e neplăcut 
că ne pierdem timpul cu asta în loc să ne ocupăm de 
lucrurile care ar trebui terminate. 

Răspunsul ei nu îl linişti. 

— Atât de neplăcut încât regreţi că trebuie să 
administrezi singură Glenarvon? 

— Niciodată! răspunse ea, şi ochii îi sclipiră cu 
hotărâre. 

Îşi trase braţul şi plecă, lăsându-l în urmă. „Ce 
încăpăţânată!” Se încruntă când ajunse în dreptul ei. 

— Pârâul alimentează şanţurile de irigare, după cum 
ai văzut, explică ea gesticulând ca şi cum ar fi povestit unui 
nou angajat despre lucrările de pe moşie, extrem de 
mulţumită că schimbase subiectul. Dacă totul merge bine, 
putem controla cantitatea de apă pentru păşuni. Pârâul se 
varsă în râul Arvon în capătul vâlcelei. Arătă în spatele lor 
spre vâlceaua care tăia proprietatea. Proprietatea a fost 
numită după denumirea râului. 

— Glenarvon, murmură el. Şi castelul? 

Radie toată, zâmbind larg şi senin. Şi plină de 
dragoste pentru acel loc. 

— Ruinele se află în faţă, pe dealul de lângă iaz. 

lazul în care îi plăcea lui Belle să înoate la asfinţit. 
Dezbrăcată. Quinn deveni brusc interesat de poveste. 

— Clădirea a fost construită în secolul al XIV-lea 
pentru a apăra porţiunea asta de râu. Acum au rămas doar 
câteva ziduri şi bolovani. Adăugă pe un ton mândru, de 
parcă l-ar fi provocat să o contrazică: Dar mie mi se pare 
foarte frumos. 

— Şi mie. 


El se opri să culeagă un trandafir sălbatic dintr-o tufă 
crescută de-a lungul pârâului. 

Ea clătină din cap, vizibil iritată. 

— Dar nici nu ai văzut ruinele! 

El ridică din umeri şi îi dădu floarea. 

— Am încredere în tine. 

Se uită la trandafir neîncrezătoare, de parcă s-ar fi 
aşteptat să se transforme într-un şarpe care să o muşte. 

— Mulţumesc, mormăi ea. 

Luă floarea rozalie din palma lui şi o mirosi, apoi se 
întoarse repede şi îşi continuă drumul, dar nu înainte ca el 
să vadă că Belle se îmbujoră. Quinn devenise interesat şi 
de toate acele nuanţe de trandafiriu din obrajii el. 

— Dar nu suntem în Evul Mediu, continuă ea, cotind 
pe o cărare îngustă care şerpuia printre copaci până în 
vârful dealului. 

El o urmă. 

— Suntem o ţară modernă, continuă Belle. Lucrurile 
se schimbă cu rapiditate, iar eu am planuri măreţe pentru 
proprietate şi pentru sat. 

El zâmbi. Oare de ce nu se mira? 

— Ca de pildă? 

— Mai întâi, vreau să aduc îmbunătăţiri şcolii din sat. 
La început, ezită să-i povestească despre planurile ei, 
pentru că nu avea prea mare încredere în el. Am început să 
mă ocup de şcoală în urmă cu trei ani, dar vreau să angajez 
o profesoară bună din Londra sau din York, care să-i înveţe 
pe copii cunoştinţele de bază. Să citească şi să socotească, 
cum să-şi administreze casă, să înveţe să nu se lase traşi 
pe sfoară de morari şi de negustori fără scrupule... Punctă 
lista pe degete, fără să o mai deranjeze că îi împărtăşea 
planurile ei. Şi în special să citească. Şi toate abilităţile pe 
care nu le vor deprinde ca ucenici sau poate chiar niciodată 
ca arendaşi. Se uită la el, cântărindu-i parcă reacţia înainte 
de a-şi continua urcuşul. Şi mai vreau să găsesc un doctor 
adevărat pentru săteni, nu doar un spiţer. 

In timp ce continuă să-şi înşire planurile, Quinn se opri 
şi o privi cum urcă în faţa lui, văzând-o într-o lumină cu 


totul diferită. 

Nu era doar fata îndrăgostită de cărţi şi însoţitoarea 
unei lady pe care o cunoscuse dintotdeauna. Annabelle 
Greene se transformase într-o administratoare capabilă a 
unei moşii, care înţelegea importanţa pe care aceasta o 
avea în viitorul satului. Mai mult, unele dintre planurile ei 
corespundeau întru totul cu ceea ce voia el să pună în 
practică în America - să aibă o bucată de pământ pe care 
să o administreze în aşa fel încât să-i ajute pe localnici. In 
vreme ce el avea nevoie de câţiva ani pentru a-şi putea 
clădi acest vis, ea avea această oportunitate în prezent, 
perspective pentru viitor şi hotărârea de a-şi vedea visul 
împlinit. 

Însă nu putea fi el bărbatul care avea să o ajute să şi-l 
împlinească. 

Amicii lui de la club l-ar fi considerat nebun dacă ar fi 
aflat că rata această ocazie, mai ales cu condiţiile propuse 
de Belle - o parte din profituri şi libertatea de a-şi vedea de 
noua lui viaţă în America exact aşa cum îşi propusese, 
respectându-şi promisiunile pe care le făcuse tatălui şi lui 
Aşa Jeffers. Orice alt bărbat fără scrupule i-ar fi luat-o 
imediat de sub nas şi ar fi dus-o direct în Gretna Green, în 
Scoţia, pentru a se căsători cu ea, ca să pună mâna pe 
toate acele lucruri. Şi pe ea. 

Dar Quinn nu ar fi profitat niciodată de ea. Şi nici nu 
şi-ar fi abandonat vreodată soţia. 

Privirea îi alunecă spre Belle care urca dealul în faţa 
lui, oferindu-i fără să ştie o privelişte minunată a rotundului 
ei posterior, scos în evidenţă şi mai tare de pantalonii 
bărbăteşti. 

Îşi înăbuşi un geamăt. Deja nu mai era tentat să se 
comporte ca un gentleman. 

Pe măsură ce o urmări urcând dealul, copacii şi tufele 
se răriră, făcând loc în centru vechilor ruine ale castelului 
Glenarvon, ce se ridica dintr-o grămadă de bolovani 
dărâmaţi şi din nişte ziduri pe jumătate căzute. Putea însă 
deduce cu uşurinţă conturul a ceea ce odinioară fusese o 
cetate solidă, care încă păstra câteva metereze pe unele 


dintre zidurile rămase în picioare, înalte de două etaje, în 
colţul îndepărtat unde se uneau. De pe culme, se puteau 
admira privelişti uluitoare spre râu şi spre vâlcea în vest şi 
spre munţii acoperiţi de nori în nord, în timp ce ruinele 
ofereau o atmosferă istorică şi romanţioasă. Işi mută 
privirea asupra orizontului şi îşi dădu seama de ce iubea 
Annabelle atât de mult acest loc. 

Şi de ce avea să îl urască pe el pentru că refuza să se 
însoare cu ea. 

Ea se aşeză pe o piatră şi bătu pe cea de lângă ea ca 
să se aşeze şi el. Îl cuprinse un nou val de vinovăţie. 

— Nu e minunat castelul? întrebă ea şi îi zâmbi când 
văzu că se aşază. Râd de fiecare dată când mă gândesc la 
lorzii bogaţi din sud care plătesc mici averi pentru a-şi 
construi tot felul de ciudăţenii în grădină, iar ruinele noastre 
sunt mai frumoase decât orice ar fi putut crea Capability 
Brown! vreodată. 

Între ei se aşternu o tăcere stânjenitoare cât priviră 
ruinele. El se aplecă apoi să îşi sprijine coatele pe coapse, 
cu palmele prinse sub genunchi 

— Nu mă pot căsători cu tine, zise el încet. 

Ea se crispă, dar nu se clinti. Nu catadicsi să se uite 
spre el, ci rămase cu privirea aţintită drept în faţă, spre 
întinderea proprietăţii. Quinn simţi apoi o schimbare, ca şi 
cum trupul ei minion devenise la fel de dur precum stânca 
rece de sub el. Şi era sigur că la fel se întâmplase cu firavul 
sentiment de prietenie pe care încă îl avea pentru el. 

— Voi pleca în America, explică el când văzu că ea nu 
zice nimic. Tăcerea rece era mult mai acuzatoare decât 
crezuse că este posibil. Aştept de patru ani această ocazie. 

Chiar de mai mult timp, dacă era să fie sincer. Gândul 
de a se îndrepta spre America i se întipărise în minte încă 
din vara în care absolvise Oxfordul, când înţelesese că viaţa 
unui nobil englez nu era de el. Richard Carlisle îl sprijinise 
chiar de la început, iar Quinn era hotărât să acţioneze în 
consecinţă pentru a-şi face tatăl mândru. 


1 Cunoscut şi sub numele de Lancelot Brown (1715-1783), Capability 
Brown a fost un arhitect peisagist englez (n.red.) 


— Îmi doresc o proprietate a mea, şansa de a reuşi 
fără a mă baza pe titlul şi numele Carlisle, îi explică el, 
împărtăşindu-i ceea ce nu mai spusese nimănui altcuiva. 
Nici măcar lui Robert. Indiferent ce succes aş avea aici, 
ceilalţi vor spune că se datorează doar lui Trent şi doar 
pentru că port numele Carlisle, nu pentru că aş munci din 
greu sau aş lua deciziile corecte. Nu am cum să scap de 
influenţa lui Trent dacă nu plec din ţară. 

Şi nicio altă cale de a-şi ţine promisiunea făcută 
tatălui lui. 

— Nu îţi cer să renunţi la acest vis, spuse ea încet, 
rupând într-un final tăcerea, dar fără să se uite spre el. Poţi 
pleca în America şi... 

— Eu nu îmi abandonez soţia, declară el cu fermitate. 

Era posibil să a fost un derbedeu pe cale să se 
transforme într-un libertin, dar măcar atâta onoare tot 
avea. 

Ea nu spuse nimic, rămânând cu privirea aţintită în 
zare. 

— Este şansa mea de a-mi face un viitor, Annabelle. 
Era sigur că ea îl putea înţelege. Nu am cum să mi-l fac în 
Anglia. Pământul este prea scump aici. 

— Nu şi dacă te însori cu cineva cu zestre, îl 
contrazise ea şoptit. 

— Nu ar fi pământul meu, răspunse el calm. Ar fi al 
tău. 

lar el nu ar fi fost decât un administrator, de data asta 
pentru soţie, nu pentru fratele lui. 

Deşi el nu crezuse că e posibil, trupul ei se încordă şi 
mai mult, ca un arc gata să sară. Îi simţi emoția pulsând 
când ea îşi înfipse degetele în piatra de sub ea atât de tare, 
încât i se albi carnea. 

Îşi trecu frustrat mâna prin păr. 

— Plec în dimineaţa asta. Imediat după ce îmi iau la 
revedere de la mătuşa Agatha. 

Şi după ce îl trezea pe Robert ca să călărească 
împreună spre coastă. Îi era greu să-şi ia la revedere de la 
fratele lui, de care era foarte apropiat; voia să amâne 


momentul cât mai mult. 

— Dacă plecăm de dimineaţă, până la căderea nopţii 
ajungem la Keswick. 

— Nu trebuie să plecaţi aşa de repede, îl contrazise 
ea, sesizând o nouă tentativă de atac. Urma de speranţă 
din vocea ei aproape că îl făcu să se răzgândească. 
America e mare. Are o grămadă de pământ de vânzare. Poţi 
cumpăra altă proprietate dacă o ratezi pe asta. 

— Ba nu, nu pot. Pe asta trebuie s-o cumpăr. Se uită 
posomorât la mâinile prinse sub genunchi. Este al unui 
prieten de familie. L-a păstrat pentru mine, dar trebuie să îl 
înstrăineze până la anul nou. Mi-a făcut o ofertă bună dacă 
îl cumpăr şi îl las să rămână pe proprietate împreună cu 
soţia lui. lar Quinn îşi promisese să se ţină de cuvânt. Voia 
neapărat să se ţină de cuvânt. Nu mai au pe nimeni 
altcineva. 

Se aşternu liniştea, iar ea rămase neobişnuit de 
tăcută şi se opri parcă şi din respirat. Şopti apoi atât de 
încet, încât cuvintele fură abia o adiere pe buzele ei: 

— Nici eu nu am pe altcineva. 

Furia începu să pulseze în el, alimentată de un nou val 
de vinovăţie. Fir-ar să fie! Nu era responsabilitatea lui să îi 
asigure viitorul, trebuia să se gândească la problemele lui 
mai întâi. Chiar nu înţelegea? 

Se ridică de pe piatră şi veni pornit spre ea. 

— Nu-i problema mea! 

Atunci se enervă şi ea. 

— Nu? 

— Din cauza  blestematei  ălei a de bătăi? 
„Dumnezeule!” Nu mai voia s-o ia de la capăt cu asta! Din 
ce în ce mai frustrat pentru că ea refuza în continuare să 
uite acea noapte, se sprijini cu palmele de o parte şi de alta 
pe piatra pe care stătea Belle şi se aplecă până ce ajunse la 
acelaşi nivel cu ea. Stătea atât de aproape de ea, încât îi 
văzu licăririle aurii din irişi, scăpărate din cauza îndrăznelii 
lui. Discuţia asta trebuia avută de mult şi în sfârşit venise 
momentul. Acolo, chiar în acea clipă. Dar ce trebuia să fac, 
să stau acolo cu mâinile în sân în timp ce Williams îţi 


spunea toate vorbele alea? 

— Da! zise ea şi îşi îndreptă spatele. Nu crezi că era 
mai bine să fiu insultată decât să mă aleg cu reputaţia 
distrusă? 

— Nu eu ţi-am distrus reputaţia, o contrazise el. A fost 
doar un accident în momentul nepotrivit. 

Ea ridică maiestuos o sprânceană, gest care îi aminti 
într-un mod straniu de mătuşa Agatha. 

— Adică l-ai pocnit accidental pe Williams în falcă? 

— Nu, zise el şi rânji doar ca să o enerveze. Mi-a făcut 
plăcere. 

— A fost vorba doar de aroganţa ta! se răsti ea. 

Quinn scrâşni din dinţi. 

— Ţi-am apărat onoarea! g 

— Nu era cazul să mi-o aperi! Işi înfipse un deget în 
pieptul lui. Nu ai vrut să mă asculți şi ai sărit cu pumnii la 
Williams... 

— Nu am sărit cu pumnii la el! 

„Dumnezeule!” Parcă ar fi vorbit de un meci din 
curtea şcolii primare! Dar dacă îşi închipuia că aşa îl putea 
convinge să se însoare cu ea, nu alesese strategia potrivită. 
Rosti răspicat fiecare cuvânt: 

— Nimic din noaptea aceea nu s-a întâmplat din vina 
mea. 

Ea îi aruncă o privire dispreţuitoare care îl făcu să se 
înfiorase. 

— Ai mai spus asta. 

Se uită la trandafirul sălbatic pe care îl ţinea în mână, 
după care îl aruncă. lar pe el îl împinse ca să se dea din 
faţa ei şi vru să plece. 

„Oh, nu!” Această forţă a naturii în miniatură nu pleca 
nicăieri! Nu după ce aruncase o bombă gata să explodeze! 

O apucă de braţ când încercă să treacă de el. 

— Ascultă-mă, fir-ar să fie! 

Ea se smuci ca să scape, dar el o strânse bine. O 
apucă de ambele braţe şi o trase lângă el ca să o ţină 
nemişcată. 

— Ce vrei de la mine, Annabelle? vru el să ştie, fără a- 


şi putea controla exasperarea din voce. Să-ţi cer scuze? 

— Nu am nevoie de scuzele tale! se răsti ea. Se 
enervase atât de tare încât tremura, respiraţia îi era 
întretăiată şi pieptul îi urca şi îi cobora cu repeziciune. Nu- 
mi trebuie. 

— Bine. Pentru că nici n-am de gând să o fac. 

Ochii ei îl străfulgerară indignaţi, tulburându-l şi mai 
tare. 

— Nu îmi pare rău că m-am bătut pentru tine în seara 
aceea. Nu o să-mi pară rău niciodată. O trase mai aproape, 
sprijinindu-se cu spatele de piatră. Dar nu din cauza bătăii 
eşti supărată, nu-i aşa? 

— Dă-mi drumul! şuieră ea printre dinţi. 

Ba pe naiba! Işi aplecă capul până când aproape îi 
atinse gura cu buzele. Fiecare răsuflare întretăiată îi adia 
peste buze, iar sub palme îi simţea pulsul accelerat. 

— Ceea ce s-a întâmplat înainte de bătaie te supără. 
Sărutul nostru! 

Belle se întunecă la faţă, iar el îşi dădu seama că avea 
dreptate. 

Simţi un fior rece pe şira spinării. 

— Când te-ai gândit să-mi joci încă o festă 
copilărească, trânti ea acuzator. Ce scop ai avut, Quinton? 
să mă faci să plâng crezând că ai vrut să mă săruţi, când 
pentru tine nu era decât o glumă? 

O privi în ochi şi văzu un amestec de furie şi excitare 
care îi tăiase respiraţia. 

— Te-am sărutat pentru că nu m-am putut abţine. 

Trase repede aer în piept auzindu-i mărturisirea, iar 
privirea lui alunecă până pe gura ei şi rămase acolo. 
Incerca parcă să o devoreze din priviri. 

— Pentru că erai frumoasă în lumina lunii, pentru că 
am vrut să aflu ce gust au buzele tale şi cum le-aş simţi. 
Pentru că, îndrăzni el să recunoască, nu am putut crede că 
fetiţa stângace pe care am chinuit-o ani la rând şi care s-a 
transformat într-o femeie care habar nu are cât e de 
fermecătoare s-ar aventura în grădina întunecată cu un 
ticălos ca mine. 


— Minti, îngăimă ea, uluită de mărturisirea lui. 

— Ba nu! O trase în braţele lui până ce reuşi să o 
convingă să stea de bunăvoie. Sau cât de mult mi-a plăcut 
să te sărut. O simţi că-şi ţine respiraţia lângă buzele lui. Aşa 
cum ţi-a plăcut şi ţie. 

înghiţi nervoasă în sec, iar el îşi înăbuşi dorinţa de a-şi 
pune gura pe gâtul ei pentru a-i simţi ondularea delicată 
sub buze. 

— Nu mi-a plăcut. 

— Mincinoaso! o zgândări el. Dar sunt gata să-ți 
demonstrez dacă nu mă crezi. 

Miji ochii spre el. 

— N-ai îndrăzni să... 

Se aplecă şi o sărută uşor, neputând să mai reziste 
nici măcar o clipă. 

„Cerule!...” Quinn chiar ştia să sărute! Sărutase mai 
multe femei decât îşi aducea aminte, iar activităţile din 
tinereţe îl perfecţionaseră cât să transforme jumătate 
dintre acele întâlniri în seducţii totale. Dar acesta nu era 
doar un sărut. Era mult mai mult. 

Celelalte săruturi nu îl făcuseră să tremure cum 
tremura acum. Nu îl îmbătaseră cu mirosul sălbatic al 
ținutului muntos şi al ierbii-negre. Nu îi strânseseră 
stomacul, nu îi făcuseră capul să se învârtă şi nici lumea să 
se prăbuşească în jurul lui, conştient doar de dulceaţa caldă 
a respirației ei care îi gâdila buzele, de trupul ei moale 
sprijinit de el într-o invitaţie inocentă. Exact asta îi făceau 
sărutările lui Belle. Îi creau dependenţă, stârnindu-i o poftă 
nestăvilită de mai mult... o poftă pe care ştia că nu are 
dreptul să şi-o satisfacă, dar tot o dorea cu disperare. 

În acea dimineaţă era însă ultima dată când o vedea, 
de ce să se oprească? Măcar rămânea cu această amintire 
întipărită în minte pentru totdeauna. 

Nu se putu abţine, la fel cum nu se putuse abţine nici 
în urmă cu şase ani. 

— Îmi aduc aminte perfect acel sărut, murmură el cu 
sinceritate lângă buzele ei, deşi în acea clipă ar fi fost în 
stare să spună orice ca să o ţină lipită cu totul de el, să 


poată gusta din acea dulceaţă imposibilă. Cât de frumoasă 
erai în acea noapte! Şi cât de ademenitoare! 

— Quinton, şopti ea, implorându-l. 

Urmă alt sărut, dar de data asta îi prinse buza de jos 
şi i-o supse, provocându-i un fior când îi trase buza în gură. 

Ea trase o gură de aer întretăiată. Orice urmă de 
rezistenţă i se topi şi se prăbuşi fără putere pe el. O trase 
mai aproape de el pentru a nu o lăsa să alunece în jos. In 
loc să îl împingă, ea îl prinse de gulerul hainei de lână 
pentru a-l ţine aproape. 

Era încântat de capitularea ei şi îi primi cu bucurie 
abandonul, gura care se înmuie şi trupul care i se relaxă în 
braţe. Dulce şi delicat, nu mai era sărutul din urmă cu şase 
ani, pornit dintr-o pasiune înflăcărată sau dintr-o dorinţă 
avidă. Era însă la fel de magnetic şi excitant. Ba chiar mai 
mult. Trupul ei era mai moale şi mai împlinit, iar asta îl 
făcea să o dorească şi mai mult. 

— Şi asta îmi aduc aminte. Işi puse degetul mare pe 
bărbia ei şi apăsă încet în jos, deschizându-i gura în timp ce 
îşi strecură limba printre buzele ei. 

O minciună sfruntată. Nu o sărutase aşa de intim în 
noaptea aceea sub arcada de trandafiri. Dacă ar fi îndrăznit 
să o atingă în interiorul buzei, să îşi scufunde limba în 
firidele întunecate şi umede ale sărutului ei şi să-i guste din 
dulceaţa ascunsă precum ambrozia... Oh, acum chiar şi 
sărutarea ei îl încingea până în adâncuri şi îl făcea să 
tremure! 

Ea scânci uşor. El îi răspunse dorinţei din ce în ce mai 
mari, rezemându-i capul în palmă pentru a-i ţine captivă 
gura, în timp ce începu să îşi înfigă ritmic limba printre 
buzele ei. Îi dădu jos boneta de stofă şi îşi vâri degetele în 
părul ei moale până ce i-l desfăcu, fără să se oprească nicio 
clipă să o sărute aşa cum nu mai fusese sărutată de niciun 
bărbat până atunci. Dacă trebuia să plece păstrând doar 
această amintire, atunci la naiba, voia să fie sigur că nici ea 
nu avea să îl uite pe el! 

Dar când buzele ei se înfăşurată într-o doară pe limba 
lui şi i-o supseră încetişor, simţi mişcarea neexersată a gurii 


ei până în străfundurile vintrelor sale încordate. Fusese 
nebun când îşi închipuise că poate stăpâni această 
întâlnire, când era la fel de adâncit în îmbrăţişare ca şi ea. 

— Annabelle, zise el cu glas răguşit, desprinzându-se 
de gura ei pentru a-şi plimba dinţii pe partea laterală a 
gâtului, provocându-i un geamăt pasional. 

Of, Doamne, ce plăcere îi făceau toate sunetele 
acestea! Chiar şi acum îşi simţi mădularul palpitând din 
pricina răspunsului ei nevinovat. Ea îşi băgă degetele în 
părul lui, iar el o lăsă bucuros, pentru că fiece zgârietură 
electrizantă pe scalp îi trimitea spirale de fiori prin tot 
corpul. 

Apoi Annabelle îşi mută din nou gura peste a lui şi îi 
supse în joacă buza de jos aşa cum îi făcuse şi el, iar el 
gemu. 

Ea se retrase, iar pe chipul ei frumos răsări o cută de 
îngrijorare. 

— S-a întâmplat ceva? 

Îi prinse chipul în palme şi încercă să o sărute din nou. 

— Nu, nimic. 

„Doar totul.” Pentru Dumnezeu, în acel moment ar fi 
trebuit ca el să-şi facă bagajele şi să-şi pregătească calul de 
plecare, dar nu se putea urni de acolo. li trase gulerul 
hainei pentru a ajunge în cealaltă parte a gâtului ei, 
ascunsă de cămaşă, apoi îi linse pielea fină. 

Îşi înăbuşi cu greu un alt geamăt răsărit pe buze, iar 
inocenţa ei îl făcu să zâmbească atunci când se aşeză din 
nou pe piatră. Să îşi reprime un lucru care îi aducea aşa de 
multă plăcere... 0 înţelegea însă agitația, pentru că şi lui îi 
tremurau mâinile când le băgă pe sub haina ei ca să o 
apuce de talie şi să o tragă în poala lui. 

Îi tremurau mâinile? Mai că îl bufni râsul. Din cauza 
femeii ăsteia îi tremurau toate! Era sfârşitul reputației lui de 
crai dacă o fată atât de neexperimentată ca Annabelle îl 
făcea să se simtă ca un căţeluş emoţionat - atât de 
emoţionat, încât degetele lui abia îi desfăceau nasturii 
vestei. 

— Quinn? îi rosti ea numele în şoaptă şi nesigură. 


— Eşti atât de frumoasă, Belle, şopti el, desfăcându-i 
încet vesta pentru a se uita la cămaşa subţire şi albă şi la 
conturul sânilor în lumina albăstruie a dimineţii. Gemu - ea 
nu purta corset pe dedesubt. Uitasem cât de frumoasă eşti. 

Işi plimbă încet o palmă peste pieptul ei şi îi trase de 
cămaşă pentru a i-o întinde pe corp. Sfârcurile ei rozalii, 
deja întărite, ieşeau în evidenţă prin materialul alb. 
Respirația i se precipită. Cerule, era superbă! 

— Quinn, îi rosti ea numele cu un suspin chinuit şi se 
arcui spre el. 

Incapabil să reziste, îşi aplecă capul şi îi prinse sfârcul 
drept prin materialul subţire, testând în sfârşit gustul la 
care tânjise. 

Icni surprinsă de acest fel de atingere intimă, dar se 
rezemă şi mai mult pe el, înfigându-şi degetele în umerii lui, 
încercând din răsputeri să-şi recapete suflul pe care 
apropierea lui o făcea să şi-l piardă atât de uşor. Pulsul i se 
acceleră. Nici nu mai ştia când sărutase o femeie care să fie 
atât de deschisă la orice atingere şi mângâiere. Chiar şi 
când îi supse sfârcul tremură sub el, închise ochii şi 
întredeschise gura, ca şi cum gura lui i-ar fi oferit cea mai 
intensă plăcere de care avusese parte vreodată. 

Când îşi înălţă capul, zări pata umedă pe care gura lui 
o lăsase pe cămaşă, materialul acum transparent 
încercuindu-i înnebunitor sfârcul. Nu rezistă să nu-şi plimbe 
degetul mare peste mugurul întărit ca să o facă să se 
înfioare, după care se aplecă pentru a-i ataca din nou gura. 
De data aceasta, îl întâmpină nerăbdătoare cu o gură 
fierbinte şi deschisă. O gură care îl făcu să-şi simtă 
mădularul rigid şi pulsând de dorinţă. 

Voia să o înfierbânte la fel de tare cum era şi el. Cu 
braţul stâng în jurul ei, o sud în poală până când o aşeză 
călare peste el şi ajunse pe marginea pietrei. i 

Ea deschise brusc ochii şi se încordă toată. II fixă 
confuză, dar nu se feri. Îl strânse cu mai multă îndrăzneală 
de grumaz, respirând sacadat din cauza excitaţiei. Îşi 
muşcă buza de jos. 

li înţelegea ezitarea - nu ştia dacă putea avea 


încredere în el acum, după ce ultima dată o făcuse atât de 
mult să sufere. 

— Nu ţi-aş face niciodată vreun rău, o asigură el cu 
vocea îngroşată de dorinţă. Nu vreau decât să-ţi produc 
plăcere. 

Era purul adevăr. Nu-şi dorise niciodată să ofere 
vreunei femei plăcerile pe care i le-ar fi oferit lui Annabelle. 
Se simţea satisfăcut dacă îi oferea ei plăcere, chiar şi acum, 
când dulcea recompensă pulsă prin tot corpul lui şi îl lăsă 
cu un gol cumplit. Voia să o ducă pe culmile extazului. 

Uitându-se fix în ochii ei, incapabil să-şi mute privirea 
de la chipul ei minunat de îmbujorat, îşi ridică mâna 
dreaptă la gură şi îşi scoase mănuşa cu dinţii. O lăsă să 
cadă pe jos. 

Ea făcu ochii mari, vizibil agitată. 

— Ce faci? 

— Vreau să te ating, Annabelle, zise el cu o voce 
senzuală şi o simţi cum trage repede aer în piept. Nu 
avusese intenţia să pară prea nesătul, dar nici nu îşi putea 
ascunde dorinţa. De şase ani vreau să te ating. Mă laşi? 

Inima îi bătea atât de tare cât aşteptă cu sufletul la 
gură un răspuns, încât se temu că avea să audă şi ea 
bătăile. 

— Da, şopti ea cuvântul care îi tremură pe buze. 

Acceptul ei candid îi făcu trupul să i se încingă brusc. 
Se aplecă să o sărute tandru pe gât, iar ea închise iar ochii. 
Un suspin discret şi înfiorat se revărsă din ea. Îşi puse mâna 
pe piciorul ei şi încet, ca să nu o sperie, o mută în sus pe 
interiorul coapsei. 

Îşi înfipse degetele în umerii lui când palma îi ajunse 
în punctul în care se unesc picioarele. De pe buze îi scăpă 
numele ei într-un geamăt înfundat când o mângâie uşor cu 
degetul mare acolo jos, între picioare, de-a lungul cusăturii 
pantalonilor. Ea vibră. 

— E bine? întrebă el. 

— E foarte bine, şopti, dând din cap şi în acelaşi timp 
ţinându-şi respiraţia. 

Zâmbind în faţa unei inocente atât de contradictorii şi 


de atrăgătoare, o mângâie din nou, de data asta mai 
apăsat şi înnebunitor de lent. Ea gâfâi, dar imediat sunetul 
delicat se transformă într-un geamăt înfundat de plăcere. 

— Oh, e... îşi linse buzele în timp ce el continuă să o 
mângâie prin pantaloni. E foarte bine. 

Îi găsi din nou gura şi îl sărută cu pasiune, trecându-şi 
degetele prin părul lui, ca o încurajare tăcută. Işi desfăcu 
coapsele într-o invitaţie neruşinată, pe care el ar fi vrut 
foarte mult să o accepte... 

De undeva de pe câmpurile din vale răsună un strigăt. 

Tresărind speriată, Belle se desprinse din poala lui şi 
se îndepărtă clătinându-se, readusă pe pământ de lumea 
invadatoare din jurul lor. Îşi duse mâna la gură în timp ce îl 
privi fix cu ochii mari de uimire, nevenindu-i să creadă ce 
făcuseră. 

Îi lipsi imediat căldura ei şi greutatea delicată a 
trupului ei mic care se lipise de el. Se întinse spre ea. 

— Belle... 

— Nu! 

Refuzul scurt îl tulbură peste măsură. Mâinile îi căzură 
pe lângă corp, încleştă maxilarul şi o urmări cum îşi încheie 
în grabă nasturii de la vestă. 

— Fir-ar să fie, Belle! mârâi el, neputând să-şi 
stăvilească furia cauzată de refuzul ei sau să-şi ascundă 
frustrarea evidentă în mădularul rigid. Nu mă săruţi aşa şi 
dai să fugi... 

Se auzi al doilea strigăt. De data asta mai aproape. | 

Îl privi drept în ochi preţ de o clipă chinuitoare. În 
acea secundă, întrezări în ei dorinţă, dar şi regret. 

— Drum bun, Quinton. 

Se întoarse şi o luă la fugă spre vale, iar el văzu 
aceeaşi flacără familiară arzând în ea, cea pe care îi făcea 
atât de multă plăcere să o aprindă. Întotdeauna îi plăcuse, 
încă de când erau copii. Acum însă nu mai erau nici pe 
departe copii. 

În cele din urmă, îşi dădu seama cu o tresărire 
dureroasă de ce îi făcea o plăcere aşa de mare să o 
tachineze. 


Nu pentru că voia să aprindă acea flacără, ci pentru 
că îi plăcea să fie el cel care o aprindea. Singurul bărbat 
care îi putea stârni furia şi pasiunea până când radia din ea. 

O experienţă pe care nu avea să o mai trăiască 
nicicând. 


Belle înaintă grăbită pe potecă şi traversă câmpul 
spre canalul de irigare. Se rugă cu fiecare pas pe care îl 
făcu să nu aibă buzele foarte umflate şi roşii, pentru că aşa 
le simţea, şi ca nimeni din cei care aveau să o vadă să nu 
îşi dea seama ce făcuse cu Quinn. Totuşi, avea în minte 
doar îmbrăţişarea aceea cu totul neaşteptată, şi mii de 
gânduri o derutau şi o uluiau. 

Quinton o sărutase, iarăşi. Şi oh, ce sărut! Minunat, 
exact aşa cum şi-l amintea. 

Ba nu, chiar mai mult de atât. Sărutul acesta fusese 
potrivit. Mai mult decât potrivit. Gemu - fusese perfect. Ba 
chiar absolut perfect, încât o făcuse să îşi dorească mai 
mult decât un simplu sărut şi o atingere trecătoare. Un 
lucru nu doar minunat, d absolut periculos. 

Fusese prinsă în mrejele lui, în furia pe care era 
capabil de fiecare dată să i-o scoată la lumină, iar apoi în 
sărutările lui perverse care îi tăiau răsuflarea şi în atingeri 
interzise. Dar când îl auzise pe Angus Burns strigând-o, 
dorinţa aprinsă pe care i-o stârnise se stinse ca prin 
minune, fiind năpădită de mustrări de conştiinţă pentru că 
se trezise încă o dată în braţele ticălosului. Şi se bucurase 
cu neruşinare de fiecare moment. 

Se lăsase din nou vrăjită de el... Fireşte, el îşi dorise 
acea întâlnire impetuoasă pentru că oricum avea să plece 
şi să scape basma curată din orice fel de problemă ar fi 
lăsat în urmă. Ce gâsculiţă fusese! mai ales că refuzase să 
o ajute, împingând-o încă un pas spre pierderea castelului. 

Se apropie de muncitorii de lângă şanţ şi observă cât 
munciseră în lipsa ei, ceea ce o făcu să se simtă şi mai 
vinovată, de parcă nu ar fi avut destule remuşcări din cauza 


lui Quinn. 

— Trebuie terminat înainte de amiază, anunţă Angus 
Burns în timp ce ieşi din şanţ ca să vină lângă ea. Se uitară 
împreună la doi muncitori care terminau de aplicat mortarul 
în jurul pietrelor care fixau poarta. Nu a fost o stricăciune 
serioasă. Mai degrabă o problemă mică. 

— Băieţii din sat şi-au băgat coada, bombăni ea 
oftând prelung cu mâinile în şold. 

Dacă nu înnebunea din cauza lui Quinton, până la 
urmă aveau să-i pună capac toate acele necazuri. 

— Nu a fost niciun băiat, o contrazise încet Angus. 
Arătă spre pietre. Vezi zgârieturile astea aici? 

Ea dădu cu sfială din cap. 

— S-a folosit o rangă pentru a forţa poarta, fato! lar 
apa a măturat totul în cale. Cel care a făcut aşa ceva are 
braţe puternice şi a vrut să-ţi facă probleme. 

| se încovoiată umerii. Cuvintele lui Angus îi alungară 
toate mustrările de conştiinţă, iar supărarea pe Quinn 
dispăru complet. Ce erau câteva sărutări şi atingeri în 
comparaţie cu realitatea în care trebuia să apere 
proprietatea şi mulţimea de probleme pe care le avea în 
ultimul timp? 

Distrugere cu intenţia de a provoca pagube... Dar de 
ce? 

— Hai să punem un lacăt, le indică ea cu un aer 
abătut, neştiind ce altceva putea face pentru a împiedica o 
nouă vandalizare. 

— O să înălţăm malurile, o să mai punem pietre şi 
mortar. Cam asta o să fie, fato, o asigură Angus, dând 
încrezător din cap spre oamenii lui. Singura cale de a 
deschide poarta asta fără permisiune va fi cu toporul. 

Se uită încruntată la noua poartă care era întinsă pe 
iarbă de cealaltă parte a şanţului. 

— Să sperăm că nu se ajunge până acolo. 

— Mda. Îi aruncă apoi o privire piezişă şi curioasă. Te- 
ai întors singură de la plimbare. Atunci englezul s-a dus la 
conac? 

Nici nu îndrăzni să-l privească în ochi de teamă că 


vechiul ei prieten şi-ar fi dat seama imediat ce era cu ea. 

— Bănuiesc că da. 

Urmăriră în linişte cum ceilalţi muncitori terminară de 
pus şi ultima piatră, după care Angus insistă: 

— Englezul a venit cu treabă pe aici? Îşi cobori vocea 
pentru a nu fi auzit de ceilalţi. Poate din cauza zilei tale de 
naştere şi a semnificației ei? 

Belle făcu o grimasă. Nu semnifica decât pierderea 
oricărei speranţe pentru un viitor în care să fie fericită, 
indiferent ce avea să se întâmple. Exact opusul intenţiei lui 
Lord Ainsley atunci când introdusese acea clauză în 
testament. 

Ştia însă că Angus voia s-o tragă de limbă, aşa că se 
eschivă. 

— Lord Quinton pleacă în America. A trecut pe la 
Glenarvon în drum spre coastă. 

— Mare păcat, mormăi Angus. Pentru că el putea să 
fie soluţia pentru problemele tale. 

— Nu, îl asigură ea şi se întoarse pentru a-i ajuta pe 
muncitori să termine de pus mortarul. Quinton Carlisle este 
el însuşi o mare problemă. 


Capitolul 5 


La naiba, la naiba, la naiba, la naiba, /a naiba! 

Quinn năvăli în casă, răstindu-se la valetul care se 
oferi să-i ia haina şi pălăria. 

— De unde-mi torn repede un whisky? 

Tânărul arătă cu degetul spre salonul de zi, fără să 
tresară măcar că pendula de la etaj nu bătuse încă de ora 
zece. 

— În spatele ghiveciului cu palmier, sir. Doriţi să vă 
aduc un pahar? _ 

— Nu. Pufni frustrat şi îşi trecu mâna prin păr. Imi iau 
singur. 

Valetul încuviinţă din cap şi se retrase în linişte. lar 


Quinn îşi îndreptă paşii spre salon şi whisky-ul promis. 

Ce fusese în capul lui când o sărutase aşa pe 
Annabelle? Şi oricum mersese prea departe cu mai multe 
lucruri pe care n-ar fi trebuit să le facă cu ea. Voise să aibă 
o amintire cu ea? râse amar. Ei bine, cu siguranţă reuşise 
asta. Deşi acum ar fi vrut să-i facă altceva, nu doar să-şi 
amintească de ea. 

Intelectuala asta enervantă îi pătrunsese în minte şi în 
suflet şi îşi dorea să îi poată picura scotch peste trupul 
acela împlinit, ca apoi să-i lingă fiecare picătură tentantă, 
să o înveţe tot felul de plăceri care nu se regăseau în 
afurisitele ei de cărţi... 

Deschise larg uşile salonului de zi şi încremeni. 

Lady Ainsley, aşezată pe canapea, îşi ridică privirea în 
timp ce ducea la gură ceaşca de ceai, iar pe scaunul din 
faţa ei stătea tolănit un bărbat îmbrăcat într-un costum de 
vânătoare. Bărbatul îşi mută o clipă privirea dezinteresată 
în direcţia lui şi se ridică încet în picioare doar când o văzu 
pe mătuşa Agatha că se ridică să-l întâmpine. 

— Quinton. Chipul i se lumină cu un surâs. Hai să bei 
şi tu un ceai cu noi! 

Se abţinu cu greu să nu-şi dea ochii peste cap. Ceai. 
„Minunat!” Nu-şi dorea decât să plece cât mai departe de 
Glenarvon, iar asta înainte să facă un lucru regretabil. Cu 
Clopoţica. „Doamne, Dumnezeule!” 

Nu putea însă ignora doleanţa mătuşii Agatha. Afişă 
un zâmbet călduros, care nu avea nicio legătură cu ce 
simţea de fapt, şi aruncând o privire pofticioasă spre 
palmierul din ghiveciul din colţ, se repezi să intre în 
cameră. 

Agatha îi oferi un obraz, iar Quinn tresări în faţa acelei 
neobişnuite afecţiuni. Ce îi venise? 

Însă se conformă şi o sărută pe obraz. 

— Mătuşă Agatha, arăţi foarte odihnită în dimineaţa 
asta. 

Îi aruncă o privire scrutătoare. 

— lar tu extrem de îndârjit. 

— Din cauza vremii, se eschivă el. E prea umed şi frig 


pentru o plimbare. 

Dar, după câte se părea, nu şi pentru altele. 

Sclipirea din ochii ei îl făcu să se întrebe dacă reuşise 
să o păcălească. Chiar dacă nu fu convinsă, ea nu mai 
insistă. Gesticulă spre bărbatul de lângă ea. 

— Quinton, vreau să ţi-l prezint pe Sir Harold 
Bletchley, amabilul nostru vecin din est. 

Cel care voia să se însoare cu Belle. 

Quinn se încordă şi făcu ochii mici. Bletchley părea 
exact genul de persoană inofensivă, deşi era cu cel puţin 
cincisprezece ani mai în vârstă decât Belle, cu părul rar şi 
un început de burtă. Şi o atitudine arogantă care aproape 
duhnea. 

Nu şi-o putea imagina pe Belle nici în ruptul capului 
măritată şi fericită cu acest om. Sau sărutându-l la fel de 
pasional cum tocmai îl sărutase pe el. 

— Sir Harold. 

Quinn înclină băţos din cap. 

Mătuşa continuă prezentările. 

— Sir Harold, acesta este Lord Quinton Carlisle, 
nepotul meu, venit să ne viziteze în drum spre America. 

— Carlisle. 

Bletchley nu catadicsi să încline din cap şi nici să-şi 
ascundă expresia plictisită. 

Ceaiul şi faptul că Bletchley şi mătuşa Agatha purtau 
o conversaţie politicoasă în momentul intrării lui îl duseră 
cu gândul la o vizită de curtoazie a lui Bletchley, deşi, 
judecând după înfăţişarea lui, nu părea preocupat de asta. 
Noroiul de pe cizme arăta că mersese pe jos prin ploaie şi i 
se păruse normal să se plimbe prin sat înainte să vină în 
vizită, la fel ca surâsul afectat despre care Quinn spunea că 
se datora vremii din nord. 

Quinn îl antipatiză imediat din cauza atitudinii lui 
scârbite. Şi pentru că sosise atât de devreme. Doamne, dar 
chiar toţi nordicii se trezeau odată cu găinile? 

— Ce voiai să vorbeşti cu mine? îl chestionă Agatha 
pe Quinn, revenind la stilul ei direct, odată ce isprăvise cu 
politeţurile. 


În mod sigur, nu era momentul potrivit să admită că 
venise să caute nişte scotch care să-i domolească 
frustrările după ce o atinsese în mod necuvenit pe 
însoţitoarea care îi era ca o fiică. 

— Am decis să plec astăzi spre coastă şi am venit să- 
mi iau rămas-bun, răspunse el. 

Pe chipul ei ridat apăru o expresie subită de panică. 

— Dar, dar trebuie să rămâi să o ajuţi pe Belle. Insist! 

Quinn clătină posomorât din cap, nedorind să dea 
niciun detaliu legat de decizia sa bruscă de a pleca. 

— Trebuie să ajung în America, sper să nu te superi 
pe mine, milady. 

Îl fixă cu privirea fără să spună nimic, ca şi cum nu 
reuşea să înţeleagă ce era în capul lui. Zâmbi apoi forţat. 

— Fireşte, spuse ea pe un ton fals. Înseamnă că ai 
venit în cel mai potrivit moment pentru a-l cunoaşte pe 
peţitorul lui Belle. 

Buzele subţiri ale lui Bletchley se curbară într-o 
expresie de umilinţă batjocoritoare. 

— Fireşte că ştiţi, vicontesă, că încă nu m-a acceptat 
oficial în acest rol. 

Agatha făcu semn că nu contează. 

— Te va accepta cu siguranţă. Şi aş putea adăuga că 
suntem extrem de încântați că ţi-ai declarat intenţiile. Nu 
este aşa, Quinton? 

El ridică o sprânceană şi răspunse tărăgănat: 

— Suntem în culmea fericirii. 

Chiar dacă Agatha îi sesiză tonul sarcastic nu avu 
nicio reacţie, ci zâmbi şi mai larg către Bletchley. 

— Sir Harold a cerut-o de soţie prima dată în urmă cu 
doi ani. Atunci însă nu cred că era pregătită de căsătorie, 
ţinând cont în special de cele petrecute în singurul ei sezon 
londonez. 

Quinn îşi dădu ochii peste cap. Chiar nicio femeie nu îl 
lăsa să uite de acea noapte? Se răzgândi şi nu se mai duse 
să-l trezească pe Robert, ca nu cumva să înceapă şi fratele 
lui să-i reproşeze acelaşi lucru. 

— Mare noroc că ai insistat, bombăni el, atrăgând o 


privire mirată din partea mătuşii. 

Bletchley zâmbi mieros, ca şi cum şi-ar fi câştigat din 
naştere dreptul de a se însura cu Belle. 

— Am învăţat că la vânătoare trebuie să ai răbdare. 
Cu răbdarea treci marea. 

— Într-adevăr, aşa este! exclamă Agatha înainte să 
apuce Quinn să spună vreun cuvânt nepotrivit despre aşa- 
zisa vânătoare a lui Belle. Şi, pentru că veni vorba de 
momente şi perioade, familia lui Sir Harold locuieşte în 
vecinătate de peste and generaţii. 

Quinn nu se putu abţine. 

— Oficial? 

— Poftim? se încruntă Bletchley. 

— Sir Harold a moştenit Kinnybroch în urmă cu 
aproape douăzeci de ani, se grăbi mătuşa să continue, 
ignorând scurtul schimb de replici. A fost al familiei încă de 
când stră-străbunicul lui a primit proprietatea în dar pentru 
curajul dovedit în bătălia de la Culloden. Îi aruncă lui Quinn 
o privire cu subiînţeles. Nu este minunat faptul că Belle ar 
putea avea şansa de a se căsători cu cineva dintr-o familie 
cu o istorie remarcabilă? 

— Minunat, repetă el sec. Puțin îi păsa lui de istoricul 
familiei când în cazul de faţă nu conta decât fericirea lui 
Belle. 

— Lord Quinton este cel de-al treilea fiu al răposatului 
duce de Trent, continuă ea, întorcându-se spre Bletchley. 
Clătină apoi întristată din cap. Ştiţi cum sunt fiii mai tineri. 
El pleacă în America pentru a-şi clădi o viaţă acolo. 

Quinn se uită uluit la ea. Oare mătuşa Agatha îşi 
dăduse seama că tocmai îl jignise? _ 

Bineînţeles că îşi dăduse seama. Intrebarea era de ce 
o făcuse. 

— Da, în regiunea Carolina, se sili Quinn să răspundă, 
zâmbind ca şi cum comentariul ei nu îl afectase. Intenţionez 
să-mi cumpăr o bucată de pământ acolo. 

— Tutun? se interesă Sir Harold amuzat, cu o expresie 
pe care Quinn o interpretă ca fiind tipică majorităţii 
gentlemanilor englezi care se considerau fermieri excelenți. 


— De fapt, orez şi indigoferă. 

Îşi făcuse tot felul de calcule în ultimii patru ani şi ştia 
că era cel mai bine să investească în aceste tipuri de 
culturi. Ştia că avea să câştige nu doar din cultivarea lor, ci 
şi din depozitarea, transportul şi comerţul lor, şi tocmai de 
aceea se considera norocos că terenul era atât de aproape 
de Charleston. Cu ajutorul lui Aşa Jeffers, putea fi în acelaşi 
timp şi proprietar de teren, şi om de afaceri. Tatăl lui ar fi 
fost mândru de intenţiile lui. 

— Inseamnă că vei avea sclavi. 

Cuvintele lui Bletchley răsunară ca o insinuare 
arogantă. 

„În niciun caz!” însă Quinn nu făcu decât să ridice din 
umeri. 

— La fel ca orice moșier englez ai cărui arendaşi nu îşi 
pot achita niciodată datoriile. 

Mătuşii Agatha îi scăpă un sunet înăbuşit. 

Bletchley însă râse. 

— Atunci te vei descurca în America, laolaltă cu 
coloniştii care ne detestă pe noi, englezii. Sper doar să nu 
constaţi că te detestă şi pe dumneata. 

Oh, de asta era sigur. Insă zâmbi larg doar ca să îl 
irite pe Bletchley. 

— Îmi asum acest risc. 

Se auzi o bătaie în uşă. 

— Mă  scuzaţi, milady, zise Ferguson intrând în 
cameră. Bucătăreasa vrea să vă vorbească. Spune că eo 
chestiune urgentă legată de cuptoare, doamnă. 

Se uită şovăitoare la cei doi, ca şi cum n-ar fi vrut să-i 
lase singuri, apoi oftă când înţelese că nu avea încotro, 
pentru că nu voia să rişte să-i ia casa foc. 

— Domnilor, vă rog să mă scuzaţi! 

Se grăbi să iasă cu Ferguson, urmându-L în cameră se 
aşternu o linişte ciudată. 

Quinn îl studie printre gene pe Bletchley. Aşadar, 
acesta era principalul pretendent la mâna lui Belle. 

Nu era de mirare că ea prefera să rămână nemăritată. 

Mătuşa Agatha spusese însă că avea nevoie de 


ajutorul lui Quinn pentru a o apăra pe Belle de pretendenți 
nepotriviţi. Era un moment cum nu se putea mai bun 
pentru a-i oferi acest ajutor. 

Îl cântări apăsat pe Bletchley din priviri. 

— Crezi că ai şanse să te însori cu Annabelle. 

— Da. 

— Şi ce planuri ai? Îşi încrucişă braţele pe piept. 

Bletchley zâmbi. 

— Deci eşti câinele ei de pază? 

Quinn preferă să nu cadă în cursă şi nu spuse nimic 
cât Bletchley se duse la tava de pe masă ca să îşi mai 
toarne o ceaşcă de ceai. 

— Oh, fii sigur că am multe planuri! îl încredinţă 
Bletchley. Primul lucru pe care îl vom face va fi să dăm jos 
gardurile pentru a mări suprafaţa păşunilor şi a uni turmele. 
Vom cumpăra apoi din veniturile suplimentare ale moşiei 
Glenarvon o turmă de vite scoțiene care să pască pe 
pantele din nord. Bletchley gesticulă cu ceaşca între 
înghiţituri. Închiderea punctelor de tundere şi mulgere de la 
Glenarvon şi dublarea celor de la Kinnybroch, renegocierea 
tuturor contractelor de închiriere cu arendaşii şi a 
drepturilor care ţin de păşuni. Aruncă o privire 
dispreţuitoare în jur. Şi vânzarea acestui loc demodat, dacă 
voi fi în stare să găsesc vreun scrântit să-l cumpere. 

Quinn observă faptul că nu menţionase deloc numele 
lui Belle. Nici măcar o dată. Intenţiile lui erau pur materiale. 
Exact de asta se temuse Belle. 

— Şi sătenii? 

Bletchley tresări, luat prin surprindere de întrebare. 

— Ce-i cu ei? 

— Ce planuri ai pentru a-i ajuta? 

— Să-i ajut pe săteni? 

Bletchley fu cât pe aici să-şi verse ceaiul de râs, pe 
parcă ar fi auzit cel mai ridicol lucru din lume. 

Dumnezeule, bărbatul ăsta nu se potrivea deloc cu 
Belle! În nicio privinţă. 

— Grija mea este proprietatea. Bletchley se întinse să- 
şi ia un biscuit de pe tavă. Mai ales după ce va unită cu 


Kinnybroch. O să am de două ori mai mult pământ şi nişte 
venituri considerabile. Administrarea domeniului o să-mi 
ocupe o grămadă de timp, nu o să-mi mai stea mintea la 
săteni. Se pot descurca singuri. 

Quinn simţi că îl apucă groaza. 

— Glenarvon va al lui Annabelle. Vrea să îl 
administreze singură. 

Bletchley băgă biscuitul în gură şi dădu din mână a 
lehamite. 

— După ce ne căsătorim, explică el printre plescăituri, 
o să ajungă la concluzia că este mult mai bine să-şi lase 
soţul să-şi bată mintea cu astfel de lucruri. Doar ştii cum 
sunt femeile. O să fie încântată să îşi petreacă vremea 
ducându-se la croitoreasă şi organizând petreceri, nu o să-i 
mai ardă de registre de contabilitate şi să-şi murdărească 
mâinile pe câmp. Şi, oricum, o să avem nevoie de un 
moştenitor, continuă el cu un rânjet îngâmfat. O să rămână 
repede însărcinată şi atunci toată atenţia îi va fi îndreptată, 
după cum e şi normal, asupra copilului. 

Quinn simţi un val de emoție dureroasă când se gândi 
la Belle însărcinată. La focul ei viu, temperat de aura caldă 
a maternității. Senzaţia aceea îl cuprinse atât de rapid şi de 
necruţător, încât simţi că începe să tremure, dar reuşi să îşi 
recapete controlul. 

Avea nevoie cu disperare de băutura aceea! Traversă 
camera spre ghiveciul cu palmier şi găsi printre frunzele lui 
whisky-ul ascuns pentru care venise, de fapt. Neavând un 
pahar la îndemână, îşi turnă în ceaşca de ceai. 

— Annabelle e femeie deşteaptă, comentă el. „Ba 
chiar extrem de deşteaptă”. Puse dopul sticlei şi o vâri pe 
sub betelia pantalonilor, apoi se sprijini de perete şi îl 
studie pe Bletchley pe deasupra buzei ceştii. „Mult prea 
deşteaptă pentru tine”. Deja se descurcă foarte bine şi o să 
fie în stare să se ocupe şi de copil, şi de administrarea 
moşiei. 

— Ei bine, eu sunt sigur că va fi foarte ocupată după 
ce va mai face un copil. Bletchley chicoti. Sau încă şase. 

Quinn se uită urât la el. „Doar peste cadavrul meu”. 


Bletchley zâmbi vesel. 

— O să îţi dăm negreşit de veste în America ori de 
câte ori o să ni se mai nască un copil. 

Palma lui Quinn se strânse în jurul ceştii până când 
crezu că avea să o spargă, numai ca să nu îl pocnească. Lui 
Bletchley îi păsa doar de proprietate şi vorbea despre 
căsătoria cu ea ca şi cum şi-ar fi cumpărat o iapă de 
prăsilă. Arogant, pompos, misogin... 

O mişcare sesizată cu coada ochiului îi atrase atenţia. 

Prin fereastra înaltă, o zări pe Belle întorcându-se de 
pe câmp cu gulerul hainei ridicat ca să se ferească de 
ploaia mocănească a dimineţii reci şi cu părul băgat sub 
boneta de stofă. O siluetă pe fundalul norilor cenuşii şi grei 
şi al munţilor din depărtare părea că s-a materializat din 
ceaţă. O zână ivită din vâlcele şi munţi. O creatură la fel de 
sălbatică şi independentă precum ţinutul din jurul ei. 

Quinton ştia că nu putea permite nimănui să îi ia 
Glenarvon. 

Mătuşa Agatha intră în cameră cu răsuflarea tăiată 
din cauza grabei cu care se întorsese. Işi mută privirea de 
la unul la celălalt, căutându-i parcă de răni. 

— Dezastrul a fost evitat, spuse ea într-un suflet. Casa 
nu o să ardă... înainte de cină. 

Bletchley zâmbi respectuos la remarca ei spirituală. 
Quinn însă continuă să se uite cu răceală la el peste buza 
ceştii de ceai în timp ce sorbi calm din whisky. 

Mătuşa Agatha îşi vântură evantaiul cât îşi căpăt 
suflul şi se trânti uşurată pe canapea. 

— Imi pare tare bine că aţi avut ocazia să staţi de 
vorbă. Işi mai turnă ceai în ceaşcă şi adăugă o cantitate 
generoasă de miere. Mare păcat ar fi fost dacă Quinton ar fi 
plecat înainte să aveţi ocazia să vă cunoaşteţi, Sir Harold. 
Acum, când ştie că Annabelle şi castelul Glenarvon vor fi în 
siguranţă în mâinile dumitale, Quinton poate pleca liniştit în 
America. 

„Ba pe naiba!” Belle ar fi fost mai în siguranţă cu 
Lucifer. 

— De fapt, anunţă Quinn depărtându-se de perete şi 


Cc 


venind spre ei senin, ca şi cum ar fi adus vorba despre 
vreme, mi-am schimbat planurile. 

— Oh! exclamă mătuşa şi încremeni, lăsând din 
neatenţie cupa cu miere să curgă în ceaşcă. 

— M-am hotărât să fac ce m-ai rugat, mătuşă Agatha. 
Să rămân aici. Se uită fix la Bletchley, al cărui chip se crispă 
pe măsură ce îi înţelese intenţia. Pentru a te ajuta cu 
peţitorii lui Belle. 

— Minunat! Agatha amestecă ceaiul din neatenţie cu 
cupa de miere, iar pe chip îi înflori un zâmbet senin. Ar fi 
minunat, asta dacă Belle e de acord. 

— Oh, cred că va fi. Quinn o privi ridicându-şi ceaşca 
la gură. Când ceaiul mult prea dulce o făcu să se strâmbe, îi 
zâmbi cât putu de fermecător, deşi între timp se gândea 
cum să-i strice planul de a o mărita pe Belle la fel cum îi 
stricase ceaiul. Se întoarse spre Bletchley cu o expresie 
inocentă. Inţelegi că niciodată nu poţi fi prea prevăzător. 
Rânji ameninţător. În fiecare zi mai apare câte un vânător 
de zestre. 

— Aşa este, interveni repede Agatha, temându-se ca 
nu cumva cei doi să se ia la ceartă. Trebuie să ne gândim în 
primul rând la binele lui Belle. 

Bletchley scrâşni din dinţi şi consimţi politicos. 

— Desigur. 

Atmosfera deveni ciudat de tensionată. Bletchley se 
uită la Quinn precum un leu care îşi apără teritoriul. 

Quinn rânji încrezător. 

Mătuşa Agatha nu ştiu unde să se uite. Lăsă ceaiul 
deoparte, îşi drese vocea şi încercă disperată să schimbe 
subiectul. 

— Sper că aţi apucat să discutaţi câte ceva despre 
vânătoare şi pescuit cât timp am lipsit. 

Bletchley pufni. 

— Aş fi vrut să discutăm despre ceva mai distractiv, 
dar mă tem că ne-am concentrat asupra afacerilor. 

— Şi asupra lui Belle, nu uita, ţinu Quinn să îi 
amintească doar ca să-l irite. Sau şi ea e tot o afacere 
pentru tine? 


Bletchley se încruntă. 

— Carlisle, poate ar fi mai bine să îţi reevaluezi 
planurile... 

— Sir Harold este un trăgător iscusit şi un vânător 
pasionat, interveni Agatha cu un entuziasm forţat. Nu-i aşa, 
Sir Harold? Văzând că întrebarea nu reuşi să-i alunge furia 
şi să-i distragă atenţia de la Quinn, adăugă cu viclenie: Are 
una dintre cele mai bune haite de câini de vânătoare din 
nord. 

Săgeata aceasta îşi atinse ţinta, iar Bletchley se 
întoarse spre ea cu un zâmbet infatuat care îi înmuie chipul 
aspru. 

— Este, recunosc, una dintre cele mai mari realizări 
ale mele. Acum câţiva ani, am avut plăcerea de a organiza 
o vânătoare pentru Wellington. A afirmat că a fost una 
dintre cele mai reuşite vânători la care a participat. 
Indepărtă o scamă imaginară de pe mânecă. Chiar am 
achiziţionat o căţea de la ducele de Devonshire. E de rasă 
bună. O să-mi facă unu, doi pui ca să întăresc haita. 

Quinn nu se abţinu nici de data asta: 

— Sau vreo şase. 

Privirea pe care i-o aruncă Bletchley fu ucigaşă. 

— Tu, Quinton? interveni diplomată Agatha. Ţie îţi 
place acest sport, vânătoarea? 

Puse ceaşca goală pe masă. 

— Eu zic că ar fi sport dacă şi animalele ar fi 
înarmate. 

Agatha îşi ţuguie buzele, dar Quinn nu îşi putu seama 
dacă voise să îşi înăbuşe un zâmbet sau o mustrare. 

— Vânătoarea presupune nişte calităţi speciale, se 
apără Bletchley iritat. Poate nu o poţi aprecia din cauză că 
ţie îţi lipsesc. 

Quinn ridică indiferent din umeri. 

— Ce calităţi speciale sunt necesare ca să împuşti o 
pasăre care îşi ia zborul dintr-un tufiş speriată de un gonaci, 
în timp ce vânătorul de lângă dumneata te ajută să îţi 
încarci puşca? 

Bletchley se făcu roşu ca racul. 


— la ai grijă, Carlisle, bolborosi el. 

Din cadrul uşii răsună un râs cald şi melodios. Lui 
Quinn i se opri respiraţia la sunetul care îl atinse la fel de 
tandru ca o ploaie de vară. 

„Annabelle!” Se întoarse spre ea, iar imaginea ei îi 
căzu ca un bolovan în stomac. Chiar şi udă, şi murdară 
toată după ce muncise la câmp, cu părul răvăşit sub boneta 
de stofă şi cu o dâră de noroi pe faţă, tot frumoasă era. 

Intră în cameră zâmbind către mătuşa Agatha, apoi îi 
aruncă o privire nedumerită lui Quinn, neînţelegând de ce 
se afla acolo în loc să-şi facă bagajul. 

— Sir Harold. Il întâmpină cu o plecăciune din cap pe 
Bletchley. Salutul fu însă rezervat şi, în loc să îi ofere mâna, 
se duse repede să-şi ia o ceaşcă şi o farfurioară de pe tavă 
ca să-şi ocupe mâinile şi să nu trebuiască să îl atingă. 

„Sclipitoare femeie”, remarcă admirativ Quinn. Prea 
deşteaptă să se lege pe viaţă într-o căsnicie nefericită de 
un bădăran interesat de avere precum Bletchley. 

— Vă cer scuze că v-am întrerupt, comentă ea. Pe 
buze îi juca însă un zâmbet deloc inocent. Despre ce 
discutaţi, despre avantajele prăzii înarmate? 

In loc să se ducă la Bletchley, Belle se retrase un pas 
de lângă masă pentru a sta în spatele lui Quinn, ca şi cum 
ar fi vrut să fie apărată de el. Mişcarea discretă îl făcu să se 
simtă peste măsură de posesiv. 

— După părerea mea, vânătoarea de vulpi ar deveni 
mult mai interesantă, deşi nu prea ştiu cum ar fi cu vânatul 
mai mare, glumi ea ridicând ceaşca. Cum ar putea apăsa 
un cerb pe trăgaci cu copita? 

Bletchley se holbă la ea, părând insultat de cugetările 
ei cu voce tare, iar mătuşa Agatha arăta ca şi cum şi-ar fi 
pierdut minţile. Quinn rânji cu gura până la urechi. 

Ea îşi înclină capul, prefăcându-se că a căzut pe 
gânduri. 

— Deşi cred că am putea să îi înarmăm cu arcuri cu 
săgeți. Adăugă apoi ridicând vocea, ca şi cum ar fi găsit 
brusc soluţia: Ar putea trage de coarda arcului cu 
despicătura din copite! 


Agatha se înecă cu ceaiul 

— Annabelle! 

Începu să chicotească, făcându-l pe Quinn să 
zâmbească şi să simtă ceva mult mai profund şi mai intens 
decât ce simţise când o sărutase. Nu ştia ce anume simţea. 
Oricum, indiferent de ce i se întâmpla, lui Quinn îi plăcea. 
Chiar foarte mult. 

— Vă cer scuze, deveni ea împăciuitoare. Glumeam. 
N-am vrut să supăr pe nimeni. 

Quinn îi zări însă licărirea vinovată din ochi. Oh, exact 
asta avusese în minte! 

Domolit de pretinsa ei scuză, Bletchley dădu din cap 
spre Quinn. 

— Ai venit la fix, domnişoară Greene. Tocmai 
încheiam o discuţie cu Carlisle despre planurile de viitor 
pentru Glenarvon. Privirea îi alunecă asupra ei şi se 
încruntă indignat. Văd că iar ai muncit la câmp. 

— Da, zâmbi ea, ignorând critica subtilă adusă 
înfăţişării ei. Adevărul este că cel mai ieftin muncitor de pe 
orice proprietate este întotdeauna proprietarul, pentru că... 

— „.„.îşi încasează de fiecare dată partea, îi termină 
Quinn fraza. 

Se uită la el, mirată că îi putea citi gândurile, cu 
buzele ei roz uşor întredeschise. El îi susţinu o clipă privirea 
şi simţi în piept o căldură inexplicabilă. 

Lui Quinn i se păru că buzele Agathei tresăriră, dar 
mătuşa îşi dusese prea repede ceaşca la gură ca să fie 
sigur. 

— Dar ce anume ai făcut acolo? se interesă ea. 

Belle dădu indiferentă din umeri. 

— A fost o problemă cu sistemul de irigare. 

Pe fruntea mătuşii Agatha apăru o cută de îngrijorare 
şi lăsă ceaşca jos. 

— Încă un act de vandalism? 

— Nimic grav, îi alungă ea temerile cu un surâs forţat. 
Domnul Burns şi oamenii lui l-au reparat în această 
dimineaţă. Oile vor reveni pe păşunile lor până la sfârşitul 
săptămânii. 


Explicaţia lui Belle o linişti pe mătuşa Agatha, dar 
Quinn zări o licărire în ochii lui Bletchley. Bărbatul pufni 
nemulţumit. 

— Încă o dovadă că femeile nu trebuie să se 
amestece în administrarea unei moşii. 

Belle încremeni. Bletchley nici nu remarcă. Sau, dacă 
observă, decise să îi ignore reacţia. 

Quinn nu spuse nimic, bucuros că filfizonul arogant îşi 
săpa singur groapa. 

Bletchley continuă: 

— Sper că, de îndată ce îmi vei accepta cererea în 
căsătorie, se va termina cu aceste răutăţi, iar persoana 
răspunzătoare îşi va da seama că noul administrator al 
proprietăţii face o treabă foarte bună. 

— Oh! exclamă ea şi se încruntă toată. 

Orice urmă de amuzament îi dispăru de pe chip, iar 
Belle îşi mută privirea. 

— Domnişoară Greene, ai luat o decizie? insistă 
Bletchley cu delicateţea romantică a unui măgar mort. 
După umila mea părere, nu a rămas prea mult timp. Imi 
permiţi să îţi fac curte în mod oficial? 

— Ei bine... eu... se bâlbâi Belle. 

Se uită nervoasă spre Quinn. El îi sesiză deznădejdea 
şi tristeţea şi simţi că i se strânge stomacul. 

Agatha se ridică de pe canapea. 

— Sir Harold, poate ar fi mai bine să discuţi această 
chestiune între patru ochi cu Lord Quinton. Nepotul meu 
înlocuieşte o rudă de sex masculin în postura de... 

— Suntem vecini de mulţi ani, nu există secrete între 
noi. Bletchley nu luă în seamă îngrijorarea vicontesei. Sunt 
la curent cu situaţia dumitale, domnişoară Greene, şi nu 
este cazul să ne cramponăm de formalităţi. Zâmbi cu 
aplomb spre Belle. Doar că aş prefera să ştiu că am acordul 
dumitale. 

Văzând că Belle ezită, mătuşa Agatha murmură: 

— Quinton? 

— Annabelle ştie ce este cel mai bine pentru ea, 
răspunse el încet. Nu are nevoie de mine ca să ia o decizie. 


Ştiind cât de încăpăţânată era, foarte probabil Belle 
avea să facă exact pe dos decât i-ar fi recomandat el. 

Quinn o ţintui cu privirea, în timp ce Belle se uita cu 
încrâncenare în ceaşca de ceai, neîndrăznind să se uite 
spre el. Aşteptă cu răsuflarea tăiată să îi interzică lui 
Bletchley să o curteze. In liniştea care se aşternuse, îşi 
auzea bătăile inimii spărgându-i timpanele... 

— Da, zise ea dintr-o suflare, dar atât de încet, încât 
sunetul nu i se desprinse de pe buze. 

Quinn însă o auzi, iar răspunsul i se răsfrânse în piept 
cu forţa unei ghiulele. 

Lady Ainsley tresări şi păru că nu era sigură că auzise 
bine. Era la fel de mirată precum Quinn că Belle nu îl 
refuzase. 

— Poftim? 

— Am spus că da. Belle îşi semeţi bărbia şi se uită 
spre Bletchley, aflat în cealaltă parte a încăperii, 
acceptându-i oferta cu entuziasmul cu care cumpăra făină 
de la morar. Îţi permit să îmi faci curte, Sir Harold. 

— Bine, comentă Bletchley atât de bucuros, încât 
Quinn se aştepta să îl vadă frecându-şi palmele. In acest 
caz, mâine după slujbă mi-ar face plăcere să te scot la o 
plimbare prin împrejurimi. 

Belle încuviinţă din cap fără să spună nimic, dar nu îşi 
putu ascunde tristeţea sumbră de pe chip. Sau sentimentul 
înfrângerii ce o cuprinsese. 

Mătuşa Agatha zâmbi crispată spre Bletchley. 

— Sir Harold. Il luă de braţ şi îl conduse spre uşă. Te 
conduc eu. 

In timp ce văduva îl conduse pe Bletchley, îi aruncă lui 
Quinn o privire din care el nu putu desluşi nimic din cauza 
şocului provocat de răspunsul lui Belle. Inţelese totuşi că 
mătuşa lui era foarte dezamăgită. El o dezamăgise. 

Quinn îşi încrucişă braţele şi o privi stăruitor pe Belle, 
care nu se clintise niciun milimetru. Fusese de acord cu 
această absurditate - cu Bletchley! Era furios pe ea şi pe 
pisica sălbatică din ea. Acesta era motivul pentru care 
refuza să se uite la el. 


Dar nu era vorba doar de furie, ci şi de trădare. 
Fireşte, nu pe el îl trădase. Ar fi fost ridicol să susţină aşa 
ceva, la fel de ridicol ca gândul că era gelos pe Bletchley. 
Nu avea niciun drept asupra ei, nu avea pentru ea decât un 
sentiment de prietenie. 

Nu, se trădase pe ea! Faptul că se predase cu 
uşurinţă unei vieţi alături de un bărbat precum Sir Harold 
era o trădare faţă de femeia puternică în care crezuse că se 
transformase. 

— Oh, nu, nu, începu el să o bombăne venind spre ea. 
Nu o să scapi aşa de uşor! 


— Quinn, te rog să înţelegi, protestă Belle, 
retrăgându-se în altă parte a camerei. 

Era furios, mult mai supărat decât îl mai văzuse până 
atunci. Atât de înverşunat, încât o tulbura peste măsură. 
Până şi mâna pe care o ridică în zadar să îl ţină la distanţă îi 
tremura. 

Dar el nu renunţă şi se ţinu după ea până ce o 
înghesui într-un colţ. 

— De ce, Annabelle? o luă la rost. Eşti atât de 
disperată încât iei în considerare varianta de a te lega de 
ticălosul ăsta infatuat? scrâşni atât de tare din dinţi, încât 
muşchii gâtului îi zvâcniră. Îşi propti palmele de perete în 
dreptul umerilor ei pentru a nu o lăsa să scape. Vrei să te 
măriţi cu el? 

Ea se cutremură la gândul acesta. 

— Bineînţeles că nu! 

— Atunci de ce... _ 

— Pentru că nu am de ales! Trebuie să mă mărit. Il 
împinse, dar bărbatul furios cât un munte refuză să se 
clintească. Ai uitat că tu nu ai fost de acord cu propunerea 
mea? 

— Să nu cumva să dai vina pe mine, o contrazise el, 
iar ochii lui ca safirele o străpunseră precum nişte fulgere în 
toiul nopţii. Nu era cazul să îi accepţi cererea de a-ţi face 


curte. 

— Dar ce altă opţiune aveam? întrebă ea cu glasul 
tremurând de frustrare. 

— Să nu te măriţi, ripostă el. Şi, desigur, să nu iei în 
calcul cererea de căsătorie a lui Bletchley. 

El nu înţelegea ce însemna Glenarvon pentru ea, 
pentru că altfel nu ar mai fi avut această discuţie. 

— S-ar putea să fie singura mea soluţie. 

El clătină uimit din cap, pentru că nu o înţelegea 
absolut deloc. 

— Poţi avea un cămin al tău oriunde. Nu-i nevoie să te 
măriţi cu un om ca Bletchley doar pentru că te încăpăţânezi 
să nu locuieşti în altă parte! 

Duritatea neintenţionată a cuvintelor lui o făcu să 
tremure şi simţi o durere în suflet. Strânse pumnii, copleşită 
de durere şi frustrare. 

— Ce ştii tu despre ce înseamnă acasă? întrebă ea pe 
un ton tăios, neputându-şi ascunde indignarea. Tu, care ai 
crescut în aceeaşi casă, ai dormit în acelaşi pat în fiecare 
noapte, înconjurat de o familie care te iubea. Cel mai rău 
lucru care ţi s-a întâmplat a fost să nu ţi se servească 
budincă la cină pentru că ai jucat o festă unui valet sau nu 
ţi-ai terminat studiile. 

Chipul lui frumos se înceţoşă în faţa lacrimilor care 
amenințau să-i curgă pe obraji, dar Belle continuă: 

— Tatăl tău a ridicat vreodată mâna la tine sau la 
fraţii şi sora ta? Sau la mama ta? 

Quinn începu să înţeleagă cruda realitate şi se 
întunecă la faţă. 

— Belle, ce faci? şopti el cu vocea sugrumată. 

— Când tu erai în camera ta, supravegheat de bonă, 
eu erau trezită în miez de noapte ca să mă ascund într-un 
colţ pentru că tata luase banii de chirie şi îi pierduse la 
jocuri de noroc ori îi băuse. A nu ştiu câta oară. Imi aduc 
aminte că am dormit nopţi întregi la uşile unor necunoscuţi 
sau în clădiri abandonate, am răbdat de foame zile în şir, 
purtam hainele până se zdrenţuiau, auzeam şobolanii 
ronţăind prin ziduri, culegeam viermii din făină ca să putem 


face pâine, simţeam păduchii... 

Vocea i se stinse din pricina acelor amintiri care erau 
atât de intense încât îi sugrumară cuvintele în gât, atât de 
puternice încât simţea iarăşi păduchii pe piele şi în păr. 
Belle se cutremură şi strânse tare pleoapele ca să nu vadă 
expresia şocată de pe chipul lui la auzul acelor povestiri 
oribile dintr-o perioadă întunecată. 

— Nu am stat nicăieri mai mult de câteva luni - 
fugeam de creditori şi de cei pe care tatăl meu îi trăsese pe 
sfoară. Cât timp avea o slujbă şi nu bea, era bine. lar la un 
moment dat, se întâmpla ceva şi începea iar să bea, să 
parieze la jocuri de noroc, să fure. Să dea în mama. Trase 
aer în piept. În mine. ÎI simţi înfuriindu-se, îi simţi trupul 
masiv încordându-se. 

— De ce nu l-a părăsit mama ta? şopti el. De ce nu te- 
a luat de acolo? 

Ea clătină din cap, neîndrăznind încă să deschidă ochii 
pentru a vedea mila de pe chipul lui. 

— Unde să ne fi dus? Işi înăbuşi un zâmbet amar. Nu 
am avut rude sau prieteni care să ne ajute. Şi ce poliţist ar 
fi arestat un soţ care îşi bătea nevasta? 

Cu ochii închişi nu îl putea vedea, dar îl simţea. El 
rămase absolut nemişcat, aproape de ea, fără să o atingă. 

— Mereu la fel, şopti ea. Odată ce începuse să 
povestească, nu se mai putea opri. Intotdeauna pe drumuri, 
întotdeauna nesătui... Cu excepţia zilei în care am împlinit 
opt ani în acel an, am avut tort. Mama mi-a dăruit o haină şi 
pantofi noi, o păpuşă îmbrăcată într-o rochie roz cu 
volănaşe. li veni să zâmbească printre lacrimi. Era atât de 
curată şi senină, avea panglici, dantelă şi păr blond 
adevărat. Nu mai văzusem niciodată ceva atât de frumos. 
Stăteam pe podeaua şopronului murdar în care locuiam şi 
n-am făcut nimic altceva toată ziua decât să o pieptăn... 
Trase aer în piept tremurând. Când tata a venit acasă, mi-a 
luat toate cadourile şi le-a vândut. Şi păpuşa. 

— Belle... 

El îi cuprinse chipul în palme, iar ea îi simţi degetele 
lungi tremurând pe obraji. Deschise ochii şi îl ţintui cu 


privirea. 

— Dar tot în acea zi l-am cunoscut pe Lord Ainsley. 
Auzise că mama locuia în acea zonă şi, deoarece lucrase 
pentru ea, venise în vizită. Habar nu am avut că adevăratul 
meu cadou a fost acea întâlnire, pentru că doi ani mai 
târziu, când tata era în închisoare şi mama murise de 
friguri, Lord Ainsley a venit şi m-a adus aici, unde am avut, 
în sfârşit, parte de siguranţa zilei de mâine şi de căldură, 
unde am avut întotdeauna mâncare şi un pat în care să 
dorm... îşi înăbuşi un suspin. O durea sufletul pentru fiecare 
secret pe care îl dezvăluia, dar nu se putu opri. Trebuia să-l 
facă să înţeleagă. Credeam că am ajuns în rai. 

Pe obraz i se prelinse o lacrimă. Incleştă dinţii, 
furioasă că nu era în stare să o oprească. 

— Deci să nu îmi vorbeşti despre ce înseamnă să ai o 
casă când tu ai avut întotdeauna una! Sau despre cât de 
uşor ar trebui să-mi fie să plec de aici. Işi şterse furioasă 
lacrima de pe obraz. Habar nu ai ce vorbeşti. 

Se uită tăcut la ea cu privirea întunecată şi trupul 
încordat. După o asemenea ieşire brutală, ea se aşteptase 
ca el să-i întoarcă spatele şi să plece, să o lase singură să-şi 
rezolve problemele. 

El însă nu plecă, rămase aproape de ea, atât de 
aproape încât îi simţea căldura, îi putea mirosi parfumul 
acela delicios de vin de Porto şi tutun pe care îl asocia 
întotdeauna cu prezenţa lui. Şi, oh, forţa! Emana din toţi 
porii lui a bărbat care nu se retrăsese din faţa niciunei 
provocări. 

încercă să îl împingă, dar în zadar, el nu avea de gând 
să se mişte. Ba chiar acel ticălos enervant avu tupeul să se 
apropie şi mai mult, să îşi pună braţele în jurul ei şi să o 
lipească de el. 

Pieptul îi ardea de durere şi izbucni în hohote de 
plâns. Încercă să se smulgă de lângă el, dar el o ţinu strâns. 
lar cu cât se zbătea mai mult, cu atât o strângea mai tare, 
până când nu avu încotro şi trebui să-l cuprindă de talie, nu 
mai avu de ales şi fu nevoită să-şi îngroape faţa în pieptul 
lui vânjos şi să plângă. 


— Şşşt, Belle, şopti el liniştitor, atingând-o cu buzele 
pe tâmplă. Nu va trebui să pleci de aici şi nici să te măriţi 
dacă nu vrei. O să găsim o altă cale să păstrăm castelul. |ţi 
promit. Nu plec până nu rezolvăm. 

— Cum? mormăi ea lipită de pieptul lui, agăţându-se 
de slaba speranţă pe care i-o dădea el. 

— Nu ştiu, o să vedem, răspunse el cu hotărâre, 
trăgându-se în spate doar pentru a-i înălța chipul ca să se 
uite la ea. Hotărârea de oţel din ochii lui îi tăie respiraţia. O 
să găsesc o cale. 

Încuviinţă din cap, incapabilă să-şi găsească 
cuvintele. Voia să îl creadă, voia să se convingă că soluţia 
era atât de simplă... 

Când Quinton Carlisle îşi dorea ceva, soarta era de 
partea lui. 

Dar ea ştia foarte bine că soarta nu fusese niciodată 
prietenoasă cu ea. 


Capitolul 6 


O săptămână mai târziu 
(trei săptămâni până la ziua lui Belle) 


Belle aruncă o privire pe fereastra salonului de zi şi 
văzu un alt gentleman ieşind în grabă pe uşa castelului 
Glenarvon. 

| se strânse stomacul. 

— Am o presimţire urâtă. 

— A mai sosit un gentleman? întrebă Lady Ainsley, 
ridicându-şi privirea de la biroul unde scria tot felul de 
notițe pentru petrecerea pe care o organiza. x 

— Nu. Se încruntă, suspiciunea nedându-i pace. Incă 
unul care pleacă. 

Cu siguranţă, era ceva în neregulă. Stăruinţa lui Lady 
Ainsley ca Robert şi Quinton să se ocupe de întâmpinarea 
eventualilor pretendenți nu putea duce decât la apariţia 


altor probleme. Sarcina lor era să îi intervieveze pe 
pretendenți pentru a le pricepe intenţiile şi de a-i separa pe 
vânătorii de zestre ostentativi de adevărații gentlemani. 
judecând însă după cum veneau şi plecau, Belle avea 
impresia că, de fapt, cei doi Carlisle îi alungau aproape pe 
toţi. În acea zi, estimase că o duzină de domni veniseră în 
vizită. Deşi era conştientă că era imposibil, era sigură că 
numărase treisprezece ieşind pe uşă. 

Niciunul din cei care plecau nu părea prea încântat. 
Inclusiv ultimul, care se întoarse să arunce o privire 
încruntată spre casă înainte de a încăleca şi de a pleca. 

— E semn bun, nu crezi? Vicontesa îşi împinse 
ochelarii de citit pe nas. Înseamnă că Robert şi Quinton îşi 
fac treaba cum trebuie. 

— Probabil. 

Sau poate că nu făceau decât să-i dea şi mai mari 
bătăi de cap. Şi ce dureri de cap avusese în ultima 
săptămână. Pentru că singura variantă era să se mărite, 
Belle îi permisese lui Lady Ainsley să răspândească discret 
informaţia că avea ca zestre proprietatea şi că era în 
căutarea unui soţ. Nu se menţionase nimic de termenul- 
limită reprezentat de ziua ei de naştere, aflat acum la doar 
trei săptămâni distanţă, dar, judecând după numărul de 
bărbaţi care începuseră să vină în vizită, nici nu fusese 
necesar. Îmbrăcaţi în cele mai bune haine, cu pălăriile în 
mână, asaltaseră moşia precum un nor de lăcuste, unde cei 
doi ficaţi Carlisle îi aşteptau. Părea că organizaseră o 
ambuscadă. 

După doar câteva zile de la însărcinarea celor doi 
ticăloşi cu alegerea peţitorilor, era ca şi cum puseseră 
vulpile paznici la coteţul găinilor. De fapt, erau ca două 
vulpi care refuzau din capul locului să permită construirea 
coteţului găinilor. 

— O să fie bine. Lady Ainsley îşi îndreptă din nou 
atenţia către lista cu lucrurile necesare pentru pregătirea 
petrecerii. Am încredere în Quinton că face ce trebuie. 

Belle arcui întrebător o sprânceană. 

— După ce va epuiza orice altă soluţie posibilă, 


adăugă văduva pentru ea însăşi. 

Descurajată, Belle se întoarse de la fereastră şi începu 
să se plimbe prin salon. Oh, de ce nu putuse Quinn să facă 
măcar o dată ce îl rugase şi să-i fi acceptat propunerea? Nu 
ar fi dat Glenarvon şi ar fi fost răspunsul perfect la 
rugăciunile ei. 

In urmă cu două săptămâni, gândul acesta ar fi făcut- 
o să râdă. Să se mărite tocmai cu Quinton Carlisle! Nici 
măcar n-ar fi conceput aşa ceva. lar acum, nu doar că ar fi 
reprezentat soluţia perfectă pentru problema ei, ci chiar i-ar 
fi făcut plăcere să-l aibă pe Quinn drept soţ. 

lar gândul ăsta aproape că o făcu să se împiedice. 

Era adevărat. Deşi nu voia să recunoască, uneori 
pacostea aceea putea fi... agreabilă. Pe parcursul ultimei 
săptămâni, cel mai enervant om din lume îi devenise 
prieten şi confident, cel mai mare aliat în această 
încurcătură cu moştenirea. 

li făcuse plăcere să-şi petreacă vremea cu el, să joace 
şah serile şi să discute până noaptea târziu, să audă 
povestiri despre copilăria lui trăsnită alături de fraţii lui şi 
despre toate festele pe care le făcuse la universitate şi din 
cauza cărora fusese la un pas de exmatriculare, îi plăcea că 
îşi făcuseră un obicei din a se plimba după-amiezile pe 
proprietate şi în sat, când îi împărtăşea problemele legate 
de moşie, iar el îi dădea soluţii potrivite. Prinsese drag chiar 
şi de dezbaterile pe marginea ştirilor din London Times în 
timpul micului dejun, şi îl respecta pentru mintea lui 
pătrunzătoare. 

Quinton Carlisle avea o minte pătrunzătoare... Cine ar 
fi crezut? 

— Dacă te mai plimbi mult aşa, draga mea, îi zise 
Lady Ainsley, va trebui să schimbăm covorul. 

Belle se opri pe loc în mijlocul camerei şi se întoarse 
spre vicontesă cu un suspin. Nu-şi putea însă controla 
frământarea şi neliniştea. Nu astăzi. Numai Dumnezeu ştia 
ce făceau Quinton şi Robert la etaj. Şi cu siguranţă nu când 
ea era nevoită să îşi petreacă toată ziua în casă cu Lady 
Ainsley ca să planifice ultimele detalii pentru petrecere, 


care, deşi ar fi trebuit să fie un eveniment vesel, acum o 
îngrozea. 

Planul iniţial fusese să-şi serbeze ziua de naştere, dar 
evenimentul fusese transformat într-o petrecere de 
logodnă, iar Belle trebuia să anunţe numele bărbatului cu 
care decisese să se căsătorească. După aceea mai avea la 
dispoziţie o singură săptămână şi nu mai putea amâna 
momentul luării deciziei, pentru a avea timp să organizeze 
o nuntă cum se cuvine în biserica parohiei. Orice se 
întâmpla după aceea... Ei bine, totul sau nimic! lar dacă 
aştepta aşa de mult, se temea că nu avea să se aleagă cu 
nimic. 

Nemaiputând să se plimbe prin cameră, începu să-şi 
roadă nervoasă unghia de la degetul mare. 

— Şi va trebui să-ţi înlocuim şi degetul mare. 

Se încruntă şi lăsă mâna jos. 

— Cred că putem găsi o cantitate suficientă de 
portocale pentru a prepara coji îndulcite pentru masa cu 
gustări, cugetă Lady Ainsley mai mult pentru ea, notând 
repede în agendă şi acest lucru. Şase duzini de portocale 
sunt suficiente? 

— Cât crezi dumneata că trebuie. 

Belle se opri la fereastră, iar când privi spre aleea 
principală, văzu un alt gentleman sosind. 

— Trei torturi sunt suficiente pentru petrecere? 
comentă Lady Ainsley şi adăugă un rând la listă. Lămăie, 
scorţişoară şi ciocolată? 

— Care crezi dumneata. 

Nu se abţinu să nu-şi lungească gâtul ca să mai 
arunce o privire pe fereastră, în speranţa că fraţii Carlisle i- 
au găsit un soţ potrivit. Unul care să o lase să administreze 
Glenarvon fără să intervină. 

— Cred că ar fi bine să te implici şi tu în luarea 
acestor decizii, repetă Lady Ainsley puţin supărată. E 
petrecerea ta, Annabelle! Ar trebui să fie exact cum ţi-o 
doreşti. 

— Aşa o să fie. 

O minciună. Nimic din ce se întâmpla nu era cum îşi 


dorea. 

Începu iar să se plimbe, fără să îi pese de covor. 

Se resemnase că trebuia să se mărite. Renunţase să 
spere la o uniune din dragoste; acum nu mai spera decât la 
un mariaj inofensiv. Nu era deloc viaţa pe care şi-o dorise, 
dar măcar îi rămânea Glenarvon, adică ar fi avut mai mult 
decât avusese mama ei. Din punctul acela de vedere, ar fi 
fost fericită. 

Atunci de ce îi venea să plângă? 

— Am tocmit deja muzicienii. Vicontesa mai bifă un 
rând din listă. Le-am specificat că trebuie să interpreteze 
câteva valsuri. 

Belle îşi frânse mâinile, inima începu să-i bată 
nebuneşte, iar respiraţia să i se precipite. Cu fiecare zi care 
trecea, erau din ce în ce mai multe şanse să sfârşească 
măritată cu Sir Harold. Dacă stătea bine să se gândească, 
ar fi fost atât de groaznic? Nu era nici pe departe la fel de 
frumos şi de puternic precum Quinton, dar oare făcea bine 
să îi compare? La urma urmei, nu avea toată lumea talentul 
de administrator al lui Quinton, nu se pricepeau toţi să 
vorbească pe limba arendaşilor şi sătenilor, nu aveau toţi 
cunoştinţele lui contabile şi nu ştiau să întocmească liste... 
Sau puterea extraordinară de a transforma un sărut într-o 
binecuvântare divină. 

— Şi câţiva lachei în plus pentru a servi tăvi cu 
şampanie în momentul anunţului. 

În afară de toate acestea, îşi făcea griji pentru 
Glenarvon. Nu era un lucru obişnuit ca o femeie să 
administreze o moşie, dar locul acela era viaţa ei şi 
reprezenta tot ce îşi dorea. Nu îşi putea imagina viaţa dacă 
nu putea face asta. 

— Şi, fireşte, vom servi scotch pentru bărbaţi şi punci 
pentru doamne. 

Inima îi bătu mai tare şi mai repede cu fiece pas 
grăbit cu care traversă încăperea, ca şi cum podeaua s-ar fi 
deschis şi ar fi devorat-o dacă se oprea. Ce se întâmpla cu 
ea dacă nu mai putea administra proprietatea? Cu 
siguranţă, şi-ar fi găsit alte preocupări. Ar fi putut 


supraveghea personalul. Ar fi fost gazda petrecerilor şi a 
seratelor. Ar fi avut copii care nu ar fi fost concepuţi din 
dragoste sau din pasiune. 

— Ce părere ai, Annabelle? 

— Nu vreau să mă mărit! răbufni ea şi icni, ducându-şi 
brusc palmele la gură şi privind-o îngrozită pe Lady Ainsley. 

Vicontesa îngheţă cu pana în mijlocul rândului. Îşi 
ridică încet privirea spre Belle, iar expresia de pe chipul ei... 
Oare era fericire? Sau pur şi simplu era uluită? 

— Nu vrei să te măriţi cu Sir Harold? repetă şoptit 
Lady Ainsley. 

— Nu, mărturisi Belle dintr-o suflare printre degete. 

Vicontesa se ridică încet, cu chipul luminat de 
speranţă. Sau poate de panică. 

— Dar... cu cine vrei să te măriţi? 

— Nu vreau deloc, recunoscu ea. 

O copleşiră mustrările de conştiinţă, pentru că nu voia 
să o rănească pe vicontesă sau să o facă să simtă că era 
nerecunoscătoare pentru tot ce făcuse pentru ea. Fără 
îndoială, ăsta era motivul dezamăgirii de pe chipul ei ridat. 

— Cu nimeni? făcu o pauză, aşteptând să fie 
contrazisă. Niciodată? 

— Nu vreau să pierd Glenarvon, adăugă ea în şoaptă. 
Dar nici nu vreau să fiu obligată să mă mărit. 

Ştia că mariajul putea fi o închisoare. Din clipa în care 

femeia se căsătorea, toate posesiunile ei - inclusiv corpul - 
deveneau proprietatea soțului, care îşi manifesta 
afecțiunea sau cruzimea. Pentru că ea devenea 
proprietatea lui. Putea chiar să o bată dacă nu i se 
supunea. Nici legea, nici biserica nu puteau lua vreo 
măsură pentru a-l opri. 
_ Probabil că avea aşteptări nerealiste de la o căsnicie. 
In mintea ei, căsnicia trebuia să fie ca în poveşti, voia să 
iubească şi să fie iubită. Voia să împartă Glenarvon cu soţul 
ei şi să clădească un cămin iubitor şi fericit pentru copiii lor, 
care să fie toţi născuţi şi crescuţi cu dragoste. Îşi dorea un 
soţ pe care să îl respecte, care să o respecte la rândul lui şi 
să aibă grijă de ea. 


Toate aceste visuri i se scurgeau acum printre degete. 

— Recunosc că situaţia ta nu este nici pe departe 
ideală, zise Lady Ainsley cu tact, lăsându-şi pana şi 
ochelarii deoparte. Multe femei se mărită însă pentru că vor 
să se aleagă cu proprietăţi sau cu poziţii sociale sau pentru 
că au nevoie de ajutorul soţului. 

Annabelle clătină din cap. 

— Pot să administrez singură Glenarvon. 

Lady Ainsley traversă camera până la ea şi o luă pe 
Belle de mâini, în ochii ei citindu-se afecțiunea, dar şi 
îngrijorarea. 

— Eşti, într-adevăr, capabilă să administrezi această 
proprietate. Nu există altcineva care să iubească locul 
acesta mai mult decât tine, draga mea, şi nu-i cunoaşte 
nimeni mai bine ca tine inima şi sufletul. Făcu o pauză, iar 
expresia i se mai înmuie. Dar cu cine ţi-ai împărţi succesul? 

Belle nu fii în stare să răspundă din cauza nodului 
care i se pusese în gât de emoție, pentru că în inima ei 
cunoştea adevărul, şi anume că singurul bărbat cu care ar 
fi vrut să-l împartă ar fi fost Quinn. El era singurul care 
înţelesese cât de mult muncea pentru ca proprietatea să 
prospere, cu câte lacrimi şi sudoare. 

Dar el nu voia să rămână aici. Trebuia să plece în 
America. Şi o durea inima din pricina plecării lui. 

Lady Ainsley îi prinse chipul în palme. 

— Soţul este cel care oferă sprijin din foarte multe 
puncte de vedere. Dacă nu te măriţi, cine îţi va fi alături, să 
râdă şi să plângă cu tine, să îţi împărtăşească toate 
frustrările şi toate bucuriile? 

Chiar aşa, cine? Belle nu se îndoia de adevărul 
spuselor lui Lady Ainsley. Simplul fapt că îl avusese în 
ultima săptămână pe Quinton acolo îi uşurase povara, 
având pe cineva căruia îi putea cere ajutorul cu siguranţă, 
în viaţa ei era un mare gol pe care nu ştiuse că îl are până 
când prezenţa lui nu i-l umpluse. 

Se şterse la ochi. Oh, fir-ar el fie! Quinn îi făcuse 
întotdeauna probleme, chiar şi când nu era lângă ea. 

— Nu trebuie să te măriţi cu Sir Harold. Nu trebuie să 


te măriţi deloc dacă asta îţi doreşti. O sărută părinteşte pe 
frunte, dar zâmbetul îi era palid. O să te iubesc mereu şi o 
să fac tot ce pot pentru tine. 

Inima lui Belle tresări în faţa îngăduinţei lui Lady 
Ainsley, însă vicontesa clătină cu tristeţe din cap. 

— Dar nu pot salva Glenarvon pentru tine dacă tu nu 
faci nimic. 

Uluită, Belle încuviinţă din cap şi îşi înăbuși lacrimile. 
Trebuia să fie recunoscătoare pentru tot ce îi oferea Lady 
Ainsley, pentru faptul că putea rămâne în continuare în 
casa moştenită de văduvă în Londra, să fie în continuare o 
lady şi însoţitoarea ei, fiica şi mama care nu fuseseră 
niciodată. Luând în considerare trecutul lui Belle, ar fi fost 
mai mult decât avusese ea vreodată. Dar faptul că ştia cât 
de norocoasă fusese nu îi alunga supărarea că avea să 
piardă totul dacă nu se mărita. 

Aşadar, se întorsese de unde plecase. Trebuia să se 
mărite cu un bărbat care nu o iubea ca să poată rămâne în 
casa ei. 

Lady Ainsley o sărută pe Belle pe obraz. 

— Nu îţi pierde speranţa, draga mea. Dacă lucrurile se 
aranjează cum îmi doresc eu, totul va fi bine până la urmă. 
Timpul le rezolvă pe toate. 

Problema era că tocmai timp nu avea Belle. 

— O să găseşti un om bun cu care să te măriţi, ştiu 
eu, zise Lady Ainsley şi îi zâmbi cu subinţeles. 

Belle îi zâmbi şi ea, deşi în inima ei îşi pierduse orice 
speranţă şi nu era deloc sigură pe ea. 

De la parter răsunară nişte strigăte - voci bărbăteşti 
enervate, urmate de tropăit de cizme şi uşi trântite. 
Schimbă priviri îngrijorate cu Lady Ainsley. 

„Oh, nu!” 

Vicontesa îşi înăbuşi o înjurătură, nedemnă pentru o 
lady. 

— Ce au făcut de data asta? 

Se grăbiră să coboare la parter, ajungând în holul de 
la intrare chiar în momentul în care unul dintre domnii 
veniţi în vizită se întoarse să le arate pumnul lui Robert şi 


lui Quinton, care se ţineau după el. Era acelaşi bărbat pe 
care Belle îl văzuse venind călare în urmă cu cincisprezece 
minute. Chipul îi era roşu ca focul, în aceeaşi nuanţă cu 
vesta lui modernă din mătase. 

O văzu pe Lady Ainsley şi adoptă o poziţie fermă, cu o 
expresie de indignare îndreptăţită. 

— Dumneata... îşi smulse pălăria, mănuşile şi 
bastonul din braţele lui Ferguson, care i le înmână cu 
stoicism. Gesticulă apoi nervos cu bastonul spre cei doi 
Carlisle. O să treci cu vederea acest... acest comportament 
scandalos, milady? 

Quinton şi Robert încremeniră. Amuzamentul pe care 
Belle crezuse că îl desluşise pe chipurile lor când intraseră 
în hol se transformă în maxilare încleştate şi priviri mijite. 
Cei doi munţi aproape identici rămaseră umăr în umăr, cu 
picioarele bine proptite şi braţele musculoase încrucişate 
pe piept. 

Belle îşi muşcă buza de jos, îngrijorată că, dacă 
vizitatorul continua pe tonul acela, risca să plece bătut 
înainte ca ea să intervină. 

Lady Ainsley ridică imperios o sprânceană, simţindu- 
se ofensată. 

— Sir, nepoţii mei nu s-au comportat niciodată 
scandalos! 

Belle fu cât pe-aici să se înece la auzul acelei 
minciuni. În schimb, Robert şi Quinton schimbară în tăcere 
o privire, apoi se holbară din nou la acel bărbat. 

— Ei acţionează în numele meu! 

Vicontesa rosti acele vorbe cu un ton potrivit poziţiei 
sale sociale. Belle îi simţi parcă răceala din voce, precum şi 
provocarea care îl viza pe respectivul de a o contrazice. 

— Înseamnă că trebuie să staţi de vorbă cu ei. Au 
avut neobrăzarea să-mi pună tot felul de întrebări! Îîmpunse 
bastonul spre ei, iar Belle îşi ţinu respiraţia, întrebându-se 
căruia dintre cei doi Carlisle avea să îi zboare primul pumn. 
Despre intenţiile mele, despre venitul meu net, dacă aş 
divorța vreodată... Sunt sigur că nu aţi autorizat asta! 

Văduva se uită curioasă spre Quinton, apoi îngustă 


privirea spre vizitator. 

— Credeaţi că voi ceda mâna însoţitoarei mele 
primului filfizon care îmi trece pragul cu un bucheţel de flori 
în braţe? 

La auzul acestei acuzaţii subtile, bărbatul se albi la 
faţă. Deschise gura, gata să dea o replică usturătoare. Dar 
se opri, gândindu-se că nu era o idee bună să o insulte pe 
vicontesă sub privirile vigilente ale fraţilor Carlisle. Cu 
excepţia faptului că schimbau din când în când câte o 
privire, cei doi nu se clintiseră niciun milimetru. Parcă ar fi 
fost copiile în mărime naturală ale Colosului din Rodos. 

Bărbatul se îndreptă spre uşă. 

— Am venit să o salut respectuos pe domnişoara 
Greene. Nu am venit să fiu insultat. Deschise larg uşa fără 
să mai aştepte după Ferguson şi ieşi apăsat din casă. La 
revedere! 

Quinton închise uşa în urma lui. 

— Cale bătută! 

În hol se aşternu liniştea, întreruptă de un suspin 
adânc al lui Lady Ainsley, însoţit de clătinatul capului. 

— Ce Dumnezeu i-aţi făcut? 

Quinton dădu din umeri. 

— Exact ce ne-ai cerut. 

— Îi ţinem la distanţă pe cei nepotriviţi pentru 
Annabelle, o lămuri Robert. 

Ambii fraţii îşi încrucişară iarăşi braţele la piept şi se 
sprijiniră de zid. Belle tresări. Vedea dublu. 

— Dar nici nu a stat suficient de mult cât să apucaţi 
să aflaţi ceva despre el, bombăni vicontesa. 

Quinton clătină din cap. 

— A stat suficient cât să ne răspundă la întrebările 
legate de intenţiile lui legate de Annabelle. 

— Şi despre situaţia lui financiară, adăugă Robert 
făcând un pas în faţă. Mă pricep la oameni de afaceri, 
mătuşă Agatha. Sunt şi eu unul dintre ei. Prin urmare, îmi 
dau seama când cineva pretinde că ştie mai multe 
chestiuni financiare decât în realitate. 

Lady Ainsley gesticulă enervată. 


— Nimeni nu poate fi acuzat că doreşte să-şi 
îmbunătăţească situaţia materială prin căsătorie! 

— Nu, răspunse Quinn. Dar poate fi acuzat că nu ştie 
ce să facă cu banii nici când îi are. Şi că exagerează în 
privinţa situaţiei actuale a afacerilor şi a averii. 

— Adică minte, îl corectă fără ocolişuri Robert. 

Quinn conchise cu calm: 

— Nu era de nasul lui Annabelle. 

Belle îşi îndreptă ochii spre el şi li se întâlniră privirile. 
El o privi preţ de câteva clipe, suficient cât să simtă fluturi 
în stomac. Şi nu doar din cauza licăririi sumbre din ochii cu 
care o privea pofticios, ca şi cum nu şi-ar fi dorit nimic mai 
mult în acel moment decât să o ducă în bibliotecă şi să o 
sărute până uita de ea. 

Nu... Din cauza felului în care o proteja, deşi cumva 
exagerat, care o umplea de căldură şi fericire. Nu se 
aşteptase la asta. Îi plăcea. Mai mult decât ar fi fost cazul. 

— L-ai întrebat ce părere are de divorţ. Chipul 
vicontesei se umbri de o uimire sinceră. De unde până 
unde poţi deduce din asta dacă umblă sau nu după zestre? 

— L-am întrebat dacă poate interveni o situaţie în 
care ar vrea să se despartă sau să divorţeze de Belle, o 
lămuri Robert. 

Mătuşa se uită la ei ca şi cum le-ar mai fi crescut un 
cap. 

— Pentru ce Dumnezeu l-aţi întrebat aşa ceva? 

— Nu doar pe el. Pe toţi gentlemanii care au venit i- 
am întrebat, zise Robert. Un test hotărâtor din care le-am 
dedus caracterul. 

— Dar este aproape imposibil să divorţezi, le aminti 
Lady Ainsley. Mai ales dacă soţia nu este de acord, iar Belle 
sunt sigură că nu ar accepta. 

Belle nu ar fi băgat mâna în foc pentru asta. 

— Dar separarea nu este, zise Quinton încet, 
întorcându-şi privirea spre Belle. Conform legii, proprietatea 
ar fi a lui şi nu ar mai fi legat de soţia pe care oricum nu şi- 
a dorit-o. 

— Nu şi dacă este trecută o clauză specială în acte, le 


aminti Lady Ainsley. Şi va fi. O să mă asigur că va fi. 

— lar asta ar fi fost următoarea întrebare la care 
trebuia să răspundă, îi informă Robert. 

— „Ai semna un contract matrimonial în care să se 
prevadă că proprietatea domnişoarei Greene îi rămâne ei, 
împreună cu toate veniturile produse de aceasta?” 

Quinton continuă să se uite fix în ochii ei, iar ea simţi 
căldura posesivităţii lui care ardea cu flăcări orbitoare. 

— Dar n-am mai apucat să îi punem întrebarea. 
Robert avu bunul-simţ să pară ruşinat sub privirea 
autoritară a mătuşii lui 

— Evident, bombăni Lady Ainsley. 

— A reacţionat precum ceilalţi gentlemani când i-am 
pus această întrebare. Quinton îşi luă privirea de la Belle 
pentru a-i răspunde mătuşii, iar Belle simţi lipsa căldurii din 
privirea lui. A jurat că nu ar încerca niciodată să divorţeze 
de ea, indiferent de ce s-ar întâmpla... 

— Şi pe bună dreptate a fost indignat că l-am întrebat 
aşa ceva... 

În loc să ducă fraza fratelui lui la capăt, Quinn ezită. 
Se uită la Robert, după care spuse gânditor: 

— Toţi, cu o singură excepţie, au făcut la fel. 

— O excepţie? întrebă Belle, fără să-şi poată ascunde 
tristeţea din voce. Petrecuseră toată săptămâna interogând 
tot felul de pretendenți şi nu găsiseră decât un singur 
bărbat pe care îl considerau potrivit pentru ea? Căldura din 
piept i se evaporă, fiind înlocuită de o răceală groaznică. 
Căsătoria era singura soluţie pentru a putea păstra 
Glenarvon, nu mai avea mult timp la dispoziţie pentru a 
găsi un soţ bun, iar ei pierduseră o săptămână întreagă. 

— Cine? 

— George Smalley. 

— George... zise ea, înecându-se când îi pronunţă 
numele. 

Un fermier proprietar din nordul provinciei Braeburn, 
domnul Smalley era de trei ori văduv şi cu douăzeci de ani 
mai în vârstă ca Belle. Îşi strânse neputincioasă pumnii pe 
lângă corp şi ceru un răspuns. 


— De ce el? 

— Este singurul de până acum care a răspuns corect 
la întrebare. Când l-am întrebat dacă ar vrea vreodată să 
divorţeze de tine, a dat din umeri. 

— A dat din umeri? Vocea piţigăiată a lui Lady Ainsley 
răsună cu ecou în tot holul. Asta era răspunsul corect, să 
dea din umeri? 

Robert explică: 

— Sau măcar să nu protesteze atât de vehement că 
nu ar face aşa ceva niciodată. Mulţi dintre cei care 
protestează atât de porniţi exact asta au de gând să facă. 

Lady Ainsley îl săgetă pe Quinton cu privirea. 

— Şi acesta este singurul motiv pentru care i-aţi 
alungat pe toţi cei care au venit la Annabelle? 

Întrebarea pluti în aer câteva secunde înainte ca el 
să-i răspundă. 

— Da. 

Vicontesa miji ochii la el ca şi cum bănuia că tocmai îi 
trântise o minciună. 

Dar Belle ar fi putut să-i spună că nu o minţise. Făcea 
exact ce îl rugase mătuşa lui - să îi trieze pe cei care nu 
erau potriviţi pentru ea. Din nefericire, opinia lui Quinn 
despre bărbatul potrivit ridicase ştacheta atât de sus, încât 
standardele erau imposibil de atins. 

— Încetaţi cu întrebările astea caraghioase şi nu-i mai 
puneţi pe fugă! îi mustră Lady Ainsley. Mai avem două 
săptămâni până când Belle trebuie să-şi anunţe alesul şi 
încă una după aceea s-o vedem măritată. 

Deşi era furioasă, perspectiva aceasta îi adusese 
lacrimi în ochi, iar pe Belle o duru sufletul să o vadă aşa. 

— Eu fac tot ce-mi stă în putinţă să o ajut. Voi puteţi 
afirma acelaşi lucru? 

Quinn îşi încleştă maxilarul, dar nu spune nimic. Nu 
avea un răspuns bun la această întrebare, şi o ştiau cu toţii. 

Lady Ainsley se întoarse şi urcă treptele. 

— Annabelle, vino! Avem de organizat petrecerea de 
logodnă. Le aruncă celor doi nepoți ai ei o privire rece peste 
umăr. Dacă o să mai rămână vreun pretendent. 


Annabelle rămase pe loc. La fel făcu şi Quinn, deşi 
Robert se scuză şi se duse în bibliotecă. 

— Divorţ? se răsti Belle, dând glas frustrării care se 
acumulase peste tumultul de emoţii din sufletul ei. Te-ai 
gândit că e o idee bună să îmi găseşti peţitori întrebându-i 
despre divorț? 

— Incerc să te protejez, Belle. Ochii lui albaştri 
sclipeau ca oţelul. E o întrebare întemeiată. 

— E urât să întrebi aşa ceva, şi o ştii şi tu. Nimeni nu 
dă un răspuns satisfăcător la această întrebare. Arătă spre 
el. Spune tu, Quinton. Dacă cineva ţi-ar pune întrebarea 
asta absurdă, tu ce ai... 

Se opri brusc pentru că îi venise o idee. El se încruntă 
îngrijorat şi o apucă de cot ca să o ţină pe picioare. 

— Te simţi bine? 

— Asta e, asta e soluţia, şopti ea, temându-se parcă 
să o spună cu voce tare. 

— Ce anume? întrebă el cu precauţie. 

— Divorțul. Inima îi fusese atât de chinuită în ultimele 
săptămâni din cauza mariajului, încât nici nu-i trecuse prin 
cap să ia în considerare soluţia opusă. Te însori cu mine şi 
apoi divorţezi. Ai spus că nu ai putea să laşi o soţie în urma 
ta. Divorțul rezolvă problema asta. Fu pentru prima dată în 
patru ani când simţi toată povara lumii ridicându-i-se după 
umeri şi că putea respira din nou. Testamentul 
menţionează că trebuie să mă mărit pentru a primi 
Glenarvon. Nu spune că nu aş putea divorța şi apoi să nu îl 
păstrez. 

El clătină din cap. 

— Nu se poate. 

Deja nu-şi mai putea păstra calmul, dar nici că-i păsa. 
Acesta era răspunsul pe care îl căutase cu disperare 
săptămâni la rând - ba nu, ani! 

— Ştiu că nu e varianta ideală. Ar putea merge însă 
dacă... 

— Nu. 

Forţa cu care rostise acest unic cuvânt o făcu să îi 
îngheţe sângele în vene. Se uită la el, iar numai se opri 


când toate speranţele pe care şi le pusese cu doar câteva 
secunde în urmă i se năruiră. 

— Divorțul presupune o decizie a Parlamentului, se 
răsti el. Ştii şi tu. Şi nu se acordă decât pe motivul 
adulterului. 

Se retrase de lângă el, adâncindu-se din nou în 
deznădejde, care o cuprinse cu o asemenea forţă, încât 
trebui să-şi lipească pumnul de piept ca să nu mai tremure. 

— Nu îmi pasă, şopti ea. 

Părea atât de disperată, încât era gata să treacă prin 
iad pentru a putea rămâne în rai. 

— Mie da. Oftă adânc şi clătină din cap. Ce naiba, 
Belle! Cum poţi să-mi ceri aşa ceva... 

Umerii lui laţi se încovoiară. Pentru prima dată, ea îşi 
dădu seama că toată povestea asta îl supăra la fel de tare 
ca pe ea. Mai ales că vorbise serios când îi spusese că îşi 
doreşte să o protejeze. 

Dar asta nu îi rezolva problema. 

— Te-ar pune într-o situaţie imposibilă, îi duse ea 
ideea la capăt, coborând privirea în podea. Nu avea puterea 
să se uite la el. 

— Pe amândoi ne-ar pune, mărturisi el cu hotărâre. 

— Dar dacă am... 

— Eu nu o să divorţez niciodată, Annabelle, replică el. 
Nu voi accepta ca vreunul dintre noi să fie etichetat în mod 
public ca vinovat de adulter, indiferent dacă amândoi vom 
şti care este adevărul. Acum şase ani, reputaţia ţi-a fost 
distrusă şi a fost şi vina mea. Nu voi accepta ca acest lucru 
să se întâmple din nou. Şi în niciun caz aşa. 

Inima îi bătea atât de tare, încât Belle vibra la fiecare 
bătaie. Asta era Quinton - numai principii nobile. Dacă 
situaţia nu ar fi fost din nou fără ieşire, s-ar fi bucurat că şi 
le respecta. 

— Dar este singura soluţie care a mai rămas, şopti ea. 

— Ba nu. leşi în hol şi strigă spre bibliotecă. Robert! 
les câteva ore. Ocupă-te tu de interviuri, te rog! 

Răspunsul înfundat al lui Robert nu putu fi desluşit, 
dar Belle fu sigură că nu fusese deloc înţelegător. 


— Eşti om de afaceri, pentru numele lui Dumnezeu! 
strigă Quinn. Deconspirarea vânătorilor de zestre este o 
activitate tipică pentru un om de afaceri. 

Belle făcu ochii mari. De data asta, auzise răspicat 
răspunsul lui Robert. 

Quinn însă râse, îşi luă mănuşile, pălăria şi tolba care 
zăcea pe podea lângă măsuţă, acolo unde o ţinea de când 
venise, pentru a o lua în plimbările de după-amiază pe 
drumuri de ţară. Se duse apoi spre uşă. 

— Nu o să mă însor cu tine, Belle, ca să am ce să las 
în urmă. Niciun bărbat întreg la minte nu ar face asta. 
Pentru a-şi întări spusele, se opri şi o măsură din priviri, 
pârjolindu-i trupul oriunde s-ar fi uitat. Dar, dacă există 
portita de scăpare cu divorţul, atunci sigur mai sunt şi alte 
soluţii la care nu ne-am gândit până acum. 

Belle văzu prin uşa deschisă cabrioleta lui Sir Harold 
oprind pe alee. Acesta aruncă frâiele grăjdarului care 
intrase în curte la sosirea lui, după care se dădu jos. Zâmbi 
când o zări pe Belle, dar zâmbetul îi păli când îl văzu şi pe 
Quinn stând lângă ea. 

Quinton îi mai aruncă o privire hotărâtă înainte de a 
pleca. 

— Soluţii care nu presupun să te măriţi şi să pierzi 
controlul castelului. 

Indiferent la căutătura iritată a lui Sir Harold, Quinn îl 
bătu relaxat pe spate când se intersectară pe treptele de la 
intrare. 


Quinn se uită în jur în biroul avocatului din Breaburn, 
satul în care Belle voia să ajute şcoala şi să angajeze un 
medic. Se întrebă de ce nu se gândise să înceapă cu 
angajarea altui avocat. 

Cămăruţa de la primul etaj era aproape plină din 
podea până la grinzi cu mormane îngrămădite de hârtii, 
teancuri de cărţi şi registre în toate etapele de folosinţă, 
fiecare teanc având lângă el câte o pană şi o călimară, deşi 


multe dintre cele aproximativ douăsprezece călimări nu 
mai văzuseră de ani buni o picătură de cerneală proaspătă. 
Dovadă stătea stratul de praf ce se aşternuse pe ele. 
Spațiile libere care nu erau blocate de piese de mobilier 
prea mari pentru această încăpere erau ocupate cu hărţi Pe 
colţul biroului, era aşezat un glob pământesc într-o poziţie 
ciudată. De unde stătea, lui Quinn i se păru că vede o sabie 
scoțiană sprijinită de dulapul înalt din colţ. 

Asta îi demonstra că făcuse bine că o lăsase pe Belle 
la Glenarvon. Femeia aia afurisită cu siguranţă ar fi folosit-o 
ca să-i facă rău, dacă ar fi avut ocazia. 

Nu o învinovăţea. Probabil că, din punctul ei de 
vedere, el se purtase ca Lucifer în persoană când refuzase 
să o ajute, deşi divorţul era o portiţă de scăpare. Dar, 
pentru numele lui Dumnezeu, ce altceva ar fi putut să facă? 
Mai că îi venise să izbucnească în râs, noroc că văzuse cât 
de serioasă era. 

Dar şi refuzul lui fusese la fel de categoric. 

Nu o minţise. Voia să o protejeze. Avea de gând să 
facă tot ce îi stătea în putere pentru a o apăra şi a o lăsa să 
administreze Glenarvon, dar nu se putea însura cu ea doar 
ca să o părăsească. Inteligentă, puternică, frumoasă, cu o 
inimă bună mare cât Scoţia şi un râs cristalin, care dansa 
precum o melodie - ce bărbat ar fi renunţat la ea după ce 
ar fi fost a lui? 

În ultima săptămână, de la momentul în care Belle îi 
propusese să se însoare cu ea, se tot întrebase cum ar fi 
fost acest mariaj. Nu se gândise la căsnicia ridicolă propusă 
de ea, de la una reală. Precum cea a părinţilor lui. Să îşi 
petreacă zilele muncind pe moşie cot la cot cu ea, serile să 
vorbească tihnit în faţa focului, nopţile să stea unul în 
braţele celuilalt... Ar fi fost exact aşa de minunat cum îşi 
imaginase. 

Dar asta era problema. Pentru că orice era minunat 
avea legătură cu dragostea. lar dragostea sfârşea 
întotdeauna tragic. De fiecare dată. Uşa se deschise. 

Quinn se ridică în picioare când în biroul dezordonat 
dădu buzna un bărbat burtos şi cu chelie, îmbrăcat cu o 


haină maro din lână şi vestă asortată, pantaloni trei sferturi 
şi pantofi cu cataramă demodaţi de treizeci de ani. Avea 
ochelarii proptiţi în vârful nasului şi pe cap un tricorn. 
Imaginea de ansamblu era a bancherului ideal al 
răposatului rege George. 

— Nu trebuie, nu trebuie! Îi făcu semn lui Quinn să nu 
se ridice şi păşi pe singura cărăruie liberă care ducea spre 
scaunul de la birou. Aici, în Braeburn, nu ţinem seama de 
formalităţi. Bineînţeles, suntem un sat prea mic ca să ţinem 
seama de orice! Râse de propria glumă, după care se 
prezentă: John Bartleby. 

Quinn îi întinse mâna. 

— Quinton Carlisle. 

— Ah, infamul Lord Quinton! Vuieşte tot satul de 
isprăvile dumitale şi ale fratelui dumitale. Să mă ierţi că nu 
am venit la castelul Glenarvon pentru a-ţi ura bun venit în 
micul nostru ţinut de la graniţă. Se întinse să-i strângă 
mâna lui Quinn, apoi se lăsă pe spătar, provocând un 
scârţâit de protest al scaunului din lemn. Nu se întâmplă 
prea des să avem vizitatori în Braeburn, ca să nu mai zic de 
fratele unui duce - şi încă a unuia care e în drum spre 
America! Deci ce planuri ai? 

Quinn se întinse rânjind spre tolba pe care o adusese 
cu el şi scoase sticla de Bowmore pe care o şterpelise din 
provizia secretă a mătuşii Agatha din salonul muzical, unde 
era ascunsă în pian. Casa devenise locul perfect pentru o 
vânătoare de comori dintre cele mai bune. 

— Momentan, intenţionez să ridic un pahar în cinstea 
unuia dintre cei mai respectabili locuitori din Breaburn. 
Aşeză sticla în singurul loc curat de pe biroul dezordonat. 
Asta dacă nu consideri că e prea devreme pentru un pahar 
din cel mai bun scotch. 

— După cum spuneam, nu ne formalizăm deloc, 
comentă Bartleby în timp ce examină eticheta, după care 
întinse mâna spre cel mai apropiat dulap ca să ia două 
pahare curate. 

Quinn rânji şi turnă două degete în fiecare pahar. 
Breaburn era din ce în ce mai prietenos. 


— Aşadar, despre ce planuri e vorba? insistă Bartleby 
şi ridică paharul să soarbă cu poftă. lartă-mi curiozitatea, 
dar nu avem prea des vizitatori atât de interesanţi pe 
drumul principal al satului nostru. Avem şi noi ocazia să mai 
aflăm ce se întâmplă. 

Fu la un pas să-i spună că nu pierdea mare lucru, mai 
ales ţinând cont de actuala situaţie complicată din viaţa lui. 
Insă preferă să se aşeze mai bine pe scaun, pregătit să-şi 
petreacă toată după-amiaza bând cot la cot cu el, toată 
sticla dacă era nevoie, pentru a afla tot ce avea nevoie 
pentru a o Salva pe Belle. 

— În câteva săptămâni, mă îmbarc către Charleston. 
Zâmbi şi îl urmări pe Bartleby luând încă o gură, în timp ce 
el nici nu se atinsese de paharul lui. Îmi pot cumpăra o 
bucată de pământ acolo pe care să cultiv orez şi indigoferă. 

— Ah, bine! Foarte bine. Avocatul zâmbi apreciativ la 
adresa calităţii scotch-ului. Inseamnă că pământul e bun? 

— Sol gras din lunca râului Ashley. 

Quinn luă o gură mică de whisky, căutând alinare în 
lichidul auriu. Curiozitatea nevinovată a lui Bartleby nu 
făcea decât să îi aducă aminte că în scurt timp trebuia să 
plece, pentru că altfel Aşa Jeffers trebuia să vândă 
pământul altcuiva. Şi şi-ar fi încălcat promisiunea pe care o 
făcuse tatălui lui. Ar fi trebuit să plece în urmă cu două 
săptămâni. 

Bartleby clătină din cap. 

— Mă tem că nu te pot ajuta cu nimic în ce priveşte 
proprietatea din colonii. 

— De fapt, am venit pentru nişte chestiuni locale. 

— Asta e o cu totul altă poveste. Bărbatul zâmbi, 
bucuros că putea fi de ajutor. Cu ce fel de servicii vă pot fi 
de folos, Lord Quinton? 

Quinn îi umplu din nou paharul. 

— Aş vrea să aflu detalii despre moştenirea pe care a 
primit-o Annabelle Greene de la unchiul meu, răposatul 
Lord Ainsley. 

— Ah, tu eşti protectorul ei, nu-i aşa? Bartleby se lăsă 
pe scaun cu un zâmbet cu subiînţeles. Ne e dragă tuturor - 


e o fată cumsecade, chiar dacă uneori se îmbracă... destul 
de neconvențional. 

„Dumnezeule!” Chiar nu exista nimeni care să nu o fi 
văzut pe Belle îmbrăcată în haine bărbăteşti? Răspunse 
nepăsător şi cu un surâs răbdător. 

— E mai neconvenţională, trebuie să recunosc. 

— Dar toţi avem o părere foarte bună despre ea. Eu, 
unul, mă gândesc la ea cu aceeaşi afecţiune cu care mă 
gândesc la surorile mele. Arătă cu paharul spre Quinn. 
Probabil că şi dumitale ţi-e la fel de dragă. 

Quinn se strâmbă în sinea lui. Afecţiunea pe care i-o 
purta lui Annabelle nu avea nicio legătură cu dragostea 
frăţească. 

— Aşadar, îmi înţelegi îngrijorarea. Eşti la curent cu 
clauzele testamentului. 

— Fireşte! Eu l-am ajutat pe răposatul Lord Ainsley să- 
| scrie în urmă cu cincisprezece ani. 

„În sfârşit!” Asta era. Motivul pentru care venise în 
această după-amiază cu cel mai bun scotch al mătuşii 
Agatha. Dacă exista o cale prin care Belle putea fi ajutată, 
Bartleby o cunoştea. ` 

— Clauza a fost ideea mea. Incă de atunci am ştiut că 
pentru ea cel mai bine e să se mărite. 

Avocatul zâmbi cu mândrie, iar Quinn se abţinu cu 
greu să nu-i tragă un pumn în faţă pentru tot ce pătimea 
Belle din cauza lui. 

— Glenarvon nu e greu de administrat, dar 
supravegherea proprietăţii nu se cade să fie în sarcina unei 
femei, iar asta din pricina naturii ei sensibile. 

Quinn îşi aduse aminte cum se băgase Annabelle în 
noroi cot la cot cu bărbaţii în canalul de irigare şi îşi înăbuși 
un surâs. Ce natură sensibilă... 

Toastă în cinstea abilităţilor profesionale ale lui 
Bartleby, ştiind că acesta nu avea să îşi dea seama de 
ranchiuna din spatele acestui gest. 

— O clauză foarte bună de inclus într-un testament, 
din ce am înţeles. 

— Aşa este! Îşi umflă mândru pieptul. O manevră 


legală, nici mai mult, nici mai puţin. 

— Dar familia mea are un avocat care jură că toate 
clauzele legale au şi portiţe prin care pot fi evitate, îl 
provocă el pentru a vedea dacă îl putea contrazice. Precis şi 
clauza aceasta are una. 

— Ah, da. Încuviinţă din cap, iar inima lui Quinn tresări 
plină de speranţă. Ba chiar una foarte mare. 

Quinn se aplecă spre el. 

— Şi care este aceasta? 

— Care a fost. Portiţa s-a închis odată cu moartea 
vicontelui, adăugă Bartleby cu o mişcare din deget, 
tremurul mâinii trădând efectele imediate ale scotch-ului. 
Zâmbi, gata să îi împărtăşească şi mai multe detalii lui 
Quinn. Vicontele era portiţa de scăpare! 

— Pentru că doar el putea să modifice clauza, 
concluzionă Quinn încruntat. 

Avocatul ezită, iar ochii îi luciră ca şi cum pe buze i-ar 
fi stat un mare secret. 

— Exact, spuse el în cele din urmă. 

Quinn bănui că Bartleby intenţionase să spună cu 
totul altceva. 

— Şi deci nu există nicio cale prin care să se poată 
evita cerința din testament? 

— Niciuna. Poţi fi convins că va trebui să se mărite, 
izbucni în râs, ca şi cum tocmai îi venise altă idee. Sunt 
sigur că Sir Harold Bletchley mulţumeşte lui Dumnezeu 
pentru fiece zi care ne aduce mai aproape de ziua ei de 
naştere. 

Lui Quinn nu i se păru deloc amuzant. 

— Aşadar, ai auzit şi dumneata că Sir Harold Bletchley 
îi face curte? 

— E un sat foarte mic. 

Avocatul chicoti foarte amuzat, mişcarea 
tensionându-i butonii de la vestă. 

Quinn umplu iar ambele pahare, deşi de al lui de-abia 
se atinsese, apoi se relaxă în scaun ca şi cum erau doi 
prieteni vechi care beau adeseori un pahar împreună. 

— Am auzit nişte zvonuri, aruncă el în luptă o 


minciună sfruntată. Nu auzise absolut nimic, dar îi ştia pe 
cei de teapa lui Bletchley şi ce anume îi motiva. Muncitorii 
sunt nemulţumiţi că nu sunt plătiţi, negustorilor li se refuză 
achitarea facturilor... Kinnybroch are datorii. 

— Nu numai că are datorii, îl informă Bartleby cu un 
aer conspirativ, dat de consumul excesiv de whisky. Vru să- 
i arate lui Quinn că ştia mai multe decât el, dar dădu o 
singură informaţie: Totul e ipotecat! 

Quinn nu fu surprins. Dacă Bletchley avea datorii atât 
de mari, atunci situaţia era mult mai gravă decât bănuiseră 
el şi Robert. Pufni ca şi cum n-ar fi crezut o iotă, doar 
pentru a-l face pe avocat să-i spună mai multe. 

— Cine zice asta? 

Bartleby se aplecă peste birou pentru a-i mărturisi. 

— Nu sunt doar avocatul local, ci şi ofiţerul districtual 
al Băncii Angliei, aflat în slujba Coroanei. Ridică paharul. În 
cinstea regelui George! 

— Pentru regele George, toastă Quinn, amintindu-şi 
că se afla în mijlocul ținutului de graniţă, unde supunerea 
faţă de regele englez încă era sub semnul întrebării. 

Bartleby ridică teatral un deget, iar Quinn se forţă să 
nu-şi dea ochii peste cap. Se întinse apoi spre sertarul de la 
birou, scotoci înăuntru, după care scoase o foaie de hârtie. 
O aşeză peste teancul de registre care acopereau biroul. 

— Ce e asta? se încruntă Quinn. 

— Un anunţ publicitar. Bartleby rânji de parcă i-ar fi 
arătat un premiu secret. Pentru Kinnybroch! 

Quinn îşi cobori privirea pe desenul miniatural al casei 
şi pe descrierea proprietăţii, alături de detaliile de contact 
ale... domnului John Bartleby, nobil, avocat oficial pentru 
cedare de bunuri pentru comitatul Cumbria. 

Ridică o sprânceană. Se părea că Bartleby era satul 
Breaburn. 

Avocatul se aplecă peste birou şi bătu cu degetul în 
hârtie. 

— Banca a emis anul trecut un ordin de pierdere a 
dreptului de a răscumpăra proprietatea ipotecată, mărturisi 
Bartleby, dar fiind contabilul de la Kinnybroch şi avocatul 


oficial pentru cesiuni al Coroanei... 

— Şi agentul băncii, adăugă Quinn. Şi avocat. 

Ochii lui Bartleby străluciră de mândrie. 

— Din prisma tuturor acestor funcţii, am decis să-l 
păsuiesc pe Sir Harold de etapa cu licitaţia, convins fiind că 
se va însura cu domnişoara Greene şi astfel va face rost de 
bani pentru a-şi achita datoria. Goli paharul. Deci asta e. 
Perechea perfectă! 

Quinn tresări pentru că pierduse şirul acestei 
conversații încâlcite în aburi de whisky. Cu toate acestea, 
era cât se poate de sigur că acest om ar fi discutat în 
acelaşi stil confuz şi dacă ar fi fost treaz. 

— Poftim? 

— Perechea perfectă, repetă el, ca şi cum ar fi fost 
evident. Se căsătoresc şi totul revine la normal. Dacă nu se 
mărită cu Sir Harold, atunci amândoi îşi pierd proprietăţile! 

— Mie mi se pare mai degrabă o ironie a sorții, 
bombăni Quinn, aruncând o privire la anunţ. 

— Dar fireşte că se vor căsători, continuă în vervă 
excentricul bărbat, punându-şi picioarele pe colţul biroului 
şi gesticulând. Ea o să-l ia de bărbat, el o s-o ia de 
nevastă... Şi ce o să mai dănțuim la nunta lor! 

— Da, se forţă Quinn să răspundă. O să ne distrăm de 
minune. 

— lar dacă nu se căsătoresc... Ei bine, te poţi oferi să 
plăteşti ipoteca şi uite cum ţi-ai făcut rost de o proprietate. 
Luă anunţul şi-l băgă la loc în sertar, apoi clătină din cap. 
Ah, dar dumneata trebuie să pleci în America, nu-i aşa? Ce- 
ai putea face taman cu Kinnybroch? 

Într-adevăr, ce? Doar că valoarea Glenarvon se 
apropia de cea a Kinnybroch, iar dacă Belle nu se mărita, 
atunci biserica putea participa la licitaţie pentru a le 
achiziţiona pe amândouă. 

Îi veni o idee disperată. 

— Sunt curios. Cam la ce valoare te aştepţi să se 
ridice licitaţia câştigătoare? 

— Douăzeci de mii de lire. Se întinse după sticlă şi îşi 
umplu singur paharul. Dar, fireşte, asta doar dacă se 


ajunge la licitaţie. 

— Fireşte, repetă Quinn, încercând să-şi ascundă 
uluirea la auzul unei sume atât de mari. Douăzeci de mii de 
lire... „Cerule!” Ideea de a cumpăra Glenarvon pentru a i-l 
înapoia lui Belle dispăru brusc. 

Chiar dacă n-ar fi plecat în America, suma necesară 
pentru achiziţionarea domeniului Glenarvon i-ar fi epuizat 
toate resursele - plus alte 10.000 de lire. Cunoştea o 
singură persoană care deţinea asemenea sume. Dar, dacă 
ar fi apelat la ajutorul lui Sebastian când susţinuse sus şi 
tare că vrea să plece pentru a fi propriul stăpân, departe de 
fratele lui duce, ar fi fost ceva de prost gust exact ca în 
situaţia în care ar fi permis ca Belle să se mărite cu 
Bletchley. 

Quinn dădu pe gât restul de scotch pentru a scăpa de 
senzaţia de frustrare care nu-i dădea pace. 

— Pentru castelul Glenarvon! Bartleby ridică paharul 
într-un toast tardiv pentru a-şi termina şi el paharul. Se opri 
însă cu mâna la jumătatea drumului spre gură. Pe chip i se 
aşternu o expresie melancolică. Deşi mă tem că doar 
pentru câteva săptămâni... 

— Domnişoara Greene intenţionează să păstreze 
proprietatea. Pe o cale sau alta, se gândi el posomorât. 
Dacă se mărită - şi avea de gând să facă absolut orice 
pentru ca acest lucru să se întâmple - conform legii, soţul 
ei nu poate ipoteca sau vinde nicio bucată de pământ care 
face parte din moştenire. 

Quinn era sigur că mătuşa Agatha urma să încheie un 
contract prin care să asigure proprietatea împotriva soţului 
sau a oricărui moştenitor al lui care ar fi atentat la ea. 

— Ai dreptate, domnule. Bartleby ridică un deget 
pentru a-şi întări cuvintele. Post hoc, ergo propter hoc este 
un fals, dar ergo hoc sequitur quod merită, într-adevăr! 

Quinn clipi cu indiferenţă în timp ce omul râse pe 
jumătate beat de propriul joc de cuvinte. Era singura dată 
când i se întâmpla să-şi fi dorit să fi fost mai atent la orele 
de latină de la Oxford. 

— Aşadar, încercă el să traducă din aduceri aminte, 


după ceva... vine altceva... 

— Prin urmare, după una vine alta! Ridică paharul 
toastând cu veselie pentru limba latină, dar surprinse 
privirea uimită a lui Quinn. Conform legii şi doctrinei 
bisericeşti, îi explică el răbdător, soţia devine proprietatea 
soţului. Ergo hoc sequitur quod, proprietatea ei devine a lui. 

— Nu şi dacă ea nu este de acord. 

O cunoştea suficient de bine pe Belle să ştie că mai 
degrabă ar fi murit decât să semneze că-şi cedează casa. 

— lrelevant, din experienţa mea, îi respinse Bartleby 
argumentul. Până şi femeia cu cea mai independentă minte 
îşi dă seama, în cele din urmă, că este total deplasată 
această idee şi se supune dorințelor soţului ei. 

Quinn se gândi la femeile din familia lui. Bartleby nu 
fusese niciodată însurat cu vreuna dintre femeile acestea 
cu păreri proprii dacă îşi închipuia că cedarea era un pas 
firesc în evoluţia unei căsnicii. 

— Nu o cunoşti foarte bine pe domnişoara Greene, 
bombăni Quinn. 

Bartleby râse. 

— Există vreun bărbat care să cunoască cu adevărat 
femeile? 

In ultima săptămână, Quinn începuse să o cunoască 
foarte bine pe Belle. Femeia în care se transformase era de- 
a dreptul uimitoare. Şi avea nevoie disperată de ajutorul lui. 

Băgă mâna în buzunarul de la piept al hainei şi scoase 
câteva bancnote. 

— Vreau să te angajez, Bartleby. 

Imaginea banilor îl făcu să se trezească brusc. 

— Domnule, ţi-am spus deja că nu te pot ajuta cu... 

— Găsirea unei portiţe legale de evitare a clauzei cu 
care l-ai ajutat pe Lord Ainsley să o adauge în testament. 

Bărbatul se albi la faţă, dar ochii îi rămaseră lipiţi de 
bani. 

— Mi-e teamă că nu am ce face. Am adăugat-o pentru 
a evita toate portiţele de scăpare. 

— Divorțul, îl întrerupse Quinn. 

Bărbatul tresări. 


— Poftim? 

— Divorțul e o portiţă de scăpare, nu-i aşa? Dacă 
Belle se mărită cu cineva care este de acord cu divorţul şi 
cu un contract în care se stipulează că proprietatea este 
zestrea ei. 

— Ei bine... De data asta avocatul nu-şi mai găsi 
cuvintele. Nu ştiu pe nimeni care ar fi de acord de 
bunăvoie... Şi... şi mai este biserica, desigur... 

— Dar se poate, insistă Quinton. Aşa ar putea păstra 
Glenarvon. 

Bartleby păli. 

— Da, cred că se poate. 

— Dacă această portiţă de scăpare există, atunci 
sigur mai sunt şi altele. Quinn puse jumătate din bancnote 
în mijlocul mormanului de pe birou. Găseşte-o! 

— Nu... nu pot garanta nimic, se bâlbâi el. Nu am nici 
cea mai mică idee cum s-ar putea... 

— Dar sunt sigur că vei încerca. Quinn adăugă o 
bancnotă peste celelalte. lţi vei da toată silinţa. 

— Fireşte, domnule. 

Quinn dădu din cap spre bani. 

— Dacă nu reuşeşti, adăugă el, punând încă o 
bancnotă, atunci vreau să afli exact ce trebuie făcut pentru 
a cumpăra proprietatea înapoi de la biserică. Cine va fi 
responsabil de asumarea responsabilităţii. Incă o bancnotă. 
Şi cum poate fi abordat cel de la care poate fi cumpărată 
înapoi. O ultimă bancnotă. Ai înţeles? 

— Prea bine, domnule. 

Quinn nu avea nicio îndoială că omul înţelesese. Se 
aşeză însă din nou pe scaun şi se apucă să bage restul de 
bancnote în buzunarul de la haină, dar imediat îşi mai 
aduse aminte de ceva. 

— Am înţeles că Lord Ainsley a adăugat această 
clauză referitoare la căsătorie pentru a o proteja pe 
Annabelle de tatăl ei. 

Bărbatul ezită. 

— De Marcus Greene, da. 

— Găseşte-l! Mai puse o ultimă bancnotă peste 


celelalte. Vreau să ştiu unde este. 

Ultimul lucru din lume de care avea nevoie Belle în 
acest moment era ca tatăl ei să apară pe treptele de la 
Glenarvon ca să-i dea şi mai multe bătăi de cap. 

— Da, domnule, zis Bartleby şi se întinse după teancul 
de bani. 

Quinn duse paharul la gură. Nu era deloc mai optimist 
acum că avea să găsească o soluţie decât fusese când 
plecase de la Glenarvon. Dar măcar pusese lucrurile în 
mişcare. Ori de câte ori era vorba de Annabelle, trebuia să 
se mulţumească cu orice fel de victorie. 

Capitolul 7 


O scurtă săptămână mai târziu 
(doar două săptămâni până la ziua lui Belle) 


Belle ieşi din umbrele revărsatului de zori la marginea 
iazului şi răsuflă prelung, eliminând toată tensiunea pe care 
o acumulase în ultimele două săptămâni. 

După sosirea lui Quinn şi a lui Robert, nu mai reuşise 
să se strecoare pentru a înota seara, ca de obicei, d fusese 
nevoită să rămână în casă pentru a o ajuta pe Lady Ainsley 
cu îndatoririle de gazdă înainte de cină. Aşadar, după încă o 
noapte agitată, când stătuse degeaba întinsă în pat 
aşteptând să adoarmă, decisese să se bucure în mod egoist 
de liniştea şi pacea unei băi în zori de zi, înainte de a se 
apuca de treabă. Inainte de a se întâlni cu Lady Ainsley şi 
cu planurile ei de a o mărita. Inainte de a se ocupa de toate 
problemele actuale ale proprietăţii. 

Şi înainte de a fi stresată încontinuu de Quinton 
Carlisle. 

În pofida atentei supravegheri a lui Lady Ainsley, 
procesul de interogare a viitorilor soţi - căci în asta se 
transformase - nu pornise deloc sub cele mai bune auspicii. 
După prima săptămână, scorul era Pretendenţi posibili 2, 
fraţii Carlisle 28. Quinton era hotărât să o protejeze, dar în 
acelaşi timp la fel de hotărât să nu o ia de nevastă. Şi în 


continuare trebuiau să găsească o variantă pentru ca ea să 
păstreze Glenarvon fără să se mărite. 

Singura ei consolare era că rămânea cu Glenarvon, că 
nu trebuia să-şi părăsească casa. Dar, în loc să se simtă 
uşurată, se simţea captivă. 

Îşi scoase cizmuliţele şi ciorapii, apoi se duse la 
marginea iazului să încerce apa cu un deget. De pe buze îi 
scăpă un oftat adânc. Ce bine ar fi fost să poată testa şi 
temperatura bărbaţilor tot aşa, ce mult i-ar fi simplificat 
viaţa! 

Duse mâinile la spate să-şi desfacă rochia... 

— Deci ai îndrăznit să ieşi din bibliotecă, răsună o 
voce gravă în spatele ei. Nu credeam că e posibil. 

„Quinton”. Dădu ochii peste cap. Tocmai el o deranja 
în singurele ei momente de solitudine... 

— Cărţile nu se strecoară neinvitate şi nu sperie pe 
nimeni, i-o întoarse ea ironic. 

El schiţă un zâmbet, coborând spre ea. 

— Atunci invită-mă să înot cu tine! 

Îi aruncă cea mai rece privire, cunoscând răspunsul 
înainte de a-l auzi din gura lui. 

— Ai de gând să te porţi cuviincios? 

Zâmbetul îi înflori într-un rânjet în toată regula. 

— M-am purtat eu vreodată aşa? 

— Nu, răspunse ea cu sinceritate şi vru iar să-şi 
desfacă rochia. Aşa că ai face bine să te întorci în casă. 
Venise să înoate şi nu avea de gând să îl lase să îi răpească 
aceste clipe de consolare. La urma urmei, bombăni ea sec, 
trebuie să dai piept cu o grămadă de soţi. 

— Aş putea scăpa de asta dacă ai renunţa la ideea cu 
măritişul. A 

— Ai dreptate, consimţi ea suspinând. Işi desfăcu cei 
şase nasturi de la spate. Nu te poţi purta cuwviincios. 

— Aşa o să mă port până îţi vii în fire. 

— Am de ales? îl luă ea la rost. Ai prefera să rămân 
nemăritată ca să pierd Glenarvon? 

— Aş prefera să fii fericită. Vocea îi răsuna liniştită în 
aerul dimineţii, învăluind-o în umbrele albăstrui-cenuşii ale 


seriozităţii lor. Oriunde ai locui. 

Lui Belle i se puse un nod în gât. 

— Acum nu mai joci cinstit. 

Se umflă în spate şi îşi încrucişă braţele la piept, 
încercând să imite cât mai bine un munte de neclintit. 

— Sunt gata să fac orice, Annabelle. 

Umerii i se încovoiară sub frustrarea sufocantă sub 
care trăia. Momentele de linişte la care ea sperase se 
evaporară precum ceața dimineţii. 

— Nu mai vreau să discut în contradictoriu pe tema 
asta. Clătină din cap şi îşi desfăcu ultimul nasture de la 
corsaj. Dacă nu ai găsit vreo cale de ieşire pentru mine, nu 
am ce să vorbesc cu tine. 

Îşi scoase mânecile şi corsajul îi căzu pe talie, 
rămânând doar în lenjeria intimă care să îi acopere părţile 
ruşinoase şi cu o cămăşuţă de la brâu în sus. 

Ochii lui scăpărară, iar vocea îi răsună neobişnuit de 
îngroşată. 

— Ce faci? 

Ea se opri şi, sub căldura ciudată a atenţiei lui, simţi 
un nod în gât. Totuşi, ceva din sufletul ei se înfioră din 
pricină că îl luase prin surprindere şi că reuşise să-i 
schimbe impresia aceea falsă de fată interesată doar de 
cărţi pe care o avea despre ea. Chiar dacă era obligată să 
se mărite, asta nu însemna automat că era un şoarece de 
bibliotecă. Şi niciodată nu-şi dorise mai mult ca acum să 
demonstreze acest lucru. 

Se forţă să acţioneze cu calm şi ridică indiferentă un 
umăr. Încercă să se poarte ca şi cum era obişnuită să se 
dezbrace în faţa bărbaţilor. 

— Mă dezbrac. „Şi sper să te fac să pleci”. 

Văzând că nu are de gând să se mişte, îşi făcu curaj, 
îşi adună ultima brumă de demnitate şi îşi lăsă rochia să-i 
cadă la picioare pe iarbă. 

— Annabelle, încetează! Îşi trecu o mână tremurândă 
prin părul blond şi îşi mută privirea. 

El era... nervos? Belle pufni în râs, nevenindu-i să 
creadă. 


— Mă mir că te simţi ofensat de imaginea unei femei 
dezbrăcate. 

— Nu mă simt ofensat, o linişti el. Vru să îi 
demonstreze, aşa că îşi lăsă privirea să lâncezească asupra 
ei. 

Îşi simţi pielea înfierbântată oriunde îi simţi privirea. 

— Ba dimpotrivă, murmură el. 

Ea se simţi năpădită de un val de căldură în dreptul 
sânilor, ce cobori până între picioare. 

— Îmi fac griji pentru reputaţia ta, continuă el. 

Răspunsul lui absurd o făcu să râdă. În scurt timp, 
viaţa avea să îi fie dată peste cap, iar el îşi făcea griji 
pentru reputația ei? Niciunuia dintre gentlemanii care voiau 
să o curteze nu îi păsa dacă ea se comporta cuviincios 
atâta vreme cât avea Glenarvon drept zestre. Ar fi trebuit 
să facă un lucru mult mai scandalos decât o baie matinală 
în iaz - chiar dacă goală - pentru a-i pune pe fugă. 

— S-o ia naiba de reputaţie! 

Fără să îi pese că îl şocase cu această ieşire - bine că 
reuşise! —, îşi desfăcu dantela din partea din faţă a 
cămăşuţei şi o lăsă să cadă peste rochia de la picioare. Îşi 
semeţi sfidător bărbia şi ridică mâna la umăr, gata să-şi 
tragă cămaşa şi să-şi dea jos şi ultima haină de pe ea, doar 
- doar îl gonea de aici... Deşi se rugă în gând să nu ajungă 
până acolo. Nu suporta să îi vadă ochii albaştri care o fixau 
la fel de flămânzi ca ai unui tigru care se pregăteşte să 
devoreze o gazelă. 

— Vreau să înot ca de obicei. Te rog să pleci dacă te 
deranjează.  Degetele îi tremurară când se vârâră 
îndrăzneţe pe sub linia decolteului cămăşii. Dacă nu, 
atunci... 

El ridică o sprânceană, iar ea îi citi pe chip 
curiozitatea de a afla dacă avea sau nu de gând să îl invite 
să i se alăture. Oh, asta trebuia să facă! Aşa ar fi reuşit să îi 
dărâme toate ideile preconcepute pe care le avea despre 
ea. 

Şi i-ar fi făcut plăcere. Dumnezeu îi era martor, inima 
îi bătea nebuneşte din cauza privirii lui intense, care se 


holba la ea atât de excitată, încât o luă cu fiori. Putea 
atrage atenţia unui bărbat ca el, ştia că o dorea la fel de 
mult cum le dorea pe domnişoarele londoneze îmbrăcate în 
mătăsuri de la Paris şi cu experienţă în flirtat... 

Şi îşi distrugea şi ultimul strop de demnitate ce îi mai 
rămăsese. 

Indiferent cât de tentată ar fi fost, nu era pregătită să 
meargă atât de departe. Încă ţinea la mândria ei, deşi 
diminuată cu fiecare zi de femeie nemăritată care se 
scurgea până la aniversare. Şi nu dorea să renunţe la 
mândria ei. Nici măcar pentru Quinton Carlisle. 

— Atunci întoarce-te cu spatele, îşi termină ea 
propoziţia, iar umerii i se lăsară. 

Pufnind nervos, se întoarse cu spatele la ea şi îşi fixă 
privirea asupra tufelor şi copacilor care înconjurau iazul. 

Ea îşi dădu cămăşuţa jos şi se băgă repede în iaz, 
lăsându-şi trupul încins împresurat de apa rece, care îi 
potoli fierbinţeala provocată de el. Înotă cu mişcări lente pe 
suprafaţa ca o oglindă câţiva metri, aşa o făcea de fiecare 
dată, până în locul în care de abia atingea cu degetele 
fundul iazului şi apa îi ajungea până la gât. 

El se întoarse să se uite la ea. 

— Ar trebui să pleci, îi spuse, vocea ei abia răsunând 
în aerul plăcut al dimineţii. 

El clătină din cap. 

— Stau până la ziua ta. 

Nu la asta se referise, dar simţi că i se strânge 
stomacul de plăcere la auzul răspunsului lui. Quinn era 
enervant şi obositor, dar îi era aliat. Un fel de aliat. 

— Până la nuntă, vrei să zici, îl corectă ea şi se 
scufundă ca să-şi mascheze amărăciunea din voce, după 
care ieşi şi îşi dădu părul ud pe spate. 

— Ba până la ziua ta, o contrazise el ferm, când o să 
ştim cum poţi păstra Glenarvon fără să fie nevoie să te 
măriţi. 

Convingerea cu care afirmase acest lucru îi 
demonstra cât se poate de clar că se maturizase mult de la 
ultima lor întâlnire. Neruşinatul pe care şi-l amintea, care 


credea că îşi dovedeşte bărbăţia etalându-se prin toată 
Londra bând, sărind la bătaie şi culcându-se cu orice 
văduvă petrecăreaţă care îi zâmbea nu mai exista, fiind 
înlocuit de un bărbat hotărât şi ambițios. 

ÎI studie bine printre picăturile de apă agăţate de 
gene. Nu speranţa era cea care îi încălzea abdomenul şi îi 
trimitea furnicături pe interiorul genunchilor. Era altceva, la 
fel de interesant. 

El se aplecă să-şi scoată o cizmă, pe care o lăsă pe 
iarbă lângă rochie. 

— Ce faci? îl întrebă ea cuprinsă de nelinişte. 

Se aplecă să o scoată şi pe cealaltă. 

— Vreau să înot. 

— Dar nu poţi să înoţi! protestă ea cu respiraţia 
tăiată. E scandalos! 

Afişă special pentru ea un zâmbet insolent. 

— La naiba cu reputaţia mea, îi fură el cuvintele în 
timp ce se apucă să-şi desfacă nasturii vestei. 

Plesni nervoasă apa. 

— Nici să nu-ţi treacă prin cap! 

O ignoră şi îşi dădu vesta jos, lăsând-o să cadă pe 
pământ. 

— Bine, se răsti ea, forţându-se să ignore faptul că se 
dezbrăca. Nici că-mi pasă! Dacă suntem văzuţi acum, o să 
fii obligat să te însori cu mine şi uite cum o să mi se rezolve 
toate problemele! 

Îi răspunse pe un ton tărăgănat şi serios, care o făcu 
să simtă un val de căldură în tot corpul, deşi apa era rece: 

— Mai întâi să fim prinşi. Îşi scoase lavaliera şi o lăsă 
să plutească până pe pământ. O privi direct în ochi. Şi nu 
văd pe nimeni care să ne prindă. 

Se înfurie rău. 

— Ticălosule! 

Singurul lui răspuns fu un rânjet calm şi lacom. 

Ea tăcu brusc. Oh, era doar vina ei! Nu ar fi trebuit să 
fie niciodată de acord ca el să o ajute să îşi găsească un 
soţ, nu ar fi trebuit niciodată să îi propună să o ia de soţie. 
Era supărată la culme că se gândise la aşa ceva. Şi era şi 


mai supărată că îşi închipuise că poate avea încredere în el. 

Cu toate acestea, când îşi trase cămaşa peste cap, îl 
studie cu neruşinare. Privirea îi alunecă peste muşchii 
încordaţi ai umerilor, de-a lungul părului auriu presărat pe 
pieptul lui până pe abdomenul bine conturat şi care îi 
dispărea în... „Oh, Doamne!” 

Văzuse o grămadă de bărbaţi fără cămaşă pe ei, 
angajaţi să lucreze pe proprietate, dar niciunul nu o 
fascinase atât de tare. Nu era atrasă doar de muşchii lui, de 
silueta aurie în umbrele estompate, ci de toată făptura lui, 
la fel cum i se întâmplase în urmă cu şase ani, când se 
sărutaseră sub bolta de trandafiri. La fel cum păţise 
săptămâna anterioară la ruine, când fusese mai mult decât 
un sărut. | se întâmpla la fel acum, deşi ştia că nu e deloc 
bine. 

Quinn arcui o sprânceană şi o provocă tăcut să se uite 
în continuare la el când se pregăti să-şi dea pantalonii jos. | 
se tăie respiraţia în faţa acestei obrăznicii, dar un amestec 
vibrant de curiozitate tentantă şi excitație tulburătoare o 
cutremură toată când îl văzu desfăcându-şi primul 
nasture... 

Dumnezeule, ce făcea? suspină adânc, se întoarse cu 
spatele şi îşi strânse bine pleoapele. 

Râsul lui sparse liniştea zorilor. Obrajii îi luară foc din 
pricina furiei că era umilită. Oh, să-l ia naiba, să-l ia naiba, 
să-l ia naiba! Era cea mai enervantă creatură pusă de 
Dumnezeu pe pământ. 

Se aruncă în apă, iar zgomotul se auzi cu ecou. Nu 
îndrăzni să se întoarcă, indiferent cât de tare şi-ar fi dorit. 
Inima îi bătea furioasă pe clipocitul discret produs de el 
înotând. 

Se simţi copleşită de tot felul de senzaţii ştiind că era 
chiar în spatele ei în apă, gol ca şi ea... Simţi o nervozitate 
amestecată cu emoția anticipării, o ameţeală electrizantă 
care o năuci, o dorinţă nestăpânită de a fi sărutată, ştiind 
că, dacă o lua în braţe, nu fi putea refuza. Dar niciuna 
dintre aceste emoţii nu avea legătură cu jena. Faptul că era 
aici cu ea, că erau înconjurați de iazul liniştitor şi de munţii 


albaştri din zare, pe fundalul umbrelor nopţii estompate de 
nuanțele aurii ale răsăritului, i se părea cât se poate de 
normal. 

— Pe toţi dracii, e rece rău! 

Îşi muşcă buza ca să nu izbucnească în râs. 

— Doamne, Dumnezeule! exclamă el. Cum poţi sta în 
apa asta? 

Annabelle se uită peste umăr la el cu un zâmbet 
jucăuş pe buze. 

— Te sperie nişte apă rece? 

— Apă rece? bombăni el. Uite ghețarul cum se topeşte 
lângă tufe! 

— Sudistule, îl luă ea peste picior, abţinându-se cu 
greu să nu râdă. 

El chicoti, sunetul profund vibrând prin apă până la ea 
şi gâdilându-i spatele gol. 

— Dacă tu rezişti, declară el, deşi pe un ton deloc 
convingător, atunci rezist şi eu. 

Stătea îngrozitor de aproape de un bărbat dezbrăcat. 
Nu avea însă tăria să se depărteze. Inima îi bătea mult prea 
tare ştiindu-l atât de aproape. Nu se cădea absolut deloc, 
era cât se poate de scandalos... şi prea palpitant ca să 
renunţe. 

— Nicio problemă, îl ironiză ea, deşi era cât se poate 
de nervoasă, în sfârşit, se întorsese roata şi se bucura 
foarte tare că măcar de data asta era în avantaj. |ţi spun eu 
când ţi se învineţesc buzele. 

— Bine, zise el tărăgănat şi cu chef de glumă, după 
care veni mai aproape ca să o prindă prin apă de talie. Ce 
bărbat e ăla care poate să reziste unei invitaţii atât de 
apetisante? 

Atingerea la care nu se aşteptase o făcu să icnească 
şi să tragă adânc aer în piept. Quinn se aplecă cu gura pe 
umărul ei gol. 

— Mmm... sirenă, mormăi aproape de pielea «i. 
Fructele de mare preferate. 

Râse. Quinn era întotdeauna fermecător, chiar şi 
atunci când era ud tot. 


Apoi gura lui se mişcă înainte şi înapoi pe umărul ei, 
făcându-i inima să-i bată nebuneşte pe măsură ce o sărută 
din ce în ce mai îndrăzneţ. 

Se încordă în braţele lui. Joaca nevinovată se 
transformă instantaneu în altceva. Simţi nişte vibrații între 
picioare când îi dădu părul ud la o parte ca să o sărute 
mărunt pe ceafă. Când îi puse palmele pe abdomen, se 
încinse toată şi îşi înfipse degetele de la picioare în nămolul 
de pe fundul iazului. 

Mai făcu un pas ca să se lipească de ea. Stătea cu 
spatele rezemat de pieptul lui gol, cu posteriorul pe... „Oh, 
Doamne!” 

— Annabelle, murmură el în timp ce palma îi alunecă 
pe şoldul ei. 

Mângâierile lui făcură ca întreaga lume şi toate 
problemele ei să dispară, până când nu-i mai păsă de nimic 
în afară de senzaţia imorală dată de palmele lui calde ce îi 
atingeau pielea rece din cauza apei. 

Se simţi obligată să protesteze, chiar dacă extrem de 
neconvingător. 

— Poate nu-i bine să... 

— Nu mă pot abţine, recunoscu el cu vocea 
sugrumată, rămânând lipit de ea. Eşti prea ispititoare. 

Era ispititoare? Imposibil! Dar nu se retrase de lângă 
ea, iar ea nu îi opri mâna care se plimba pe piciorul ei gol... 
Tresări, speriată de îndrăzneala cu care o atinsese. 

— Relaxează-te, murmură el încrezător deasupra 
cefei ei. 

Să se relaxeze? Era nebun? Cum Dumnezeu putea să 
se relaxeze? 

Totuşi, ea respiră adânc, vrând să scape de tensiunea 
care se acumulase ca un vârtej în ea. Dar neliniştea 
răvăşitoare era pur şi simplu prea puternică pentru a o 
putea alunga, iar vibraţiile erau din ce în ce mai intense 
pentru a le putea ignora. Fiecare răsuflare era ca un fior 
tremurat. 

— Doar te ating, atât şi nimic mai mult, îi promise el, 
deşi tonul lui pisicesc care o învălui era departe de a fi 


convingător. Suntem până la gât în apă rece. Ultimul lucru 
pe care ţi l-aş putea face acum ar fi să te siluiesc. lşi răsuci 
limba pe curbura exterioară a urechii, provocându-i un 
suspin fierbinte. Deşi mi-ar face mare plăcere să încerc. 

Oh, asta chiar că nu avea cum să o mai liniştească. 

— Quinton, fii serios! 

— Sunt. Când te-am sărutat acum câţiva ani, şopti el, 
trasându-i linii chinuitor de seducătoare pe pielea goală, 
habar nu am avut că în timp o să devii atât de ispititoare. 

Zăpăcită şi excitată, cu toate simţurile activate, 
lumea din jurul ei se roti într-un vârtej de contradicții. 
Căldura buzelor lui pe pielea ei rece... căldura trupurilor 
lipite unul de celălalt în apa rece... liniştea vâlcelei şi inima 
ale cărei bătăi o asurzeau. 

lar cea mai mare contradicţie dintre toate era 
Quinton. Pacostea din cauza căreia pulsul întotdeauna i-o 
lua razna de supărare era acum cel care o făcea să 
înnebunească de dorinţă. 

— Chiar sunt aşa? şopti ea, aşteptând ca pe ghimpi 
răspunsul. Mă apropii măcar puţin de cea care credeai că 
voi deveni? 

Preţ de câteva clipe, el tăcu. 

— Nu, recunoscu el încet. 

Simţi un junghi dureros... 

— Eşti mult mai frumoasă decât mi te-am imaginat 
vreodată. 

Închise ochii, neputând să-şi ascundă un surâs de 
fericire. Oh, încă era fermecător din cap până în picioare; 
era în natura lui. Dar numai Quinn era în stare să rostească 
vorbe atât de linguşitoare cu atâta convingere. 

— Dar de ce te miri? murmură el. 

— Pentru că nu mi-a mai spus-o nimeni niciodată. 

Aşadar, primul bărbat care i-o spunea era Quinton 
Carlisle - nici nu-i venea să creadă! 

— Meriţi să ţi se spună cât de frumoasă eşti. Cât de 
deşteaptă şi specială eşti. Mâna lui o dezmierdă îndelung şi 
încet pe exteriorul coapsei şi îi murmură: Mai ales de 
bărbatul cu care te vei mărita. 


Începu să tremure şi se strădui să rămână stăpână pe 
ea în ceața delicioasă de senzaţii desfrânate pe care el le 
învolbura în ea. Era la mila lui. Deja pierdea acest război, 
iar bătălia de-abia începuse! 

— Asta nu... contează. 

Îi dezmierdă tâmpla cu buzele. 

— Dar ce contează? A 

— Respectul reciproc, şopti ea. In ultimele săptămâni, 
se resemnase cu situaţia. Nu putea evita un mariaj care nu 
era bazat pe dragoste. Acum nu mai spera decât că nu 
avea să sufere. Prietenie, grijă... 

— Şi dorinţă, şopti el fierbinte. Să nu uiţi niciodată de 
dorinţă! 

O surprinse când se jucă cu vârfurile buclelor ei 
feminine, refuzând însă să alunece mai jos, în locul care 
acum tânjea după atingerea lui. Inima îi bătea nebuneşte, 
dorind ca palma lui să alunece mai jos, dar şi de teamă că 
nu avea să alunece. 

— Nu e importantă. 

— Ba îţi doreşti să ai un mariaj pasional, o contrazise 
el cu blândeţe. Ştii că vrei să fii atinsă aşa. 

Palmele îi alunecară în sus, prinzând-o de sâni. | se 
tăie respiraţia, iar vorbele i se stinseră pe buze. 

Închise ochii şi se predă dezmierdărilor lui. Cerule, ce 
bine se simţea... cât de depravate şi calde îi erau palmele, 
cât de perverse! 

În timp ce o mângâia, se ridică în apă până când sânii 
îi plutiră la suprafaţă. Îşi înclină capul şi se uită cu 
neruşinare la degetele care se jucară cu sfârcurile ei până 
când i le făcu să doară de dorinţă, fiind deja întărite din 
pricina apei reci şi vibrând la unison cu fierbinţeala dintre 
coapse. 

Scânci frustrată. Nu era deloc bine ce făcea. El avea 
să plece în celălalt colţ de lume, iar ea era în continuare 
obligată să se mărite cu altul... Dar tot nu putea să-şi 
înăbuşe acea dorinţă ce se aprinsese în trupul ei, pe care 
doar Quinn i-o putea satisface. 

Gemu când corpul i se arcui spre el, invitându-l fără 


ruşine să o atingă. Nu se putea abţine. Dezbrăcată lângă 
mâinile lui curioase, dar ascunsă sub suprafaţa ca o oglindă 
a iazului întunecat - ce contradicţie minunată! lar când o 
ciupi de sfârcuri, dându-i un fior de plăcere amestecată cu 
durere direct în punctul excitat dintre picioare, nu îşi mai 
dori ca el să se oprească. 

— Îţi place să fii atinsă şi satisfăcută. Chiar şi acum 
tânjeşti după asta. Buzele lui se curbară într-un surâs 
cunoscător lângă tâmpla ei. Ar trebui să ai parte de aşa 
ceva, Belle. Ar trebui să fii cu un bărbat care vrea să îţi 
ofere orice plăcere îţi doreşti, un bărbat care te doreşte pe 
tine. 

— Pasiunea... va veni... în timp, reuşi ea să îngaime 
când palmele i se desprinseră de sâni. Palma lui dreaptă 
rămase pe exteriorul coapsei, iar cu braţul stâng o cuprinse 
de talie şi o trase cu coapsa între şoldurile lui, de unde o 
împungea cu bărbăţia lui la nivelul posteriorului. 

— Ba nu va veni. Îşi frecă nasul de ceafa ei. Pasiunea 
se simte imediat sau niciodată, e o dorinţă de nestăvilit de 
a te afunda în celălalt până când deveniți o singură fiinţă. 

Când o sărută cu gura deschisă şi fierbinte pe ceafă, 
îşi reprimă un scâncet. 

— Nu am nevoie să mă simt dorită ca să fiu soţie. 

O muşcă de umăr drept pedeapsă pentru această 
minciună. În loc să se simtă mustrată, muşcătura o făcu să 
se înfioare ca o nesăbuită şi să-şi dorească nebuneşte ca el 
să-şi înfigă din nou dinţii în carnea ei. 

— Soţul tău ar trebui să te facă să te simţi dorită ca 
femeie, Annabelle. Ar trebui să-ţi ofere tot ce-ţi doreşti. Mai 
ales pe el. 

Vocea lui catifelată se învârti în ea precum o panglică 
ce se desface de pe bobină, înţepenindu-se în moliciunea 
mătăsoasă dintre coapsele ei. Voia să o pedepsească, dar 
de fapt erotismul cuvintelor lui o excita cu o intensitate pe 
care nu o mai simţise vreodată. 

Îşi cobori buzele pe umărul ei. Căldura gurii pe pielea 
ei rece o făcu să scâncească, la fel ca muşcăturile delicate, 
care o împinseră să-şi dorească să o devoreze cu totul. O 


nouă contradicţie care îi făcu capul să se învârtă şi trupul 
să i se încordeze ca un arc. 

— Ar trebui să ai parte de pasiune, murmură lângă 
pielea ei udă. 

— Pasiunea este supraestimată, icni ea când îi prinse 
din nou sânul şi îşi trecu degetul mare peste sfârc ca peste 
corzile unei chitare. 

Acea minciună îl făcu să izbucnească în râs pe umărul 
ei. Un sunet pervers, pentru că îi descifrase trupul şi 
cunoştea adevărul. 

— Mocneşti de foarte multă pasiune, Annabelle, care 
aşteaptă doar să se dezlănţuie. Zâmbi pe umărul ei gol. 
Probabil că visezi la asta când stai noaptea întinsă în pat şi 
nu poţi dormi. Îţi imaginezi cum ar fi să simţi palmele unui 
bărbat pe tine, care să te dezmierde până ce începi să 
tremuri de dorinţă. 

Apa era rece, dar ea se înroşi toată. 

— Nu-i adevărat. Nu mă gândesc la niciun bărbat la 
modul acesta, îl contrazise ea. Dumnezeule, era ultimul om 
în faţa căruia şi-ar fi recunoscut fanteziile. Şi în niciun caz /a 
tine. 

El îi spuse cu o voce mieroasă şi masculină, care îi 
picură parcă flăcări lichide prin tot trupul, până la degetele 
de la picioare, pe care şi le afundă în nămolul de pe fundul 
iazului: 

— Ai vrea să te gândeşti la mine când stai în pat? 
Pentru că mi-ar plăcea foarte mult să te ştiu gândindu-te la 
mine. 

Îşi înfipse degetele în braţul care i se încolăcise în 
jurul taliei şi se încordă toată. 

— Să nu îndrăzneşti! icni ea dintr-o suflare. 

— Să nu îndrăznesc să te fac să mă doreşti? 

Îndoiala amuzată surprinsă în vocea lui îi răscoli o 
nouă senzaţie în pântec. Provocat de cuvintele ei, îşi 
strecură încet palma pe pielea ei în jos... până când ajunse 
cu vârfurile degetelor la marginea cârlionţilor dintre 
picioarele ei. 

— O sirenă frumoasă şi goală cu piele moale şi buze 


apetisante, care practic imploră să primească o lecţie 
importantă despre ce este dorinţa... O sărută delicat pe 
ceafă, apoi zâmbi lângă pielea ei când o văzu înfiorată. 
Care crai ar rezista? 

Nervozitatea amestecată cu excitaţia îi făcu inima să 
tresară. În acel moment, conştientiză cât de fermecător era 
cu vocea lui mieroasă, cu vorbele lui delicios de 
scandaloase şi mâinile care rătăceau peste tot. Era 
întruparea pericolului. 

— Nu vreau să-mi predai niciun fel de lecţie. 

— Atunci spune-mi să mă opresc. Flirtă cu neobrăzare 
în continuare, trecându-şi vârfurile degetelor prin cârlionţii 
umezi. Îi zgârie înnebunitor pielea moale de dedesubt. 
Spune-mi că nu vrei! 

Of, asta trebuia să facă. Trebuia să-i spună. Diavol 
arogant! Dar nu putea. Latura ei întunecată ştia că acesta 
era adevărul. Îşi dorea să fie atinsă de el exact aşa şi încă 
din noaptea de sub bolta de trandafiri. 

— Şi nici asta nu vrei, zise el gutural şi îşi strecură 
mâna între picioarele ei ca să îi ofere în sfârşit atingerea la 
care râvnea atât de tare. 

Atingerea intimă o făcu să icnească, îi tăie răsuflarea. 
Gura de aer pe care apucă să o tragă se transformă într-un 
geamăt stins când o mângâie. „Oh, Dumnezeule...” 
Senzaţia o copleşea - era atât de tandră şi de excitantă în 
acelaşi timp. Închise ochii când degetele lui se destrăbălară 
printre petalele ei, iar trupul îi fu cuprins de o dorinţă 
înflăcărată la fiecare dezmierdare pe care el era dispus să i- 
o ofere. 

— Recunoaşte, Annabelle, zise el sacadat lângă 
urechea ei. Recunoaşte că îţi place ce-ţi fac, că îţi place să 
fii dorită. 

— Nu-mi place, icni ea cu pulsul accelerat de tortura 
minunată oferită de mâna lui. Işi muşcă buza de jos, 
abţinându-se cu greu să nu se frece de şoldurile lui ca să îi 
simtă erecţia. 

— Mincinoaso, zise el, chicotind. 

Trase aer în piept şi îşi dori să scape de tensiunea 


care o cuprinsese precum un pumn invizibil. Căldura care o 
învăluia pe interior era însă prea minunată pentru a 
renunţa la ea. Prea seducătoare pentru a şi-o refuza. Quinn 
era atât de tandru şi de ferm în acelaşi timp când o 
mângâie înainte şi înapoi, încât ea începu treptat să se 
detensioneze şi să se predea plăcerii supreme. 

Cerule, cât de bine se simţea! Degetele lui erau 
perverse şi destrăbălate, cât se poate de scandaloase... 
absolut divine. 

Neajutorată în acele momente de excitație maximă, 
îşi desfăcu mai larg picioarele. 

— Quinn, scânci şi îşi întoarse capul să îşi frece 
obrazul de umărul lui. 

Zâmbi triumfător prin părul ei ud. 

— Deci îţi place? 

— E aşa de... îşi simţea buzele împietrite şi de abia 
putu rosti adevărul. Of, e aşa de bine! 

începu să o atingă mai în forţă, mângâind-o mai 
adânc şi plesnind-o înnebunitor peste buzele intime. Cu 
fiece atingere se strecura mai adânc... 0 senzaţie 
înnebunitoare! 

— Asta poate face un bărbat femeii, murmură lângă 
ceafa ei. Meriţi un soţ care să îţi ofere asemenea plăceri. Nu 
o să fii fericită altfel. 

Dumnezeu îi era martor, avea dreptate. Trupul ei şi-o 
dorise cu înflăcărare în dimineaţa de la ruine, când îi trezise 
pentru prima dată această pasiune care mocnea în ea. 
Acum îşi dorea ca el să îi amplifice acele vibrații cu şi mai 
mare intensitate şi cu forţă până când o acaparau cu totul. 

Îi şopti fierbinte în ureche. 

— Ai nevoie de asta. 

De e/ avea nevoie, dar nu era al ei ca să îl poată avea. 

— Nu, şopti ea, chiar când degetele lui pricepute o 
atingeau atât de pervers, încât nici să vorbească nu mai 
era în stare. Te înşeli. Nu... 

Gemu din nou înfundat când o mângâie iarăşi mai 
adânc, atât de adânc încât două degete îi alunecară 
înăuntrul ei. 


Se înfioră din pricina discrepanţei delicioase dintre 
degetele lui red care îi pătrunseseră în carnea caldă, a 
felului în care trupul ei moale se strângea în jurul lui. lar 
cea mai mare contradicţie dintre toate era că tocmai Quinn 
era primul care o atingea atât de intim. Cumva, o ştiuse 
dintotdeauna. 

Se prinse de braţul lui când senzaţia o năpădi şi simţi 
că se ridică şi pluteşte departe, deşi îşi dorea cu disperare 
să rămână lângă el, captivă în braţele lui puternice. li 
oferise plăceri atât de mari, încât de abia se abţinea să nu 
strige din cauza intensității lor. 

Apoi o mângâie altfel. Fără preludiu şi dezmierdări. 
Acum mâna lui se mişca într-un ritm constant şi neîncetat, 
menit să o ducă dincolo de limită. Coapsele îi fremătară pe 
măsură ce el continuă să îşi scufunde degetele în interiorul 
ei cald, învolburând-o şi  încingând-o aproape de 
nesuportat. 

— Meriţi să fii dorită, Belle. Îi linse pielea cefei. 
Dezmierdarea erotică o înfioră, unindu-i senzaţia de durere 
dintre sfârcurile întărite cu zvâcnirile neîndurătoare dintre 
picioare. Îşi afundă degetul mare în miezul fierbinte pentru 
a-i tachina mugurul excitat. Meriţi să ai parte de pasiune şi 
plăcere. În inima ta, o ştii şi tu la fel de bine ca mine. 

Cuvintele se prăvăliră peste ea într-o cascadă de 
flăcări, iar dorinţa amplificată de degetele lui deveni atât de 
feroce, încât nu mai putu sta locului. Nevoia de el o făcu să 
scâncească şi începu să se împingă cu şoldurile în mâna lui, 
implorând eliberarea... 

Din piept i se desprinse un suspin, iar şoldurile ei se 
loviră de palma lui. Toţi muşchii din interiorul ei se 
strânseră în jurul degetelor lui, după care se detensionară 
într-un tremur electrizant. Ţipă încet, se cutremură şi se 
înmuie în braţele lui. Trupul îi pulsa cu valuri de plăcere 
pură, ce radiau dinspre palma lui până în sufletul ei şi se 
lăsă moale în apă, întâmpinându-i cu bucurie răceala pe 
carnea ei încinsă. 

El o cuprinse cu ambele braţe şi o ţinu lângă el, 
murmurându-i numele în dreptul umărului. 


Pe măsură ce îşi recăpătă suflul, ultimele pulsaţii ale 
orgasmului se disipară treptat. Fură înlocuite cu mustrări de 
conştiinţă. Dumnezeule, ce făcuse! Cu Quinton! Cel mai 
imposibil bărbat din lume. 

Se smulse din braţele lui şi se îndepărtă, apoi se 
întoarse spre el cu ochii în lacrimi. 

Pe chipul lui se citea îngrijorarea. Se întinse spre ea, 
dar ea îi făcu semn să rămână pe loc. 

— Nu, îl avertiză ea. i 

Işi lăsă braţele să cadă. Ingrijorarea de pe chip îi 
dispăru şi îşi încleştă maxilarul în aşteptarea mustrărilor ei. 

Îi era jenă. Nu pentru că o atinsese, ci pentru că îl 
încurajase într-un mod atât de neruşinat. Şi pentru că acum 
nu îşi mai dorea decât să o ia de la capăt. Mai rău era că îşi 
dorea şi mai mult. Voia ca trupul lui tare să se mişte în ea, 
să îi ofere plăcerile mai mari de care ştia că era capabil să i 
le ofere în timp ce îi alina toată supărarea şi durerea. 
Trupul îi tremura chiar şi acum de dorinţă. 

— Te-am atins doar, Annabelle, îi reaminti el. Atât şi 
nimic mai mult. 

Vai, ce tare se înşela! 

— Foarte rău ai făcut, îl certă ea, încrucişându-şi 
protector braţele peste sâni, chiar dacă nu se vedea nimic 
prin apă. 

— Amândoi am vrut-o, o contrazise el cu blândeţe. 

— Asta nu înseamnă că... | se puse un nod în gât. Se 
lăsă apoi copleşită de furie, în care îşi căută refugiu pentru 
a se apăra de confuzia ameţitoare în care o aruncase. Iti 
mulţumesc pentru lecţia practică despre dorinţă, spuse ea 
sarcastic, semeţindu-şi bărbia în aer. Dar nu mai am nevoie 
de nicio lecţie de la tine şi nici nu mai vreau. 

Făcu repede un pas spre ea înainte ca ea să se 
ferească, îi cuprinse chipul în palmele lui mari şi îi înclină 
capul pe spate. Preţ de o clipă îi văzu privirea scăpărând 
furioasă cu luciri albastre, apoi se trezi că îi acoperă gura 
cu gura lui, atacându-i buzele într-un ultim sărut 
devastator. 

Dumnezeule, îl lăsă, chiar dacă o podidea plânsul. Se 


lăsă dominată de forţa şi hotărârea lui şi îl sărută şi ea. 
Cum să nu îl sărute, când o tortura cu un asemenea sărut 
delicios? Dulce şi pasional, plin de promisiuni. 

Îşi dezlipi gura de buzele ei. 

— Ai nevoie de lecţiile mele. Respirația lui sacadată 
era fierbinte pe obrazul ei. Mai mult decât crezi. 

Privirea lui dogoritoare căzu pe buzele ei şi se depărtă 
încet de ea, ca şi cum s-ar fi temut de ce s-ar fi putut 
întâmpla dacă rămânea acolo sau de ce ar fi putut face sub 
impulsul furiei. 

Se întoarse şi porni spre mal, iar ea îl urmări cu 
privirea, pe care şi-o mută doar în ultima clipă, când 
şoldurile lui ieşiră din apă. 

O nouă durere o penetră cu brutalitate. Nu recunoştea 
această senzaţie, complet diferită de dorinţa de a-i simţi 
mâinile pe trup şi pe el în ea, de a fi epuizată fizic şi 
satisfăcută în braţele lui. 

Pe e/îl dorea. Cu totul. Acum şi pentru tot restul vieţii. 

O senzaţie care o îngrozea. 


Capitolul 8 


Gemând de efort, Quinn ridică piatra grea de pe 
pământ şi o puse pe zidul care înconjura păşunea, după 
care se îndreptă de spate şi îşi şterse fruntea cu braţul de 
broboanele de transpiraţie care i se scurgeau în ochi. 

— Mai că te-a terminat, aşa-i? îl necăji Angus Burns în 
timp ce aşeză şi el o piatră la locul ei. 

Quinn răspunse cu o grimasă şi cu răsuflarea tăiată. 

Burns îi trosni una peste spate cu simpatie şi 
zâmbind. 

— Mai avem doar vreo douăzeci! 

Se uită la spărtura din zidul de piatră pentru care 
petrecuse aproape toată ziua alături de Angus ca să o 
astupe şi înjură în barbă că era atât de mare. 

Burns râse şi luă o piatră mai mică pentru a acoperi o 


gaură minusculă. 

Dimineaţa rece făcu loc după-amiezii calde, soarele 
strălucind peste păşuni şi peste munţii albaştri de la 
orizont. Era o zi frumoasă, dar Quinn de-abia avusese timp 
să observe asta. Mintea îi era în acelaşi loc în care fusese 
din seara în care sosise şi descoperise că Clopoţica se 
transformase într-o femeie capabilă, devotată, cu o inimă 
mare şi curbe pline. Într-o femeie pentru care îşi făcea 
neîncetat griji. Într-o femeie pe care nu se putea abţine să 
nu o sărute ori de câte ori rămâneau singuri. 

Să o sărute? Îşi dădu ochii peste cap. Făcuse al naibii 
de multe în afară de asta. 

Acesta era motivul pentru care se afla în acea după- 
amiază pe câmp împreună cu Angus Burns, rupându-şi 
spatele ca să repare ziduri, în loc să stea în casă cu Robert 
şi să-i interogheze pe eventualii pretendenți. Ultimul lucru 
pe care voia să-l facă era să-i găsească un soţ lui Belle. 
Tocmai de aceea se dusese înapoi în casă după ce o lăsase 
la iaz, ca să-şi calce pe mândrie şi să-i scrie lui Sebastian, 
cerându-i fratelui său să-i împrumute banii necesari pentru 
achiziţionarea castelului de la biserică în cazul în care 
Bartleby nu găsea o altă portiţă de scăpare. 

lar după întâlnirea de dimineaţă de la iaz, voia să se 
descarce de frustrarea că putuse să o atingă pentru a o 
face să geamă de plăcere, dar nu putuse să i se alăture pe 
culmile plăcerii. 

Fir-ar să fie de treabă, îi făcea sângele să clocotească! 
Atât de tare îi clocotea, încât fusese la un pas să o scoată 
pe braţe din apă, să o pună pe iarba de pe mal şi săo 
posede chiar acolo. S-o ia naiba de apă rece... 

Ridică altă piatră şi o trânti pe zid. Singurul lucru care 
îl oprise să facă una ca asta - chiar singurul - fusese că, 
dacă îi luă fecioria, era obligat să o ia de nevastă. Asta 
trebuiau să facă domnii bine-crescuţi dacă distrugeau 
reputaţia unei fete ca Belle. Nici măcar un crai notoriu că el 
nu s-ar fi putut eschiva. lar ultimul lucru pe care şi-l dorea 
era să se însoare, pentru că ştia că, în cele din urmă, totul 
avea să se transforme într-o mare suferinţă. 


Pe de altă parte, nu voia să întoarcă spatele 
promisiunilor pe care le făcuse tatălui lui şi lui Asa Jeffers şi 
pe care dorea să le respecte întocmai. Nu avea de gând să 
accepte o căsătorie de convenienţă, aşa cum îi propusese 
Belle. Nu voia să se separe de soţie. In niciun caz nu dorea 
să divorţeze. Era un Carlisle. Bărbaţii Carlisle nu îşi 
abandonau niciodată femeile care aveau nevoie de ei, iar 
ea nu ar fi părăsit niciodată ţinutul de la graniţă. Viitorul lui 
nu era aici, printre păşuni stâncoase şi petice de iarbă- 
neagră. Viitorul lui îl aştepta în America, unde avea toată 
libertatea să-şi facă un nume. Nimic nu fi putea ţine acolo. 

Dar, preţ de o clipă uimitoare în iaz, când îi privise 
chipul frumos în momentul în care se lăsase pradă plăcerii, 
nu se mai gândise la America şi la promisiunea făcută 
tatălui. Nu îşi dorise decât să rămână acolo. Cu ea. 

Din ce în ce mai enervat, trânti piatra pe zid şi o 
împinse cu umărul. 

— Vrei să repari zidul sau să-l dărâmi de tot? îi întrebă 
Burns. 

Doamne! Umerii i se prăbuşiră când îşi dădu seama 
ce făcea şi se depărtă de zid. 

— Scuze! Stătu o clipă să-şi tragă sufletul, apoi îşi 
trecu încurcat o mână prin păr. Mă gândeam la altceva. 

Se gândea la altceva? Ce minciună! Era mai mult 
decât atât. 

Quinn îşi scoase mănuşile şi se sprijini de zid, mai 
mult ca să-şi adune gândurile decât ca să se odihnească. 
Nu i se mai întâmplase niciodată ca o fată nevinovată să-i 
capteze atenţia aşa cum o făcuse Annabelle. Nu era vorba 
doar de felul în care arăta, de părul ei de culoarea 
caramelului şi de mişcările ei graţioase, ci şi de mintea ei 
ascuţită, care îl vrăjise întru totul. li plăcea cum se simţea 
când era cu ea, era un sentiment pe care nu îl mai trăise 
alături de nicio femeie - nu mai era cel mai tânăr fiu al unui 
duce sau un crai, ci un bărbat pe picioarele lui. Puternic şi 
capabil. Un bărbat care merita să îi primească zâmbetele. 
Unul care o putea proteja exact aşa cum trebuia. 

— Terminăm repede, îl asigură Burns, scoțând dopul 


de plută de la sticla de apă şi luând o gură zdravănă. Mai 
avem doar câteva mari, iar pe celelalte le punem imediat. 

Quinn se uită la gaura care mai era de astupat şi nu 
fu la fel de sigur. 

— Am auzit de actele de vandalism de pe proprietate. 
Quinn refuză sticla de apă întinsă de Burns şi arătă cu 
degetul spre zid. Asta-i alt exemplu? 

Burns clătină din cap, mai luă o gură de apă şi puse 
dopul la loc. 

— Zidul trebuia reparat de ceva vreme. Râse plin de 
bunăvoință şi îi mai trase una pe spate lui Quinn. Eşti 
primul englez care a venit la noi în vizită şi nu s-a gândit să 
stea în casă când era treabă de făcut! 

Quinn se strâmbă. Chiar că nu se gândea. La nimic în 
ultimele zile. Mai ales când era vorba de fete deştepte. 

— Spune-mi adevărul despre Glenarvon. Işi scoase 
cămaşa udă de transpiraţie şi o aruncă pe pietre ca să se 
usuce la soare. Ca de la bărbat la bărbat. Il fixă cu privirea 
pe supraveghetorul-şef. Cum se descurcă domnişoara 
Greene cu administrarea proprietăţii? 

— Foarte bine pentru o femeie. 

Quinn se abţinu să nu râdă. Belle l-ar fi jupuit de viu 
dacă l-ar fi auzit. 

— A făcut ordine în registrele contabile, se ocupă de 
reparaţii, de turme şi de animale aşa cum ar trebui. Nu o să 
se îmbogăţească niciodată, dar se descurcă bine. 

Răsuflă uşurat. S-ar fi simţit groaznic dacă ar fi aflat 
că alesese să se căsătorească doar pentru a salva un cămin 
pe care oricum l-ar fi pierdut până la urmă. 

— S-a descurcat chiar să rezolve o grămadă de 
incidente recente. Burns îşi trecu braţul peste frunte ca să- 
şi şteargă sudoarea strânsă sub borul şepcii. Dar mă bucur 
că acum eşti aici. Ştiu că şi fetei îi pare bine că eşti aici, că 
o ajuţi şi o sfătuieşti. Mai ales că Sir Harold o tot bate la cap 
să-i cedeze Glenarvon şi nu mai are răbdare să aştepte 
până la termenul oficial din testament. Ca să nu mai zic că 
ghinioanele au început anul trecut. 

Quinn simţi fiori reci pe şira spinării. 


— Crezi că Bletchley are vreo legătură? 

Burns scuipă şi clătină din cap. 

— Cred că încearcă să profite de asta. După fiecare 
incident, vine repede aici, se oferă să repare ce-i de 
reparat, să facă treaba în locul ei, să îl lase pe el să 
administreze proprietatea. Chipul bătut de vreme al lui 
Burns se întunecă. Nu am niciun pic de încredere în el, mai 
ales când vine vorba de Glenarvon şi când se fâţâie pe 
lângă ea. 

Aceste vorbe îi încălziră sufletul. Dacă nici Angus 
Burns nu îl simpatiza pe Bletchley, atunci însemna că 
antipatia lui era justificată. 

— S-ar putea să nu aibă încotro şi să se mărite... 

Câmpiile răsunară de dangăte de clopote. Liniştea 
după-amiezii fu spartă de ţipete. 

Quinn se îndepărtă de zid şi îşi puse palma streaşină 
la ochi ca să se uite peste păşune la micul grup de clădiri - 
unde se aflau şopronul în care erau tunse oile, lăptăria, 
grânarele şi alte dependinţe în care se desfăşura cea mai 
mare parte a activităţilor zilnice. Oamenii se învălmăşeau 
să iasă din clădiri, toţi fugeau spre ultimul hambar, în timp 
ce lacheii ieşeau din casă... 

— Hambarul cu fân a luat foc! strigă Burns. 

Doamne! Quinn o luă la goană spre hambar cu Burns 
după el. 

Până când ajunseră ei, oamenii se organizaseră într- 
un grup care căra găleți de la jgheaburile cu apă până la 
hambar, din mână în mână, înainte şi înapoi. Cantitatea 
redusă de apă pe care reuşeau să o arunce peste flăcări nu 
era deloc de ajuns. 

— Lopeti! strigă Quinn spre ultimii bărbaţi sosiți de la 
câmp şi gesticulă spre uneltele din şopron. 

Oamenii făcură ce li se ordonase, luând lopeţi, sape, 
furci - orice puteau folosi în lupta cu flăcările -, apoi 
înfruntară căldura dogoritoare, apropiindu-se ca să arunce 
pământ peste flăcări şi pentru a lovi focul cât să îl poată 
controla. Hambarul era însă plin cu fânul secerat peste 
vară, uscat şi gata să ardă la cea mai mică scânteie. 


Dându-şi seama că nu se mai putea face nimic pentru 
a salva hambarul, Quinn le strigă oamenilor să toarne 
găleţile cu apă pe clădirile din jur pentru a evita extinderea 
incendiului, iar pe cei cu unelte îi îndrumă să stingă orice 
scânteie care era luată de vânt. Sădi cu cereale fură băgaţi 
în jgheaburi şi folosiţi pentru a stinge flăcările. 

Quinn alergă spre uşile hambarului şi le deschise larg, 
iar împreună cu Angus Burns şi cu alţi doi bărbaţi se grăbiră 
să salveze orice se mai putea salva înainte ca flăcările să 
înghită complet clădirea. În mijlocul hambarului era o 
căruţă mică, iar podul ardea de parcă fusese cuprins de 
flăcările iadului. 

Ajunse primul şi împinse căruţa afară din hambar. 
Făcea cu mare greutate fiecare pas, plămânii îi ardeau de 
la fum şi căldură, ca şi cum i-ar fi luat foc, şi fu nevoit să-şi 
încordeze la maximum toţi muşchii pentru a scoate încet 
căruţa din hambar. Nu avea de gând să se dea bătut. In 
timp ce trăgea de căruţă, atinse cu braţul inelul metalic al 
căruţei. Pielea i se arse ca şi cum ar fi atins-o cu un fier 
înroşit. Înjură din cauza durerii groaznice, dar nu încetini. 

În cele din urmă, scoase căruţa afară din hambar în 
aerul proaspăt şi răcoros, de care se lovi ca un perete. Işi 
umplu gâfâind plămânii incandescenţi cu aer şi încercă să- 
şi tragă sufletul. Apoi se întoarse pentru a intra din nou în 
hambar, gândindu-se că mai putea salva ceva. 

Cineva îl apucă de braţ. Se opri... 

Lângă el se afla Belle, care îl strângea de braţ şi nu 
avea de gând să-i dea drumul. Pe obrajii mânijiţi de 
funingine îi curgeau lacrimi; tivul rochiei îi era rupt şi pârlit. 

— Nu mai intra acolo! 

— Mai e o căruţă... 

— Nu! Se agăţă cu violenţă de el şi se puse între el şi 
hambar. Nu vreau să te pierd, Quinton! Nu vreau! 

Se uită la hambar şi la agitația frenetică din jurul lor, 
la oamenii care se chinuiau să stingă incendiul. 

— A ars! îngăimă ea printre lacrimi. Nu mai ai ce face. 

— Ba pe naiba nu mai am! se răsti el. Incă nu găsise o 
cale să o salveze de la măritiş, dar refuza să stea acolo în 


timp ce o nouă nenorocire se abătea asupra ei. 

Îşi smulse braţul din strânsoarea ei şi traversă în fugă 
curtea ca să ia nişte saci uzi cu cereale. În pofida extenuării 
şi a durerii, izbi furios paiele aprinse care zburau din 
hambar, apoi îşi acoperi faţa de ploaia de scântei 
pulverizate în aer în momentul în care acoperişul se 
prăbuşi. 

Simţi căldura privirii lui Belle asupra lui la fel de 
încinsă ca şi flăcările, dar refuză să se uite spre ea, refuză 
să îi lase impresia că nu era în stare să o protejeze. Fir-ar 
să fie, avea nevoie de el şi nu voia să o dezamăgească! 

După câteva minute de luptă cu flăcările alături de 
ceilalţi, timp în care dădu ordine în stânga şi în dreapta şi 
munci cot la cot până la epuizare, se întoarse şi... 

| se opri respiraţia când o văzu pe Annabelle stând în 
mijlocul haosului alături de bărbaţi, aruncând lopeţi de 
țărână peste flăcările la care ajungea. Chipul îi era murdar 
de funingine, părul desfăcut pe jumătate, iar la flecare 
câteva minute, trebuia să se oprească pentru a-şi scutura 
poalele fustei de cenuşa şi jarul de la picioarele ei. Lopeţile 
cu ţărână aruncate în foc nu mai aveau niciun rost, dar el 
ştia că nu avea nicio şansă să o oprească. Chiar dacă ar fi 
fost nevoie să nu mai respire, iar ea tot nu ar fi renunţat la 
luptă. 

Cot la cot, muncitorii şi servitorii din casă se luptară 
cu flăcările până ce reuşiră să le stăpânească, deşi fânul şi 
grinzile din lemn din hambar aveau să ardă în continuare, 
probabil toată seara şi toată noaptea, indiferent cât de 
multă apă şi cât pământ aruncau peste ele. Toţi erau 
epuizați şi murdari, mişcându-se din inerție din pricina 
şocului. 

Când, în cele din urmă, braţele arse îl durură prea 
tare pentru a mai avea forţa de a trânti sacul peste flăcări, 
Quinn aruncă pânza groasă şi udă pe pământ şi se aplecă 
cu palmele pe genunchi pentru a tuşi până reuşi să elimine 
tot fumul din plămâni şi să-şi recapete suflul. Era plin de 
transpiraţie, fân şi cenuşă neagră şi simţea că îşi scosese 
cămaşa pe câmp cu mult timp în urmă. 


Angus Burns veni şchiopătând spre el, scoţianul bătut 
de vreme fiind la fel de epuizat şi de murdar. Gulerul hainei 
îi arsese. 

Quinn împunse cu un deget negru de funingine 
rămăşiţele carbonizate ale hambarului, în timp ce flăcările 
încă muşcau din ultimele grinzi de lemn. 

— Tare aş vrea să ştiu cum s-a putut întâmpla aşa 
ceva. 

O frică groaznică pentru Belle îi strânse pieptul 
precum o menghină. Nu fusese un act de vandalism comis 
de nişte băieţi din sat. Cineva premeditase acest incendiu 
cu intenţia vădită de a le face rău lui Belle şi proprietăţii ei. 

O văzu în partea cealaltă a curţii dând indicaţii 
oamenilor, stabilind ordinea în care aceştia urmau să 
păzească focul până ce se stingea complet şi cerându-le 
altora să continue să arunce găleți cu apă şi lopeţi de 
pământ peste jar. 

Belle se opri să tragă o gură de aer. În acel moment, 
îşi ridică privirea şi se uită în partea cealaltă a curţii spre el. 
Zări teama din ochii ei, dorinţa de a abandona... o 
deznădejde cumplită. Incendiul nu ar fi putut fi oprit cu 
niciun chip; fânul uscat şi şopronul din lemn fuseseră ca un 
fitil pentru flăcările muşcătoare, iar focul se întinsese atât 
de repede, încât ar fi fost imposibil de stins. Dar Quinn se 
simţi vinovat că nu fusese în stare să o protejeze când 
avusese nevoie de el. La fel cum nu era în stare să 
găsească o cale de a o salva de căsătorie. 

Işi şterse buzele de braţ şi scuipă, vrând să scape de 
gustul de ars din gură. li promise mârâind lui Angus Burns: 

— O să-l prind pe nenorocitul care a dat foc. 

lar când avea să-l prindă, avea să-l facă să plătească 
Scump. 


— Ce-ai căutat să te duci în hambar când ardea? îl 
certă Belle pe Quinn, încercând să îşi ascundă teama şi 
îngrijorarea din voce în timp ce îi aplica o alifie pregătită de 


bucătar pe arsura de pe braţ. 

În pivniţă nu mai era nimeni. Toţi servitorii se 
duseseră să ajute la hambar, iar asta însemna că îl putea 
certa fără să fie auziţi. 

— Puteai s-o păţeşti rău. Sau rău de tot! 

Aşezat lângă ea la masa lungă din bucătărie, o lăsă 
să-i îngrijească braţul rănit şi să-l mustre pentru eroismul 
lui prostesc fără să spună nimic. lar dacă ţinea la viaţa lui, 
da, era mai bine să-şi ţină gura! 

Deşi îi masa încet cu buricele degetelor alifia peste 
rana cu băşici, atentă să nu îl doară, Belle îl boscorodea în 
continuare, foarte furioasă că îşi riscase viaţa. Zâmbetul lui 
fermecător dispăruse, iar pe chip îi apăru o expresie 
întunecată din pricina oboselii, fiind la fel de supărat ca şi 
ea că arsese hambarul. 

— Te-ai temut pentru mine, Clopoţico? întrebă el cu 
blândeţe. 

— Ba bine că nu, se răsti ea furioasă, refuzând să-l 
lase să observe că era mult mai supărată. Se întinse după 
bandajul de pe masa din spatele lor, iar degetele îi 
tremurară când înfăşură în tăcere fâşia lungă şi albă pe 
braţul lui. Ai fi putut muri acolo. Ce i-aş fi spus mamei tale? 
Trase de capetele bandajului şi îl legă strâns în jurul 
braţului. Şi acum trebuie să-mi pierd vremea pansându-te 
din cauza nesăbuinţei tale. 

Cobori privirea spre bandajul strâns atât de tare, încât 
îi presa muşchiul şi mormăi sec: 

— Vrei să mă salvezi ca să mă omori cu mâna ta? 

Ingustă privirea spre el. 

— Incă nu m-am gândit unde să-ţi ascund cadavrul. 

Se strâmbă în sinea ei când îşi dădu seama cât de 
tare îi strânsese bandajul şi îl mai slăbi. O speriase rău de 
tot când îl văzuse alergând direct în flăcări, riscându-şi 
viaţa ca să o ajute pe ea. Inima i se oprise de groază şi nu îi 
mai bătuse decât când îl văzuse ieşind din hambarul în 
flăcări, o eternitate mai târziu. Ar fi alergat înapoi să-şi 
găsească sfârşitul acolo dacă nu l-ar fi oprit. | se strângea 
stomacul de câte ori îşi amintea. 


Nu era Quinn pe care îl cunoscuse. Haimanaua aceea 
nu mai exista, devenise un bărbat responsabil, pe care se 
putea baza. 

Ce ar fi făcut dacă i s-ar fi întâmplat ceva? 
Dumnezeule, cum ar fi putut suporta? 

Se strădui să-şi oprească lacrimile în timp ce îi slăbi 
bandajul, dar degetele îi tremurau atât de tare la gândul că 
ar fi putut să-l piardă, încât de abia reuşi să lege din nou 
capetele. El o studie cu atenţie, iar asta o făcu să tremure 
şi mai tare şi s-o podidească plânsul. 

El se aplecă şi îşi întoarse braţul ca să o ia de mână, îi 
mângâie palma cu degetele, dându-i un fior de-a lungul 
braţului. Ochii lui albaştri o priviră extrem de serioşi. 

— N-am păţit nimic, e doar o arsură mică. li prinse 
obrazul cu palma liberă ca să o oblige să se uite la el. Sunt 
teafăr, Belle. 

Nu era în stare să-i răspundă fără să suspine. Sau să 
blesteme. 

— Şi, oricum, ştii că n-aş fi murit în hambarul acela, 
zâmbi el. Nu te-aş lăsa să scapi aşa de uşor de mine. 

Îi aruncă o privire încruntată şi îi dădu mâna la o parte 
de pe chipul ei. Doar Quinn o putea necăji într-un 
asemenea moment! 

— Lasă, că te cunosc, ai fi în stare să te transformi în 
fantomă doar ca să mă bântui, bombăni ea. Şi chiar că nu 
aş mai scăpa de tine. 

EI îi zâmbi larg. 

— Oare aş putea trece prin pereţi? M-aş distra foarte 
tare să te bântui dacă aş... 

— Quinton James Carlisle! Deja nu mai avea niciun pic 
de răbdare. Jur, dacă nu... 

O prinse de partea din faţă a rochiei ei murdare şi o 
trase spre el, capturându-i gura într-un sărut atât de 
neaşteptat, încât o lăsă fără cuvinte. La început lacom, ca 
un om înfometat care tânjise după acel gust, gura lui se 
repezi cu ardoare peste a ei până o făcu să simtă aceeaşi 
nerăbdare. 

Apoi sărutul se domoli, până când buzele lui zăboviră 


peste ale ei, sărutând-o încetişor. Până când o făcu să 
suspine, să alunge toată furia şi frustrarea. 

Îi dădu drumul la rochie şi se lăsă pe spătarul 
scaunului. Ea deschise ochii şi văzu că o privea intens. 
Părea că vrea să o sărute din nou. 

Cerule, ea exact asta îşi dorea! De când venise la 
Glenarvon, o sărutase atât de pasional şi o atinsese atât de 
intim, încât noaptea nu mai putea dormi cu gândul la tot 
felul de fantezii perverse - asta era o altă problemă care o 
măcina. 

La fel era şi încrederea arogantă de pe chipul lui când 
o săruta astfel. 

Işi dădu ochii peste cap. 

— Încetează să mă mai săruţi ori de câte ori vrei să 
tac, îl avertiză ea şi se întinse peste masă spre braţul lui ca 
să termine treaba de care se apucase înainte să o sărute. 
Năucită, nu mai ştia ce să facă. 

— Ba mi se pare o metodă bună, murmură el cu 
dezinvoltură. 

Simti că se înmoaie toată, iar obrajii i se înroşiră. Şi ei 
i se părea o metodă foarte bună. 

Însă nu putea să continue aşa. 

— Quinn, nu cred că... 

— Cineva a dat intenţionat foc hambarului, zise el 
încet, redevenind brusc serios. 

Degetele îi îngheţară pe bandaj şi imediat îl privi în 
ochi, dar nu mai avu nevoie de un sărut ca să tacă. 

— A fost incendiere, o lămuri el fără să ridice vocea, 
în caz că cineva ar fi intrat în pivniţă. De aceea s-a extins 
atât de repede, nu doar din cauza fânului. La fel ca 
inundarea păşunii şi toate celelalte probleme pe care le-ai 
avut în ultimul an. Cineva a dat foc ca să-ţi facă probleme. 

Simţi un bolovan în stomac. Acel scenariu sinistru îi 
trecuse şi ei prin minte, dar tot nu voia să creadă. 

— Nu ai de unde să ştii. 

— Ba ştiu. Îşi puse palma încrezător peste palmele ei 
care îi tremurau. Cel care a făcut aşa ceva a vrut ca de data 
asta să provoace daune serioase. Nu o să-l lăsăm să scape. 


Inima i se strânse când îl auzi vorbind atât de serios. 

— Ce motive ar putea avea? 

— Poate că vrea să îi sperie pe cei care vor să se 
însoare cu tine. Privirea i se întunecă, dar nu se desprinse 
de ea. Cine are de câştigat dacă pierzi Glenarvon? 

Începu să se enerveze. Deja era ridicol. 

— Biserica. Ridică o sprânceană. Şi mă îndoiesc că 
vicarul Halsey se apucă să incendieze locurile prin care se 
duce. 

El făcu o grimasă şi clătină din cap. 

— Cât de bine îl cunoşti pe Bletchley? 

Ea izbucni în râs. Era la fel de ridicol ca vicarul. 

— Imposibil. 

Scrâşni din dinţi. 

— Îşi doreşte foarte tare să se însoare cu tine. 

Nici nu îndrăznea să spere că în vocea lui se simţea 
gelozia. Ştia că nu era aşa. 

— Exact. Ce ar avea de câştigat producând pagube 
proprietăţii? Şi nu e stilul lui Sir Harold să se ocupe de 
vandalisme de doi bani şi de incendieri. Prea multă mizerie. 
Şi prea multă bătaie de cap. Orice nu are legătură cu 
vânătoarea sau cu jocurile de noroc nu îl interesează 
absolut deloc. Ai o părere prea bună despre el. 

— Pentru că îmi fac griji pentru tine, Belle. O fixă cu o 
privire gravă. Mai ales de când te-ai hotărât să te măriţi. 

— Nu am de ales. Umerii i se încovoiară. Tu poţi să te 
rupi definitiv de casa ta, să te duci în partea cealaltă a 
lumii, departe de oamenii pe care îi... Vocea i se stinse, 
sugrumată dureros în jurul cuvântului pe care nu îl putea 
rosti. /ubeșşti, spuse într-un final. Eu nu aş putea s-o fac 
niciodată. 

Ea simţi că acuzaţia ei îl înfuriase, dar nu îi păsa. Dacă 
putea părăsi cu uşurinţă Anglia, casa din Chestnut Hill, 
familia... pe ea, atunci nu-i putea înţelege niciodată dorinţa 
de a rămâne la Glenarvon şi necesitatea de a face orice 
pentru a salva proprietatea. Şi se îndoia că avea să-l 
înţeleagă vreodată. 

— Quinton, dacă nu ai de gând să mă ajuţi, atunci 


încetează să îmi îngreunezi situaţia! îl avertiză ea 
înverşunată. 

Se ridică în picioare să plece, dar el îşi aruncă braţul 
teafăr în jurul taliei ei şi o trase înapoi spre el. Scoase 
surprinsă un țipăt şi căzu la el în poală. 

O ţinu de talie ca să nu se strecoare de acolo şi îi 
prinse obrazul în palmă. Ochii lui albaştri străluceau precum 
razele de lună. N 

— Ce naiba, Belle, mormăi el. Incerc să te ajut. 

— Ba nu! Tu doar... 

— Am găsit o altă cale de a salva Glenarvon, 
recunoscu el fără tragere de inimă. 

Încremeni. Palmele cu care îl împinsese în umeri ca să 
scape de el îngheţară pe chipul lui. Insă chipul lui era 
întunecat. Găsise o cale de a o salva, dar nu părea deloc 
încântat. Întrebă cu răsuflarea tăiată: 

— Cum? 

— Să cumperi Glenarvon înapoi de la biserică, 
răspunse el încet. 

O cuprinse ameţeala, dispărându-i şi ultima brumă de 
speranţă. 

— Dar nu îl pot cumpăra, şopti atât de încet încât de 
abia se auzi ea. Dezamăgirea îi ardea pieptul, la fel ca 
umilinţa cu care trebuia să mărturisească: Nu am niciun 
ban. 

Şi nicio şansă de a face rost de bani. Nu avea nicio 
proprietate pe care să o poată oferi ca garanţie în schimbul 
unui împrumut şi nicio rudă de sex masculin care să poată 
garanta pentru ea. Femeile nu puteau obţine singure un 
împrumut, de ipotecă nici nu putea fi vorba, iar orice 
funcţionar de la orice bancă la care ar fi apelat ar fi condus- 
o râzând afară din clădire. 

Îşi mută privirea, nevrând ca el să-i vadă lacrimile 
curgând. Îi dăduse o speranţă, apoi i-o răpise cu cruzime. 
Posibilitatea de a fi stăpână peste Glenarvon fără a fi 
căsătorită era la fel de imposibilă ca întotdeauna. 

— Există o cale. O prinse cu degetele de bărbie şi o 
întoarse spre el. Dacă mă laşi să te ajut. 


Dădu din cap că nu vrea. Simţi iar binecunoscuta 
frustrare şi rosti chinuită pe nerăsuflate: 

— Dar tu o să pleci în America... 

— Da, confirmă el sumbru. 

Tresări când săgeata dezamăgirii îi străpunse inima, 
mai adânc decât crezuse că este posibil. Preţ de o clipă, 
îndrăznise să spere că el se răzgândise, că avea să îi 
propună să rămână în Anglia. Ar fi trebuit să-şi dea seama. 
La urma urmei, nu simţise pe propria piele implicaţiile pe 
care le avea influenţa unui tată asupra vieţii copilului său? 

El adăugă ca şi cum i-ar fi citit gândurile neliniştite: 

— Dar vreau să mă asigur că eşti în siguranţă înainte 
de a pleca. 

Nu îi împărtăşea deloc această părere. 

— Cum? 

— Convingându-l pe Sebastian să cumpere Glenarvon. 
Zâmbi larg, dar ochii îi erau la fel de îngrijoraţi ca înainte. 
Ce rost are să am un frate duce dacă nu pot profita de 
asta? 

Belle se uită extrem de serioasă la el. Nu putea fi la 
fel de optimistă. 

— Dar Sebastian ar fi proprietar, îi aminti ea cu vocea 
şoptită. 

— Şi o să te lase să locuieşti aici şi să administrezi 
proprietatea cum vrei tu. Când văzu că ea nu se bucură şi 
nici nu se repede să-i sară de gât, aşa cum nu avusese 
niciun dubiu că avea să o facă, el se încruntă. Asta ţi-ai 
dorit. Să păstrezi Glenarvon fără să te măriţi. Am găsit o 
soluţie pentru asta. 

— Dar nu va fi al meu, îngăimă ea. Dacă ar fi vorbit 
puţin mai tare, numai s-ar fi sfărâmat în bucăţi. Ar fi al 
familiei Trent, nu al meu. 

— Mi-ai cerut ajutorul, Annabelle. Îşi frecă degetul 
mare de dâra de funingine care îi mânjea obrazul, dar 
atingerea delicată o arse. Aşa vei putea evita mariajul. 

Era doar un detaliu legal. Dar ar fi însemnat că şi de 
data asta ajungea la mila unui bărbat. 

Se  întristă foarte tare văzându-i expresia de 


îngrijorare, dar şi bucuria că, în sfârşit, găsise o soluţie care 
să îi rezolve toate problemele. O durea sufletul. El încerca 
să o ajute, dar oare putea înţelege ce însemna să te simţi 
neajutorat? Să fii o persoană vulnerabilă, care depindea de 
capriciile unui bărbat mult mai puternic şi mai dur? Care 
avea puterea să o dea afară din casa ei oricând poftea? 

Măcar i se prezentase o nouă perspectivă, pe care nu 
o avusese în urmă cu o oră. 

Dădu scurt din cap că a înţeles şi că e gata să 
accepte, deşi simţi un nod în stomac. 

— Bine, zise el şi se întinse să îi dea o şuviţă de păr 
după ureche. l-am trimis deja mesaj lui Sebastian, 
explicându-i situaţia şi termenii în care s-ar semna 
contractul de vânzare. S-ar putea să mai dureze ceva până 
când răspunde. 

Alte zile de aşteptare... timp pe care ea nu îl avea. 
Peste exact o săptămână, era petrecerea de ziua ei, când 
ar fi trebuit să anunţe numele logodnicului. 

— Şi dacă refuză? 

Chipul lui întunecat îi oferi răspunsul - nici Quinton nu 
ştia dacă ducele de Trent avea să fie de acord să o ajute. 

— Atunci o să găsim o altă portiţă legală, zise el încet. 

„lar dacă nu o găsim?” Dar ştia răspunsul deja. Era 
acelaşi răspuns sumbru şi chinuitor cu care se confrunta de 
fiecare dată. Trebuia să se căsătorească cu un bărbat care 
nu o iubea, punându-şi viaţa şi fericirea în mâinile lui. 

Îşi încolăci braţele în jurul grumazului lui Quinn ca să-l 
îmbrăţişeze. Îşi lăsă bărbia pe umărul lui tare şi strânse tare 
din pleoape, să-i simtă forţa şi hotărârea. 

— O să-i dăm de cap împreună, Belle, murmură el, 
frecându-şi obrazul de al ei. Promit. 

Ea se rugă cu disperare în gând ca el să fie bărbatul 
care avea să îşi respecte promisiunile. 


Capitolul 9 


O săptămână până la ziua de naştere a lui Belle 


Umerii lui Belle se prăbuşiră obosiţi din pricina 
oamenilor, a zgomotului şi a căldurii de la aniversarea 
transformată în petrecerea de logodnă care o sufoca. Ar fi 
trebuit ca seara aceasta să fie cea mai fericită din viaţa ei. 

În schimb, ajunsese direct în iad. 

Mai era doar o săptămână până la ziua ei şi nu se 
întrezărea nicio scăpare. Tensiunea se acumula în ea cu 
fiece secundă marcată pe cadranul ceasului care o aducea 
din ce în ce mai aproape de miezul nopţii şi de momentul în 
care trebuia să facă anunţul. Domnul Bartleby nu mai 
găsise nicio portiţă legală de scăpare, iar ducele de Trent 
nu le dăduse nimic de veste. Timpul se scursese cu 
repeziciune. În seara aceea, trebuia să anunţe numele 
bărbatului cu care intenţiona să se mărite. Bărbatul care 
trebuia să salveze castelul Glenarvon pentru ea. 

lar acel bărbat nu era Quinn. 

Doamna Lambert de la magazinul din sat o strânse de 
mână. 

— Annabelle! La mulţi ani, draga mea! 

Lui Belle i se strânse sufletul când răsplăti urarea cu 
un zâmbet pe care nu îl simţea deloc sincer. li venea să 
urle! Dar nu urlă, ci îşi păstră zâmbetul lipit bine pe buze, 
acceptând cu graţie felicitările celor care o abordau, 
pretinzând că inima nu i se sfărâma în mii de bucățele. 
Avea două motive: cel pe care îl alesese drept soţ şi 
Quinton. 

În ultima săptămână, evitase să rămână singură cu el 
pentru a se putea controla, dar şi pentru a-l putea ţine pe el 
sub control. Gata cu sărutări furate sau cu partide de înot 
delicios de intime în zori, pentru că nu mai îndrăznea să se 
lase tentată! 

În seara asta însă, Quinton nu era nicăieri. Faptul că 
nu îl avea lângă ea să o sprijine îi lăsase un gol imens în 
suflet, care se adăuga crizei prin care trecea. 

— Felicitări, domnişoară Greene! Domnul Bartleby îşi 
înclină respectuos capul cu un rânjet mulţumit pe chip. Eu 
şi soţia mea suntem foarte fericiţi pentru dumneata şi Sir 


Harold. 

Zâmbetul îi păli şi o luă durerea de stomac. Privirea îi 
rătăci bezmetică prin salon. Unde era Quinn? 

Nu îl zări pe el, ci pe Robert, care îi zâmbi încurajator 
din mulţime, îşi croi drum spre ea şi făcu o plecăciune 
demnă de un gentleman londonez, iar ochii lui albaştri 
strălucitori îi aduseră aminte atât de tare de Quinn, încât 
inima îi tresăltă. 

— La mulţi ani! îi ură el tare pentru a putea fi auzit de 
oricine era atent la ei. Işi cobori apoi tonul. Sau ar trebui să 
te felicit pentru Glenarvon? Vei fi o proprietară minunată şi 
o protectoare pentru sat. 

| se puse un nod în gât de emotie, dar reuşi totuşi să 
îngaime în şoaptă: 

— Mulţumesc. 

Era prima dată când mulțumea cuiva din suflet în 
seara aceea. 

Conştient că se aflau în mijlocul unei mulţimi, îşi 
cobori gura la urechea ei: 

— Şi îmi cer sincer scuze pentru orice problemă ţi-am 
făcut eu şi Quinton, atât în ultimele săptămâni, cât şi în 
urmă cu şase ani. Am vrut doar să te protejăm, şi explică el 
pe un ton plin de regret, după care reveni la poziţia de 
drepţi. Şi atunci, şi acum. 

— Ştiu. Se simţi profund mişcată de onestitatea lui. 

EI îi făcu cu ochiul. 

— Uneori însă, cei cu numele Carlisle pot fi idioţi. 

Izbucni în râs. Oh, nişte idioţi atât de mari! 

Cu toate acestea, fusese surprinsă de transformarea 
miraculoasă a fraţilor Carlisle. Trecerea anilor şi moartea 
tatălui lor îi trezise la realitate şi îi făcuse să renunţe la 
stilul scandalos în care îşi trăiseră viaţa până atunci, chiar 
dacă iubeau în continuare viaţa şi îşi asumau mult mai 
multe riscuri decât ar fi fost cazul. Richard Carlisle fusese 
foarte mândru de amândoi, oferindu-le copiilor săi toată 
dragostea şi sprijinul pe care ar trebui să le primească din 
partea unui tată. O cuprinse tristeţea când se gândi că 
Robert şi Quinton erau acum mânaţi de impulsul de a-şi 


demonstra calităţile fantomei tatălui lor, când Richard 
Carlisle îi iubise întotdeauna din suflet şi le dorise doar 
binele. 

— Mă ierţi? Îi luă mâna şi i-o duse la buze. 

Zâmbi printre lacrimile care amenințau să o 
podidească. 

— Fireşte. 

Îi zâmbi larg, un zâmbet care semăna atât de tare cu 
zâmbetul lui Quinton... dar nu era acelaşi. Oh, era 
fermecător şi minunat, fireşte, îi lipseau însă sinceritatea şi 
căldura pe care le găsise întotdeauna în surâsul lui Quinn. 
O dragoste autentică pentru viaţă şi o exuberanţă trufaşă. 

Surâsul lui Robert o făcu să-i fie şi mai tare dor de 
Quinn. 

Se uită nervoasă peste umărul lui, simțindu-se din nou 
ca o gâsculiţă care nu se lăsa... 

— Quinton n-a venit cu tine? 

— Nu ştiu unde e. Adăugă apoi pe un ton mişcat de 
tristeţe. Cel mai probabil, e în drum spre Liverpool. 

Cuvintele se sparseră în sufletul ei. O aluzie cât se 
poate de dară că într-o săptămână - probabil chiar după 
anunţul serii - Quinton avea să plece spre America. Departe 
de ea. Pentru totdeauna. 

Adus la realitate de expresia tulburată pe care Belle 
nu şi-o putea ascunde, Robert îi explică încet: 

— Trebuie să-şi găsească singur drumul în viaţă, 
departe de familie. 

Inima i se strânse la auzul vorbelor directe ale fratelui 
lui. Exact aşa se dovedise a fi Quinton - un bărbat care nu 
voia să se mulţumească decât dacă reuşea să îşi 
demonstreze valoarea lumii întregi. 

— Nu a avut prea multe ocazii până acum, adăugă 
Robert, şi e afectat de asta. Crede că în Carolina de Sud va 
avea succes. 

Belle era sigură că urma să aibă succes. O ajutase 
foarte mult cu moşia încă de când venise, mai mult decât 
crezuse ţinând cont de atitudinea lui nepăsătoare de pe 
vremuri. Demonstrase că are un talent înnăscut pentru 


administrarea proprietăţii, iar personalitatea lui şarmantă 
era perfectă pentru comunicarea cu arendaşii şi cu 
muncitorii. Sigur avea să reuşească în viaţă. 

lar ea nu avea să fie martoră. 

Se forţă să-i zâmbească lui Robert, sperând că îşi 
putea ascunde durerea care îi frământa inima. 

— Şi tu ce părere ai de planurile lui? 

— Cred că ar fi mai bine dacă ar rămâne aici, spuse el 
cu toată seriozitatea. 

Ea încuviinţă din cap şi mărturisi cu un suspin: 

— Locul lui e aici, în Anglia. O să-i fie tare dor de 
familie. Un zâmbet palid îi atinse buzele. Dor de Londra şi 
de toate belele în care se bagă acolo. 

Ochii lui Robert sclipiră cu subînţeles. 

— Nu asta am vrut să spun. 

Se dădu la o parte pentru a permite persoanei care se 
apropia să o felicite, iar Belle rămase uimită de cele auzite. 

Ce voise să spună? Dacă nu în Anglia, atunci unde... 

— Oh, şopti ea, înțelegând exact la ce se referise. 
Comentariul subtil al lui Robert îi trimise un nou val 
răscolitor de căldură în vene, o mică speranţă că... 

„Nu”. 

Trase aer adânc în piept, înăbuşind orice urmă de 
optimism nerealist. Nu îi făcea deloc bine să viseze la ceva 
ce nu se putea întâmpla şi nici nu voia să recunoască 
vreodată. Adevărul era că nu îşi dorea nimic mai mult decât 
să îl ţină aici, la Glenarvon. Cu ea. 

Soarta îi auzi parcă gândurile, iar mulţimea se împărţi 
în două. Preţ de o clipă, suficient de lungă însă pentru a zări 
un petic de păr auriu sub lumina orbitoare a candelabrelor 
din partea cealaltă a salonului... 

„Quinton”. 

Într-o ţinută impecabilă, purta o haină neagră dintr-o 
țesătură fină şi o vestă din brocart albastru care îi accentua 
nuanţa intensă de auriu a părului şi lăţimea umerilor. 
Coapsele musculoase erau încordate pe sub pantalonii albi, 
asortaţi cu eşarfa albă ca zăpada şi care contrasta 
îndrăzneţ cu albastrul precum cerul nopţii al ochilor lui. Într- 


o mână ţinea un pahar de whisky în timp ce asculta discuţia 
grupului din jurul lui, iar cealaltă mână şi-o ţinea la spate şi 
stătea cu picioarele depărtate. Quinn emana încredere - 
atitudinea perfectă a unui gentleman care ştia exact cine 
era şi ce îşi dorea. 

Tot corpul i se încordă brusc la vederea lui. Cerule, 
era atât de frumos într-o ţinută oficială, cu o postură atât 
de relaxată! Bineînţeles că se afla în mijlocul unui grup de 
femei, dar unde nu ar fi fost Quinn înconjurat de femei care 
să îl soarbă din priviri? La fel făcea şi ea. Le zâmbea cum 
numai el ştia, fermecător până în măduva oaselor, ca şi 
cum fiecare dintre ele ar fi fost frumoasa balului. 

Craiul pe care îl cunoştea se transformase într-o 
creatură mult mai complexă şi deja nu îl mai considera un 
ştrengar neastâmpărat, ci un bărbat capabil. Un partener şi 
un prieten adevărat, cu care şi-ar fi împărţit viaţa. 

Cumva, când nu fusese atentă, Quinton reuşise să i se 
strecoare în suflet. Acum, când închidea noaptea ochii şi 
visa la un soţ, nu putea vedea decât zâmbetul lui 
fermecător. Serile liniştite lângă focul din şemineu pe care 
şi le dorea erau alături de el. Copiii pe care şi-i imaginase 
aveau acelaşi zâmbet larg şi ochi albaştri strălucitori, 
acelaşi păr auriu şi Quinn era cel pe care şi-l imagina în 
patul ei, singurul bărbat căruia îşi dorise vreodată să i se 
dăruiască. 

În timp ce râdea, Quinn îşi ridică privirea şi o 
surprinse urmărindu-l din cealaltă parte a camerei. Simţi un 
fior electrizant când privirea lui se întunecă spre ea, o 
privire lacomă, care emana atât de multă posesivitate şi 
dorinţă, încât o apucă tremuratul. O ţinu captivă privirii lui 
câteva fracțiuni de secundă, suficient cât să-i facă inima să 
tresară. Se simţi ca şi cum ar fi fost uniţi de o panglică de 
mătase care se încolăcise în jurul ei şi îi contopise pe 
amândoi, făcându-i una. Nu-şi putea aminti ce senzaţii 
avusese când nu se simţise legată de forţa şi căldura lui. 
Trase tremurând aer în piept şi fu cuprinsă de un tumult de 
emoţii răvăşitoare, iar atunci îşi dădu seama, fără niciun 
dubiu că... 


Îl iubea. 
Când mulţimea se strânse iar în jurul ei, el dispăruse. 


* 


Quinn ieşi pe terasă şi inspiră aerul răcoros din acea 
seară ca să se liniştească. „Dumnezeule!” Simplul fapt că 
stătuse în aceeaşi sală de bal cu Annabelle îl tulburase 
peste măsură. 

Îşi masă punctul tensionat de la ceafă care îi pulsa şi 
se duse spre zona umbrită de lângă balustradă, după care 
se întoarse cu faţa spre casă. De la acea distanţă, o urmări 
prin uşile franţuzeşti zâmbind musafirilor. In ultima 
săptămână, se convinsese din ce în ce mai mult că era mai 
bine să stea departe de ea. Seara aceasta era tortură 
curată. Era aşa de frumoasă în satinul moale şi în dantele, 
strălucea mai tare chiar decât lumânările candelabrelor, 
ştia câtă nevoie avea de el şi număra minutele chinuitoare 
care îi aduceau şi mai aproape de miezul nopţii, îşi aducea 
aminte de  dulceaţa sărutărilor ei şi de moliciunea 
atingerii... 

„Doamne!” Pufăi enervat. Dacă nu era atent şi iar 
rămânea cumva singur cu ea, sigur nu s-ar fi putut abtine şi 
ar fi vrut să o sărute din nou. Sau să o atingă. lar dacă se 
întâmpla asta, nu era sigur că nu ar fi făcut orice ca să o 
salveze. Inclusiv să-i propună să se mărite cu el. 

Robert i se alătură lângă balustradă. Îi urmări privirea 
care străbătea uşile deschise şi comentă încet, de teamă să 
nu fie auzit: 

— Clopoţica e o fată foarte frumoasă. 

Mai mult decât frumoasă. În seara aceasta strălucea. 

— Da, e. 

— lar tu eşti un mare fraier. 

Quinn făcu ochii mici şi strânse pumnii. Nu avusese în 
plan să-l ia la trântă pe fratele său, dar era atât de încordat, 
încât poate asta avea să se întâmple. O mare satisfacţie ar 
fi avut! 

— Nu insista. 


Robert îi aruncă o privire piezişă... 

— Ai lăsat-o singură pe Belle? Văzând că nu primeşte 
niciun răspuns, adăugă: Aşa m-am gândit şi eu. 

Quinn se întoarse spre el. 

— Nu te priveşte. 

— Eşti fratele meu, iar Belle îmi e simpatică. Aşa că 
mă priveşte. Scoase un trabuc din buzunarul interior al 
hainei şi îi muşcă vârful pe care îl scuipă. Umerii i se 
detensionară, fiind sincer îngrijorat. Ce mai cauţi aici, 
Quinton? Îşi aprinse trabucul de la o lampă. Trebuia să te 
îmbarci acum trei săptămâni spre America. 

O întrebare a naibii de bună, care îi tensionă şi mai 
tare nodul de la ceafă. 

— Am încercat să găsesc o cale să o ajut pe 
Annabelle. 

Robert pufăi din ţigara de foi, vârful ei licărind în 
umbră. 

— Simţi ceva pentru ea? 

— Bineînţeles. Se forţă să vorbească neafectat pentru 
a-şi ascunde confuzia, pentru că nu ştia exact ce simţea 
pentru ea. Fiecare zi petrecută în compania ei îl 
dezorientase şi mai tare, iar acum nici nu mai voia să se 
gândească că trebuia să plece în America fără ea. Este o 
prietenă veche. 

— Mda, atunci nu eşti doar un mare fraier. Robert îl 
fixă cu o privire aspră în timp ce prinse ţigara de foi între 
dinţi. Eşti şi un mare mincinos. 

Chiar întrecea măsura! 

— Robert, ai grijă cum... 

— Vă leagă multe lucruri, dar numai prieteni nu 
sunteţi. Privirea lui Robert deveni serioasă. Sau mai bine zis 
nu mai sunteţi. Mai sunteţi prieteni, Quinn? 

Umerii i se prăbuşiră sub povara îngrijorării fratelui 
său şi a propriei confuzii legate de Belle. 

— Nu, recunoscu el încet, nu suntem. 

— Deci ai de gând să o ceri de soţie în seara asta? 

O văzu prin uşă pe Belle râzând la replica unuia dintre 
invitaţi. Deşi se afla la o oarecare distanţă, îşi putu da 


seama că râsul ei era forţat şi i se strânse inima pentru 
suferinţa la care era supusă în acea seară. 

— Un nemernic ca mine? Nu sunt genul casnic. 

— Eşti sigur? Robert se lăsă pe balustrada de piatră şi 
studie gânditor capătul aprins al ţigării sale de foi. E o 
moştenitoare în căutarea unui soţ, iar tu eşti un bărbat în 
căutarea unei proprietăţi. Mie mi se pare perechea 
perfectă. 

— Sunt un bărbat al cărui viitor e în America, îl 
corectă el. 

Cuvintele acelea însă nu reuşiră să-l convingă nici pe 
el. Aceeaşi nelinişte supărătoare care îl lovea în ultimul 
timp ori de câte ori se gândea la stabilirea în America 
reveni acum mai puternică decât oricând. 

Robert scutură ţigara de scrum şi făcu semn către 
casa şi către grădina din jurul lui. 

— De ce să nu rămâi aici? 

— Nu pot rămâne în Anglia, ştii şi tu. 

Aici era văzut, în primul rând, ca fratele ducelui, apoi 
ca un Carlisle şi deloc ca bărbatul care ar fi vrut să fie - o 
persoană care reuşise prin propriile forţe. Cunoştea în 
Anglia oameni care l-ar fi suspectat întotdeauna că îşi 
datora succesul legăturilor pe care fratele lui le avea sau 
averii familiei, nu faptului că muncise din greu sau că era 
inteligent. Cu toate acestea, trebuia să recunoască, totuşi, 
că acea călătorie în America începea să i se pară mai 
degrabă o obligaţie şi mai puţin un vis. 

— Eşti la doar cincisprezece kilometri de Scoţia, 
argumentă Robert, foarte departe de Londra, însă te afli în 
Anglia. Dacă te-ai duce puţin mai încolo, ar trebui să porţi 
kilt. Influenţa lui Sebastian creşte, dar nici măcar umbra lui 
Trent nu te poate urmări până aici. 

Quinn recunoscu cu jumătate de gură: 

— Poate. 

In cele câteva săptămâni de când se afla în ţinutul de 
la graniţă, începuse să creadă că aici trăia o altă rasă de 
bărbaţi. Duri şi muncitori, bărbaţii precum Angus Burns 
erau căliţi de vânturile nordice până ce înțelegeau crudul 


adevăr că omul era definit de propriile lui calităţi, nu de 
averea cu care se născuse. Dacă exista un loc în Anglia 
unde i se dădea şansa să-şi dovedească puterile, acela era 
chiar acolo. 

Problema era că îi promisese tatălui său că avea să 
plece în America. 

— Mă aşteaptă terenul acela. 

Robert replică cu ţigara în dinţi. 

— Pământ e şi aici. 

Clătină din cap. 

— Vreau un loc unde munca şi calităţile mele de 
administrator să conteze. 

— Poţi să administrezi acest loc şi să pui în aplicare 
toate planurile pe care Belle le are pentru sat şi pentru 
creşterea randamentului proprietăţii. Eşti potrivit pentru 
acest loc. Nu o să poţi spune acelaşi lucru despre America. 
Gesticulă cu ţigara de foi spre casă şi proprietate, până şi 
spre munţii nevăzuţi din zare. Uită-te în jurul tău, Quinton. 
Aici ai tot ce vrei. Apoi adăugă: Plus o femeie frumoasă 
alături. 

— Nu tot. 

Proprietatea avea să fie întotdeauna a lui Belle, nu a 
lui. Indiferent ce prevedea legea despre proprietatea 
matrimonială, acest loc era al ei, inima şi sufletul 
proprietăţii aparţinându-i doar ei. Era adevărat că îşi dorea 
să fie asemenea tatălui lui, un om care nu îşi impusese 
niciodată drepturile şi privilegiile asupra soţiei şi căminului 
său. Quinn mai ştia însă că l-ar fi durut să ştie că intrase 
într-un mariaj ca partener cu mai puţine drepturi. 

lar în ce o privea pe Annabelle... Niciun bărbat care se 
dăruia unei astfel de femei nu o putea părăsi cu inima 
intactă. 

Se întoarse cu spatele la uşile franţuzeşti. 

— Asa Jeffers are nevoie de mine. l-am promis tatii că 
o să am grijă de el şi de soţia lui. Nu voia să nu îşi ţină 
promisiunea, chiar dacă îi era din ce în ce mai greu să 
accepte că trebuia să o părăsească pe Belle. America este 
calea pe care tata a vrut să merg. 


— Da. Pentru că a ştiut cât de tare te-a mâhnit să fii 
mezinul. Pentru că a ştiut că ai nevoie să poţi demonstra ce 
poţi, departe de influenţa familiei şi a titlului. Pentru că a 
ştiut că nu te-ar mulţumi niciodată o viaţă cazonă sau în 
cadrul bisericii, că ţi-ai dorit să poţi munci pentru a te 
întreţine. Robert îşi puse mâna pe umărul lui Quinton şi 
adăugă încet: Pentru că a vrut să fii fericit. 

Se simţi din nou copleşit de mustrări de conştiinţă. În 
jurul lor, larma de la petrecere se auzea ca un zumzet, iar 
aerul nopţii era mai plăcut decât căldura sufocantă şi 
aromele prea dulci ale lumânărilor din ceară din sala de bal 
supraaglomerată. Toţi invitaţii aşteptau ca Belle să facă 
anunţul care să pună capăt suspansului. 

Toţi, cu excepţia lui. 

— Tata a crezut că America îţi va acorda şansa la 
fericire, aşa că a făcut toate aranjamentele, spuse serios 
Robert. Dar Jeffers nu are nevoie de tine. Nu are niciun fiu, 
dar are gineri care îi pot prelua ferma, care i-ar primi cu 
drag pe el şi pe soţia lui în casele lor dacă nu ar vrea să 
muncească pământul. Nu are nevoie de tine. Tu ai nevoie 
de el. De asta a vrut tata să pleci la Charleston. A înţeles 
mai bine ca tine ce fel de om eşti. 

Mirat de îngrijorarea din tonul lui Robert, Quinn ridică 
încet ochii şi îi întâlni privirea. 

— Tu ai nevoie să ştii că este nevoie de tine, Quinton, 
continuă liniştit Robert. Aşa ai fost întotdeauna. În toate 
comploturile pe care le puneam la cale când eram mici, 
toate necazurile în care ne băgăm, tu trebuia să fii mereu în 
centru. In orice concurs sau pariu în care te-ai fi implicat, o 
făceai pentru că altcineva avea nevoie să o faci - fie să 
câştige bani, fie să se distreze. Tata a ştiut asta. A vrut să 
ai şansa să-ţi demonstrezi calităţile, dar a ştiut că ai fi 
fericit doar dacă ţi-ai începe noua viaţă având pe cineva 
care să depindă de tine, care să aibă nevoie de ajutorul tău. 

Fratele lui tăcu apoi câteva momente pentru a studia 
vârful aprins al ţigării de foi, la fel cum făcea şi tatăl său de 
fiecare dacă când fumau în sufragerie după plecarea 
doamnelor. Quinton simţi un gol în piept. 


— De asta te-ai remarcat în administrarea 
proprietăţilor când ai lucrat după ce Sebastian a devenit 
moştenitor, continuă Robert. Pentru că era nevoie de tine 
acolo. Nimeni altcineva nu ar fi putut face acea muncă, iar 
tu te-ai descurcat de minime. Tot din acest motiv ai fost cel 
care a petrecut atât de mult timp având grijă de mama 
după ce a murit tata, pentru că ea a avut nevoie de tine. 

Quinn îşi mută privirea pentru că simţi că îi dau 
lacrimile. Scrâşni din dinţi cu gândul la durerea pe care i-o 
provoca suferinţa mamei lui. Întotdeauna îl întrista peste 
măsură. 

— Şi ai rămas aici, pe o păşune uitată de Dumnezeu 
de la graniţă, pentru că Belle are nevoie de tine. 

Inima îi tresăltă şi se uită în ochii fratelui său. Oare 
Robert avea dreptate? 

— Nu trebuie să pleci acum în America. Ai tot ce-ţi 
trebuie pentru a fi fericit aici. Nu trebuie decât să accepţi. Îl 
privi cu empatie pe Quinn. Tata a vrut să fii fericit, oriunde 
te-ai afla. Făcu o pauză. Belle te face fericit? 

Quinton trase o gură de aer tremurată şi recunoscu: 

— Da. Era adevărul gol-goluţ. Nu fusese nicicând mai 
fericit decât în ultimele trei săptămâni petrecute cu Belle. 
Foarte fericit. 

— Atunci rămâi aici, unde ţi-e locul! 

Simţi o greutate în piept. Tentaţia despre care îi 
vorbea Robert era dulce-amară. 

Dar nu o putea accepta. 

— O să plec în America, aşa cum am plănuit, repetă 
el, deşi de data asta simţi nevoia de o băutură tare. 

Robert tăcu preţ de câteva clipe, apoi spuse calm: 

— lar eu plec la Londra. Scutură scrumul. Mâine- 
dimineaţă. 

Quinn înţepeni. Nu se aşteptase la o despărţire atât 
de timpurie de fratele lui. 

— Credeam că o să vii cu mine până în Liverpool să 
mă vezi plecat. 

lar începând din acel moment, era foarte probabil ca 
Quinn să nu-şi mai vadă fratele câţiva ani. Sau niciodată. La 


urma urmei, majoritatea celor care traversau Atlanticul nu 
se mai întorceau. 

Adevărul era că nu ştia când s-ar fi putut întoarce. Era 
posibil ca mama lui să moară de bătrâneţe. Tocmai de 
aceea se bucurase că Sebastian se însurase cu Miranda - 
ea avea să umple golul lăsat de plecarea lui, să fie fiica 
mamei lui, să-i ţină mintea ocupată. Dumnezeu ştia când 
avea să îi revadă pe Josie şi pe nepoţii lui sau câţi copii ar fi 
avut cu Chesney între timp. Seb şi Miranda aveau să facă o 
droaie de copii; era sigur de asta pentru că îi văzuse cum 
se priveau unul pe celălalt. lar Robert avea să se descurce 
bine cu afacerile lui şi să devină un negustor foarte înstărit 
- pornise deja pe drumul acesta. 

lar când Quinn avea să se întoarcă pentru a-i vizita 
peste vreo cinci ani, între Blackwood Hall şi Chestnut Hill ar 
fi răsărit atât de mulţi Carlisle, că nici nu i-ar fi ţinut minte 
pe toţi. lar când urma să vină momentul să îi părăsească 
din nou, avea să le simtă foarte tare lipsa. 

Robert se uită în jos cât frecă scrumul de lespezile de 
piatră cu vârful pantofului. 

— Am crezut că pot ajunge. A intervenit însă o 
chestiune de afaceri. Am primit un mesaj în după-amiaza 
asta. In sfârşit, am încheiat afacerea cu investiţiile din 
India. Vaporul a andocat în Greenwich acum trei zile şi 
vreau să fiu în Londra când bunurile sunt scoase la licitaţie. 
Făcu o pauză şi trase emoţionat o gură adâncă de aer. 
Asta-i, Quinn. Oportunitatea pe care am aşteptat-o. În 
sfârşit s-ar putea materializa într-un parteneriat cu o mare 
companie de comerţ. 

„S-ar putea...” Ceva nu-i dădea pace. 

— Sebastian ştie ce ai de gând? 

Robert tăcu o fracțiune de secundă, dar Quinn îi văzu 
ezitarea. Erau fraţi; bineînţeles că observa orice era în 
neregulă cu el. Când erau mici, nu-şi dorise nimic mai mult 
decât să fie ca Robert, îl privise pe fratele lui mai mare 
exact aşa cum băieţii îi idolatrizau pe Gentleman Jackson 
sau pe Wellington. 

— Nu, şi nici nu vreau să afle. Încă nu-i momentul. 


Dacă treaba merge aşa cum sper, atunci o să am o viață de 
succes, aşa ca tine. Însă într-o ţară civilizată. Robert îi mai 
aruncă o privire scrutătoare pentru a-l avertiza să-şi vadă 
de treabă. O să-i spun la un moment dat, dar eu o să-i 
spun, nu tu. 

Deşi asigurările date de Robert îl făcură să nu mai fie 
atât de suspicios, nu îl crezu în totalitate. Ştia totuşi din 
experienţă - şi după ce îi spărsese nasul de câteva ori - că 
era mai bine să nu se amestece în treburile fratelui lui. 

Oricum, avea problema lui personală... O problemă 
extraordinar de încăpăţânată, inexplicabil de atrăgătoare - 
mai precis, o problemă cu ochi de căprioară. 

— Că veni vorba de Sebastian, comentă Robert 
băgând mâna în buzunarul de la piept de unde scoase un 
bilet. Acum câteva minute, a sosit biletul ăsta de la 
Blackwood Hall. 

Inima începu să-i bată într-un ritm înnebunitor când îl 
luă. Răspunsul la propunerea de a cumpăra Glenarvon. 
Venise la timp. 

Quinn mormăi nişte mulţumiri şi se abţinu cu greu să 
nu rupă plicul. Ultima speranţă a lui Belle atârna de 
conţinutul biletului. 

— Plec mâine la prima oră, spuse Robert. Pe chip îi 
răsări un zâmbet amuzat. După seara aceasta, serviciile 
noastre de interogare nu mai sunt necesare şi sunt sigur că 
mătuşa Agatha mulţumeşte cerului pentru asta. Zâmbetul îi 
păli şi se ciocni cu umărul de Quinn. Dacă pleci în America, 
ar trebui să vii cu mine. 

— Vreau să mai stau puţin ca să mă asigur că totul 
este în regulă cu Belle. 

li promisese că o va proteja, aşa că avea de gând să 
se asigure de asta înainte de a pleca. 

— Nu o să mai aibă nevoie de ajutorul tău. 

Quinn clătină din cap. 

— Persoanele care trebuie contactate şi actele pentru 
proprietate pot fi complicate. O să aibă nevoie de cineva 
care să... 

— Quinton. Fratele lui îl fixă cu o privire de oţel. După 


această seară, nu o să mai aibă nevoie de tine. 

Cuvintele lui Robert îl pocniră ca un pumn direct în 
stomac. 

Quinn se întoarse cu spatele la Robert, se aplecă 
peste balustradă şi se uită în gol spre grădina întunecată 
până ce reuşi să-şi recapete suflul. Ştiuse că avea să vină şi 
clipa asta, ştiuse că ea hotărâse să se mărite... Dar în 
adâncul sufletului nu fusese niciodată pregătit să plece şi 
să o lase în urma lui. 

Dar ce putea face? 

Robert îl întrebă direct: 

— O iubeşti? 

Quinn trase adânc aer în piept ca să-şi domolească 
confuzia şi emoţiile care îl răscoliseră încă din seara în care 
venise şi o revăzuse pe Belle. 

— Nu ştiu, recunoscu el. 

Robert dădu dezamăgit din cap, stinse trabucul de 
balustradă, apoi îl aruncă în grădina întunecată. 

— Ai face bine să te lămureşti repede. În mai puţin de 
două ore, Belle o să-şi lege viaţa de un bărbat. Se depărtă 
de balustradă şi se duse spre uşă, dar aruncă o privire în 
spate spre fratele lui. Sper să fii tu acela. 

Uşile se închiseră în urma lui, înăbuşind zgomotele de 
la petrecere. 

Quinn strânse pleoapele. „Fir-ar să fie!” Robert îi 
cerea ceva atât de... chiar nu pricepea că îi cerea ceva 
imposibil? Avea o înţelegere cu Aşa Jeffers şi cu soţia 
acestuia, şi anume să îi lase să locuiască pe terenul care le 
era casă de zeci de ani. Şi îi promisese tatălui lui, ultima 
promisiune pe care i-o făcuse cu câteva zile înainte de 
accidentul în urma căruia îşi pierduse viaţa. Cum să încalce 
o astfel de promisiune? Şi pentru ce - pentru o femeie? Ce- 
ar fi zis tatăl lui? 

La naiba, merita o şansă pentru a demonstra ce 
poate! Muncise din greu şi îşi câştigase dreptul de a avea o 
viaţă nouă, departe de Anglia şi de toate dificultăţile 
pricinuite de poziţia lui de fiu de duce. Şi de Carlisle. În 
America ar fi dus o viaţă mult mai uşoară, pentru că 


nimănui nu i-ar fi păsat de titluri şi nici nu ar fi spus că 
succesul i se datorează doar legăturilor de familie. Dacă ar 
fi rămas aici, i-ar fi fost mult mai greu, pentru că toţi se 
îndoiau de el, toţi aveau impresia că nu avea să reuşească, 
iar dacă reuşea, meritul avea să fie în totalitate al familiei 
din care provenea. 

| se tăie respiraţia când avu această revelaţie. Chiar 
îşi dorea o viaţă servită pe tavă? Aşa ar fi fost în America în 
comparaţie cu Anglia. 

Mai era ceva care nu-i dădea pace - oare tatăl lui 
crezuse că urma să aibă un viitor uşor când îl încurajase să 
plece din Anglia? Pentru numele lui Dumnezeu, nici măcar 
bucata de pământ nu o găsise el, ci toată afacerea fusese 
aranjată în detaliu de tatăl lui şi făcută cadou! 

Dacă asta presupunea viaţa în America, era posibil ca 
Robert să aibă dreptate? l-ar fi fost mai uşor dacă ar fi 
rămas aici? 

Problema era că, dacă rămânea, trebuia să se însoare 
cu Annabelle. Ar fi fost vreodată în stare să o lase pe Belle 
în inima lui sau şi-ar fi permis să se ataşeze de ea? Pentru 
că dragostea se termina la un moment dat. Fără excepţie. 
Era ultima lecţie învățată din mariajul părinţilor săi pe care 
o pricepuse cu greu. 

Să iubească... era singurul lucru pe care şi-l 
promisese că nu avea să îl facă niciodată. In schimb, o 
putea ajuta cu Glenarvon. 

Rupse plicul şi încremeni când citi repede scrisul 
neciteţ al lui Sebastian. Mototoli apoi biletul în pumn şi îl 
aruncă pe jos, după care se întoarse şi intră înapoi în casă. 


* 


— Doamnelor şi domnilor! anunţă Ferguson înălţându- 
şi capul şi umflându-şi pieptul sub vesta împopoţonată pe 
care o purta în calitate de maestru de ceremonii în acea 
seară. . 

Annabelle zâmbi. Il adora pe el, îi adora pe toţi 
servitorii de la Glenarvon şi se simţi din nou vinovată când 


se gândi la ce li s-ar fi putut întâmpla pe parcursul unei 
singure săptămâni. Cei care încă erau în putere aveau să 
fie mutaţi la alte proprietăţi ale familiei Ainsley, iar câţiva 
dintre ei ar fi ajuns la casa moştenită din Londra. lar dacă 
nu accepta cererea în căsătorie a lui Sir Harold. Trebuia să 
se mute şi ea tot acolo. 

Bineînţeles că era de aşteptat să se logodească. Toţi 
invitaţii presupuneau că pe el urma să îl aleagă, iar Harold 
îi dăduse târcoale toată seara. Se comportase ca şi cum 
anunţul fusese făcut deja, şi mariajul fusese bătut în cuie. 
Toţi invitaţii erau fericiţi pentru ea. 

Ea însă era îngrozitor de nefericită. Oricât de hotărâtă 
fusese să evite o căsătorie de convenienţă, care să nu fie 
bazată pe dragoste şi să nu sfârşească la fel de prost 
precum cea a părinţilor ei, exact de asta urma să aibă 
parte. Ironia era amară. 

Ferguson bătu cu bastonul în podeaua de marmură şi 
anunţă cu mândrie în glas: 

— Primul vals al serii! 

Orchestra începuse pasajul de deschidere, iar fiecare 
notă muzicală distonă puternic în sufletul ei. Fusese atât de 
ocupată cu întâmpinarea musafirilor şi cu mulţumirile 
pentru felicitările lor, încât nici nu observase că începuse 
dansul. 

Cineva o prinse din spate de cot. 

Inima i se făcu cât un purice. Quinton! Se întoarse cu 
un zâmbet radiant... 

— Sir Harold. 

| se tăie răsuflarea când îl văzu şi îşi simţi pieptul 
pustiit de dezamăgire. Surâsul fals îi rămase însă lipit pe 
chip, chiar dacă avea inima ca de plumb. 

— A început valsul. Zâmbind, gesticulă teatral spre 
ringul de dans, la fel de sigur pe sine ca oricare alt invitat 
aflat în sala de bal că el avea să fie alesul anunţat la miezul 
nopţii. Nu exista un pretendent mai bun, aşa că avea 
motive întemeiate. Dansăm? 

— Desigur, şopti ea. 

O conduse pe ring. Se aşezară în poziţie şi primele 


acorduri ale melodiei răsunară în întreaga încăpere. Belle 
trase adânc aer în piept şi se lăsă condusă primii paşi, 
constatând cu uimire că nu mai dansase cu el până atunci 
şi nu ştia la ce să se aştepte. 

| se păru foarte plictisitor. 

Oh, Harold era un dansator bun, cunoştea paşii şi îi 
executa cu precizie. Valsul însă îi amintea de momentele 
când asistase la recitalul muzical al cuiva care nu voia să 
interpreteze - precis din punct de vedere tehnic, dar fără 
niciun pic de implicare emoţională. Sau pasiune. Din 
fericire, măcar nu încerca să converseze cu ea, aşa că nu 
trebuia să se prefacă interesată sau să zâmbească. Nici nu 
credea că ar fi putut îndura aşa ceva. 

Aşadar,  dansară,  făcură  piruete...  înţepenite, 
incomode, în linişte. Senzaţia oribilă din stomac îi spuse că 
şi mariajul lor ar fi fost exact la fel. Inţepenit. Incomod. 
Îngrozitor de tăcut. 

Harold se opri brusc în mijlocul ringului de dans. 

Îşi pierdu răsuflarea de mirare şi se opri rapid ca să 
evite să se ciocnească de el. Celelalte cupluri se 
împrăştiară în jurul lor, continuând să danseze, dar 
întinzându-şi curioşi gâturile ca să vadă ce se întâmpla. 
Inclusiv Belle, care se ridică pe vârfuri ca să se uite peste 
umărul lui... 

Quinton. 

— Pot să vă întrerup? 

Făcu ochii mari. Nu mai asistase niciodată la o astfel 
de scenă - oh, aşa ceva nu se făcea! El era aici însă, o 
contradicţie sclipitoare de auriu şi negru, care avea 
îndrăzneala să-i întrerupă pe alţii. lar inima ei se însufleţi. 

— Pleacă de-aici, Carlisle, bombăni ameninţător 
Harold, dar zâmbind în continuare spre Quinn ca şi cum ar 
fi fost prieteni vechi, dar numai pentru ochii curioşi care îi 
priveau. Dansez cu logodnica mea. 

— Încă nu mi-am dat acordul, îi reaminti Belle şi se 
făcu mică. 

— Dar o să ţi-l dai. Îl lăsase pe Quinn să îi oprească 
din dans pentru că nu avusese de ales, altfel ar fi dat peste 


ei. Harold nu avea însă de gând să renunţe la ea, ci îi ţinu 
ferm palma în mâna stângă, în timp ce dreapta era aşezată 
într-un mod posesiv pe talia ei. În scurt, va fi doisprezece 
noaptea şi va trebui să faci anunţul dacă vrei să-ţi păstrezi 
casa. Adăugă apoi zâmbind: Sunt cea mai bună alegere, o 
ştii şi tu! 

Avea dreptate. Înghiţi cu greu pentru a-şi înăbuşi 
greaţa provocată de gândul de a fi măritată cu el. Oh, mai 
avea puţin şi începea să vomite chiar acolo, în mijlocul sălii 
de bal! 

— Încă un motiv să îmi permiţi să dansez cu ea. 
Zâmbetul fermecător al lui Quinn se însenină şi mai tare în 
timp ce îl bătu prieteneşte pe umăr pe Harold, deşi Belle 
bănuia că mai degrabă i-ar fi tras un pumn. Dacă o să fie a 
ta pentru tot restul vieţii, lasă-mi-o măcar în seara asta. Un 
ultim dans cu un prieten vechi. 

„Dacă...” Inima i se strânse atât de tare, încât tresări. 
Quinton încă spera că ea avea să fi refuze pe Sir Harold. La 
fel de bine putea aştepta să îşi ia adio. 

— Nu o poţi avea, Carlisle, şuieră Harold. Pentru 
spectatori, cei doi purtau doar o conversaţie jovială, dar 
tensiunea dintre ei clocotea. Nici în seara asta, nici altă 
dată! 

Ochii lui Quinn sclipiră sumbru şi posesiv, iar ei i se 
puse un nod în gât. Era aceeaşi privire din urmă cu şase ani 
din grădina de la St James, chiar înainte de a-l lua la pumni 
pe Burton Williams. Chiar îndrăzneau să se ia la bătaie pe 
ringul de dans? 

Îi simţi mâna lui Harold strângându-se la spatele ei. 
Dumnezeule - chiar asta aveau de gând să facă! 

— Vă rog pe amândoi să vă purtaţi civilizat, îi domoli 
ea, apoi se întoarse spre Harold. Oricum nu îţi place să 
dansezi. Quinn îţi face o favoare valsând cu mine. 

Quinn o privi cu subînţeles, zâmbetul lui devenind 
sarcastic. 

— Bine. Termină valsul ăsta blestemat, Carlisle. 

Sir Harold se enervase foarte tare, dar Belle se 
întreba care era motivul - faptul că nu terminase dansul cu 


ea, sau faptul că pierduse în favoarea lui Quinton. Îi dădu 
drumul, se înclină înţepat şi zâmbi pervers când îi sărută 
degetele. 

— Oricum, o să avem toate nopţile de acum încolo să 
dansăm împreună. 

Înfricoşată de insinuarea lui, Belle îşi smulse mâna. 
Harold se întoarse şi încercă să nu plece tropăind de nervi, 
să nu fie cel care pierduse în acea înfruntare dintre ei doi. 

— Imi permiţi? zise Quinton şi îşi desfăcu braţele. 

Belle se uită nesigură la el. Ar fi trebuit să refuze să 
schimbe partenerii, ba chiar să plece. Merita cel puţin să fie 
lăsat singur în mijlocul ringului de dans pentru că aproape 
sărise iar la bătaie pentru ea, pentru că aproape îi ruina din 
nou viaţa punându-i pe fugă ultima speranţă de a păstra 
Glenarvon. 

Insă nu se putu urni să plece, dar nici să reziste 
dorinţei de a dansa în braţele lui, chiar dacă era doar o 
jumătate de vals. 

Luă poziţia de început, iar el o roti uşor pe ritm de 
vals. Dansară cu naturaleţe, ca şi cum ea ar fi fost născută 
să fie în braţele lui şi să se lase purtată de el. Drept, 
grațios... magic. 

Se uită în ochii lui când el o roti lin pe ring. O ţinu mai 
aproape decât ar fi trebuit, mângâind-o aproape 
imperceptibil cu palma pe mijloc, dar ea nu protestă. 

Deveni din ce în ce mai conştientă de trupul lui solid 
cu fiece rotire şi atingere a poalelor rochiei de picioarele lui. 
Dorinţa pe care reuşise întotdeauna să i-o stârnească înflori 
cu un tremur electrizant ce o cuprinse până în vârful 
degetelor mâinii de care o ţinea, îi inspiră mirosul bogat şi 
masculin de tutun şi vin de Porto, iar capul i se învâărti în 
timp ce dansară, toate simţurile fiindu-i copleşite până la 
extaz. 

Era conştientă de faptul că toţi îi privea, era ameţită 
de frustrarea provocată de apropierea lui şi incapabilă să îi 
mai suporte privirea flămânadă încă o clipă... 

— Quinton, şopti ea pe nerăsuflate, implorându-l să 
aibă milă de ea. 


— Te mai rog o singură dată, Belle. Îi strânse degetele 
moi în palmă, dându-i un fior în tot braţul, pe care îl simţi 
greu în sâni. Nu te căsători! Mătuşa Agatha o să aibă grijă 
de tine. Îţi va asigura întotdeauna un cămin, dacă nu aici, 
atunci în Londra. 

Umerii îi căzură. Bătălia aceasta o epuizase peste 
măsură. 

— E prea târziu. Sfârşită, clătină cu tristeţe din cap. 
Ne aflăm în mijlocul unei petreceri de logodnă. 

— Petrecerea este pentru ziua ta, o corectă el ferm. 
Nu a fost făcut niciun anunţ. Încă poţi să te răzgândeşti. 

— Nu pot. 

Nu mai era decât o săptămână până la termenul- 
limită, nu mai putea întârzia nicio zi. Anunţul trebuia făcut 
în acea seară pentru a avea timp să încheie contractul 
matrimonial şi să organizeze nunta. Seara aceea avea doar 
rolul de a face anunţul inevitabil pe care îl cunoştea deja 
toată lumea. Mai bine zis, toată lumea cu excepţia lui 
Quinn. 

— Nu e timp. 

— Nu face asta, Belle. Nu te lega de un om care... 

— Quinton, opreşte-te! 

Strânse pleoapele o secundă, dar şi atunci zări tot 
chipul lui frumos şi îngrijorarea lui pentru ea. Durerea din 
piept devenise şi mai puternică. Îngrijorarea lui nu era de 
ajuns pentru a o salva de la un mariaj pe care nu şi-l dorea, 
nu îi salva casă, nu îi salva inima. El era singurul bărbat cu 
care voia să se mărite. Bărbatul pe care îl iubea. 

— Te rog... nu are niciun rost. 

— Ba pe naiba nu are, mârâi el. 

— Renunţă, Quinton, îngăimă ea, temându-se că avea 
să înceapă să plângă. Dezolarea îi ardea pieptul. Lasă-mă! 

Orchestra intonă ultimele acorduri, iar valsul se 
încheie. Cu regret în suflet, se retrase din braţele lui şi făcu 
automat o plecăciune. Se întoarse şi plecă de lângă el, 
clipind des pentru a-şi limpezi ochii de lacrimi, dar fără să 
renunţe la zâmbetul fals de pe chip. 

O prinse de cot şi veni lângă ea pentru a o însoţi în 


afara ringului de dans. Atingerea o făcu să tremure. 
Îndrăzni să-i arunce o privire pe furiş şi rămase uimită de 
expresia hotărâtă de pe chipul lui, de maxilarul strâns şi 
privirea aţintită direct în faţă, ca şi cum nu suporta să se 
uite la ea. 

— Nu renunţ, Belle, îi promise pe o voce joasă şi 
intensă. 

Se forţă să zâmbească mai larg, chiar dacă numai se 
sfărâma. Era aproape miezul nopţii. 

— Poate ar fi mai bine să renunti. 

Ezită, apoi spuse încet: 

— Am primit veşti de la Sebastian. 

Se împiedică. O strânse de braţ şi o ţinu, ea se 
îndreptă, se întoarse şi se uită uluită la el. In pustiul 
dezolant în care i se transformase inima în acea seară, 
înflori o nouă speranţă. 

— De asta am întârziat la vals, o informă el. Am primit 
răspunsul chiar înainte de începutul dansului. 

Îşi ţinu respiraţia, aşteptând răspunsul cu sufletul la 


gură. 
— ŞI? 
— Doreşte să contribuie la achiziţionarea Glenarvon. 
Senzaţia de uşurare o copleşi, iar genunchii i se 


înmuiară. Cu siguranţă s-ar fi prăbuşit pe podea dacă el nu 
ar fi ţinut-o şi nu ar fi sprijinit-o. 

— Oh, slavă Domnului, îngăimă ea, nefiind în stare să 
vorbească mai tare din cauza valului de emoţii ce o 
cuprinseră. În sfârşit, în ultimul moment posibil, primise un 
răspuns la rugăciunile ei... Dar de ce nu se bucura Quinn 
pentru ea? De ce părea atât de supărat? Se opri, cuprinsă 
de groază. 

— Quinton? 

— Doreşte să participe cu jumătate din sumă, 
bombăni el, scrâşnind atât de tare din dinţi încât muşchii de 
la gât îi zvâcniră. Zece mii de lire. 

— Jumătate? repetă ea, sperând cu disperare că nu 
auzise bine. La fel de bine ar fi putut lipsi o singură liră. 
Inima îi bătea nebuneşte şi îşi presă pumnul de piept ca să 


nu înceapă să urle. Atunci nu m-a salvat absolut deloc. 

— Vrea să pun eu diferenţa, adăugă el şi o luă iar de 
braţ ca să meargă mai departe, pentru că deja oamenii 
începuseră să şuşotească în jurul lor. 

Clătină din cap, iar privirea îi era atât de înceţoşată 
încât de abia mai vedea pe unde mergea. 

— Nu. 

— Am destui bani, se răsti el. 

— Îţi trebuie banii pentru America, şopti ea. Greutatea 
pe care o purta pe umeri o strivea cu totul şi nu ştia cum 
mai era în stare să se ţină pe picioare. 

El repetă ferm: 

— Am bani suficienți, Annabelle. Nu trebuie să te 
măriţi. 

— Nu, nu o să te las. Dacă inima nu i-ar fi fost deja 
sfărâmată, cu siguranţă ar fi cântat de fericire. Dar nu, era 
întunecată de durere. Visul tău este America şi vreau să 
pleci acolo. 

— Fir-ar să fie, Belle... 

— Nu! zise ea cu un nod în gât. Şi te rog să nu-mi mai 
pomeneşti de asta. 

Dumnezeule, nu mai suporta! lar fusese la un pas de 
salvare, iar i se spulberaseră toate speranţele... Mai mult 
de atât nu putea îndura. 

Ajunseră la Lady Ainsley şi încetară să se certe. 
Totuşi, din sclipirea ochilor lui, înţelese clar că discuţia era 
departe de a se fi încheiat. 

Oricum, odată cu anunţul de la miezul nopţii, nu mai 
conta. 

— Te simţi bine, draga mea? Lady Ainsley se încruntă 
îngrijorată şi o strânse părinteşte de mână. 

Belle încuviinţă din cap, neputând să rostească un 
cuvânt. 

— Quinton. 

Lady Ainsley îşi îngustă privirea spre el. 

În loc de un ton mustrător, lui Belle i se păru că aude 
o nuanţă de apreciere în vocea vicontesei: 

— Ţi se întâmplă adesea să furi partenere de dans? 


— N-am furat mare lucru, glumi el. 

Dar Belle îşi dădu seama că era cât se poate de 
serios. La urma urmei, ea îl cunoştea prea bine. 

— Până la urmă, am adus-o înapoi. 

lar Belle ar fi vrut să fugă cu el. Ultimele rămăşiţe ale 
inimii o ardeau precum pucioasa în pieptul pustiit. 

— Împieliţatule! îl mustră Lady Ainsley pentru modul 
în care se purtase în timpul valsului. 

Sau pentru că o adusese înapoi? Belle nu putea fi 
sigură de nimic, pentru că durerea că avea să îl piardă o 
copleşise cu totul Vicontesa se întoarse apoi spre Belle, şi 
chipul i se îndulci. 

— În scurt timp, va trebui să faci anunţul. Eşti în stare 
să-l faci? 

— Da, şopti ea, dorindu-şi să fi fost puţin mai 
hotărâtă. _ 

Nu putea, era cuprinsă de groază. li era când frig, 
când cald şi ar fi fost în stare să-şi verse matele dacă ar fi 
avut ce, pentru că din cauza supărării nu mâncase nimic. 
Cu fiecare clipă ce trecea, îi venea să strige că nu voia, că 
dorea să fugă... Să se salveze. 

lad. Fusese aruncată în iad. Şi nu exista nicio cale de 
ieşire. 

— Şi pe cine ai ales? întrebă încet Lady Ainsley, 
mutându-şi privirea spre Quinn. 

Momentul acela se apropia cu repeziciune, iar Belle 
nu era în stare să-i rostească numele, de teamă să nu 
devină realitate. Dar avea oare de ales? Ori îşi pierdea 
singurul cămin pe care îl avusese vreodată, ori... 

— O să mă mărit cu Sir Harold dacă nu am încotro, 
bolborosi ea. 

Printre lacrimile pe care nici nu se mai obosea să şi le 
ascundă, îl văzu pe Quinn. Stătu tăcut lângă ea, după care 
se întoarse şi plecă. 

El ieşi din sala de bal pe uşile deschise care dădeau 
spre terasă şi apoi ajunse în grădina întunecată. 

Mulțimea se îngrămădi să o felicite, despărţind-o de 
Lady Ainsley şi sufocând-o. Zgomotul era tot mai puternic, 


ameţind-o şi îmbolnăvind-o deopotrivă. Se simţi ca şi cum 
în curând avea să se prăbuşească undeva de sus şi nu era 
nimeni prin preajmă care să o prindă... 

Nimeni în afară de Quinn. Asta încercase să facă încă 
de când ajunsese aici. 

Adevărul o lovi precum un fulger, cu o forţă care îi 
tăie respiraţia, iar de pe buze i se desprinse un țipăt... 

Nu se putea lega pe viaţă de un bărbat pe care nu Îl 
iubea. Nici măcar pentru a salva Glenarvon. 

Se înşelase, se înşelase amarnic! Cât de proastă 
fusese să îşi închipuie că îşi putea găsi fericirea 
căsătorindu-se doar pentru moştenire? Cum ar fi putut 
evita să nu i se strângă sufletul ori de câte ori ar fi fost 
atinsă de soţul ei? Sau să îşi oprească lacrimile dacă el nu 
ar fi înţeles niciodată cât de mult însemna căminul pentru 
ea, după ce îşi sacrificase viaţa, inima şi sufletul pentru el? 
Şi cum ar fi putut căminul pe care îl iubise să nu se 
transforme într-o închisoare în cele din urmă? 

Era adevărat că femeile se măritau mereu pentru 
averi şi terenuri, fără să le pese de dragoste. Ea însă nu era 
ca ele. Se deosebea de ele când se îmbrăca în haine 
bărbăteşti, când citea şi înota pe înserat. Nu fusese 
niciodată ca ele şi nici nu avea să fie. 

În momentul acela văzu totul limpede, îşi dădu seama 
ce îşi dorea, ce trebuia să facă... 

Dumnezeu să o ajute! Il alese pe Quinton. 

Cu inima bătându-i atât de tare încât îi auzea sunetul 
asurzitor, îşi croi drum prin mulţime şi ieşi afară în beznă să 
îl caute. 


Quinn blestemă în timp ce se îndreptă spre capătul 
întunecat al grădinii înconjurate de ziduri pentru a se pierde 
în umbre. Dar şi aici auzea petrecerea, înfundată şi 
distantă, suficient de tare cât să îl scoată din sărite. 

„La naiba!” Îşi trecu mâna tremurândă prin păr. 

Belle avea de gând să se mărite cu Bletchley. lar el nu 


putea să facă nimic pentru a o împiedica, doar să se 
năpustească înăuntru şi să o pună într-o situaţie jenantă în 
faţa tuturor. Dacă ar fi făcut asta, ar fi anulat atât logodna, 
cât şi ultima şansă pe care o mai avea să rămână în casa 
ei. Şi oricum, din clipa în care ar fi deschis gura, toţi cei 
prezenţi ar fi înţeles acelaşi lucru - că o dorea pe Belle 
pentru el. 

Nu voia decât ca Belle să fie fericită, pentru ca el să 
poată pleca în America fără să se simtă vinovat că ea se 
măritase cu un bărbat pe care nu îl iubea. Atât. Nu era nici 
pe departe îndrăgostit de ea. 

Cum să fie îndrăgostit de Belle! Ce ridicol! Doar era 
Clopoţica, Dumnezeule! Nu o iubea. Nu voia să o iubească, 
la fel cum nu voia să se îndrăgostească de nicio femeie. 

Îi era însă tot mai greu să îşi respecte promisiunea. 

Oftă dezamăgit. O snoabă intelectuală cu inimă de 
înger îl făcuse să îşi dorească să o protejeze cu o hotărâre 
pe care nu o mai simţise până atunci. 

Însă el nu reuşise să facă asta şi, în nicio oră, ea avea 
să fie lângă Bletchley ca să-şi anunţe planurile de nuntă. 

Blestemă şi trase o palmă în zidul de piatră. 

— Quinton. 

Vocea caldă îl împresură, ridicându-i părul de pe 
ceafă. Îngheţă tot, mai puţin inima care îi bătea cu furie. 

leşind din întuneric precum o fantomă, Belle înaintă 
prin umbre spre el. Părul ei era lucios, iar rochia de 
culoarea salviei cu care era îmbrăcată în acea seară părea 
albă în lumina palidă a semilunii coborâte în spatele 
munţilor din depărtare. Tăcută şi diafană... ca o siluetă 
dintr-un vis. 

Veni încet spre el, iar el îşi ţinu respiraţia, de teamă 
ca nu cumva să fie doar iluzia dorinţei lui. 

— Belle, şopti el. Trase adânc aer în piept, încă 
tremurând. Parfumul dulce de iarbă-neagră o împresura. Ce 
faci... 

Ea îi puse degetul pe buze. 


— Şşşt... 
Ea se ridică apoi pe vârfuri şi îşi trecu buzele peste 


buzele lui într-un sărut delicat, care îl lăsă fără cuvinte. Era 
mult prea prins în vraja ei pentru a-şi putea exprima 
emoţiile şi dorinţele care îi pulsau prin vene. 

Când se lăsă în jos, el o urmă, gura lui cobori pentru 
a-i captura buzele şi închise ochii în faţa acelei miresme 
chinuitoare. Moale, delicată... fermecătoare. Îi şopti numele 
şi îşi ridică palmele pentru a-i prinde chipul şi a o ţine 
nemişcată cât îşi adânci sărutul şi căută să îşi inunde 
simţurile cu prezenţa ei. 

Cu un râset gingaş, se furişă de lângă el. Îşi încolăci 
degetele printre degetele lui şi îl trase în zona întunecată 
din spatele zidurilor grădinii. 

O turnă, captiv de bunăvoie. În lumina opacă a lunii, 
înconjurați de umbrele nopţii, îl ghidă de-a lungul pajiştii, 
apoi pe cărarea dintre copaci precum o zână din poveşti. 
Ori de câte ori încercă să o ia în braţe, ea se feri şi îl tachină 
cu sunetul seducător al râsului ei. 

Cărarea se deschise în luminişul din jurul ruinelor 
vechiului castel. Ajunseră la zidul exterior şi la bolovanii 
desprinşi din el, iar ea se opri şi se întinse spre el, lăsându- 
se cuprinsă de gura şi braţele lui. Cu un geamăt discret, îşi 
deschise uşor buzele, iar el îşi strecură limba printre ele ca 
să guste din dulceaţa dinăuntru. 

După care ea dispăru iarăşi din braţele lui, zâna 
seducătoare furişându-se şi mai departe printre ruine. 

O urmă. Braţele îi tânjeau după o îmbrăţişare, trupul îi 
pulsa de dorul ei. De data asta, nu mai avea de gând să se 
oprească la un sărut şi o atingere. Voia să o posede. O voia 
toată, îi dorea fiece bucăţică enervantă, independentă, 
genială şi frumoasă. 

O găsi în mijlocul ruinelor, stând în tumul castelului şi 
gâfâind încet, cu respiraţia întretăiată. Îi vedea trupul 
tremurând şi ochii inteligenţi strălucind de emoție nervoasă 
când veni spre ea pe întuneric. 

— Nu poţi pleca de la propria petrecere, zise el 
tărăgănat şi cu vocea îngroşată de dorinţă. O voia, 
Dumnezeule, o dorea mai mult decât pe oricare altă 
femeie! Dar voia să vină de bunăvoie la el, pentru că şi ea îl 


dorea. Fără alt motiv. Trebuie să te întorci înainte să ţi se 
observe lipsa. 

— Nu-mi pasă! 

Râsul ei blând îl inundă precum o ploaie caldă de 
vară. Ea îi întinse o mână, iar el înaintă şi se lăsă tras spre 
ea. 

— Nu vreau să mă gândesc la testament, căsătorie 
sau la proprietate... Respirația ei caldă şi dulce îi gâdilă 
obrazul când se aplecă peste el şi îşi atinse în treacăt 
buzele de maxilarul lui. Şi nu mai vreau să stau nicio clipă 
la petrecere. 

Chiar dacă inima îi bătea înnebunită de pasiune, el îi 
luă mâinile şi i le dădu la o parte. Voia să fie sigur. 

— Dar ce vrei, Annabelle? 

— Pe tine. 

Şoapta rostită pe nerăsuflate şi extrem de încet îi 
provocă brusc o erecţie. Se uită fix la chipul ei delicat din 
umbră, temându-se că nu era decât o nălucă. 

— Când ai venit să mă inviţi să dansez valsul cu tine, 
ai spus că îţi doreşti un ultim dans cu mine. Se lipi de el şi 
îşi încolăci braţele în jurul grumazului lui. Dar eu vreau mai 
mult de atât. Se jucă cu părul lui, iar fiecare mângâiere 
inocentă îi dădu un fior de pasiune înnebunitoare prin tot 
corpul. Sunt a ta în noaptea asta... dacă mă vrei. 


Capitolul 10 


Belle îşi tinu respiraţia când îşi trecu degetele 
tremurânde prin părul lui mătăsos, aşteptând ca el să 
spună ceva... orice. Dar el nu spuse nimic, iar în liniştea lui, 
fiece bătaie a inimii ei răsună ca o tobă, atât de tare, încât 
era convinsă că o auzea şi el. 

Dar nu se putea abţine. Ştia că decizia de a nu se 
mărita era bună, indiferent cât de înspăimântătoare era 
perspectiva de a-şi părăsi casa. De asemenea, ştia că era 
bine să fie acolo, cu Quinton. Nu avea să aibă parte de 


noaptea nunţii, de patul matrimonial, ci doar de seara 
aceea pe care voia să o împartă cu el. Şi-o dorea fiecare 
centimetru din ea, cu toată inima şi cu tot sufletul. 

Dar îşi dorea ceva mai mult decât atingerile la care 
tânjea cu disperare trupul ei. Voia confortul pe care ştia că 
el i-l putea oferi, puterea şi liniştea lui, hotărârea lui de a nu 
ceda niciodată, chiar dacă ea o făcuse. Il dorea pe el. Cu tot 
cu zâmbetul lui fermecător. Măcar pentru o seară. 

Când văzu că nu îi răspunde, degetele i se opriră. Se 
uită confuză la el. 

— Credeam că... 

— Ce ai crezut? întrebă el, spre marea ei nedumerire. 
Se aşteptase să-i vadă dorinţa pe chip, dar afişase o mască 
ce îi ascundea gândurile. 

Nu se aşteptase deloc la asta. 

— Scuză-mă! Obrajii începură să îi ardă de ruşine. ŞI 
de confuzie. Doar văzuse cu ochii ei cât de mult o dorea! 
Cum de se înşelase atât de tare? Cred că m-am înşelat. 

Vru să plece, dar palmele lui o traseră de braţe lângă 
el. 

— Ce ai crezut, Annabelle? murmură el, fiecare 
suflare a lui gâdilând-o fierbinte pe buze. 

Se înfioră, absorbindu-i căldura şi vigoarea. 

— Că mă doreşti, şopti ea. Mă doreşti? 

Îi petrecu un braţ în jurul taliei ca să îi ţină şoldurile 
lipite de el, îi prinse chipul în palme şi îşi plimbă degetul 
mare peste buza ei de jos. Fiecare atingere delicată îi dădu 
un fior electrizant prin tot corpul. 

— Foarte tare. 

Gemu când degetele lui îi coborâră pe gât până în 
zona adâncită unde pulsul i-o luase razna. Buzele lui se 
curbară într-un surâs mulţumit. Cel mai derutant bărbat şi 
cel mai interesant din câţi cunoscuse. Mai mult de atât - îi 
oferea protecţie şi siguranţă. lar când o atingea, se simţea 
ca... acasă. 

Degetele lui se opriră din mângâierile care curgeau 
spre decolteul rochiei. Foarte aproape, dar fără să îi atingă 
sânii care se ridicau şi coborau cu repeziciune în timp ce ea 


se chinuia să îşi menţină ritmul respirației şi mintea 
limpede. El îi atinse în treacăt urechea cu buzele. 

— Dartu mă doreşti? 

„Dumnezeule, da!” îşi plimbă vârful degetului pe 
obrazul lui, dorindu-l în seara aceea mai mult decât îşi 
dorise orice altceva în viaţa ei. Poate la fel de mult cum îşi 
dorea Glenarvon. El pleca, ea rămânea aici... iar în seara 
aceea nu îi păsa deloc de viitor. Nu conta decât să fie cât 
mai aproape de el, cu trupul şi cu sufletul. În dimineaţa 
următoare, avea tot timpul să-şi facă griji. 

Ochii lui luciră în întuneric. 

— Mă doreşti, Annabelle? 

Oare ce-ar fi fost dacă ar fi ştiut ce simţea pentru el? 
râse cu vocea gâtuită, dar sunetul i se poticni în gât când el 
îi prinse sânul în palmă, cuprinzându-l într-un gest atât de 
posesiv, încât intensitatea lui o cutremură. 

Degetele lui se jucară uşor cu sfârcul prin rochia de 
mătase şi trupul îi vibră încet de plăcere. Sânii îi deveniră 
grei şi calzi, iar ea se lăsă grea peste el, implorându-l cu tot 
trupul să îi ofere mai mult. 

— Mda... să fiu sinceră, îngăimă ea întreruptă de 
senzaţia minunată a sfârcului întărit frecat de palma lui, ai 
fost... a doua opţiune. 

Palma se opri. 

— Oh? 

Asta era cu siguranţă gelozie! Inima îi luă avânt. 

— Dar Angus Burns era ocupat, aşa că... 

— Clopoţico, mormăi el şi îi captură buzele pentru a o 
săruta cu o patimă care îi tăie răsuflarea. 

Se agăţă de el când îi răvăşi gura, stârnind-o să îl 
dorească şi mai tare. Chiar şi lipită de el, cu braţele 
încolăcite în jurul gâtului lui şi cu căldura trupului radiind 
peste ea, tot avea impresia că nu era suficient de aproape. 

De pe buze i se desprinse un geamăt pasional: 

— Te doresc, Quinton, murmură ea, iar el îi sorbi 
cuvintele. Te iubesc... Nu avea absolut nicio îndoială că 
voia să i se dăruiască toată în acea seară. 

O sărută în continuare în timp ce o împinse cu grijă în 


spate, iar ea se supuse. Toată fiinţa îi trepida de emoție 
pentru ce avea să urmeze, dar oh, ce mult şi-o dorea! Când 
el îşi plecă capul ca să o sărute din nou, trupul ei se arcui 
peste el cu un scâncet de capitulare voluntară. 

li dădu drumul din braţe doar cât avu nevoie să îşi 
dea jos haina, îl urmări cum se dezbracă, iar stomacul îi fu 
asaltat de spasme nervoase. Se dezbrăca. Dacă era de 
acord să îi ofere ce voia, atunci fireşte că se dezbrăca - 
cerule, se dezbrăca! Tremura de nerăbdare... 

Intinse haina peste pietrele din spatele ei, care îi 
ajungeau până la talie. 

Tresări contrariată. 

— De ce ai pus-o acolo? 

Rânji. 

— Ca să pot face asta. 

O cuprinse de talie, o ridică uşor de la pământ şi o 
aşeză pe zidul scund. Işi puse apoi palmele pe pietrele de 
pe margine şi se întinse să o sărute. Incet, intens şi cu un 
singur scop... Acela de a-i da foarte dar de înţeles cât de 
mult o dorea. Sărutul se intensifică până când ajunse să 
gâfâie, până când coapsele i se încleştară pentru a domoli 
fierbinţeala vibrantă care părea că vrea să o devoreze. 

Se agăţă neajutorată de el în timp ce gura lui migră 
de-a lungul maxilarului până la ureche. Fiece atingere a 
buzelor lui pe trupul ei nu făcea decât să îi stârnească şi 
mai tare dorinţa. Îi ciuguli chinuitor lobul urechii, apoi îl 
trase între buze şi îl supse, după care cu vârful limbii îi 
încercui curba exterioară a urechii... 

Îşi răsuci limba în interiorul urechii, iar ea icni. 

— Frumoasa Belle, murmură el, repezindu-şi încă o 
dată limba înăuntru şi răsplătind-o cu un fior cutremurător 
şi pasional. În sfârşit, a mea! 

Îşi înfipse degetele în muşchii tari de pe umerii lui 
pentru a nu aluneca, deşi stătea pe o piatră stabilă. Lumea 
se învârtea în jurul ei şi singura ancoră era Quinn. Şi vai, ce 
ancoră! Chiar acum se unduiau sub degetele ei muşchii lui 
duri, trupul lui puternic şi viguros. O cuprinse o stare de 
nelinişte când se gândi la ce urma să îi facă acest trup 


mare, puternic şi viguros în seara aceasta. 

— Quinn. Vocea îi fu o şoaptă tremurată. Nu ştiu... ce 
să fac. 

— Nicio grijă, murmură el în glumă lângă gâtul ei, 
după care continuă să o sărute. Ştiu eu. 

— Quinton! Îi dădu o palmă peste umăr pentru a-l 
face atent, apoi repetă încet şi uşor jenată. Nu ştiu ce să 
fac. 

Îşi ridică gura de pe gâtul ei şi îi cuprinse cu delicateţe 
chipul în palme. Faţa lui părea serioasă în umbre. 

— Ai emoţii, Belle? 

Ea încuviinţă din cap, iar el îi atinse cu tandreţe 
buzele. 

— Dacă te ajută cu ceva, recunoscu el, şi eu am 
emoţii. 

— Mă ajută... dar nu mult. 

În comparaţie cu femeile experimentate din Londra, 
probabil că o considera o prostuţă plictisitoare. 

Îşi frecă degetul mare încet de buza ei de jos, o 
dezmierdare care era mai mult alinătoare decât 
seducătoare, dar tot o aţâţa peste măsură. 

— Te învăţ eu, bine? 

Dădu scurt din cap, simțindu-se ca o femeie uşoară 
pentru că exact asta voia - ca el să o instruiască în arta 
intimităţii, astfel încât să-i poată oferi aceleaşi plăceri pe 
care i le oferea el. 

— E simplu, o asigură el. E o singură regulă. 

Reguli? Dumnezeule, erau reguli? O cuprinse din nou 
panica şi se simţi ca o toantă când întrebă: 

— Care anume? 

— Poţi face orice doreşti. Dacă te simţi bine făcând 
acel lucru, îl faci. lar dacă îmi place şi mie... Rânji. Il mai 
faci o dată. 

Râse şi se eliberă de toată nervozitatea, apoi fu 
cuprinsă de o nerăbdare care o furnică până în vârful 
degetelor. Doar Quinn era în stare să o facă să râdă într-un 
moment atât de important din viaţa ei. lar inima îi dansa 
datorită lui. 


Zâmbetul larg îi păli când o mângâie cu dosul palmei 
pe obraz. 

— O să-ţi distrugi reputaţia. 

Nu mai conta. Luase o decizie. Seara aceea avea să 
fie prima şi singura dată când se dăruia unui bărbat. 

Se aplecă spre el şi îi captură gura, încercând să îl 
convingă de toate aceste lucruri. Işi puse toată pasiunea în 
acel sărut, singurul care conta pentru iubirea copleşitoare 
pe care o simţea pentru el. 

Tandru şi dulce, cu promisiunea tentantă că avea să 
primească mai mult, buzele lui o dezmierdară, cerându-i şi 
convingând-o să îl sărute şi mai intens. lar ea făcu exact ce 
îi ceru, strecurându-şi limba cu sfială printre buzele lui 
pentru a explora adâncimile condimentate ale gurii lui şi a- 
şi freca limba de a lui, la fel cum îi făcuse şi el 

El gemu. O strânse în braţe şi îşi avântă limba printre 
buzele ei, afundându-se şi retrăgându-se rapid, mişcări care 
o lăsară fără suflare şi excitată. 

Oh, cât de diferit săruta acum comparativ cu şase ani 
în urmă! 

Nimic nu mai era făcut cu neîndemânare; acum erau 
doar mişcări masculine line, care savurau în timp ce o 
excitau tot mai tare. Deşi erau la fel de nerăbdători, deşi 
amândoi vibrau, nerăbdarea aceea fu domolită de dorinţa 
de a controla pasiunea. 

lar o parte foarte perversă din ea voia ca acel control 
să cedeze. 

Sfatul lui fusese să facă orice îi făcea plăcere, deci... 

— Cred că asta ar fi plăcut, şopti ea şi îşi lăsă mâinile 
să coboare pe pieptul lui ca să-i desfacă vesta. 

— Este, o asigură el printre sărutări mărunte pe gâtul 
ei. 

Ea râse. 

— Pentru mine! 

Avea dreptate. Brocartul era moale şi neted sub 
degetele ei când desfăcu vesta şi o cobori peste umerii lui, 
lăsând-o să cadă pe jos. Indrăzneala propriilor mişcări o 
făcu să tremure. Un fior secret pulsă prin ea, simţindu-l 


minunat între coapse. Îşi dorea şi mai mult. 

— Şi asta, şopti ea şi făcu acelaşi lucru cu lavaliera de 
mătase albă, pe care o dezlegă şi o lăsă să cadă din mâini. 

Ezită apoi, neştiind ce să facă mai departe. 

Sesizându-i nesiguranța, el îşi strecură mâinile la 
spatele ei şi îi desfăcu rochia. Corsajul lărgit îi căzu peste 
sâni, iar ea îşi acoperi suspinând sânii cu braţele, 
prinzându-l la timp. Pe sub rochia de mătase nu mai purta 
nimic în afară de ciorapi, pentru că acel corsaj mulat făcea 
inutile lenjeria şi cămăşuţa. Se înroşi ca focul când îşi dădu 
seama ce ar putea gândi el - probabil credea că era o 
femeie uşoară pentru că se îmbrăca atât de îndrăzneţ. 

Apoi palmele lui alunecară pe sub mătase şi o 
mângâiară cu căldură pe spatele gol, iar toată ruşinea îi 
dispăru, mulţumind în gând croitoresei pentru inspiraţia 
modelului. 

— Îţi place? şopti el, frecându-şi cu delicateţe gura de 
umărul ei gol. 

— Da, recunosc ea. 

Oh, ce îi plăcea! 

Se relaxă încet-încet şi renunţă să mai ţină corsajul. 
lar asta... oh, asta era exact lucrul potrivit, pentru că 
palmele lui alunecară de la spate spre faţă, împingând 
cumva corsetul în jos în timp ce o mângâia cu atingeri 
uşoare ca fulgul pe pielea goală de dedesubt. Când îi prinse 
sânii în palme, umerii îi căzură, iar corsetul îi alunecă pe 
braţe, lăsând-o goală de la brâu în sus. 

Închise ochii, dar nu de jenă, d pentru că aerul rece ce 
adia pe pielea ei încinsă îi provoca o senzaţie divină. La fel 
şi palmele lui bătătorite de muncă, ce îi frământară cu 
tandreţe sânii goi şi îi făcură sfârcurile să se întărească 
incredibil de tare sub degetele lui mari. Gemu adânc din 
pricina dorinţei arzătoare care o cuprinsese pe interior. 
Sânii i se îngreunară în palmele lui, iar senzaţia de nesat 
din sfârcuri zvâcni cu putere prin ea până la fierbinţeala 
umedă care i se acumula între picioare. 

— Doamne, Dumnezeule, Annabelle, îngăimă el. Eşti 
atât de frumoasă! 


Buzele lui se închiseră peste sfârcul drept. Icni din 
priana senzaţiei uluitoare produse de faptul că îl sugea şi 
din felul îndrăzneţ în care îl lingea. Îi dădu drumul la sfârc şi 
se retrase cât să îi sufle aer rece peste pielea umezită. 

— Quinton! Senzaţia tăioasă o făcu să tresară, apoi să 
geamă de plăcere pură când gura lui fierbinte se apropie 
din nou de ea, încălzindu-i zona răcită până simţi că se 
topeşte toată ca untul. Eşti... pervers, gâfâi ea, înfigându-şi 
degetele în părul lui bogat. 

Râse când se uită spre ea şi îi rânji diavoleşte, după 
care îşi mută gura pe celălalt sân ca să o ia de la capăt cu 
tortura. 

— Foarte, mormăi el peste pielea goală. 

Speranţa minunată că avea să îi dezvăluie toate 
modurile în care putea fi pervers îi dădu fiori. Dacă ce îi 
făcea acum era un lucru pervers, atunci putea spune că îi 
plăcea foarte mult. 

— Cred că ştiu ce altceva mi-ar plăcea, şopti ea în 
timp ce îşi linse buzele şi îşi înăbuşi un geamăt stins cât el îi 
luă sfârcul între dinţi ca şi cum acum se gândea dacă avea 
să o devoreze încetul cu încetul sau să o înghită brusc cu 
totul. 

Degetele îi alunecară pe lângă corpul lui şi îi traseră 
cămaşa din pantaloni, care îi atârna în jurul şoldurilor. Îşi 
strecură apoi palma pe sub cămaşa lui pentru a-i atinge 
pielea caldă. 

— Îmi place, da, zise ea în timp ce degetele ei 
cutreierară cutele abdomenului lui spre pieptul musculos. 

Oriunde îl atingea, muşchii se unduiau sub vârfurile 
degetelor ei. Magie. 

Explorarea ei ezitantă prinse aripi, palmele ei 
mângâind din ce în ce mai sus pe piept, până ce ajunse la 
conturul sfârcurilor tari şi masculine. El tresări sub 
atingerea delicată a degetelor ei. 

Râzând fericită, Belle îl împinse pe spate ca să-i dea 
cămaşa peste cap şi să i-o arunce. 

— Mi se pare corect, îl provocă ea. La urma urmei, şi 
sânii ei fuseseră dezgoliţi în aerul răcoros al nopţii şi sub 


privirea lui flămânadă. 

Pieptul lui musculos era gol acum în faţa ei. Se aplecă 
să îi prindă un sfârc în gură, pe care i-l supse cu neruşinare, 
exact aşa cum îi făcuse şi el. El trase o gură de aer şuierată 
când îl ciuguli încetişor, apoi îi alungă senzaţia de durere 
amestecată cu plăcere cu sărutări delicate până îl făcu să 
geamă. 

— Ştiu ce mi-ar mai plăcea, şopti lângă pieptul lui, 
apoi îl linse până la gât în timp ce mâinile îi coborâră, 
urmând traseul fâşiei de păr auriu de pe abdomen, până la 
marginea pantalonilor. 

— Annabelle, şopti el cu vocea sugrumată, rostindu-i 
numele pasional, dar şi ca un avertisment când mâinile ei 
tremurânde îl prinseră de mădularul erect din pantaloni. 

Râse iar, de data asta minunându-se de rigiditatea pe 
care îşi pusese degetele, de greutatea din palma ei. Apoi, 
nu înţelese cum, mădularul se excită şi se mări şi mai mult 
sub mângâ.ierile el. 

El închise ochii şi îşi lăsă capul să-i atârne, umerii să 
se relaxeze, semănând cu o pisică uriaşă, care se bucura să 
fie mângâiată. Din expresia de fericire de pe chipul lui, ea 
parcă se aştepta ca el să înceapă să toarcă. Dar bărbatul 
acesta era un tigru, şi îi aminti asta când el îşi mută 
şoldurile să se împingă mai tare în palma ei. 

Fără să se oprească din mângâiat, îl sărută, 
conturându-i buzele cu vârful limbii. 

— Îţi place? 

Gemând încet, el îşi băgă mâna să se descheie la 
pantaloni, după care îi trase palma înăuntru. 

Îngheţă. Îi simţea tot mădularul în palmă, iar el o 
ţinea de încheietură ca să nu se retragă de acolo. Inima îi 
bătea cu furie în tâmple. Mersese prea departe? făcuse 
ceva care nu... 

— Incă o dată, gâfâi el. 

Inima îi tresăltă. Îi plăcea ce îi făcea! lar dacă îi plăcea 
măcar pe jumătate să fie atins cât îi plăcuse ei, atunci era 
sigură că şi-o dorea. Cu disperare. 

Îl cuprinse cu palma la fel cum o făcuse prin 


pantaloni, dar de data asta nu mai exista nicio barieră între 
ea şi pielea moale care îi acoperea mădularul de oţel. 
Mângăâierile ei deveniră din ce în ce mai îndrăzneţe şi mai 
încrezătoare pe măsură ce el gemu şi mârâi de plăcere din 
adâncul gâtului până când ea îi trase mădularul afară şi îl 
simţi pe tot în palmă. 

Incremeni. Atât de mare şi de groasă, lungă şi tare -i 
se strânse stomacul. Brusc, joaca lor devenise o treabă 
serioasă. 

— Annabelle... 

Işi mută privirea la el şi i se puse un nod în gât. 

Privirea lui lacomă o făcu să se înfioare. Ea îşi dădu 
seama că asta însemna să fie tot timpul cu Quinton, nu 
doar în braţele lui, d clipă de clipă - o furtună pe cale să se 
dezlănţuie, încărcată cu o intensitate care îi tăia respiraţia. 

Încet, el îşi cobori o palmă între ei şi îi acoperi 
degetele, apoi o ghidă să facă mişcări lente şi drepte pe 
toată lungimea pentru a-i arăta cum să-i ofere plăcerea la 
care râvnea atât de mult. O instrui cu răbdare, aşa cum îi 
promisese, iar ea tresări când îşi dădu seama că îi venea să 
plângă. 

Cu mâna liberă, se întinse să îi tragă chipul şi să îi 
atingă buzele pentru a o încuraja într-un sărut atât de lin, 
încât nici nu era sigură că era un sărut. 

— Ştii ce se întâmplă între un bărbat şi o femeie? 

Cu respiraţia întretăiată, el continua să îi ghideze 
degetele ca să îl mângâie încet. 

Ea dădu ferm din cap. 

— Ce... ce mi-ai făcut tu mie la iaz, doar că... 

— Doar că mai e şi asta, îi termină el propoziţia, 
strângându-i uşor degetele peste circumferința lui groasă. 
Partea asta a mea intră în tine. 

Belle ştia că ar fi trebuit să se simtă ruşinată, dar nici 
măcar nu se înroşi. Era Quinn, iar cu el nu putea fi niciodată 
stăpână pe situaţie. Avea răbdare cu ea, îşi dorea să o facă 
să se simtă în largul ei - cu siguranţă îi păsa de ea dacă se 
comporta aşa. Trebuia să îi pese. Pentru că ea ţinea cu 
adevărat la el. 


— Ştiu, zise ea dintr-o suflare, atât de încet încât 
cuvântul aproape se pierdu în liniştea nopţii. Am citit 
despre asta. 

Rânji la ea. 

— Fireşte. 

— Dar ceva e greşit în cărţi. Neapărat era ceva greşit. 
Cum să facă asta când era atât de mare? Nu aed că e 
posibil. 

— Crede-mă, murmură el. E foarte posibil. 

— Dare uriaşă! 

El râse - un sunet bogat şi răguşit care o umplu de 
căldură -, apoi se întinse spre ea şi o îmbrăţişă. Când o 
sărută din nou, de data asta sugându-i încet buza de jos 
când se retrase, ea bănui că îi spusese cel mai potrivit 
lucru... Dar nu avea nicio idee de ce îi făcuse aşa de mare 
plăcere, când nu îi spusese decât că trebuiau să se 
oprească. 

— Prima dată doare, îi explică el, mângâind-o cu 
tandreţe pe obraz. Nu am ce face. 

Trase aer în piept şi încuviinţă din cap, ştiind că nu i- 
ar fi făcut niciodată rău dinadins. 

— Dar măcar pot avea grijă să nu rămâi însărcinată. 

Se întinse să scoată ceva din buzunarul de la pieptul 
cămăşii, iar pe ea o cuprinse panica. Să rămână 
însărcinată? La asta nu se gândise. Quinn însă se gândise şi 
înţelese încă o dată câtă încredere putea avea în el că avea 
să o protejeze. . 

— Recunosc că nu-i la fel de bine. li împinse discret 
degetele de pe el. În lumina aceea palidă nu văzu ce făcea, 
dar când îi puse degetele pe el, simţi un înveliş moale peste 
mădularul lui rigid, legat aproape de corp cu o panglică 
micuță. Dar e necesar. Ai înţeles? 

Dădu iar scurt din cap că da, deşi nu era prea sigură 
cu ce fusese de acord. Dar dacă el credea că e necesar... 
Oftă şi îşi plimbă degetele peste lungimea lui aşa cum 
făcuse şi mai devreme, având grijă să nu îi dea jos învelişul. 

— E bine, gemu şi se năpusti să îi atace gura, 
sărutând-o fierbinte şi cu gura deschisă, flămând şi mustind 


de invitaţia la desfrâu. Foarte bine. Îşi strânse palma în 
jurul lui şi gemu. Oh, şi atât de păcătos! 

— Eu nu sunt o păcătoasă, protestă ea în timp ce o 
săruta. 

— Ba eşti. Un înger păcătos. Zâmbi lângă buzele ei şi- 
şi odihni palmele pe genunchii ei. Eşti întruchiparea 
contradicţiilor, Annabelle. 

Palmele lui alunecară încet în sus, trăgându-i fusta cu 
grijă pe coapse. Cu fiecare sărut discret pe care se aplecă 
să i-l dea, o legănă încet înainte şi înapoi, eliberând 
materialul de sub ea până când rochia i se strânse toată în 
jurul mijlocului. 

— O contradicţie atrăgătoare şi savuroasă... O sărută 
cu tandreţe pe frunte, iar ea închise ochii cu un suspin. 
Independenţă şi putere pe exterior, delicateţe şi bunătate 
pe interior. 

Îi desfăcu încet picioarele şi se mută între coapsele ei. 

Acum stăteau atât de aproape, încât căldura pieptului 
lui gol şi încălzea sânii, iar firele de păr auriu îi gâdilau 
sfârcurile. În ea se dădea o luptă între freamăt şi 
nervozitate. Pielea i se făcu de găină în timp ce îi mângâie 
coapsele pe interior, dezmierdându-i carnea de deasupra 
ciorapilor din ce în ce mai sus. Când îi atinse miezul 
fierbinte, tresări. 

— Şşşt, îi şopti el la tâmplă. Relaxează-te, Belle! 

— S... sunt re... relaxată. 

Râse chicotit, iar zgomotul înfundat se prăvăli peste 
ea. În timp ce cu o mână o apucă posesiv de sâni, cu 
cealaltă o mângâie jos. 

— Eşti atât de frumoasă, nici nu ştii cât de frumoasă, 
şopti el. 

Vorbele lui o încălziră aproape la fel de mult ca 
degetele care continuară să o mângâie şi îşi muşcă limba 
ca să îşi înăbuşe scâncetul de dorinţă care i se urcase în 
gât. 

— Şi nici nu ştii cât de special este acest moment 
pentru mine, că pot să fiu cu tine. 

Nu era chiar atât de naivă să îl creadă. 


— Ai fost cu o grămadă de femei. Nu sunt specială. 

— Uită-te la mine, Belle, îi ceru el, iar ea deschise 
ochii. Privirile li se întâlniră în umbrele întunecate. Eşti 
specială pentru mine... o fată căreia îi plac cărţile, hainele 
bărbăteşti şi să trişeze la şah. 

Când deschise gura să îi dea o replică usturătoare, el 
îşi strecură un deget în spaţiul strâmt şi cald, iar riposta ei 
se topi într-un geamăt înfundat de plăcere când el alunecă 
înăuntru şi în afara interiorului ei umed. Vai, ce om pervers! 

Tremură neajutorată pe măsură ce dorinţa năucitoare 
din vintrele ei se amplifică şi mai tare. Era atât de intens şi 
de minunat că îi tăia răsuflarea, obligând-o să îşi îngroape 
chipul în gâtul lui şi să gâfâie întretăiat... 

— Am fost atras de tine încă de când ne-am sărutat 
prima dată, murmură el, continuând cu mângâierile 
chinuitoare în ea. Şi în pofida a tot ce ai crede despre 
mine... 

Un geamăt se desprinse de pe buzele ei când 
degetele lui se năpustiră într-un vârtej în ea, iar degetul lui 
mare o plesni peste mărgeluţa îngropată în pliurile ei. Ştia 
ce urma - aşa îi făcuse şi la iaz -, ştia cum plăcerea avea să 
pulseze prin ea în valuri minunate, uluitoare, îşi ţinu 
respiraţia, aşteptând... 

lar el se retrase. lar ea scoase un scâncet de dezolare 
pentru că îl pierduse prea brusc. 

— Nu am mai dezvirginat niciodată o fată, continuă el. 

În timp ce creierul ei înceţoşat de excitație încercă să 
înţeleagă ce îi spunea, îl simţi întinzându-se între ei ca să 
se aşeze pe centru şi să-şi îndrepte vârful protejat de 
miezul ei fierbinte. Îi prinse talia în palmele lui mari. 

— Tu, Annabelle, eşti foarte specială, murmură el şi îşi 
împinse şoldurile ca primul centimetru al mădularului să 
intre în ea. 

Tremură nervoasă când el se strecură încet în ea, 
trăgând-o de şolduri spre el în timp ce se mută ca să se 
afunde şi mai adânc între coapsele ei. Corpul ei se întinse 
pentru a se acomoda cu circumferința, de parcă fusese 
croită pe măsura lui. 


Centimetru cu centimetru, cu mare grijă să nu o 
rănească, se afundă în ea până când braţele o încercuiră, 
iar sânii ei se lipiră de pieptul lui tare. Îi şopti numele, iar 
ultima brumă de nervozitate şi jenă i se risipi, lăsându-i 
doar siguranţa că făcea bine ce făcea. Pentru că era cu 
Quinn. 

— Frumoasa Belle, şopti el răguşit. 

Umerii lui erau tensionaţi sub degetele ei, iar trupul îi 
tremura din cauză că se forţa să mai reziste, pentru că încă 
nu o mângâiase aşa cum tânjea trupul lui. Aşa cum ea avea 
nevoie ca el să se mişte în ea. 

Se zvârcoli sub el. 

— Quinn, te rog! 

Gemu din toţi rărunchii şi se apropie şi mai tare, îi 
trase  şoldurile spre el, penetrându-i orice barieră şi 
scufundându-se în canalul strâmt şi cald până în adâncuri. 

Ţipă din cauza împunsăturii puternice. In câteva 
secunde însă durerea dispăru, făcând loc doar senzaţiei 
minunat de ciudate a trupului ei mulat pe el, primind forţa 
şi siguranţa prețioasă de a-l avea aproape de ea până când 
deveniră unul. 

— Ţi-e bine? şopti lângă tâmpla ei cu vocea răguşită 
de îngrijorare şi excitație. 

Dădu din cap că da, dezamăgirea că asta însemna să 
faci dragoste fiind prea mare pentru a fi în stare să spună 
ceva. Nu era neapărat incomodă, dar nici chiar o plăcere. 

Dar, când el începu, într-un final, să se mişte peste 
ea, fiecare mutare a şoldurilor lui se transforma într-o 
mângâiere încântătoare în ea. 

Gemu încet. Oh, senzaţia era minunată! Pur şi simplu 
divină. Anticipase aceleaşi atingeri catifelate şi delicate pe 
care i le produsese cu degetele, dar acum era mult, mult 
mai bine. Fiecare retragere lină din căldura ei era o 
gâdilătură  perversă, fiecare împunsătură era un fior 
electrizant. 

Se simţi din ce în ce mai fericită. După asta tânjise 
trupul ei de prima dată când buzele lui o atinseseră, după 
această uniune fizică uimitoare care le aducea atât o 


plăcere extraordinară, cât şi o vulnerabilitate fremătândă. 
Chiar şi în urmă cu şase ani, când o sărutase, când nu 
ştiuse nimic despre intimitatea dintre un bărbat şi o femeie, 
o parte neştiută din ea tânjise exact după asta. Cu el. 

Se arcui pe trupul lui încordat, şoptindu-i plină de dor 
numele. Şi mai aproape... îl dorea şi mai aproape. 

— Încolăceşte-ţi picioarele pe mine, Annabelle, îi ceru 
el, fără să renunţe la ritmul lin. 

Fiecare atingere interioară acum era acompaniată de 
o răsucire a şoldurilor care îi trimitea furnicături până în 
vârful degetelor de la mâini şi de la picioare. Făcu ce îi 
spusese şi îşi ridică picioarele, încrucişându-şi gleznele pe 
spatele lui. 

Imediat însă îşi dădu seama că nu se putea mişca 
pentru că stătea pe marginea zidului de piatră. Scânci 
frustrată. Dându-şi seama de ce avea nevoie, el o cobori pe 
spate şi se aplecă peste ea, acoperind-o cu tot trupul. 

În această nouă poziţie, cu toată greutatea lăsată 
minunat pe pelvisul şi coapsele ei desfăcute şi cu picioarele 
în jurul şoldurilor lui, îşi modifică mişcările. Nu o mai 
penetră încet, ci se năpusti cu forţă în ea, fiecare 
pătrundere dându-i un fior intens. 

Între trupul lui cald şi piatra rece de sub ea, se predă 
dorinţei pulsante pe care o simţea până la strâmtoarea 
tremurândă a buzelor ei intime strânse în jurul mădularului 
lui gros. Nu putea sta nemişcată, aşa că se arcui ca să se 
muleze în ritmul lui. 

El trase o gură de aer printre dinţi. 

— Fir-ar să fie, femeie, bombăni el plin de dorinţă cu 
vocea răguşită. Dacă mai faci aşa, o să... 

— O să ce? 

De data asta, când ea se arcui mai mult şi mai intens, 
el gemu ca un animal. 

— O să fac asta... îşi aplecă uşor capul şi îi prinse 
sânul în gură. 

Continuă să o mângâie între coapse şi îi luă pofticios 
sfârcul în gură, pe care îl supse tare în acelaşi ritm 
neobosit. 


Icni în timp ce în partea interioară a genunchilor simţi 
nişte flăcări umede. Fiecare atingere a corpului lui în ea o 
înfiora la maximum, fiind ca un arc gata să sară. 

Acum... acum trebuia să se mişte. Işi desfăcu gleznele 
şi-şi lăsă picioarele în jos, aşezându-şi tălpile pe piatra de 
sub ea, după care împinse. Şoldurile ei se ridicară spre ale 
lui pentru a întâmpina cu obrăznicie fiecare penetrare 
adâncă. Mişcarea îl lăsă să se scufunde minunat de adânc 
în ea, dar reuşi să îi elibereze doar o parte din tensiunea 
acumulată. Când reveni, sosi cu intensitatea unui val de 
reflux, aşa că îşi înfăşură trupul în jurul lui şi rămase aşa, ca 
şi cum nimic altceva nu mai conta. 

Îi strigă numele când tensiunea explodă în ea. Quinn îi 
sufocă gura cu a lui pentru a-i absorbi ţipătul în timp ce o 
căldură lichidă pulsă până în degetele de la mâini şi de la 
picioare, devorând-o cu căldura ei. Trupul îi tremură 
incontrolabil, iar în acea clipă nu îşi mai dori decât ca el să 
devină pentru totdeauna o parte din ea. 

Câteva secunde mai târziu, muşchii spatelui lui se 
tensionară sub degetele ei şi auzi un geamăt înfoindu-se 
din el odată cu orgasmul lui. Se cutremură violent când 
coapsele lui se împinseră în ea, după care corpul îi deveni 
inert. Îşi rezemă fruntea de umărul ei gol şi se strădui să-şi 
recapete suflul. 

Niciunul dintre ei nu se mişcă, spre bucuria ei, pentru 
că voia să stea aşa, în braţele lui puternice şi protectoare, 
să-i audă inima bătând atât de tare, de parcă era un ecou 
al propriei inimi. Era sigură că şi inima ei bătea la fel de 
tare. Cum să nu bată? Tot ce-i făcuse fusese absolut 
uimitor, plăcerile pe care i le oferise fuseseră divine şi nu se 
simţise niciodată atât de fericită. 

În acel moment, înlănţuită încă în îmbrăţişarea lui, se 
simţi liberă. 

Apoi el se ridică încet de pe ea, se retrase din căldura 
ei, iar ea nu avu de ales şi trebui să-l lase să-i alunece din 
braţe. El scoase micuța teacă protectoare, apoi se încheie 
la nasturii de la pantaloni şi se aplecă să-şi ia lavaliera 
aruncată pe jos. 


Se aplecă peste ea, încă întinsă pe piatră, complet 
satisfăcută şi relaxată, şi o sărută uşor pe buze. 

— Rămâi nemişcată. Sângerezi puţin, îi explică el uşor 
jenat, ştergând-o cu gentileţe cu fâşia de mătase între 
picioare. Nu vrem să se păteze rochia. 

Atingerea delicată a mătăsii netede şi reci peste zona 
ei intimă sensibilizată îi trimise un nou fior de excitație 
vibrantă. Îi scăpă un geamăt suspinat. El rânji lângă buzele 
ei şi murmură: 

— Nesătulo! 

Râse, pentru că aşa se simţea. Dar numai pentru el. 

După ce termină şi se îndepărta ca să se îmbrace, ea 
se ridică şi se crispă din cauza durerii ascuţite. Probabil că 
îşi învineţise fundul şi picioarele din cauza zidului de piatră, 
dar pur şi simplu nu-i păsa. Seara aceea fusese minunată şi 
nu avea să o regrete niciodată. Rezistă tentaţiei de a-l 
seduce pentru a repeta toate acele lucruri minunat de 
intime - cel puţin deocamdată -, îşi ridică apoi corsajul şi îşi 
răsuci cu grijă fusta. 

El se întoarse spre ea cu vesta desfăcută şi cu gâtul 
neruşinat de gol. | se puse un nod în gât. „Dumnezeule!” 
Chiar şi îmbrăcat pe jumătate şi cu hainele mototolite îi tăia 
răsuflarea! 

— Clopoţico, murmură şi îi zâmbi prin umbre. 

Era un zâmbet atât de mulţumit de sine, încât ea nu 
se abţinu să nu-i zâmbească înapoi. Nu voia să se 
gândească la ce îi aştepta. În acel moment, când corpul 
încă îi era cald şi vibra de plăcere, refuza să se gândească 
la ce avea sa de după acea seară. 

O luă în braţe şi o mai ţinu aproape de el încă un 
moment preţios, cât să îşi poată odihni obrazul pe umărul 
lui şi să îi simtă parfumul familiar, acum amestecat delicios 
cu aroma de mosc a sexului. Apoi o ajută să coboare, îi 
încheie rochia şi îi aranjă fusta şi corsetul, asigurându-se că 
nu lăsa nimic care să arate ce făcuseră împreună. 

Atenţia cu care avea grijă de ea o emoţionă. li păsa 
de ea, era sigură! Gestul acela de tandreţe i-o dovedea. 
Poate că nu avea să o iubească niciodată, dar măcar ştia că 


ţinea la ea. 

Dădu să plece, dar el îşi încolăci braţele în jurul ei şi o 
trase înapoi lângă el. 

— Nu pled nicăieri, insistă el cu tandreţe, frecându-şi 
obrazul de gâtul ei. Vreau să te mai ţin puţin. 

Închise ochii şi dădu din cap aprobator, apoi suspină 
profund, fericită şi liniştită în braţele lui. 

— Te simţi bine? murmură el. 

Zâmbi. 

— Mă simt minunat. 

— Da, zâmbi el lângă urechea ei. Văd că te simţi 
minunat. 

De pe buze i se desprinse un râs degajat şi fericit. 
Doar Quinn era în stare să o facă să râdă într-un moment 
ca acela! 

O sărută pe umăr şi murmură: 

— Nu m-am aşteptat să se întâmple, să ştii. Nu aici şi 
nu aşa. 

— Nu? 

Încremeni, tot corpul fiindu-i cuprins de nelinişte. 
Comisese o greşeală oribilă? 

— Oh, te-am dorit, cu siguranţă, zise el tărăgănat. Din 
clipa în care am sosit aici. În prima seară când te-am găsit 
înotând în iaz, mi-a venit să sar după tine şi să-mi fac de 
cap. 

Ea râse. 

— De mai multe ori, mârâi el. 

Râse şi mai tare. Nici nu ştia când răsese ultima dată 
atât de mult. Îl strânse şi mai tare în braţe. În acel moment, 
nu mai exista nimic în afară de Quinn şi umbrele 
protectoare de la ruine, nimic altceva în afară de bătăile 
puternice ale inimii lui pe spatele ei. 

— Dar ar fi trebuit să ai trandafiri şi vin, cearşafuri din 
satin şi un pat adevărat, adăugă el cu regret. Ar fi trebuit să 
fie ceva special, de care să-ţi aminteşti cu plăcere. 

Ea trase adânc aer în piept şi recunoscu: 

— Şase ani. 

Luat prin surprindere, îşi ridică gura de pe umărul ei. 


— E o perioadă bine prestabilită în care să uiţi, nu 
crezi? 

— Nu, prostuţule! râse ea. M-ai sărutat prima dată 
acum şase ani şi nu am uitat. Nu uitase costumul lui de bal, 
nici parfumul trandafirilor sau felul în care muzica fusese 
purtată de vânt prin grădina întunecată, nici felul în care o 
sărutase atât de pasional, nici felul în care o făcuse să îl 
dorească din ce în ce mai tare până în seara aceea, când o 
satisfăcuse. Deci, dacă îmi amintesc un sărut inocent de 
acum şase ani, cum aş putea uita vreodată această seară? 

— Belle, şopti el cu voce gravă, dar cu tandrete. 

O răsuci în braţele lui şi îi cuprinse chipul în palme 
pentru a o săruta. Momentul era dulce-amar şi o durea 
sufletul din cauza asta. 

După ce o sărută, ea îşi încolăci braţele în jurul 
grumazului lui pentru a-l ţine aproape, nevrând ca acel 
moment să se termine atât de repede. Deşi ştia că aveau 
doar seara aceea la dispoziţie, ar fi rămas o veşnicie în 
braţele lui. 

Apoi el se încordă imperceptibil. Nimeni altcineva n-ar 
fi remarcat, însă Belle simţi. Acum observa absolut orice 
avea legătură cu el. 

— În seara asta vei face anunţul până la urmă? 
întrebă el încet. 

Confuzia amestecată cu plăcerea săţioasă îi înceţoşă 
mintea. 

Tresări. 

— Poftim? 

— Când ne întoarcem la petrecere. Trase cu hotărâre 
aer în piept. O să anunţi că suntem logodiţi. Că eu sunt cel 
cu care te vei mărita. 

Când conştientiză ce îi spusese - dar şi motivul pentru 
care i-o spunea -, se simţi de parcă ar fi turnat o găleată de 
apă rece peste ea. Îşi descolăci încet braţele din jurul 
gâtului lui şi se retrase ca să-i vadă chipul, devenit brusc 
sobru. 

Mult prea sobru pentru un bărbat care tocmai făcuse 
dragoste cu femeia cu care dorea să se însoare. 


Toată fericirea din sufletul ei se stinse, simţindu-i 
pierderea ca pe o floare căreia i se smulg petalele una câte 
una. Insistă totuşi cu vocea şoptită şi tremurată: 

— Dar până acum nu ai fost de acord. 

— Dar am promis că te voi proteja, iar acum asta este 
singura soluţie pentru a salva Glenarvon. Îşi mută vinovat 
privirea. Şi ţi-am distrus reputaţia. 

Se sprijini de piatră, copleşită de o senzaţie de 
dezolare. 

— Ai făcut dragoste cu mine, îl corectă ea încet. 

Cu fiecare bătaie chinuitoare a inimii, sufletul ei 
tânjea să îl audă spunându-i acele cuvinte: „Te iubesc, 
Annabelle. Vreau să mă căsătoresc cu tine pentru că te 
iubesc şi vreau să fiu cu tine, atât şi nimic mai mult”. Pe 
măsură ce secundele se scurgeau fără ca el să spună nimic, 
ea îşi dădu seama că nu era nicio şansă să îl audă spunând 
aşa ceva. 

Primi cu totul alt răspuns. 

— Un gentleman se însoară cu o lady atunci când îi 
răpeşte inocenţa, spuse el încet. 

Se ţinu de o stâncă, de data asta ca să nu cadă pe 
pământul rece. Durerea care o sfredelea cu fiecare 
răsuflare chinuitoare o umplu de o angoasă mizerabilă, atât 
de violentă încât de-abia mai respira. Cum de nu se 
sfărâma în bucăţi de durere, chiar aici, printre celelalte 
ruine? 

Când îl urmărise în întuneric, nu se aşteptase ca el să 
îi propună să se căsătorească cu el, nu se aşteptase decât 
la câteva momente alături de el. Dar asta... Oh, asta era 
mult mai rău! Nu voia să se însoare cu ea pentru că o 
iubea! Voia să se însoare cu ea doar din obligaţie. 

— Nu... o să pleci în America, îi aminti ea cu blândeţe. 
Nu se putea mărita cu Quinton ca apoi să stea la un ocean 
distanţă de el. Îşi dorise exact asta, dar acum nu ar fi 
suportat. l-ai promis tatălui tău. 

— L-am promis tatii că o să mă descurc în viaţă, că o 
să fie mândru de mine. O pot face şi aici. Cu tine. Am 
nevoie de tine, Belle, acum ştiu. Şi tu ai nevoie de mine, îi 


spuse el cu o privire gravă. 

Îşi călcase mândria ca să recunoască asta! Dar nevoia 
nu era totuna cu dragostea. 

Ea îşi adună ultima brumă de putere şi se forţă să se 
ţină pe picioare, deşi abia şi le mai simţea. Reuşi cumva să 
se mişte pentru a putea respira şi să îngaime: 

— Oferta nu mai este valabilă. 

Quinton se încruntă şi o studie cu atenţie. 

— Poftim? 

— Propunerea de căsătorie pe care ţi-am făcut-o nu 
mai e valabilă, îşi înăbuşi un suspin, multumind umbrelor că 
îi ascundeau chipul şi ochii înlăcrimaţi. Nu se mai simţise 
niciodată atât de singură şi de neajutorată, dar în sufletul ei 
ştia că asta trebuia să facă. Durerea pe care o simţea 
acum, când îl respingea, nu s-ar fi comparat nici pe departe 
cu o viaţă trăită ca soţie a lui, dar fără să fie iubită. Nu o să 
mă mărit cu tine. 

— Ba da, o să te măriţi. Ochii lui o săgetară aprins. 
Acest mariaj ne prinde bine amândurora, Belle. Şi îţi rezolvă 
problema. 

Ba nu rezolva nimic. Pentru că acum voia totul - inima 
lui Quinn, râsul, rânjetele, o casă şi o familie cu el... 
dragostea lui. 

Dacă nu le putea avea pe toate, atunci prefera să nu 
aibă nimic. O viaţă dominată de spectrul a ceea ce ar fi 
putut avea dacă el ar fi iubit-o ar fi fost insuportabilă. 

— M-am hotărât. Efortul pe care îl depunea să nu 
plângă o făcu să tremure. Era frustrată şi umilită. Plină de 
angoase. Nu o să mă mărit cu tine, Quinton. 

— Annabelle! Numele ei răsună ca un ecou la strigătul 
lui Lady Ainsley şi care zgudui umbrele tăcute din jurul lor. 

— Annabelle, e timpul! 

O dezolare întunecată îi cuprinse sufletul. Era timpul. 
Deja nu mai avea timp deloc. 

încercă să-şi retragă mâna, dar el nu-i dădu drumul. 

— Încă nu am stabilit nimic, se răsti el. 

| se frânse inima. Încă nu îi spusese că o iubeşte. Clipi 
des pentru a-şi opri lacrimile fierbinţi. 


— Ba da, am stabilit. 

Se smulse iarăşi, iar de data asta îşi eliberă degetele. 

II lăsă în spatele ruinelor şi fugi pe potecă, traversă 
pajiştea prin noaptea grea spre casă, unde Lady Ainsley o 
aştepta pe terasă. 

Când o văzu pe Belle venind în grabă spre ea, ridică 
mâinile. 

— E miezul nopţii! Trebuie să faci anunţul o luă de 
mâini şi se uită în spatele ei. Se crispă toată, iar pe frunte îi 
răsări o cută de îngrijorare. Quinton unde e? Nu-i cu tine? 

Belle clătină din cap dezaprobator, iar o lacrimă i se 
scurse pe obraz. 

Lady Ainsley se posomori. 

— Dar am crezut când v-am văzut plecând de la 
petrecere... Am fost sigură că o să... îşi cobori vocea pentru 
a-i şopti lui Belle ce sperase în secret încă de când îl 
invitase pe Quinton la Glenarvon. Sau poate chiar cu şase 
ani în urmă: Că o să te ceară în căsătorie. 

Durerea era de-a dreptul insuportabilă. 

— Nu mă mărit cu Quinton, îngăimă ea cu buzele atât 
de amorţite, încât nici nu ştia cum reuşise să vorbească. 

Ridurile  vicontesei fură adâncite de o tristeţe 
profundă. 

— Nu? 

— Nu m-aş potrivi niciodată cu Quinton. Se forţă să 
zâmbească printre lacrimi, chiar dacă în disperarea ei nu şi- 
ar fi dorit decât să primească alinare de la femeia care îi 
fusese ca o a doua mamă. Ne dorim lucruri diferite de la o 
căsnicie. 

El voia să se simtă mai puţin vinovat, ea voia să fie 
iubită... Sau preferau să nu se căsătorească niciodată. 
După seara aceea, oricum li se împlinea amândurora cea 
de-a doua dorinţă. 

— Mă simt bine, milady. Văzând că nu o înveseleşte 
deloc pe Lady Ainsley, Belle o sărută pe obraz şi o strânse 
de mâini ca să-şi ascundă minciuna. Sincer. 

— Şi ce o să faci cu Glenarvon? întrebă Lady Ainsley 
cu o expresie atât de îndurerată şi plină de regrete, încât 


Belle simţi un nou junghi în suflet, de data asta pentru 
vicontesă. 

— Ce ar fi trebuit să fac de la început, răspunse ea cu 
vocea tremurată. 

— Milady? Ferguson apăru în cadrul uşii. Era de 
datoria maestrului de ceremonii să respecte programul 
petrecerii. Este miezul nopţii. 

Lady Ainsley îşi şterse ochii cu mâna. 

— Prea bine. 

Se luară de braţ şi intrară încet în casa în care 
mulţimea de invitaţi aştepta anunţul. Inclusiv Sir Harold, 
care înşfăcă două pahare de şampanie de pe tava unui 
valet care trecu pe lângă el şi traversă încăperea spre Belle 
cu un zâmbet radios. Habar nu avea de durerea din sufletul 
ei când Ferguson rugă muzicanţii să se oprească din cântat. 

Cu toţi ochii îndreptaţi spre ea, Belle trase adânc aer 
în piept. Luase o decizie, şi era cel mai bine aşa. In loc să 
fie, în sfârşit, eliberată după agonia ultimelor săptămâni, nu 
simţea decât o durere absolut groaznică. 

— V-am invitat pe toţi în această seară pentru că... îşi 
strânse pumnii lângă corp, îşi înfipse unghiile în palme. 
Durerea fizică îi mai domolea vârtejul din suflet. Pentru că 
am vrut să vă anunţ că o să mă... mărit săptămâna viitoare 
de ziua mea. Am vrut să vă comunic tuturor numele 
bărbatului pe care l-am ales să-mi fie soţ. Se forţă să 
vorbească mai departe. Şi stăpân al castelului Glenarvon. 

Încăperea se umplu de murmure şi şoapte. Sir Harold 
veni lângă ea, umflându-şi cu mânarie pieptul. 

Belle însă se îndepărtă, nesuportând să fie lângă el 
când îşi anunţa decizia. Îşi presă pumnul strâns pe piept, ca 
şi cum ar fi putut împinge la propriu durerea adâncă din 
inimă. 

— Aşadar, am decis... Camera se învârtea cu totul, 
căldura era sufocantă, iar duhoarea fumului de lumânări 
era ameţitoare. Alte şoapte, de data asta mai ridicate şi 
mai nerăbdătoare. Inima îi bătea atât de tare, încât simţea 
că îi plesnesc timpanele. Cum de mai era în stare inima ei 
proastă să bată când deja se fărâmase în mii de bucăţi de 


gheaţă? Am decis... 

— S-a decis cu cine să se mărite, anunţă tare o voce 
groasă din partea cealaltă a sălii aglomerate de bal. 

„Quinton”. Păşi cu încredere înăuntru, cu hotărârea 
unui om resemnat cu destinul său. Cu gâtul gol, cu părul 
ciufulit căzut pe frunte, era imaginea perfectă a craiului 
căruia i se dusese vestea. Belle nu îşi putu controla 
dezolarea cutremurătoare care o cuprinse când îl privi. 

— Cu mine se mărită, declară el cu o asemenea 
hotărâre, încât în sală se aşternu o linişte deplină. 

Apoi se auziră şoapte uluite, urmate de câteva 
aplauze şi felicitări confuze. Şi un țipăt de fericire din 
partea lui Lady Ainsley, care răsună în toată casa. 

În confuzia de moment, musafirii îşi lungiră gâtul să 
se holbeze la Quinton şi Belle, dar şi la Sir Harold, care se 
făcuse roşu ca focul. Se rod pe călcâie şi ieşi din casă. Când 
ajunse pe terasă, aruncă paharele de şampanie în perete, 
spărgând cristalul laolaltă cu bulele. 

Ochii albaştri ai lui Quinton poposiră asupra ei gata de 
luptă în timp ce traversă salonul spre ea. 

Îşi feri braţul când Quinton dădu să o apuce. Se 
retrase de lângă el clătinând din cap. 

— Am luat o decizie. Trase adânc aer în piept şi 
anunţă cât de tare şi de hotărât fu în stare: Nu o să mă 
mărit cu nimeni. 

— AŞ fi preferat să-mi fi spus despre ce este vorba, 
zise încet Belle către Lady Ainsley, care se plimba nervoasă 
prin salonul de zi. În jurul lor, se aşternu treptat liniştea pe 
măsură ce musafirii plecară, şi ultima trăsură se îndepărtă 
de intrarea din faţă, petrecerea terminându-se mai repede 
decât ar fi trebuit după anunţul-surpriză. Aş vrea foarte 
mult să mă retrag. 

Voia să meargă în camera ei, unde putea să se 


dezbrace şi să se bage sub pături, unde putea plânge în 
linişte până o lua somnul. Voia să uite de seara aceea şi să 
găsească o cale de a merge mai departe, fără casa şi 
bărbatul pe care le iubea. 

— De îndată ce apare Quinton, o asigură Lady Ainsley, 
dar vocea ei de obicei calmă răsună uşor enervată. 

În tot cazul, după spectacolul pe care îl făcuse cu 
Quinton în sala de bal, Belle era conştientă că vicontesa 
avea tot dreptul să fie nervoasă. Şi le ceruse amândurora 
să o însoţească în salonul de zi. 

Asta însă nu explica de ce domnul Bartleby se afla 
acolo sau de ce părea la fel de neliniştit ca Lady Ainsley. 
Într-adevăr, fusese martor la anunţ, iar ca avocat al 
familiei, trebuia să se ocupe de întocmirea actelor pentru 
cedarea proprietăţii bisericii. Însă motivul pentru care 
trebuia să o facă nu îl interesa. 

În ce-l privea pe Quinton... Dumnezeule, era ultima 
persoană cu care voia să dea ochii! 

Avusese dreptate încă de la început despre căsătorie 
şi Glenarvon. Locul acesta era casa ei şi întotdeauna îl 
considerase aşa. Nu era însă dispusă să îl achiziţioneze cu 
preţul încarcerării pe viaţă într-un mariaj alături de un 
bărbat care nu o iubea. 

Ferguson deschise uşa, iar Quinton intră în cameră cu 
o expresie la fel de neliniştită ca a ei. Cu haina boţită şi 
lavaliera pe care şi-o legase la întâmplare după ce ieşise 
din sala de bal. De data asta, nu fu în stare nici să afişeze 
zâmbetul şarmant pe care îl avea de fiecare dată când le 
vedea pe ea şi pe Lady Ainsley, ci le salută pe amândouă 
scurt din cap. 

— Mătuşă Agatha. Privirea lui întunecată poposi 
asupra lui Belle. Domnişoară Greene. Când îl văzu pe 
avocat că se ridică în picioare, încremeni de mirare. 
Bartleby? Ce naiba cauţi aici? 

— Asta încerc şi eu să aflu, bombăni Belle venind spre 
ei. Niciunul n-a vrut să-mi spună nimic până nu ajungeai şi 
tu. 

Prezenţa lui Quinn o făcea să tremure. De ce trebuia 


ca hoţomanul ăsta să arate atât de bine, chiar şi aşa, 
ciufulit şi supărat? Şi pentru ce trebuia să se uite în 
continuare la ea ca şi cum voia să o ia în braţe şi să o 
sărute în neştire? 

— Te rog să iei loc. Lady Ainsley făcu semn din cap 
spre un scaun, dar rămase în picioare, frământându-şi 
nervoasă mâinile. Probabil că vrei ceva de băut. Eu, una, 
bombăni ea, sigur vreau. 

Belle se uită speriată la ea. Nu-i venea să creadă cât 
de supărată era vicontesa - simţea nişte furnicături pe 
interiorul  genunchilor, care îi spuneau că această 
convocare avea legătură şi cu altceva, nu doar cu 
petrecerea din această seară. 

Vicontesa gesticulă spre intrarea în cameră. 

— Este o sticlă de Bowmore la masa de jocuri. 

— Mulţumesc. Quinn luă sticla şi un pahar, umplu 
paharul lui Bartleby, după care se aşeză. Toţi muşchii îi 
rămaseră însă încordaţi şi avea spatele drept. Privirea îi 
alunecă spre Belle, însă nu desluşi nimic pe chipul ei, aşa 
că reveni la mătuşă. Ai vrut să vorbeşti cu mine? 

— Cu amândoi, îl corectă Lady Ainsley. 

„Oh, nu!” Belle se scufundă în canapeaua aşezată de 
partea cealaltă a măsuţei pentru ceai, faţă în faţă cu 
Quinton, şi simţi cum i se strânge stomacul. Oare Lady 
Ainsley ştia ce se petrecuse între ei în acea seară? 

Vicontesa trase o gură de aer şi îşi frământă iar 
palmele. 

— Am constatat că situaţia care priveşte Glenarvon şi 
viitorul lui Annabelle s-au schimbat. 

„Oh, nu, nu, nu, nu!” Îşi lipi palma de stomac ca să nu 
îi vină să verse şi îşi mută privirea la Quinn, al cărui chip 
rămase indescifrabil. Lady Ainsley îşi dăduse seama ce 
făcuseră - îşi reprimă un geamăt de groază. 

— Cum s-a schimbat? întrebă calm Quinn. 

Mătuşa lui ezită, apoi îşi mută privirea la Belle, care 
îngheţă. Ultima dată când o văzuse pe vicontesă atât de 
prost dispusă fusese la moartea lui Lord Ainsley. O tulbura 
profund să o vadă din nou în starea aceasta. Annabelle, eşti 


sigură că nu vrei să te măriţi? 

— Categoric, şopti ea în timp ce Quinn se uită la ea 
fără să spună nimic. 

Slavă Domnului că măcar de data asta ticălosul îşi 
ţinea gura! Nu credea că ar fi suportat să mai aibă o 
discuţie în contradictoriu cu el în faţa mătuşii lui. 

— E o mare dezamăgire. Lady Ainsley se posomori şi 
recunoscu încet: Speram din tot sufletul să vă căsătoriţi. 

Lui Belle i se opri inima. La fel păţi şi Quinn, care 
tocmai îşi ducea paharul de whisky la gură. 

— Dar de unde până unde? întrebă el calm. 

Văduva scutură din cap. 

— Am văzut cum vă priviţi unul pe celălalt încă de 
când aveaţi 18 ani. De atunci existau scântei între voi. 

Belle se feri de privirea vicontesei, dar nu îşi putu 
ascunde roşeaţa trădătoare care îi cotropise obrajii. 

Lady Ainsley insistă: 

— De ce credeai că te-am invitat aici, la Glenarvon? 

— Pentru că aveai nevoie de ajutorul meu pentru a-i 
tria pe domnii eligibili de vânătorii de avere, ripostă el în 
timp ce continuă să îşi ducă paharul la gură. Era evident că 
ideea îi displăcea la fel de tare acum ca în urmă cu trei 
săptămâni, când îi făcuse propunerea. Pentru a-i găsi lui 
Belle un soţ potrivit. 

Vicontesa suspină, recunoscându-se înfrântă. 

— Tu erai acela, dragul meu băiat. 

Se înecă cu whisky-ul. Îl apucă tusea, se şterse cu 
dosul palmei la gură şi se uită uluit la ea. 

La fel ca şi Belle. 

Lady Ainsley zâmbea amar în sinea ei, regretând din 
tot sufletul că planul nu funcţionase. 

— De-a lungul anilor, am învăţat că cel mai rapid mod 
de a face un bărbat să-şi dorească ceva este să-i spui că 
nu-l poate avea. Aşadar, ţi-am spus că doresc să îi găseşti 
pe cineva, sperând că îţi vei da seama că de fapt vrei tu să 
te însori cu ea. Se uită plină de speranţă la Quinton. Ai 
cerut-o în seara asta şi sunt sigură că... 

— Nu vreau să mă mărit, o întrerupse Belle cât de 


ferm putu, conversaţia fiind de-a dreptul de nesuportat - 
poate dacă o repeta de suficiente ori ajungea să o creadă şi 
ea. 

— Cu nimeni? insistă văduva. 

— Nu, milady. Trase adânc aer în piept, refuzând să 
se uite în ochii lui Quinton pentru ca el să îşi dea seama că 
minţea. Doresc să rămân în compania dumitale atâta 
vreme cât mi-o vei permite. 

— Atunci înseamnă că nu avem de ales. Lady Ainsley 
schimbă o privire întrebătoare cu Bartleby, care încuviinţă 
din cap şi îşi trase lavaliera de la gât care parcă voia să îl 
sufoce. Mai trase o dată aer în piept. Anunţul tău din 
această seară schimbă cu totul datele problemei. 

Era din ce în ce mai confuză. Cum adică schimba 
totul? Nu avea un logodnic şi avea să piardă oricum 
Glenarvon. Anunţul nu făcuse decât să definitiveze această 
stare de fapt. 

Pe fruntea lui Quinton apăru o cută. 

— Cum adică? 

— Când Lord Ainsley şi-a întocmit testamentul, 
continuă vicontesa, a ataşat această clauză cu măritişul 
pentru că a vrut să te protejeze, Annabelle. 

— De tatăl meu, şopti ea. 

Lady Ainsley ezită, pălind uşor. 

— De Marcus Greene, da. 

Bartleby se îndreptă în scaun, după care se aplecă 
spre marginea şezutului. 

— Deşi Lord Ainsley era păzitorul tău, în cazul în care 
Marcus Greene revenea vreodată în viaţa ta, ar fi dispus de 
toate drepturile pentru a-şi asuma controlul asupra 
proprietăţii tale. Singura cale de a te proteja a fost ca 
proprietatea să devină a ta şi a soţului tău. 

— Da, ştiu. 

De ce îi spuneau lucrurile acestea? Nu mai conta 
oricum absolut deloc. 

— Dar eu şi Ainsley am crezut întotdeauna că te vei 
mărita, că îţi vei găsi perechea, zise ea uşor visătoare. In 
acest caz, clauza nu ar mai fi contat. 


— Nu contează nici acum. Pieptul lui Belle se strânse 
cu un amestec de vină şi pierdere. Şi o mare durere. 
Glenarvon nu va fi oricum al meu, aşa că tata nu va putea 
pune mâna pe el oricum. 

— Nu ar putea oricum, draga mea, zise sumbru Lady 
Ainsley. Marcus Greene a murit. 

„A murit”. Amorţeala o străfulgeră prin tot corpul 
precum un fior. Inima îi tresări o singură dată de durere. 
Asta era. Trecu şi clipa aceasta şi se simţea exact la fel ca 
înainte. Nu durerea o măcina, ci lipsa ei. 

Tatăl ei murise. lar ea nu putea găsi suficientă 
afecţiune pentru de el în inima ei pentru a vărsa măcar o 
lacrimă. 

— Annabelle? întrebă încet Quinn, vocea lui gravă 
fiind marcată de îngrijorare. 

Se întoarse să se uite la el, iar îngrijorarea cu care o 
privea o străpunse adânc. Asta o făcea să-i dea lacrimile 
mult mai repede decât vestea morţii tatălui ei. 

— Sunt bine, şopti ea, prinzându-şi mâinile în poală. 
Nu ştia ce putea face cu mâinile... îşi ridică privirea spre 
Lady Ainsley, care şi le frângea în continuare pe ale ei, 
cuprinsă de o mare nelinişte. Eşti sigură că a murit? 

— Lord Quinton m-a însărcinat cu găsirea tatălui tău, 
interveni Bartleby. 

Îşi mută privirea spre Quinton. 

— Este adevărat? De ce? 

— Pentru că nu am vrut să ai şi alte probleme, îi 
explică el cu gentileţe. Ştiu prin ce iad v-a făcut omul ăsta 
să treceţi pe tine şi pe mama ta şi am vrut să mă asigur că 
va rămâne în cealaltă parte a Angliei, de unde nu îţi putea 
face rău. 

| se puse un nod în gât. Să-l ia naiba! De ce trebuia să 
fie atât de grijuliu şi de bun? Îi era imposibil să nu îl 
iubească când se comporta aşa. 

— Am angajat pe cineva care i-a dat de urmă în 
Liverpool, adăugă Bartleby. Acolo s-a dus după ce a fost 
eliberat din închisoare şi a lucrat ca hamal în port, unde a 
fost condamnat pentru furt şi trimis înapoi în temniţă. A 


murit întemnițat acum optsprezece luni. Înregistrările 
parohiei confirmă. Se întristă. Îmi pare rău, draga mea. 

— Mulţumesc, murmură ea, consternată că durerea 
tuturor celorlalţi pentru ea era mai mare decât durerea ei 
pentru tatăl mort. Un om care fusese în viaţa ei o perioadă 
suficientă pentru a-l dispreţui. 

— Domnul Bartleby m-a înştiinţat de moartea lui de 
îndată ce a aflat. Anticipând întrebarea lui Quinn, Lady 
Ainsley explică: Bartleby este de ani buni avocatul familiei 
şi ştie că pentru orice problemă ce vizează siguranţa lui 
Annabelle trebuie să mă contacteze imediat. 

— Apreciez că mi-aţi spus. Belle scutură din cap. Dar 
moartea lui nu schimbă nimic. Nu mai poate avea 
Glenarvon, dar nici eu nu pot. 

Lady Ainsley şi domnul Bartleby schimbară o privire 
plină de subiînţeles. După aceea, vicontesa spuse încet: 

— Ba poţi. 

— Ba nu, zise ea cât putu de hotărât, fără să 
îndrăznească să întâlnească privirea întunecată a lui Quinn. 
Doamne, Dumnezeule, de ce nu încheiau o dată pentru 
totdeauna acest subiect? Nu mă mărit. 

Bartleby răspunse cu tact: 

— Testamentul mai conţine o parte care ar putea fi 
luată în considerare acum şi care te numeşte drept 
moştenitoare a castelului Glenarvon fără a mai fi nevoie să 
te măriţi. 

| se puse un nod în gât şi îndrăzni din nou să spere. În 
seara aceea, când se decisese să nu se mărite, să îl urmeze 
pe Quinn în umbre, fusese sigură că îşi pierduse căminul. 
Se resemnase şi devenise mai îndrăzneață pentru că nu 
mai avea ce pierde. 

lar acum i se oferea o a doua şansă. Inima îi bătea să 
sară din piept şi văzu doar că Quinn se tensionase şi se 
mutase pe marginea scaunului. Intrebă încet: 

— Cum? 

— După cum ştiţi, continuă avocatul, Lord Ainsley şi-a 
lăsat moştenire toate proprietăţile alienabile fiicelor sale, 
care să le împartă în mod echitabil între ele. 


— Da, fiicelor din primul lui mariaj. 

Bartleby se uită la Lady Ainsley, care şovăi, apoi dădu 
din cap că e de acord ca el să continue. Îşi drese vocea şi 
explică mai departe: 

— Moştenirea Glenarvon echivalează cu părţile pe 
care le-au primit şi ele. Lord Ainsley a ţinut foarte mult la 
asta. Se opri şi îşi împinse nervos ochelarii pe nas. A vrut ca 
toate fiicele sale să aibă o viaţă bună. 

Încuviinţă din cap, remarcând cu coada ochiului că 
Quinn se ridicase din scaun şi venise în spatele canapelei 
pe care stătea ea. 

— Lord Ainsley a fost un om bun. Desigur, el a... 

— Inclusiv tu. 

| se tăie respiraţia de uimire. Quinn îşi puse încet 
mâna pe umărul ei în timp ce ea pătrunse înţelesul 
cuvintelor lui. Nu, nu se putea. Era... imposibil. 

Dar când îşi ridică privirea spre Quinn şi îi văzu chipul 
serios, ştiu... 

— Tatăl meu a fost Marcus Greene, îngăimă ea atât 
de încet încât abia se auzi şi ea. Inima îi bătea nebunește, 
atât de tare, încât credea că o să-i sară cu totul din piept. 
Năucită, se întinse să acopere palma lui Quinn cu palma ei, 
în căutarea unei ancore care să o ajute să nu se 
prăbuşească. Tatăl meu... nu a fost tatăl meu? Lady Ainsley 
se aşeză lângă ea pe canapea şi îi luă mâinile. Privirea 
întristată şi îndurerată a vicontesei o bulversă, lăsând-o 
fără suflare şi aducându-i lacrimi fierbinţi în ochi. 

Când simţi că tot sângele i s-a scurs de pe chip şi că 
începea să tremure, Lady Ainsley îi puse o palmă pe obraz. 

— Charles North, Lord Ainsley, a fost adevăratul tău 
tată, Annabelle. 

Simţi o durere sfâşietoare. Lumea se clătina în jurul 
ei. Doar mâna lui Quinn de pe umărul ei era un punct de 
sprijin, care o strângea puternic ca să-i dea de ştire că era 
acolo. 

— Nu am vrut niciodată să te rânim, de aceea nu ti- 
am spus, şopti Lady Ainsley, mângâind-o uşor pe Belle pe 
obraz şi pe păr, în timp ce cu cealaltă mână o ţinea strâns 


de mână. Dar secretul nu mai putea fi păstrat. Trebuia să 
afli acum. 

Belle strânse pleoapele şi dădu scurt din cap. 

Simţi mâna lui Quinn alunecând de pe ea. Nu. Stai cu 
mine! Nu era însă în stare să vorbească din cauza angoasei 
teribile care o sfâşia pe interior. Apoi auzi vocea lui Lady 
Ainsley prin toată ceața dureroasă care o sufoca. 

— „când şi-a pierdut prima soţie, Ainsley a fost 
devastat. De abia se mai ridica din pat şi nu mai voia să 
mănânce. Mama ta îi era menajeră în casa din Londra şi l-a 
ajutat să iasă din acel impas. Au devenit foarte apropiaţi. 
Vocea vicontesei tremură, dar Belle era doar vag conştientă 
în durerea ei de perioada dificilă prin care trecuse aceasta. 
Ainsley a iubit-o pe mama ta foarte mult, dar era viconte, 
avea copii mici de care trebuia să aibă grijă şi nu se putea 
căsători cu menajera. 

Belle dădu iarăşi scurt din cap şi îşi strânse şi mai tare 
pleoapele. 

— lar într-o bună zi a plecat. Fără să anunţe, fără o 
explicaţie... Ainsley a căutat-o, dar nu a mai fost de găsit. 
Cu toate acestea, nu a renunţat niciodată, iar aproape zece 
ani mai târziu, a găsit-o. Atunci a aflat că avea o fiică, pe 
tine. Îi luă chipul între palmele tremurânde. Mama ta a 
plecat pentru că şi-a dat seama că era gravidă şi s-a 
măritat cu Marcus Greene ca să nu fii copil din flori. Când 
Ainsley v-a găsit pe voi două, aveai opt ani. Credeai că 
Marcus Greene e tatăl tău, iar mama ta nu a vrut să ştii 
adevărul. 

Belle suspină încet, neputând să îşi oprească o 
lacrimă ce i se prelinse pe obraz. 

— Să nu o învinovăţeşti pe ea, draga mea. Mâinile ei 
moi îi mângâiată tâmplele şi obrajii, ştergându-i cu tandreţe 
lacrimile răzlețe. A vrut doar să te protejeze, să te ştie în 
siguranţă. Dar nu uita că i-a dat voie lui Ainsley să te 
cunoască. 

— De ziua mea, îngăimă ea cu emoție. 

— Ţi-a dăruit o hăinuţă şi pantofi noi, o păpuşă 
frumoasă, precum cele pe care le dăruise fiicelor lui când 


erau mici. Făcu o pauză, marcată şi ea de emoția 
momentului. L-a durut sufletul să vă lase acolo. 

Belle era sigură că suferise. Dumnezeule! Adevărul pe 
care îl afla acum îi provoca o durere imensă, pe care o 
simţea cu fiecare răsuflare. 

— Când Marcus Greene a fost arestat, Ainsley a luat 
toate măsurile de siguranţă pentru ca tu şi mama ta să 
aveţi un loc unde să locuiţi, hrană, haine, tot ce aveaţi 
nevoie. Vicontesa trase aer în piept. Apoi mama ta s-a 
îmbolnăvit. 

— lar eu am venit aici, şopti ea. Deschise ochii şi zări 
ca prin ceaţă chipul îngrijorat al lui Lady Ainsley. 

— l-a promis mamei tale pe patul de moarte că se va 
purta cu tine la fel ca şi cu fiicele lui. Ochii îi străluceau. A 
fost lângă ea când şi-a dat duhul. Ultimele cuvinte pe care 
mama ta le-a auzit au fost cât de mult a iubit-o. 

Neputând să îşi mai înăbuşe şuvoiul de lacrimi, Belle 
se prăbuşi în braţele lui Lady Ainsley. Vicontesa o ţinu cu 
tandreţe şi îi şopti cuvinte de îmbărbătare în timp ce o ţinea 
în braţe. 

Belle nu îşi dădu seama cât de mult plânsese în poala 
lui Lady Ainsley, dar când se ridică şi îşi şterse ultima 
lacrimă, Quinn se mutase în dreptul ferestrei şi se uita în 
gol în întuneric, cu spatele la ele şi cu o palmă masându-şi 
ceafa. 

— De ce? şopti Belle, ţinând-o bine pe vicontesă de 
mâini. De ce nu mi-ai spus nimic până acum? 

— Aveai oricum o viaţă grea, îţi pierduseşi mama 
bolnavă de friguri şi tatăl tău fusese întemnițat. Ainsley ştia 
ce li se întâmpla copiilor ilegitimi concepuţi cu persoane 
obişnuite când adevărata identitate a tatălui era făcută 
cunoscută şi nu a vrut să fii rănită mai mult decât fuseseşi 
deja. S-a gândit că era cel mai bine să rămână secret şi să 
îţi ofere cea mai bună viaţă. O strânse de mâini pe Belle. 
Amândoi am considerat că e mai bine aşa. 

Toţi anii aceştia... nu bănuise nici măcar o dată că 
Lord Ainsley era altcineva decât omul bun şi generos care o 
primise în casa lui pentru a-i face o favoare mamei ei. Dar o 


iubise, asta ştiuse întotdeauna. La fel de mult ca un tată. 

— Te-am tratat aşa cum le-am tratat pe fiicele lui, iar 
el s-a asigurat că beneficiezi de absolut orice, de la o 
educaţie bună la debutul în înalta societate din Londra. 
Lady Ainsley zâmbi amar. A fost întotdeauna foarte mândru 
de tine, mai ales când te găsea în bibliotecă, pierdută în 
paginile unei cărţi. Erai micuța lui intelectuală şi se lăuda în 
permanenţă cu fata lui deşteaptă, cu ultima limbă străină 
pe care o învăţaseşi, cu piesa de teatru sau romanul cu 
care fi obligai pe bietul Ferguson să o pună în scenă cu tine 
în grădină. Te-a iubit la fel de mult ca pe o fiică legitimă. 

Belle încuviinţă şi-şi plecă capiii ca să îşi şteargă 
lacrimile. Şi ea îl iubise. Durerea care îi umplea acum inima 
nu era pentru Lord Ainsley, ci pentru ea, pentru că nu 
avusese niciodată şansa să îl trateze ca pe un tată. 

— A vrut să te protejeze, aşa că am căzut de acord să 
nu îţi spunem niciodată. Ce rost ar fi avut? Clătină cu 
tristeţe din cap. Dar acum, că situaţia s-a schimbat... 

Vocea ei se stinse treptat, aşa că Bartleby interveni 
cu blândeţe: 

— Acum poţi primi Glenarvon ca parte a moştenirii pe 
care a lăsat-o fiicelor lui. 

Quinn se uită peste umăr, încruntându-se furios la 
Bartleby. 

— Spune-i şi restul, îi ordonă el. 

Cei doi se studiară pe îndelete, iar comunicarea tacită 
dintre ei aduse un val de ger în cameră. O tensiune pe care 
Belle nu o pricepea. 

— Spune-i ce trebuie să facă pentru a o putea 
pretinde. Că nu îşi poate căpăta moştenirea decât dacă va 
anunţa oficial că este fiica ilegitimă a lui Ainsley, zise Quinn 
plin de dispreţ. Copilul lui din fiori. 

— Quinton, te rog! interveni Lady Ainsley pe un ton 
autoritar. 

Duritatea vocii şi a chipului lui ar fi putut tăia sticla. 
Dar când se uită la Belle, expresia lui se înmuie. 

— Nu vei fi niciodată acceptată în societate. Nu te vor 
lăsa niciodată să uiţi cine eşti şi de unde provii. Îţi vor 


spune în faţă - mai rău, vor face absolut orice ca să te simţi 
prost, vor răspândi istorii urâte şi neadevărate despre tine, 
îţi vor distruge şi ce a mai rămas din reputaţie. 

Se uită câteva momente în ochii lui, fiecare secundă 
fiind marcată de bătăile puternice ale inimii ei. Angoasa era 
din ce în ce mai mare, îi păsa atât de mult de ea, făcea încă 
o încercare de a o proteja pentru că o prevenea... Darnuo 
iubea. 

Schiţă un zâmbet, buzele i se curbară uşor şi-şi semeţi 
bărbia. 

— N-au decât. Nu am avut nevoie de ei în ultimii 
douăzeci şi cinci de ani, nu o să am nevoie de ei nici de 
acum încolo. 

— Ştii că asta înseamnă că vei fi ostracizată de 
societate. Îţi va fi foarte greu, insistă el. Eşti sigură că poţi 
face faţă? 

— Ce-mi pasă mie de ce crede lumea despre mine? O 
strânse pe Lady Ainsley de mână. Voi avea Glenarvon, 
arendaşii, muncitorii, îi voi avea pe săteni... pe toţi cei pe 
care îi iubesc şi pe toţi cei care mă iubesc. Sesizase 
îngrijorarea care îi întunecase chipul, dar în acelaşi timp 
observase şi licărirea de admiraţie din ochii lui ca safirele. 
Acum voi putea spune lumii că Lord Ainsley a fost tatăl meu 
şi voi face în aşa fel încât să ştiu că ar fi fost mândru de 
mine. Aşa cum ar face orice fiică. 

Nu îşi luă nicio fracțiune de secundă privirea de la ea. 

— Asta-i Clopoţica pe care o ştiu! 

Pieptul i se încălzi imediat, chiar dacă numai se 
sfărâma când se gândea la noua ei perspectivă. Un viitor pe 
care nu îl putea avea alături de el. 

— Dacă asta este decizia pe care ai luat-o, interveni 
Bartleby, atunci mâine la prima oră va trebui să fac cerere 
ca testamentul să fie redeschis la tribunal. Magistraţii vor 
dori cu siguranţă să ne chestioneze pe toţi, dar cred că îţi 
vor acorda Glenarvon, mai ales după ce le voi arăta 
scrisorile pe care le am în birou, în care Lord Ainsley şi 
mama ta recunosc că Lord Ainsley este adevăratul tău tată. 
li zâmbi. Felicitări, domnişoară Greene! Eşti noua 


proprietară a castelului Glenarvon. 

— Mulţumesc, şopti ea. Belle se uită la Quinn. Ar fi 
vrut să împărtăşească bucuria dulce-amară a acestui 
moment cu el, dar el se întorsese iar cu spatele şi se uita 
gânditor pe fereastră. Bartleby zâmbi mândru spre Quinn. 
Îşi înfoie pieptul pe sub vestă. Mi-ai cerut să găsesc o 
portiţă legală, Lord Quinton. Uite, exact asta am făcut! 

Quinn însă nu făcu decât să mârâie ceva, foarte atent 
la priveliştea de afară, deşi nu putea vedea absolut nimic 
altceva în afară de bezna coborâtă peste peisajul rural. 

Lady Ainsley se ridică în picioare, trăgând-o şi pe Belle 
după ea. 

— Cred că am face bine să mergem în camera ta 
acum. Îi puse mâna precum o mamă pe obraz şi îi zâmbi 
încurajator. A fost o seară lungă. Simt sigură că ţi-ar prinde 
bine să te odihneşti. Şi ştiu că, deşi nu ţi-aş putea înlocui 
niciodată mama - făcu o pauză, iar ochii îi lăcrimară - sper 
că încă mai ţii la mine ca o fiică. 

Neîndrăznind să vorbească de frică să nu izbucnească 
în plâns, Belle o strânse cu drag în braţe pe Lady Ainsley. 
Apoi vicontesa o luă de mijloc şi o conduse afară din 
cameră. 

Belle se întoarse preţ de o clipă şi îl văzu pe Quinn 
întorcându-se de la fereastră şi bătându-l pe Bartleby pe 
spate. 

— Bartleby, poate mai poţi sta puţin. Am o propunere 
pentru tine... Vocea profundă a lui Quinn se stinse când 
Belle ieşi pe coridor la braţ cu văduva. 


Capitolul 12 


Belle se aşeză pe locul de la fereastră din dormitorul 
ei, îşi sprijini fruntea de sticla rece şi se uită în noapte, fără 
să vadă nimic dincolo de geam. Adevărul era că nici nu se 
uita. Era prea absorbită de gânduri, se frământă şi se chinui 
până când nu mai ştiu ce să înţeleagă. Sau să simtă. 


Izolarea în propria cameră nu îi aducea liniştea de 
care avea nevoie, mai ales că Lady Ainsley venise deja de 
două ori să verifice ce face şi îi trimisese servitoarea să îi 
aducă o cană de lapte cald ca să adoarmă mai repede. Să 
adoarmă? O bufni râsul. Ce absurd! Nu putea să adoarmă 
deloc în seara asta. Nu putea adormi când ştia că 
adevăratul ei tată fusese Lord Ainsley şi că Glenarvon era al 
ei pentru totdeauna. 

Şi, cu siguranţă, nu putea dormi când mintea îi era 
tulburată de Quinton, când retrăia atât de nebunesc fiecare 
moment în care făcuse dragoste cu ea. 

Nu. Nu făcuse dragoste. 

Strânse ochii în faţa durerii mistuitoare care o 
cuprindea de fiecare dată când se gândea la amestecul 
acela special de trupuri şi suflete. Probabil că ea făcuse 
dragoste cu el, dar ce simţise el pentru ea nu avusese nicio 
legătură cu dragostea. 

lar într-un final, când o ceruse în căsătorie, nu 
avusese de ales şi trebuise să îl refuze - oh, ce chin! Ştia 
însă că o astfel de căsnicie ar fi fost iadul pe pământ, aşa 
că nu avea de gând să se pună într-o asemenea postură. 
Indiferent cât de nobile erau intenţiile lui Quinn sau cât de 
tare ar fi vrut să-i devină soţie. 

Cineva bătu cu sfială în uşă, iar ea îşi dădu peste cap 
ochii înroşiţi de plâns. Ce mai era? De ce nu o lăsau cu toţii 
în pace să îşi plângă de milă? 

Ciocănitul se repetă. Îngrozită că era o altă vizită a lui 
Lady Ainsley sau o altă cană cu lapte cald, pe care nici 
măcar nu voia să îl bea, deschise uşa. 

Şi suspină. 

— Quinton. 

EI îşi sprijini umărul de pragul uşii şi îi zâmbi. Preţ de o 
clipă, nici nu îi veni să creadă că nu era doar o plăsmuire a 
imaginaţiei, dar ştia că era cât se poate de real. Doar 
adevăratul Quinton era în stare să îi stârnească asemenea 
senzaţii de confuzie şi dor, o luptă în interiorul ei care nu o 
lăsă să înţeleagă ce trebuia să facă: să i se arunce în braţe 
sau să-l strângă de gât. O clipă, nici nu-i păsă măcar care 


dintre variante era mai probabilă atâta vreme cât îşi putea 
pune mâinile pe el. 

— Invită-mă înăuntru, murmură el cu blândeţe. Vocea 
lui adâncă i se răsuci pe şira spinării şi îi făcu pielea de 
găină pe braţele goale. 

Trase adânc aer în piept, rămase fermă şi se rugă ca 
el să nu observe cât de tare o făcea să tremure. 

— Nu se cuvine. 

O studie cu o privire dogoritoare, care îi spunea 
limpede cât de puţin îi păsa lui de ce se cuvenea sau nu. 
Privirea aceea era un şuvoi de amintiri ale tuturor 
sărutărilor care îi tăiaseră respiraţia, ale fiecărei atingeri 
minunate, iar îndrăzneala lui o înfioră. 

Ca şi cum ar fi ştiut ce dorinţe nedesluşite trezise în 
trupul ei, îşi arcui colţul gurii amuzat. 

— Nu mai poate omul să-şi viziteze logodnica? 

— Nu sunt logodnica ta. Se forţă să vorbească pe un 
ton jucăuş, deşi în suflet avea un mare gol. Nu ai auzit? 
Acum sunt moştenitoare. Nu mai trebuie să te însori cu 
mine ca să salvez Glenarvon. 

Respiră adânc ca să se liniştească, dorindu-şi să-l 
atingă, să-şi treacă degetele prin părul lui ciufulit din care îi 
căzuse o şuviţă aurie pe frunte. Dar nu era atât de naivă 
încât să îşi închipuie că aveau să se oprească după o 
atingere atât de inofensivă, aşa că îşi ascunse mâinile 
trădătoare la spate. 

Îi surprinse privirea şi murmură: 

— Dar dacă aş vrea să mă însor oricum cu tine? 

| se tăie respiraţia, gâtul şi nasul înţepând-o de 
emoție. Şopti pe nerăsuflate: 

— Dar nu vrei. 

— Ba vreau. Lasă-mă să intru şi o să-ţi demonstrez. 
Rosti cuvintele acestea mieroase atât de lacom, încât o 
făcu să se înroşească brusc. 

lar ochii lui sclipiră când îi sesizară reacţia. Şi oricum 
vreau să-ţi dau cadoul de ziua ta. 

În piept i se puse un nod dulce-amar pentru că îi păsa 
suficient de mult de ea încât să-i aducă un cadou, să vină în 


dormitorul ei... dar nu suficient cât să o iubească. 

— Nu vreau să fii văzut aici. 

Ridică provocator o sprânceană. 

— Atunci pofteşte-mă înăuntru. 

Îşi muşcă buza şi şovăi. Ar fi trebuit să-l refuze, să-l 
facă să plece, dar ar fi pierdut şi ultima şansă de a fi 
singură cu el, să fie ţinută în braţele lui protectoare. 

— Te rog, Belle, zise el cu onestitate. Aş vrea tare 
mult să intru şi să stăm de vorbă. 

— Să stăm de vorbă? întrebă ea neîncrezătoare. 

— Poate şi altceva. Zâmbetul lui înflori într-un surâs 
pervers. Dar nu o să aflăm niciodată dacă nu mă laşi să 
intru. 

O voce din capul ei îi striga să aibă grijă, dar tot nu îi 
putea domoli dorinţa puternică pe care o simţea pentru el. 
Neputând să îşi refuze fericirea de a fi cu el, se dădu lao 
parte ca să-i facă loc să intre, închise tăcută uşa, apoi se 
opri să respire adânc înainte de a încuia. 

Quinn lăsă tolba pe care o adusese pe scaunul de citit 
şi se întoarse cu faţa spre ea. Privirea lui arzătoare alunecă 
languros peste ea, de la şuviţele dezordonate până la 
degetele de la picioare şi înapoi, iar oriunde îi poposea 
privirea pielea ei lua foc. Pasiunea de acum familiară se 
amplifică, respiraţia i se acceleră şi începu să respire 
sacadat. Trupul ei ştia deja ce era capabil să îi facă şi 
tânjea din nou după acele senzaţii. La fel de bine ştia că 
doar Quinton era în stare să o facă să simtă asemenea 
plăceri, o asemenea libertate şi bucurie. 

— Nu ar trebui să fii aici, protestă ea cu jumătate de 
gură, neputând să îşi mascheze tremurul excitat al vocii. 

— Eşti frumoasă. Ochii lui străluciră în focul 
şemineului. 

încercă să facă abstracţie de remarca lui şi trase cu 
putere aer în piept ca să se calmeze. 

— Nu e normal să fim singuri. 

— Foarte frumoasă. 

Exasperată, îşi lăsă umerii să cadă în faţa acestei 
tentative de a-i alunga frustrările. 


— Quinton... 

Veni încet spre ea, apoi o apucă de bărbie şi îi înclină 
chipul ca să o sărute cu tandreţe pe buze. Belle închise 
ochii, copleşită de apropierea lui, de masculinitatea lui care 
u umplea simţurile. 

Se mută mai aproape de el. Căldura trupului lui dur 
lângă trupul ei moale îi produse furnicături pe fiecare 
centimetru de piele unde o atingea, iar buzele lui o sărutară 
atât de pasional, încât deja îşi dorea mai mult. Spaţiul acela 
secret dintre picioarele ei tânjea după el, simţea nevoia pe 
care doar el i-o putea satisface. Nu putea pricepe nici în 
ruptul capului cum tocmai Quinton Carlisle îi stârnea 
această dorinţă disperată. Era limpede însă că doar el o 
putea face. 

Nu o iubea, dar o dorea. lar în seara aceea, în singura 
lor noapte împreună, trebuia să-i fie de ajuns. 

Gura lui se desprinse de a ei pentru a o săruta uşor de 
la maxilar până la ureche, apoi în jos pe claviculă, unde 
gâtul se curba spre umăr. Işi plimbă mâna pe decolteul 
cămăşii ei de noapte, mângâind-o uşor peste sâni. 

— Eşti foarte frumoasă în seara asta, Annabelle, 
murmură el în opinia ei, era o minciună. Se înroşi în obraji 
fiindcă fusese surprinsă îmbrăcată cu o cămaşă de noapte 
veche, care o acoperea într-o pânză albă de bumbac de la 
încheieturile mâinilor până la glezne. 

— Nu sunt deloc în cârpa asta. 

Şi cu siguranţă nu era frumoasă cu nasul şi ochii 
înroşiţi de plâns. 

— Eu zic că arăţi delicios, murmură el în timp ce îi 
desfăcu panglica de la decolteu şi îi lăsă cămaşa desfăcută 
pe umeri. 

Râse la auzul acelei linguşeli şi îşi încolăci braţele în 
jurul gâtului lui. 

— Nu sunt delicioasă. Se jucă aţâţător cu părul de la 
ceafa lui, din ce în ce mai excitată. Se simţea feminină şi 
uşoară, întrucâtva dornică să facă gesturi nebuneşti, aşa că 
îl tachină. Budincile sunt delicioase, nu femeile. Se prefăcu 
insultată şi arcui mustrător o sprânceană. Ce sunt eu, 


prăjitură? 

— Cea mai bună prăjitură, murmură el. O sărută 
delicat, dar posesiv în valea dintre sâni, iar ea vibră cu 
gândul la ce avea să urmeze. 

— Cu căpşune şi frişcă? Se arcui spre el, invitându-i 
gura să se înfrupte din corpul ei. Latura ei desfrânată îşi 
dorea să îl tachineze până îşi pierdea controlul, să îl facă să 
o dorească la fel de mult cum îl dorea şi ea. Roz şi 
suculentă, dulce la gust... 

Imaginea invocată de ea îl făcu să geamă, şi mâinile 
începură să îi cutreiere în voie peste tot, mângâindu-i 
curbele nevăzute de sub bumbacul umflat. 

— Mă omori, Belle! 

Râse pervers. 

— Şi atât de multă glazură cu unt, spuse ea cu 
respiraţia întretăiată în timp ce o strângea de posterior prin 
țesătură, care de-abia aşteaptă să fie linsă... 

li captură gura, transformându-i descrierea ispititoare 
de pe buze într-un geamăt înfundat. Îl sărută şi ea cu 
aceeaşi pasiune de nestăvilit, îi răvăşi părul mătăsos în 
pumni în timp ce simţi în mod implacabil pulsaţia dintre 
picioare. 

— Vreau să te gust centimetru cu centimetru, Belle, 
murmură el lângă gura ei, fără să se oprească din sărutat. 
Vreau să te devorez. 

O apucă de mânecile cămăşii de noapte şi trase 
brusc, îndepărtându-i cu pricepere țesătura de pe corp 
dintr-o singură mişcare, după care o lăsă să cadă pe podea 
în jurul picioarelor ei goale. 

Belle icni. Era dezbrăcată! Goală puşcă şi desculţă în 
faţa lui. Se făcu roşie ca focul. 

El se dădu un pas în spate ca să o admire, iar ea îi 
simţi privirea fixă şi fierbinte încingându-i sânii, apoi 
abdomenul, până la cârlionţii dintre picioare. Chipul lui era 
răvăşit de dorinţă pură. Brusc, nu mai simţi nicio dorinţă să 
îl tachineze. Privirea lui îi spunea că avea de gând să se 
ţină de cuvânt - voia să o devoreze. 

Şi ea îşi dorea acelaşi lucru. 


Murmură cu vocea înecată: 

— Da, Quinton. 

O luă în braţe şi o duse în partea cealaltă a camerei 
ca să o aşeze pe pat. Işi scoase apoi repede cămaşa şi 
pantalonii, iar între timp Belle îl privi cu neruşinare. Era 
prima dată când îl vedea fără haine, iar imaginea lui o 
năucea. Ochii îi alunecară peste muşchii duri ai pieptului şi 
peste musculatura de pe abdomen, apoi cu neobrăzare 
asupra mădularului lui, deja rigid şi gros de dorinţă. 

| se tăie răsuflarea. 

Era absolut magnific, auriu tot în lumina şemineului, 
cu muşchi lungi şi viguroşi la mâini şi la picioare, cu ochii 
albaştri care o priveau atât de intens încât o făceau să 
tremure. 

Când simţi căldura degetelor lui pe gleznă şi apoi în 
sus pe piciorul gol până pe curbura şoldului, îi scăpă un 
scâncet neajutorat de dorinţă. Ce femeie depravată trebuia 
să fie pentru că stătea aşa, întinsă goală pe pat, şi îl lăsa 
să-şi plimbe mâinile pe ea, să o atingă şi să o exploreze 
după bunul lui plac! 

Dar, dacă asta însemna să fie depravată, nu avea 
niciun regret. Nu avea de gând să se ruşineze vreodată din 
cauza plăcerilor pe care Quinn i le aducea. 

El îngenunche lângă pat şi îşi puse palmele pe 
coapsele ei. 

— Annabelle... te rog... 

Ştiind ce dorea, îşi desfăcu picioarele pentru a 
întâmpina cu bucurie această nouă intimitate între ei. Nu îi 
era ruşine că stătea aşa în faţa lui, când îl auzea şoptindu-i 
cât de frumoasă era, când îi simţea fierbinţeala buzelor 
puternice cu care o sărută delicat şi cu tandreţe chiar acolo. 
Era Quinn, îl iubea - nu îl iubise dintotdeauna? 

Încet şi blajin, buzele lui o dezmierdară cu săruturi 
lente care nu o stârneau neapărat, ci mai degrabă o alinau 
şi o relaxau, iar cu un suspin mulţumit, întinse mâna să-şi 
treacă degetele prin părul lui. Cum era posibil ca acelaşi 
bărbat să fie atât de pasional, încât să-i smulgă ţipete de 
plăcere mai devreme, iar acum să fie atât de tandru, încât îi 


transmitea o căldură calmantă care radia din toată fiinţa ei? 

Dar sărutările delicate deveniră mai apăsate, iar gura 
lui fu mult mai insistentă. La un moment dat, linse apăsat... 

— Quinton! icni ea, contorsionându-se sub gura lui. 

— Şşşt! O mângâie cu amândouă mâinile pe interiorul 
coapselor pentru a o face să stea nemişcată, ca şi cum ar fi 
mângâiat o pisică. Fiecare cuvânt îi adie aer fierbinte peste 
miezul umed. Eşti atât de delicioasă, Belle... Lasă-mă să 
gust din tine. 

Trase adânc aer în piept, apoi scoase un suspin lung. 
Închise ochii şi se predă senzaţiei decadente create de gura 
lui, atingerilor minunat de intime ale limbii care se afunda 
în ea, sunetelor delicate ale buzelor lui savurându-i cel mai 
ascuns loc. Dorinţa zburdalnică din ea începu din nou să 
crească, pulsând cu o asemenea neruşinare în gura lui, 
încât era sigură că şi el îi putea simţi pulsul dorinţei pe 
buze şi îi putea gusta dorinţa de a i se abandona. 

— Quinn! Numele lui răsună ca un scâncet tânguitor şi 
începu să vibreze toată. 

— Ştiu, iubito... O mai sărută o dată prelung pe inima 
fierbinte, apoi se prelinse în sus pe trupul ei, lăsându-i o 
dâră de sărutări umede până pe gât. 

Urcat peste ea cu trupul lui masiv, întinse o mână 
între coapsele ei şi o desfăcu încet cu degetele. Ca şi cum i- 
ar fi înţeles dorinţa nouă inexplicabilă, mult mai intensă 
decât nevoia fizică de eliberare, îşi strecură încet bărbăţia 
în ea, împingându-se uşor în ea până când îşi lipi şoldurile 
de ale ei. 

— Mai încet de data asta, murmură lângă tâmpla ei şi 
începu să se mişte cu tandreţe în ea. Vreau să te savurez. 

Pieptul lui dur se frecă de sânii ei cât alunecă înainte 
şi înapoi peste ea, penetrând-o încet şi retrăgându-se 
înnebunitor. Nu se mai repezi să se împlânte ca înainte, 
renunţase la nevoia disperată de a o poseda - de data asta, 
era tandru şi afectuos. Nu se mai simţise niciodată atât de 
feminină şi de puternică, atât de transpusă. Şi i-o datora lui 
Quinn. 

Dacă mai avusese vreo îndoială că îl iubea, momentul 


acela o risipi. 

Murmurându-i numele, continuă în acelaşi ritm blând. 
Ea se agăţă de el de fiecare dată când el îşi roti uşor 
şoldurile pe ea înainte de a se retrage, frecându-se 
înnebunitor de sexul ei şi pulsându-i o durere plăcută cât 
mai sus. Cu fiecare mişcare în ea, o însemna ca fiind a lui, 
iar ea îşi aruncă capul pe spate fericită că trupul ei se 
bucură din plin de el, completând-o perfect. Se arcui sub el 
şi îşi legănă şoldurile, astfel încât să îl atragă cât mai adânc 
în ea. Dacă ar fi putut, l-ar fi lăsat să i se strecoare pe sub 
piele, să îi inunde sufletul cu esenţa lui. 

Îşi înfipse palmele în umerii lui când simţi primele 
flăcări aprinzându-se, iar durerea pulsantă i se scurse până 
în vârful degetelor de la mâini şi de la picioare. Preţ de o 
clipă disperată, se împotrivi să ajungă pe culmea extazului, 
ştiind că seara aceasta era ultima dată când putea fi cu el, 
pentru că voia să prelungească momentul cât mai mult. li 
fu însă imposibil să se controleze, aşa că cedă. 

Punctul culminant nu veni precum un val de plăcere 
fierbinte, ci ca o manta caldă, care îi înfăşură întâi degetele 
de la picioare, apoi i se urcă pe trup, înfăşurând-o toată. De 
data asta, orgasmul nu îi mai smulse un țipăt de pasiune, ci 
suspinul binecuvântat al iubirii. 

— Annabelle, şopti el şi îşi rezemă fruntea de umărul 
ei gol, după care îşi dădu drumul în ea. 

Confruntat cu această nouă senzaţie, trupul ei se 
cutremură imediat de o plăcere şi mai intensă. De data 
asta, nu mai folosise teaca aceea protectoare care să îi 
separe şi avusese dreptate - era mult mai plăcut să facă 
dragoste aşa, fără niciun fel de barieră între ei. 

Doar atunci îşi dădu seama că îi şoptea numele 
întruna. Nu se putea abţine. Ştia că nu avea să se mai 
simtă niciodată atât de completă şi perfectă ca atunci când 
Quinn o ţinuse în braţe. 

Quinton se aplecă să o sărute pe spate pe Belle, care 
stătea întinsă pe burtă în pat, epuizată şi relaxată după 
partida de sex. Buzele lui se curbară pe pielea ei caldă şi nu 
se putu abţine să nu chicotească de fericire că se afla acolo 


cu Annabelle. 

Nu avusese de gând să o posede aşa, fără să 
folosească ultimul prezervativ pe care-l mai avea la el. Dar 
surprinzătoarea iubitoare de cărţi îl excitase până în 
punctul în care nu mai contase decât să fie în ea. Era un 
risc pe care nu ar fi trebuit să şi-l asume, dar pur şi simplu 
nu se putuse abtine. Mai ales că avea de gând să se însoare 
cu ea. 

Nu mai avea absolut nicio îndoială. Aici era locul lui, 
alături de Annabelle. Dacă mai existase vreun dubiu, după 
această a doua întâlnire intimă, nu mai avea niciunul. 
Avusese dreptate încă de la început în ce o privea - nu 
exista bărbat care să i se ofere şi apoi să o părăsească. 

Ea roti capul să se uite la el cu obrazul sprijinit de 
braţele încrucişate şi părul de culoarea caramelului 
revărsat peste umeri. Pe buze îi juca un surâs satisfăcut. 

| se strânse inima când se uită la ea. Cerule, sigur se 
putea obişnui cu astfel de nopţi! lar după ce aveau să se 
căsătorească, nu ar mai fi avut motive să nu se bucure de 
ele. 

li plimbă un deget peste gură ca să o facă să 
zâmbească. Când ea îşi petrecu buzele peste deget şi îl 
supse sugestiv, senzaţia îl penetră direct până în vârful 
mădularului. Gemu încet. 

— Dacă mai faci aşa, iar te aşez pe spate, o avertiză 
trăgându-şi mâna. 

Privirea ei sclipi pervers. 

— Ce-i asta, un avertisment sau o promisiune? 

— Desfrânato, o certă el. li zâmbi însă larg, neputând 
să reziste fericirii ei molipsitoare din acea seară. Avea tot 
dreptul să fie fericită. Glenarvon era în afara oricărui 
pericol, iar acum ştia că vicontele o iubise ca pe o fiică 
adevărată. 

Singura chestiune rămasă nerezolvată era problema 
mariajului. 

Nu mai era nevoie să se căsătorească, dar el 
intenţiona cât se poate de serios să se însoare cu ea. Noile 
condiţii prevăzute în testament nu aveau absolut nicio 


influenţă asupra lui. Erau făcuţi unul pentru celălalt; seara 
aceea i-o demonstrase, iar ea avea acum, mai mult ca 
niciodată, nevoie de el. Nu avea să-i fie uşor după ce urma 
să recunoască oficial că este fiica ilegitimă a lui Ainsley. 
Nici să administreze proprietatea. O putea ajuta cu ambele 
probleme, în timp ce avea să îl ajute să devină bărbatul pe 
care şi-l dorea. Prosper, muncitor, devotat familiei şi 
satului... genul de om de care tatăl lui ar fi fost mândru. 

Dar mai întâi trebuia să o convingă. lar dacă asta 
presupunea să facă dragoste cu ea în mod repetat, atunci 
era mai mult decât dispus să se sacrifice până în pânzele 
albe. 

— Ştii, comentă ea cu o voce răguşită în timp ce se 
mută în braţele lui, oferindu-i fără să vrea o privelişte 
perfectă asupra sânilor plini şi a cârlionţilor dintre coapse, 
dacă aş fi ştiut că e aşa de distractiv să stau dezbrăcată cu 
tine, cred că m-aş fi dezbrăcat sub bolta de trandafiri de la 
St James acum şase ani. 

Râse şi îşi frecă faţa de umărul ei, nevrând să-i strice 
dispoziţia spunându-i că, dacă era să dea crezare 
zvonurilor, multe alte cupluri făcuseră exact acest lucru sub 
aceeaşi boltă. Fireşte, bârfele acelea erau înflorite cu 
povestiri îndoielnice despre curele şi baionete, aşa că nu 
prea băga mâna în foc pentru ele. Oricum, dacă ea ar fi 
vrut să încerce, cu siguranţă ar fi lăsat-o. 

Gemând încet, se aplecă şi o sărută, stârnindu-i noi 
senzaţii de excitație până o simţi că tremură. Zâmbi lângă 
buzele ei. Focul din ea pe care îi plăcea atât de mult să îl 
aţâţe îi aparţinea lui şi numai lui şi avea de gând să nu îl 
lase niciodată să se stingă. 

Îi luă chipul în palme. Stătea cu ochii închişi, avea 
buzele roşii şi ude de sărutările lui şi nu arătase niciodată 
atât de ispititoare. Îşi înclină capul spre el, invitându-l să o 
sărute iar, iar el avu nevoie de toată stăpânirea pentru a se 
abţine. Şi să nu facă şi altceva. 

— Eşti gata să-ţi primeşti cadoul de ziua ta? o întrebă 
el, mângâind-o pe obraz. 

Dacă nu făcea ceva să le distragă atenţia 


amândurora, în scurt timp ajungea iar între coapsele ei, 
înainte ca ea să apuce măcar să-i şoptească numele. Deşi 
tentaţia era extraordinar de mare, ştia că de dimineaţă ea 
ar fi avut dureri. Ultimul lucru pe care şi-l dorea era să o 
rănească într-un fel sau altul. 

Deschise brusc ochii şi îşi ridică contrariată privirea 
spre el. 

— Ce să primesc? 

Râse şi o sărută pe vârful nasului. 

— Credeai că ăsta a fost cadoul, să fac dragoste cu 
tine? 

— Sigur că nu. Mărturisi apoi într-o şoaptă rostită pe 
nerăsuflate, fixându-l seducător printre genele coborâte. 
Dar a fost cel mai frumos cadou pe care l-am primit 
vreodată. 

Îşi ascunse rânjetul de mulţumire şi se aplecă să o 
sărute pe umăr. Comentariul ei îl făcu să se simtă mult mai 
mândru decât merita. Dar îi făcuse plăcere. O enormă 
plăcere. 

Ca să nu rişte să se lase atras din nou de ea, se ridică 
şi se duse să-şi ia tolba. Scoase un săculeţ de catifea 
albastră legat cu un şnur cu ciucuri aurii. li dădu săculeţul, 
apoi se trânti în pat şi se sprijini într-un cot. 

— Hai, deschide-l! Se aplecă să o sărute pe coapsa 
goală, în timp ce ea se uita fix la săculeţul greu din catifea 
din mâna ei. Desfă-l! 

Belle îi aruncă o privire suspicioasă în timp ce desfăcu 
şnurul de aur cu grijă, lărgi gura săculeţului... 

Şi rămase cu gura căscată. Făcu ochii din ce în ce mai 
mari, pe măsură ce scoase încet şiragul de peste un metru 
de perle albe persane, suficient de lung cât să şi-l poată 
petrece de trei ori în jurul gâtului. Perlele străbunicii lui! 

Mama lui i le dăruise când îşi luase rămas-bun de la 
ea în urmă cu o lună, la Chestnut Hill, drept amintire, ca să- 
i aducă aminte cine era, dar şi de importanţa familiei, chiar 
dacă avea să fie la jumătate de lume distanţă. Îşi trimisese 
toate bunurile personale la Liverpool cu diligenţa de 
transport, dar pe acestea le păstrase cu el. In acel moment, 


se gândise doar să nu-i fie furate. Acum însă ştia de ce. 
Soarta însăşi îl făcuse să le păstreze. Trebuiau să fie ale lui 
Belle. 

— Vai, Quinton, îngăimă ea, uluită. ... e... 

Îi zâmbi cu largheţe. Şi când era uimită era frumoasă. 

— Îţi plac? 

Lăsată fără cuvinte, dădu din cap şi îşi înfăşură şiragul 
de perle pe palmă şi pe braţ, albul luminos scoţându-i 
minunat în evidenţă pielea palidă. Ochii ei străluciră 
uitându-se la ele, iar genele i se umeziră de lacrimi. 

| se înmuie inima. Doamne, Dumnezeule, nu se 
aşteptase să o facă să plângă! 

— Mama întotdeauna zicea că o lady trebuie să 
primească perle, îi explică el încet. 

Arcui neîncrezătoare o sprânceană, dar nu îşi putu 
dezlipi privirea de la şirag, pe care îl lăsă apoi să i se scurgă 
printre degete în palme. Şopti cu vocea sugrumată: 

— Aceeaşi lady care refuză să se mărite cu tine? 

— Mama nu a dat niciun nume, răspunse el cu o faţă 
impenetrabilă, deşi răspunsul ei îl lovise dur. 

ÎI refuzase şi înainte, dar avea de gând să o facă să se 
răzgândească. Începând din acel moment. Se ridică şi o 
sărută atât de delicat şi de tandru, încât o făcu să suspine 
încet. 

— Le meriţi, Annabelle, şopti el în timp ce îi ciugulea 
uşor buza de jos. Şi o să mai primeşti multe, multe cadouri 
ca ăsta. 

Umerii îi căzură, clătină din cap şi se retrase. O 
expresie tristă îi întunecă chipul. 

— E prea mult, şopti ea. Nu pot să le primesc. 

— Ba sigur că poţi. Se ridică şi îi luă şiragul din mână 
ca să i-l pună la gât, după care îl înfăşură de două ori. Voia 
să o facă să înţeleagă faptul că perlele erau ale ele. lar 
locul ei era alături de el. Şi o să le primeşti. 

— Nu, Quinton. Începu să clipească des, dădu cu 
hotărâre din cap şi îngăimă: Serios, nu le pot accepta -nuo 
s-o fac. Ai nevoie de bani pentru America. 

— Poţi să le accepţi, pentru că nu le-am cumpărat, îi 


explică el calm. 

Îi stăteau foarte bine la gât, străluceau în contrast cu 
pielea ei. 

— Sunt o amintire de familie. 

Avu mustrări de conştiinţă şi mai mari. 

— Încă un motiv pentru a nu... 

— Şi trebuie să rămână în familia Carlisle. 

Afirmația aceasta fermă care însemna că vrea să se 
însoare cu ea îi tăie răsuflarea, iar ea se uită la el cu ochii 
mari şi înlăcrimaţi. 

Dumnezeule, Quinn spera că erau lacrimi de fericire! 

— Acum sunt ale tale, Annabelle, insistă el hotărât. 
Într-o bună zi, le vei dărui la rândul tău fiului nostru, care le 
va dărui femeii cu care se va căsători. 

„Fiul nostru”. Nu fusese pregătit sufleteşte pentru 
fiorul care îi electriză venele când rostise aceste cuvinte, 
dar fusese cât se poate de serios. Aşa trebuia să decurgă 
căsnicia potrivită. 

— Dar tu o să pleci în America, şopti ea cu buzele 
tremurânde. 

— Ba stau aici, îi spuse el serios. Dumnezeule, cum 
să-i treacă prin cap să o părăsească acum? Viitorul meu e 
aici, în ţinutul de la graniţă. Cu tine. 

Seara aceea îi deschisese ochii. Putea deveni un om 
de succes acolo, unde i-ar fi fost greu şi complicat să 
dovedească ce poate, unde se putea transforma într-un om 
mai bun. Ţinutul de la graniţă nu avea solul bogat pe care 
şi-l dorise pentru a pune bazele viitorului său, dar oferta pe 
care i-o făcuse în această seară lui Bartleby pentru 
achiziţionarea moşiei Kinnybroch era un început cât se 
poate de promiţător. lar în urma mariajului cu Annabelle, 
avea să devină partener cu drepturi egale. Noua 
proprietate lărgită avea să fie a /or, o proprietate extinsă pe 
care să o administreze împreună, unde îşi puteau începe 
vieţile şi creşte familia. Aici putea demonstra cine este, 
departe de umbra lui Trent, şi îşi putea face tatăl mândru, 
aşa cum îşi dorise. Aici, unde era nevoie de el. 

— Nu vreau să renunţi la visul tău american, protestă 


ea cu răsuflarea tăiată. Ştiu cât de important este pentru 
tine şi nu ţi-aş cere niciodată asta. 

— Nu ai niciun amestec. Decizia am luat-o eu, o 
asigură el. Cu un oarece ajutor din partea lui Robert. Ai 
nevoie de mine, Annabelle. Se întinse peste ea şi o cobori 
pe spate pe saltea cu un sărut apăsat şi lacom. Încă nu ţi-ai 
dat seama? 

— Quinton. 

Numele lui era un apel fierbinte la milă, dar nu avea 
de gând să i-o acorde. Doar când avea să-i stea alături în 
biserică pentru a-şi lega viaţa de el, atunci, da. 

— Stau cu tine. Îi supse încet buza de jos, iar gustul ei 
dulce îl făcu să geamă, aroma aceea delicioasă a sălbăticiei 
din nord, de iarbă-neagră, munţi şi cer... Şi vreau să 
primeşti aceste perle, care sunt la fel de speciale şi 
preţioase ca tine. Şi, în afară de asta, murmură el şi o 
sărută pe gât, în locul în care se intersectau cele două 
rânduri de perle, îţi stau foarte bine. 

De fapt, splendid. Primul şir de perle atârna deasupra 
sânilor ei goi, flirtând seducător cu sfârcurile întunecate, în 
timp ce al doilea îi atingea abdomenul. Imaginea erotică îl 
excită iar. 

— O să le păstrezi, insistă şi îşi mută buzele pe gâtul 
ei ca să sugă perlele lipite de pielea ei delicată. Şi o să le 
porţi în ziua în care ne căsătorim. Ai înţeles? 

Clătină din cap dezaprobator. 

— Nu pot să... 

— Annabelle. 

Îi rostise numele ca pe un avertisment prin care o 
anunța că nu mai voia să discute în contradictoriu pe 
această temă. Altfel, o putea lega cu ele până ce o 
convingea să se răzgândească... Deşi, se gândi el în timp 
ce frecă perlele netede în sus şi jos peste sfârcuri, privind 
cu neruşinare cum se întăresc, nu era o idee aşa de rea să 
o lege oricum. 

— Nu le pot accepta, Quinton, îngăimă ea cu vocea 
sugrumată. Şi nu mă voi mărita cu tine. 

— Ba da, o contrazise el cu blândeţe. 


Mariajul reprezenta viitorul potrivit pentru amândoi, 
visurile amândurora puteau deveni realitate. Mai mult, ea 
avea nevoie de el şi, cu siguranţă, el de ea. 

— Banu. 

— De ce nu? o mustră el cu blândeţe în timp ce îi 
urmări cu gura şiragul peste sâni, ca apoi să îi scalde 
sfârcurile cu limba. 

Indiferent de motivele ei, el voia să îi demonstreze că 
se înşela... 

— Pentru că te iubesc, şopti ea, iar sunetul îndurerat îl 
spintecă precum o sabie. 


Belle îşi ţinu respiraţia, iar Quinn încremeni cu gura 
încă lipită de a ei, aşteptând un răspuns din partea lui. 
Inima îi bătea cu brutalitate, măsurând fiecare secundă de 
tăcere, iar fiecare moment care trecu o întrista mai mult 
decât orice altceva. Pentru că ştia care era adevărul crud. 

Cu toate cuvintele lui mieroase şi zâmbetele 
fermecătoare, cu toate insistenţele de a se mărita cu el, tot 
nu o iubea. 

În clipa în care nu îi mai suportă tăcerea, se strecură 
de lângă el şi se dădu jos din pat. Din fericire, o lăsă să 
plece, dar o fixă cu o privire contrariată şi fierbinte cât timp 
îşi adună cămaşa de noapte de pe jos şi apoi şi-o trase pe 
cap. Cu degetele tremurânde, legă panglica de la gât într- 
un nod încâlcit. 

Strânse ochii cât putu de tare ca să nu îi mai vadă 
expresia de uluire totală de pe frumosul lui chip şi îşi apăsă 
palma pe piept, unde inima ei neghioabă continua să bată. 
Prostuţa nu ştia că era sfărâmată? Ironia situaţiei o ardea 
pe interior. În urmă cu trei săptămâni, îşi dorise cu 
disperare să se mărite cu el; acum nu suporta nici gândul 
de a fi soţia pe care nu o iubea. 

Trase adânc aer în piept, străduindu-se să îşi 
controleze durerea care îi mocnea în piept. 

— Vrei să ştii de ce te-am urmărit în grădină în timpul 


petrecerii? Pentru că deja mă hotărâsem să nu mă mărit. 
Seara asta a fost singura dată când am făcut dragoste cu 
un bărbat, zise ea încet. Îi era mult mai uşor decât crezuse 
să apeleze la această sinceritate brutală, dar asta nu 
însemna că inima nu îi sângera. Şi pentru că am vrut să fiu 
cu tine. 

Se uită la ea, uluit de această mărturisire. 

— Belle, eu... 

— A fost minunat, Quinton. Tu ai fost minunat. Dar nu 
m-am aşteptat nici pe departe să vrei să te însori cu mine 
din cauza asta. Nici atunci, nici acum. Strânse tare 
pleoapele, nesuportând să-i mai vadă expresia de uluire. 
Până la urmă, ai avut dreptate în privinţa mea. Nu mă pot 
convinge să mă mărit cu cineva care nu mă iubeşte. Clătină 
din cap şi se forţă să zâmbească, dar nu făcu decât să se 
întristeze şi mai tare. Şi nu pot nici acum, reuşi ea să 
îngaime. 

Ani de căsătorie cu el, o viaţă în care să trăiască 
împreună, să îl iubească, chiar să îi poarte copiii. 
Dumnezeule! Un alt fel de iad în comparaţie cu cel suferit 
de mama ei, dar tot îngrozitor. Cum să îşi dedice viaţa şi 
sufletul unui bărbat care nu o iubea la rândul lui, cum să fie 
atât de aproape de dragostea lui încât să i-o simtă şi să i-o 
guste, dar să nu aibă parte de ea niciodată... Cum să poată 
îndura aşa ceva? 

El se dădu jos din pat şi veni spre ea. 

— Avem nevoie unul de celălalt, Annabelle. Ca 
parteneri pentru această proprietate, ca prieteni, ca iubiţi... 
Vreau toate aceste lucruri cu tine şi de la tine. Eşti 
frumoasă, inteligentă şi mă faci să mă bucur de viaţă. Cum 
să nu te vreau de soţie? 

Ea suspină. La naiba, îi spunea lucruri aşa minunate! 
La naiba, o lua în braţe, o trăgea aproape de el... Oh, nu era 
bine, nu era bine deloc! O grămadă de cuvinte dulci şi 
atingeri tandre, dar tot nu îi spusese că o iubeşte. lar în 
adâncul inimii, ştia că nu o va iubi niciodată. 

— Quinton... | se puse un nod în gât când el îşi plimbă 
buzele pe umărul ei şi închise ochii, neputând să suporte 


tandreţea cumplită a sărutului lui. 

— Ţin la tine, Annabelle. Şi vreau să te fac fericită. O 
sărută cu gingăşie şi murmură lângă gura ei: Avem nevoie 
unul de celălalt, şi asta e de ajuns. La ce-i bună dragostea? 
Aduce doar probleme. 

— De exemplu, creează un parteneriat adevărat, şopti 
ea. 

Ceva de care părinţii ei nu avuseseră parte. 

— O să avem un astfel de parteneriat. Trase aer în 
piept şi îi mărturisi: Am vorbit despre asta cu Bartleby. O să 
folosesc banii  economisiţi pentru America pentru a 
cumpăra mai mult pământ pentru noi. Pentru noi, Belle. Ca 
să avem o proprietate pe care să o deţinem şi să o 
administrăm împreună. 

În loc să-i salte inima de bucurie, se întristă şi mai 
tare. 

— Dar cum rămâne cu casa în care o să locuim? 
murmură ea cu vocea prea stinsă de durere. Indiferent câtă 
speranţă îi dădeau vorbele lui, deținerea în comun a unei 
proprietăţi nu însemna mare lucru. Acolo o să fim 
parteneri? Când nu o să fim de acord - şi nu o să fim, 
Quinton, asta-i natura umană - nu o să ne putem salva din 
momentele grele prin intermediul iubirii... Clătină din cap şi 
şopti: Mariajul nostru va fi ca o închisoare. 

— Ba nu, nu-i adevărat! El era foarte hotărât, dar asta 
nu o alina cu nimic. Am fost prieteni înainte de a ne gândi 
la aşa ceva, o să rămânem prieteni şi după ce ne 
căsătorim. 

— Am văzut ce fel de căsnicie au avut părinţii mei. 
Clipi des deoarece nu mai putea vedea dar chipul lui frumos 
din cauza lacrimilor fierbinţi Nu s-au iubit, nici nu s-au 
respectat reciproc. Au fost plini de resentimente, 
amărăciune, furie... atât de multă furie! 

— Eu nu sunt Marcus Greene, o contrazise el ferm. Nu 
aş ridica niciodată mâna la tine şi nici nu te-aş trata aşa 
cum a tratat-o el pe mama ta. 

— Ştiu asta, şopti ea chinuită. Dar ştiu şi că răul pe 
care mi l-ai face ar putea fi mult mai mare pentru că eu te 


iubesc. Nu ar trebui să faci nimic altceva decât să nu îmi 
împărtăşeşti dragostea, iar durerea mea ar fi insuportabilă. 
Clătină din cap. Sufletul îi ardea atât de tare, încât se 
cutremură. Nu aş suporta să avem o astfel de căsnicie. 

— Crezi că dragostea ar schimba ceva în bine? O 
strânse mai tare în braţe, temându-se ca ea să nu îl 
părăsească tocmai acum. Dragostea nu face decât să 
înrăutăţească lucrurile, Annabelle. Uită-te la părinţii mei - 
când tatăl meu a murit, mama a fost devastată. Toată viaţa 
i s-a dus într-o clipă. A durat câteva săptămâni să fie în 
stare să se târască jos din pat, iar fiecare răsuflare a ei a 
emanat atât de multă durere şi dezolare, încât era să 
moară şi ea. 

— Quinton, şopti ea, şocată de emoția vie trăită de el. 
El strânse din dinţi din cauza durerii produse de aceste 
amintiri amestecate cu frustrarea personală, pe care ea o 
simţi ca pe o ploaie torențială. 

— lar părinţii tăi adevăraţi, Belle... Pe ei cu ce i-a 
ajutat dragostea? Clătină din cap. Din experienţa mea, 
iubirea nu aduce decât distrugere şi durere. De ce ţi-ai dori 
aşa ceva? 

Încet, se trase înapoi cât să nu ajungă la ea dacă 
încerca. Nu era sigură că avea tăria să îl respingă dacă 
încerca. 

— Te înşeli, Quinton, spuse ea încet. Fără dragoste nu 
există nimic. O durea sufletul atât de tare pentru el, încât 
nu se putea opri din tremurat, iar fiece gură de aer îi ardea 
pieptul. De pe buze i se desprinse o şoaptă: Toate acele ore 
de durere şi jale nu pot anula atâţia ani de fericire şi iubire. 

— Annabelle. Îi rosti numele ca pe o rugăminte, veni 
spre ea şi o trase în braţe. Închise ochii şi îşi rezemă 
fruntea de fruntea ei. 

Ea suspină şi, deşi nu ar fi vrut, îl luă după umeri ca 
să-l ţină şi mai aproape. Pentru ultima dată. 

— Ai putea să... îngăimă ea atât de încet, încât abia 
îşi putu auzi propria voce din cauza bătăilor inimii, ai putea 
găsi o cale să... Nu îşi putu opri lacrimile fierbinţi să îi curgă 
pe obraji. Crezi că ai putea... într-o zi... 


— Nu ştiu, murmură el, la fel de stins. 

Ea însă îl auzise, iar răspunsul îi făcu sufletul ţăndări. 
Fiece răsuflare era ca o durere sfâşietoare, iar fiecare 
bătaie a inimii era o agonie. 

— Ţin la tine, Annabelle, şi vreau să-mi petrec restul 
vieţii protejându-te şi râzând cu tine, ţinându-te în braţe în 
fiecare noapte. Se clătină cu totul când trase o gură 
şuierată de aer. Nevoie şi grijă unul de celălalt, prietenie şi 
respect... le avem pe toate, spuse el afectat, fiecare cuvânt 
gâdilând-o cu căldură pe buze. O să fie de ajuns. 

Nu putea fi de ajuns. Fără dragostea lui nu. 

Inima ei începu să se crape ca şi cum o mie de degete 
ar fi pătruns în sticlă. Simţi fiecare ciob în suflet, o mie de 
tăieturi, una mai dureroasă decât cealaltă. 

El îi ridică bărbia ca să o facă să se uite la el, dar ea 
închise ochii, neputând să mai îndure. 

— Mărită-te cu mine, Annabelle, o imploră el pentru 
ultima dată. 

— Nu, îngăimă ea şi numai se frânse complet. 


Capitolul 13 


Quinton stătea într-unul dintre fotoliile de piele din 
bibliotecă, fixând cu privirea pereţii încărcaţi de cărţi din 
jurul lui. Prin ferestrele înalte, se vedea soarele dimineţii 
ridicat la câţiva centimetri deasupra munţilor din zare, ce 
lumina încăperea mare pe care Belle o iubea atât de mult. 

Cărţi... cărţi... oriunde se uita. Şi în niciuna nu găsea 
niciun răspuns. 

Oftă îngândurat şi se aplecă în faţă pe fotoliu, cu 
coatele pe genunchi. Confuzia care îi acaparase mintea 
încă de când plecase din camera lui Belle noaptea trecută 
pulsa în el la fel de feroce. 

Dumnezeule! Clopoţica îl iubea. 

Se înşela, atât şi nimic mai mult. Era confuză. 
Dumnezeu îi era martor, fusese extrem de confuz încă din 


momentul în care ea i se topise în braţe. Ba nu - cu mult 
dinainte. Incă de când o sărutase în urmă cu şase ani. 

Il atrăgea aşa cum nu îl mai atrăsese nicio altă 
femeie. Probabil că nici nu avea să mai simtă aşa ceva. Un 
singur zâmbet de-al ei îi făcea inima să i-o ia razna, iar 
criticile ei enervante nu aveau alt efect decât că el o dorea 
şi mai mult. Şi oare mai era în stare să intre într-o 
bibliotecă fără să se gândească la ea şi la toate lucrurile 
despre bărbaţi şi femei pe care le învățase din cărţi? Ţinuta 
ei atrăgătoare şi plăcută, fie că era îmbrăcată în rochii de 
mătase, fie în haine de lucru bărbăteşti, îl excita chiar şi 
acum, când se gândea cum i se revărsa părul de culoarea 
caramelului peste umeri, cum îl privea pierdută cu ochii ei 
de chihlimbar. Niciodată nu mai dorise o femeie atât de 
mult cât o dorea pe Annabelle. 

Şi totuşi, atracţia nu era doar fizică. Asta îl dădea cu 
totul peste cap. 

Constatase că îi plăcea compania ei, că de-abia 
aştepta să petreacă timp cu ea, chiar dacă doar discutau în 
contradictoriu despre ştirile din ziare la micul dejun ori se 
luau la harţă în timpul unei partide de şah. Râsul ei suna 
precum o muzică, iar ori de câte ori se uita la el, ochii îi 
străluceau, încălzindu-i pieptul. Fericit. Energizat. Ţinea la 
ea şi îi plăcea să petreacă timp cu ea, asta era gata să 
recunoască. Fusese mai fericit aici, la graniţă, cu ea în 
ultimele câteva săptămâni decât fusese în ultimii câţiva ani. 

Dar ea voia să fie iubită. Era în stare să îi ofere aşa 
ceva vreodată? 

Venise aici, în locul pe care ea îl iubea cel mai mult, 
într-o încercare disperată de a o înţelege. Se holbă în jurul 
lui ca şi cum ar fi fost un puzzle ce trebuia rezolvat. Insă nu 
putu găsi răspunsul. 

— Ce Dumnezeului faci aici? îl întrebă uluită mătuşa 
lui, care se oprise în pragul uşii. 

Quinn îşi ridică repede privirea, dar simţi o mare 
dezamăgire când văzu că Belle nu era cu ea. 

— Dar de ce nu aş fi aici? 

— E biblioteca, explică ea şi intră în încăpere. 


Roti ochii de jur-împrejur şi bombăni în barbă: 

— Văd că uiţi că am studiat la Oxford. 

De ce se mirau toţi? 

— E şi încăperea preferată a lui Annabelle, adăugă ea 
încet. Făcu o pauză. Sperai să o găseşti aici? 

„Exact!” În mai multe feluri decât credea mătuşa lui. 
Dar dacă ar fi recunoscut asta, ar fi părut exact căţeluşul 
îndrăgostit care nu era. 

Se ridică din fotoliu şi traversă încăperea spre raftul 
cu Biblii ca să caute sticla de Bowmore în spatele lor. O luă 
şi o ridică să i-o arate. 

— E groaznic de devreme pentru un păhărel, comentă 
ea. 

Când Quinn ridică întrebător o sprânceană, ea 
adăugă: 

— Eh, cineva trebuia s-o spună de dragul bunelor 
maniere. Arătă spre rândul de cărţi de imnuri de pe 
următorul raft. Paharele sunt acolo. Nu te zgârci cu 
turnatul. 

— Sigur, spuse el, apoi turnă lichidul auriu în două 
pahare şi îi duse şi ei unul. 

— Dacă o aştepţi pe Annabelle, mă tem că ai ratat-o. 
Luă paharul. Angus Burns a trimis un mesaj chiar în zori. A 
apărut o problemă pe câmp azi-noapte. 

Se opri cu paharul în drum spre buze şi cu stomacul 
strâns de groază. Nu se mai întâmplase nimic în ultimele 
două săptămâni. Sperase că incendiul fusese ultimul 
incident. 

— Ce fel de problemă? 

— Una dintre porţi a fost lăsată din greşeală deschisă, 
cel mai probabil de către un musafir care pleca, iar oile s-au 
rătăcit. Au ajuns pe terenul de la Kinnybroch, iar oamenii s- 
au dus să le adune. 

Suspiciunea îi făcu să i se ridice părul de la ceafă. Nu 
era un accident. 

— Belle unde e? 

— S-a dus acolo împreună cu domnul Burns şi cu 
ceilalţi. De asta m-am mirat să te găsesc aici. Il studie 


peste buza paharului. Eram sigură că eşti pe pajişte cu ea. 

Avu grijă să nu-şi trădeze niciun sentiment, 
prefăcându-se interesat de rotirea whisky-ului în pahar. 

— De ce să mă fi dus? 

— Pentru că de o lună, de când eşti aici, ai ajuns să-ţi 
pese de locul ăsta la fel de mult ca şi ei. Şi să ţii la Belle la 
fel de tare cum ţine şi ea la tine. Îl privi cu ochi blânzi. Voi 
doi vă potriviţi. Am ştiut-o de pe când eraţi copii. Clătină 
încet din cap. Insă acum şase ani ai fost la un pas să 
distrugi tot. Te-a urât mult timp după aceea. 

Şi pe bună dreptate. De-abia acum începea să îşi dea 
seama - şi să accepte - răul pe care i-l făcuse în acea 
noapte. 

Doamne, ce lucruri stupide, prosteşti făcuse în trecut! 
Fusese chiar atât de imatur şi naiv să creadă că avea să 
treacă prin viaţă rezolvând toate problemele cu pumnii? 
Sau că avea să evite orice fel de implicare emoţională cu 
un simplu surâs? In mare belea se băgase! Soarta făcuse în 
aşa fel încât singura femeie de care nu îi păsase deloc până 
atunci să fie singura cu care voia să se căsătorească. 

Dar nu să o iubească. 

Nu avea de gând să se pună în postura din care să 
sufere aşa cum suferise mama lui, iar ceva adânc din inima 
lui îi şoptea că, dacă ar fi iubit-o pe Belle, exact asta i s-ar fi 
întâmplat. 

Mătuşa oftă. 

— Am sperat că de data asta va fi altfel. 

— Este. Se încruntă spre pahar şi recunoscu încet. 
Annabelle mă iubeşte. 

Mătuşa lui încremeni şi făcu ochii mari. 

— A zis ea... aşa ceva? 

— Da, şopti el. 

S-ar fi mândrit cu asta dacă Belle nu i-ar fi spus-o ca 
pe o condamnare la închisoare. Sau dacă nu s-ar fi aşteptat 
ca şi el să o iubească. 

— Şi tot a refuzat să se mărite cu tine? zise ea cu 
răsuflarea tăiată şi în continuare cu ochii mari de uimire. 

Nici dacă i-ar mai fi crescut un cap mătuşa lui nu ar fi 


fost mai surprinsă. 

— Aşa a făcut. Dădu peste cap restul de whisky. 

Ea se posomori şi tresări, nevenindu-i să creadă. 

— Pentru numele lui Dumnezeu, de ce? 

Se holbă la paharul gol. 

— Doreşte să se căsătorească doar din dragoste. 

— Dar aţi avea parte de dragoste. Dacă amândoi... 
Miji ochii cu subînţeles spre el. l-ai spus şi tu că o iubeşti, 
da? 

— Nu, îi răspunse el şi simţi iar junghiul acela de 
nesiguranţă în piept. 

Femeia rămase cu gura căscată. 

— Dumnezeule, de ce nu i-ai spus? 

— Nu vreau să-mi încep căsnicia cu o minciună. 

— Dragul meu băiat, în ritmul ăsta nu o să începi 
niciun fel de căsnicie. Îl măsură din priviri, căutând cu 
disperare să observe un detaliu important care îi scăpase 
până atunci. Nu o iubeşti pe Annabelle? 

Întrebarea şoptită fu ca un pumn în stomac. 

— Annabelle e minunată. 

Extraordinară. Frumoasă. Independentă şi bună la 
suflet. Singura femeie pe care îşi dorea să o audă râzând şi 
să îi vadă zâmbetul, care îl făcuse să recitească Don 
Quijote, pentru numele lui Dumnezeu! Care îl făcuse să 
aştepte cu nerăbdare o viaţă lungă în care dimineţile să 
înoate în iaz, după-amiezile să muncească pe proprietate, 
iar serile liniştite să şi le petreacă împreună la gura focului. 
Care îl făcuse să se întrebe ce fel de mamă ar fi, dacă 
fiicele lor ar avea aceeaşi nuanţă de păr precum caramelul 
şi ochi calzi ca mierea, dacă fiii lor vor fi nişte belele 
sălbatice precum el sau nişte erudiţi liniştiţi ca ea. La 
familia şi viitorul lor. Aici, în locul pe care ea îl iubea, în 
locul pe care şi el ajunsese să îl aprecieze la fel de mult. 

Şi totuşi... 

— Dar nu vreau să o iubesc. 

Mătuşa Agatha dădu cu amărăciune din cap. 

— Din ce am înţeles eu din dragoste, în această 
privinţă nu prea ai de ales. 


Încleştă din dinţi din ce în ce mai frustrat. 

— Şi eu am înţeles suficient cât să ştiu că nu vreau să 
am parte de aşa ceva. 

— Ba nu ai înţeles nimic, i-o întoarse ea enervată 
brusc şi cu privirea furibundă. Să fii atât de nebun să 
respingi dragostea cuiva... 

Se forţă să îi răspundă printre dinţii încleştaţi. 

— Nu dragostea e problema de fapt. 

— Dar ce anume? vru ea să ştie. 

— Dispariţia ei! Îşi trecu degetele tremurânde prin 
păr, nemaisuportând frustrarea. /ntotdeauna se termină la 
un moment dat. Şi cu cât iubeşti mai mult pe cineva, cu 
atât e mai greu după aceea. 

Mătuşa lui rămase cu gura deschisă şi se retrase 
involuntar, ca şi cum ar fi fost împinsă cu forţa unei lovituri 
reale. Se uită tăcută la el, încercând parcă să îi pătrundă în 
suflet. 

Apoi expresia i se înmuie, ca şi cum ar fi găsit 
răspunsul pe care îl căutase în el. Privirea înţelegătoare cu 
care îl studia acum era şi mai chinuitoare decât acuzaţia 
enervantă pe care i-o aruncase cu doar câteva clipe înainte. 

— Da, aşa este, îi dădu ea dreptate, plecând capul. De 
aceea dragostea de dinainte să se sfârşească e cu adevărat 
prețioasă. 

Ochii ei sclipiră când atinse medalionul pe care îl 
purta la gât. Printr-o mişcare scurtă a încuietorii, îl 
deschise. 

— Îți înţeleg reticenta de a iubi, zise ea încet cu 
privirea spre medalion şi cu o expresie în care se citea un 
amestec de dragoste şi durere. Nu este mereu vorba doar 
de fericire şi clipe minunate. 

Îi arătă medalionul şi desenul în miniatură care îl 
reprezenta pe unchiul lui. Înţelese pe deplin de ce îl purta 
întotdeauna, pentru că dorea să îl ţină mereu pe decedatul 
ei soţ aproape de inima ei. Dar nu asta era exact ce încerca 
Quinn să evite, durerea pierderii persoanei pe care o iubea? 
Nu conta ce fel de lecţie dorise să îi dea, nu avusese niciun 
efect, pentru că medalionul exemplifica perfect durerea 


îndurată când dragostea se sfârşea. 

— Când Ainsley al meu a murit, am crezut că viaţa 
mea a luat şi ea sfârşit, şopti ea. Nu îmi puteam imagina că 
pot trăi fără el. O vreme, nici nu am vrut. Voiam să mă 
alătur lui. 

Atinse portretul cu un deget tremurând, iar Quinn 
încleştă maxilarul emoţionat. Nu avea nevoie de o lecţie 
despre ce însemna durerea cauzată de dragoste. O trăise şi 
el pe propria piele cu părinţii lui. 

— Am suferit foarte mult că nu mai era lângă mine. 
Nu era doar durere emoţională, ci şi fizică. Era un chin 
pentru mine să respir, să îmi simt în continuare inima 
bătând, să mă dau jos din pat şi să văd încă un răsărit... să 
sufăr singură atâtea nopţi într-un pat gol. 

— Dar ai supravieţuit şi ai mers mai departe, zise el 
tărăgănat, neputându-şi masca cinismul. Nu avea chef de 
banalităţi. Asta vrei să spui? 

— Nici pe departe. 

Răspunsul ei îl miră, iar ea închise brusc medalionul, 
dar rămase cu mâna peste el. Il proteja în palma ei. 

— Vreau să spun că, deşi am pătimit toată durerea, 
agonia şi dezolarea aceea, nu aş da pentru nimic în lume 
dragostea care ne-a unit. Nu aş refuza nici măcar o zi cu 
Ainsley al meu şi nu aş sacrifica nici măcar un minut 
petrecut în prezenţa lui doar pentru a-mi proteja sufletul să 
fie rănit. Nici măcar un zâmbet, nici măcar un hohot de râs. 
Strânse tare pleoapele ca să nu înceapă să plângă. Ce n-aş 
fi dat să mă mai cert măcar odată cu el! Să îl las să mă 
scoată din sărite încă o dată. Să mai trăiesc zilele acelea 
caraghioase când eram atât de supăraţi unul pe celălalt, 
încât nu ne vorbeam. Se înecă apoi cu vorbele, iar vocea i 
se stinse într-o şoaptă răguşită. Să îl mai aud măcar o dată 
spunându-mi că mă iubeşte. 

Acestea erau cuvintele pe care el nu i le putea spune 
lui Belle. 

Inima lui Quinn bătu cu putere, fiecare bătaie vibrând 
în pieptul lui gol. 

— Şi chiar ştiind câtă durere ţi-a provocat moartea 


lui... Trase adânc aer în piept şi simţi un bolovan în stomac. 
Tot ţi-ai mai dori aşa ceva? 

Când se uită la el, observă că avea ochii înlăcrimaţi. 

— Aş da orice. Şi sunt sigură că şi mama ta simte la 
fel. Schiţă un zâmbet dulce-amar şi se uită la medalionul 
din palmă. Nicio zi sau o săptămână de angoasă şi durere 
nu pot anula o viaţă întreagă de iubire. Nici măcar o clipă. 

Belle îi spusese aproape acelaşi lucru noaptea 
trecută. Crezuse că era doar melodramatică, mult mai 
optimistă decât ar fi fost cazul. O fată îndrăgostită de cărţi 
care credea în finalurile fericite citite. Dar acum... 

— Dar dacă nu e aşa? Dacă dragostea nu e suficient 
de mare sau dacă... îngăimă el, cu vocea sugrumată dintr- 
odată. Sau dacă durerea e de nesuportat? 

— Atunci trebuie să te bazezi pe dragostea pe care ai 
avut-o, care îţi va insufla puterea de a merge mai departe. 
Pentru că dragostea aceasta va trăi întotdeauna în inima ta. 
li puse cu nostalgie palma pe obraz. Asta este dragostea 
care te leagă de Belle, nu-i aşa? 

Oftă lung şi apăsat. Clătină din cap, iar cele mai 
adânci temeri ale lui începură să se contureze. 

— Nu îmi pot asuma un asemenea risc. Erau prea 
multe în joc, risca să piardă prea mult - durerea şi suferinţa 
ar fi fost prea mari ca să supravieţuiască. Mai ales cu Belle. 

— Dacă o iubeşti, atunci nu o să... 

— Nu eu pe ea, se răsti el. Ea mă iubeşte. Dacă mă 
iubeşte atât de mult cât l-a iubit mama pe tata, mâhnirea şi 
durerea pe care le-a îndurat când a murit el... dacă mi se 
întâmplă ceva... | se puse un nod în gât care nu îl mai lăsă 
să continue şi îşi mută privirea cu ochii înlăcrimaţi. Clătină 
din cap, chinuit de vinovăţie doar când şi-o imagină pe 
Belle suferind enorm. Respiră adânc şi sacadat. Să ştiu că i- 
am provocat aceeaşi supărare, aceeaşi durere, doar pentru 
că m-a iubit... Se înfioră tot, înțelegând pe deplin crudul 
adevăr. Nu i-aş putea face niciodată aşa ceva. Nu o s-o 
rănesc niciodată aşa! 

Ochii bătrâni ai mătuşii se înmuiară. 

— Mă tem că e prea târziu. Deja ţi-a dăruit inima ei. 


Grija pe care i-o purta era uşor de sesizat în şoapta ei 
gingaşă. Intotdeauna ţi-ai dorit să o protejezi. Te-ai băgat în 
încurcătura asta acum şase ani pentru că ai vrut să Îi iei 
apărarea chiar şi atunci. Dar nu o poţi proteja de iubirea ei 
pentru tine, la fel cum nu poţi opri fluxul şi refluxul sau 
soarele să apună. Făcu o pauză. Sau pe tine de iubirea 
pentru ea. 

li dădu la o parte şuviţa de păr de pe frunte cu 
afecțiunea unei mame. 

— Dragostea nu este deloc aşa cum ţi-o imaginezi tu. 
Dar Belle îţi poate arăta partea ei frumoasă pentru că te 
iubeşte. li zâmbi. Şi tu o iubeşti pe ea, ştiu eu. Cred că şi 
Belle ştie. Se ridică pe vârfuri ca să îl sărute pe frunte. Aşa 
că du-te şi spune-i că o iubeşti! Dacă rosteşti aceste 
cuvinte, inima le va urma. 

Inima îi bătea nebuneşte, el neştiind dacă să fie 
îngrozit că trebuia să primească iubire ori să fie în culmea 
fericirii că putea să o iubească pentru totdeauna pe Belle. 
Dumnezeule, dacă lua decizia greşită... 

— Nu e atât de simplu. 

— Ba da. Ochii ei plini de lacrimi sclipiră cu înţeles. 
Chiar atât de simplu este. 


Belle cobori drumul acoperit de rouă spre păşunea 
îndepărtată cu mâinile îndesate în buzunarele hainei şi cu 
privirea fixată în pământ, dar fără să vadă nimic. Era 
îmbrăcată în hainele de lucru şi părăsise casa de îndată ce 
vorbise cu Angus Burns, dar nu pentru că problema era 
prea serioasă, ci pentru că nu suporta să se mai afle nici 
măcar o clipă între aceiaşi pereţi cu Quinton. 

În jurul ei, dimineaţa era liniştită şi tăcută. Păsările nu 
se treziseră încă sub stratul de nori pe care soarele nu îi 
alungase, iar urma lăsată de cizmele ei pe pietriş era 
acoperită de ceața coborâtă ca un voal peste păşuni. Îşi 
ridicase gulerul hainei pe gât, dar nu reuşea să o apere de 
umezeala rece care îi intrase în oase şi îi îngheţa până şi 


sufletul. Vara se terminase. 

La fel ca speranţa ei de a fi iubită de Quinn. 

Voia ca frigul muşcător al aerului umed şi mişcarea 
să-i alunge noaptea trecută din minte, din memoria 
trupului, să uite bucuria pe care o trăise făcând dragoste cu 
el. Dimineaţa liniştită nu făcea însă decât să îi amplifice 
emoţiile, imaginile şi senzațiile pe care le avusese când 
fusese în braţele lui, tulburându-i profund toate simţurile 
până când începu să plângă cu lacrimi fierbinţi. 

Îşi îndreptă umerii şi clipi des. Nu. Nu voia să mai 
plângă. Numai asta făcuse de când ieşise din camera ei 
noaptea trecută, până când crezuse că nu mai era în stare 
să stoarcă nicio lacrimă. Se înfurie când îşi şterse ochii cu 
mâna şi simţi umezeala caldă pe degete. 

Cum îndrăznea ticălosul ăla să se strecoare înapoi în 
viaţa ei? Nu avusese nicio problemă până la apariţia lui. Se 
obişnuise să fie singură cu cărţile ei, cu serile de înot în iaz, 
cu administrarea proprietăţii, cu toţi sătenii şi cu Lady 
Ainsley, de care trebuia să aibă grijă. Şi-ar fi trăit viaţa aici, 
mulţumită şi satisfăcută cu ce avea. Trebuise însă să apară 
Quinton şi să distrugă tot când o făcuse să se 
îndrăgostească de el, fără ca el să îi împărtăşească 
sentimentele. 

Îşi apăsă palma de piept, unde sub vesta bărbătească 
cu care era îmbrăcată îi bătea inima - ca şi cum nici nu ar fi 
aflat că nu mai trebuia să bată. De data asta, i se 
sfărâmase atât de tare, încât nu mai putea fi reparată. Of, 
Cerule, cât de tare o durea sufletul! Crezuse că nu poate fi 
durere mai mare decât cea din urmă cu şase ani. Insă 
iubirea aceea de adolescentă şi umilinţa nu se comparau 
nici pe departe cu ce simţea acum. 

Şi habar nu avea cum putea trece peste asta. 

— Domnişoară Greene, o salută o voce de dincolo de 
ceaţă. Bună dimineaţa! 

Ridică privirea şi clipi des pentru a-şi şterge ochii şi îl 
văzu pe Sir Harold în cabrioleta pe care o oprise în drum. 
Perechea de murgi tropăia nerăbdătoare să îşi continue 
plimbarea matinală. 


— Sir Harold. Se forţă să zâmbească. Ce surpriză să te 
văd atât de devreme! 

El h întoarse zâmbetul, dar pe ea o luă cu hori, 
părându-i-se la fel de rece ca aerul ceţos care n împresura. 

— Mă tem că nu am avut ce face. Am o problemă de 
rezolvat. 

Se referea, fireşte, la chestiunea cu oile. 

Belle trase aer în piept ca să se pregătească 
sufleteşte pentru predica pe care era sigură că avea să o 
audă despre necesitatea de a ridica garduri şi porţi mai 
trainice, despre faptul că femeile nu aveau ce căuta să 
conducă o proprietate. Acelaşi monolog pe care îl ascultase 
în ultimul an ori de câte ori se întâmpla un incident la 
Glenarvon. 

— Îmi pare foarte rău pentru oi, zise ea, vrând să-i 
ceară scuze ca să rămână în relaţii cordiale cu el. Acum, că 
Glenarvon îi rămânea în totalitate ei, aveau să aibă mult 
de-a face unul cu celălalt pe viitor. Şi nu era complet sigură 
dacă lovitura pe care i-o dăduse mândriei lui cu o seară în 
urmă se vindecase. Dar în scurt timp totul se va rezolva. l- 
am trimis pe Angus Burns cu oamenii mei să adune oile cât 
mai repede cu putinţă. 

— Ştiu. Zâmbetul lui se lărgi, dar rămase la fel de 
înţepat ca înainte. La fel de rece. Sunt pe păşunea mea din 
sud. Vor avea de lucru câteva ore, cred. Se uită în spatele 
ei în ceața dimineţii. Nu ai luat niciun câine de pază să te 
însoţească în această dimineaţă? 

— Lordul Quinton este în casă. Zâmbi crispată, deşi 
întrebarea îi străpunsese inima. M-am gândit să vin de 
dimineaţă să îi ajut pe oameni. 

— Pot să mă ofer să te însoțesc la Kinnybroch? Trase 
hăţurile şi le legă, apoi se ridică pentru a o ajuta să se urce. 
Văzând-o că ezită, adăugă: Ai putea să-ţi păstrezi forţele 
pentru a alerga oile, nu să ţi-o consumi mergând pe jos 
până acolo. 

Dar trebuia să meargă, să meargă până când îşi 
alunga toată neliniştea care o cuprinsese şi pierderea de 
nesuportat a unui viitor pe care nu-l putea avea niciodată. 


Încercă să zâmbească în continuare. 

— Nu vreau să te deranjez. 

— Nu mă deranjezi cu nimic. Îi întinse mâna. Insist. 

Simti nişte furnicături ciudate în spatele genunchilor. 
Se comporta ciudat în dimineaţa asta. Ceva nu era... în 
regulă. Nu ştia ce anume, dar se temea să meargă cu el. 

Dar se uită la el cum stătea cu mâna înmănuşată 
întinsă, astfel că o cuprinseră remuşcările şi îşi spuse că nu 
se cuvenea să îl refuze. 

Era o caraghioasă! O plimbase de zeci de ori prin 
provincie şi de multe ori exact aşa, singuri, fără niciun 
însoțitor. Nu avea de ce să fie altfel acum. Era un lucru care 
în Londra, în aşa-zisa lume bună, nu putea fi acceptat, dar 
aici, la ţară, se întâmpla frecvent. La urma urmei, cât se 
abătuse deja de la conduita aceea, fiind deja îmbrăcată în 
haine bărbăteşti, gata să ajute la muncile câmpului, să 
strângă turma de oi? 

— Nu îţi port niciun fel de ranchiună pentru ce s-a 
întâmplat la petrecere, o asigură el, interpretându-i greşit 
ezitarea, deşi am sperat că eu voi fi alesul. 

— Îmi pare rău, zise ea încet. Şi chiar îi părea. Deşi nu 
ţinuse niciodată la el, Sir Harold era un gentleman şi nu 
merita să fie pus într-o situaţie jenantă. 

— Atunci revanşează-te, lasă-mă să te duc cu 
cabrioleta. Un alt zâmbet, la fel de ciudat de crispat ca 
înainte. Acum însă înţelegea tensiunea din spatele lui. 
Rămânem în continuare vecini şi prieteni, nu-i aşa? 

Umerii i se relaxară. 

— Da. Fireşte. 

Îi dădu mâna, iar el o ajută să se urce în cabrioletă. Se 
aşeză lângă el pe banchetă. Dintr-o singură plesnitură de 
bici, puse perechea de cai în mişcare. 

Ajunşi la cotitura care ieşea în drumul principal, Sir 
Harold mână caii în direcţia greşită - nu spre câmp în sud, 
ci spre nord. 

Ea se întoarse şi se uită peste umăr ca să încerce să-i 
zărească pe oamenii de pe câmp. Nu văzu însă nimic din 
cauza acoperişului cabrioletei. Inima începu să îi bată în 


acelaşi ritm tulburător pe care îl simţise când îl văzuse. 

— Văd că am luat-o în altă parte, spuse ea, forţându- 
se să pară relaxată, deşi era din ce în ce mai neliniştită. Nu 
o să găsim nicio oaie în direcţia asta. 

El rămase cu privirea în faţă, dar de data asta nu mai 
făcu niciun efort să mai zâmbească. 

— Nu mergem după oi. 

| se zburli părul de pe ceafă. 

— Dar unde mergem? 

— In Scoţia. Scutură hăţurile, iar caii o porniră la 
galop. Pe chip avea o expresie hotărâtă. O să ne căsătorim, 
aşa cum trebuia s-o facem deja. 

Intră în panică şi se prinse cu o mână de marginea 
scaunului până i se albiră unghiile de cât de tare strângea. 

— Nu mi se pare deloc amuzant, Sir Harold. Se sperie, 
iar inima începu să îi bată atât de tare, încât se chirci. Te 
rog să opreşti şi să mă laşi să cobor în clipa asta! 

— Nu încerc deloc să fiu amuzant. li aruncă o privire 
cu coada ochiului cu o asemenea ură, încât o făcu să 
tresară. Şi nu ne oprim până ce nu ajungem în Scoţia şi la 
un fierar. 

Doamne, Dumnezeule, vorbea serios! | se făcu brusc 
frică şi simţi un gust metalic. Speriată, începu să respire 
sacadat, în acelaşi ritm terifiant al inimii. Apoi îşi dădu 
seama... 

O răpea! 

Privirea îi alunecă spre pământul tare şi plin de 
bolovani peste care treceau în goană, iar mintea i se 
învârtea la fel de repede precum roţile cabrioletei. Dacă 
sărea, putea să evite roţile şi să alerge după ajutor. 

— O să-ţi frângi gâtul, o avertiză el, citindu-i 
gândurile. 

Se trase spre marginea banchetei ca să stea cât mai 
departe de el. 

— De ce? îngăimă ea, panica arzându-i pieptul. De ce 
faci asta? 

— Pentru că nu mi-ai lăsat de ales, se răsti el. Totul ar 
fi mers perfect dacă te măritai cu mine, asta trebuia să faci 


de la început. O privi cu ochii atât de mijiţi, încât păreau 
negri. Dar întotdeauna ai fost încăpăţânată. Ti-am făcut 
atâtea probleme la Glenarvon, şi tu tot mi-ai refuzat 
ajutorul de fiecare dată. 

O cuprinse groaza. 

— Tu ai fost, îngăimă ea. Tu ai fost cel care a distrus 
sistemul de irigație, care a lăsat oile libere... 

Şi nu numai atât. El fusese cel care incendiase 
şopronul şi din cauza căruia câţiva muncitori fuseseră 
răniţi, iar Quinn aproape ucis. Pe Quinn îl luase peste picior 
când sugerase că era posibil ca Sir Harold să fie implicat. 
Of, Doamne, se înşelase atât de tare! 

— Tu m-ai obligat. Dar şi atunci ai fost prea 
îndărătnică pentru a înţelege că ai nevoie de mine ca soţ. 
Ar fi trebuit să te simţi onorată că un gentleman ca mine se 
uită de două ori la tine, iar de cererea în căsătorie nu mai 
vorbesc. Pufni dispreţuitor. Tu, fiica mizerabilă a unui 
infractor şi a unei servitoare, care ar fi trebuit să spele vase 
în bucătăria mea. Care ar fi trebuit să mă implore să mă 
însor cu ea, nu să mă oblige să-i fac curte şi să mă port 
frumos cu insipida aia de Lady Ainsley. 

Pe lângă faptul că era speriată, nu mai înţelegea 
nimic. 

— Dacă mă urăşti atât de mult... de ce faci asta? 

Plesni cu biciul pe spinarea cailor pentru a nu încetini 
chiar când roţile trecură peste o porţiune cu bolovani şi 
gropi din drumul vechi. 

— Din cauza anunţului de la petrecere, pentru că ai 
spus că nu te măriţi. _ 

— Nu, nu înţelegi! Nu mai trebuie să mă mărit. Il trase 
de mână şi îl imploră disperată. Te rog opreşte şi o să uit 
acest episod. E o neînțelegere, vrei doar să mă ajuţi... 

— Ce proastă eşti! Se repezi şi îi înfipse o mână în 
gât. O trase spre el cu ochii scăpărând şi o strânse de gât. 
Puțin îmi pasă mie de tine. Vreau să salvez Kinnybroch. 
Singura cale prin care pot face rost de suficienţi bani pentru 
a plăti ipoteca este să mă însor cu tine şi să vând 
Glenarvon. 


— Nu, bolborosi ea, cuprinsă de groază şi trăgându-l 
de braţ ca să-i dea drumul. Nu o să fie niciodată al tău! 

Ochii îi licăriră şi o strânse şi mai tare de gât. 

— După ce ne căsătorim o să fie al meu. 

— Nu o să mă mărit niciodată cu tine! mărâi ea. 

— Nu ai de ales. Cunosc un fierar chiar dincolo de 
graniţă care face orice îi spun dacă îl plătesc suficient. Aşa 
că o să te mărite cu forţa deasupra nicovalei şi o să jure că 
ai făcut-o de bunăvoie. lar nevastă-sa o să fie martoră. 

— Atunci... atunci o s-o anulez! 

— Nu poţi. Nu poţi fără permisiunea soţului. Pe chip îi 
înflori un zâmbet glacial. Şi nu o să ţi-o acord decât dacă 
îmi dai Glenarvon. 

Se simţi copleşită de o senzaţie de neputinţă şi zise 
îngrozită: 

— Eşti nebun! 

— Mai rău. Un muşchi al maxilarului încordat îi zvâcni. 
Sunt un gentleman cu datorii! 

li dădu drumul la gât cu un brânci, apoi plesni iar 
hăţurile pe spinarea cailor ca să gonească mai repede. 

Annabelle se făcu mică pe marginea banchetei şi îl 
privi cu repulsie şi frică în timp ce se tinu bine deoarece 
cabrioleta se zdruncina. De disperare, îşi cobori iar privirea 
spre drum, care gonea nebuneşte sub roţile care i-ar fi fost 
letale. 

Trase o gură de aer ca să-şi facă curaj şi se apropie 
mai tare de margine ca să sară, când... 

— Annabelle! 

Vocea groasă răsună ca un tunet, iar la câteva 
secunde fu urmată de un zgomot de copite. 

— Quinton! Uşurată, încercă să se ridice de la locul ei 
şi să-i facă semne peste copertina cabrioletei. Ajutor! 
Ajutor... 

Sir Harold înjură şi o apucă de păr. O îmbrânci cu forța 
să stea jos. 

Annabelle ţipă de durere şi încercă să nu cadă de pe 
banchetă, din cauză că el pocnise iar din bici şi cabrioleta 
gonea nebuneşte. Nu avea ce face, trebuia să reziste şi să- 


şi pună toate speranţele în Quinton. 


* 


Quinn se lăsă pe spinarea calului, pe care îl mână să 
gonească după cabrioletă. Inima îi bătea la fel de tare 
precum copitele care tunau sub el, micşorând rapid 
distanța dintre el şi cabrioletă. 

Ajuns în dreptul roţilor cabrioletei, o văzu pe Belle 
agăţându-se cu groază de banchetă. Lângă ea, Bletchley îi 
ignora strigătele prin care îl implora să se oprească şi 
biciuia întruna caii care goneau frenetic. 

Ceva din el cedă. ÎI cuprinse o furie şi o teamă cum nu 
mai simţise vreodată şi se concentră cu toată făptura lui să 
o salveze pe Belle. 

— Dă-i drumul! strigă el la Bletchley. 

Drept răspuns, acesta îşi arătă colții şi pocni din hăţuri 
ca să încline cabrioleta spre Quinn, roata solidă învârtindu- 
se periculos de aproape de cal. 

Înjurând, Quinton smuci hăţurile. Calul lui sări cu 
câteva fracțiuni de secundă înainte ca roata să dea peste 
el. 

Quinton îşi înfipse călcâiele în burta calului, iar acesta 
ţâşni ca din puşcă. De data asta, înainte ca Bletchley să 
devieze spre el, se întinse să smulgă hăţurile din mâinile lui 
Bletchley. 

— Să te ia naiba! Bletchley nu se lăsă şi lovi calul lui 
Quinn cu biciul, care sări într-o parte cât să-l lase pe Quinn 
în raza biciului. 

Bletchley zâmbi cu răutate şi lovi din nou. Vârful 
metalic atinse obrazul lui Quinn şi îl tăie, iar din rana 
dureroasă începu să curgă sânge. Belle ţipă. 

Mârâind furios, din ce în ce mai speriat pentru Belle, 
ignoră durerea şi trase calul mai aproape. Când Bletchley 
îşi făcu vânt să mai plesnească o dată din bici, Quinn îl 
prinse şi i-l smulse din mâini. 

Dar Bletchley deţinea în continuare controlul hăţurilor 
şi al cailor, aşa că trase puternic de ele, întorcând 


cabrioleta din nou spre calul lui Quinn. Calul lui se feri de 
roata periculoasă. La naiba, tot nu ajungea la cabrioletă! 

— Annabelle! strigă el, având nevoie de ajutor. 

Ea se uită la el şi, preţ de o secundă, privirile li se 
întâlniră. In acea clipă el văzu cum teroarea din ochii ei se 
transformă într-o furie cruntă. 

Având grijă să nu cadă de pe banchetă, se apropie de 
Bletchley, care era concentrat să îl doboare pe Quinn sub 
roţi. Cu un țipăt, strânse pumnul drept şi îl lovi cu toată 
forţa. Il nimeri pe Bletchley în bărbie, iar forţa loviturii îi 
trimise capul pe spate. Nu fu suficient să îl facă să oprească 
caii, dar fu de ajuns ca să îi distragă atenţia în timp ce 
Quinn sări pe unul dintre caii cabrioletei. 

Când ajunse în dreptul unuia din cei doi cai, Quinn o 
văzu pe Annabelle plesnindu-l, lovindu-l şi atacându-l cu 
unghiile pe Bletchley. 

Se simţi foarte mândru. Clopoţica nu era o floricică 
sperioasă! Bletchley făcuse o greşeală gravă când 
încercase să o răpească. Slavă Domnului că se dusese după 
ea, că venise călare şi o văzuse urcându-se în cabrioletă, 
apoi se apropiase suficient de mult ca să vadă că o luaseră 
spre nord, iar Bletchley încerca să o sugrume. 

După ce avea să îl prindă, avea de gând să-l ucidă pe 
nenorocit! 

Quinn se aplecă mult spre dreapta, atârnând periculos 
din şa doar pe scară, şi se întinse să ajungă la capul calului 
care conducea. 

Se uită spre roata care se învârtea nebuneşte sub el, 
la pământul care îi fugea cu repeziciune sub ochi. Dacă i-ar 
fi căzut calul sau dacă ar fi cedat scara, era ca şi mort. 

Belle scoase un țipăt, iar el văzu roşu în faţa ochilor 
de furie şi de teamă. Se repezi să prindă frâiele şi trase tare 
pentru a încetini caii. 

In spatele lui, roata se lovi de un bolovan din mijlocul 
drumului. Cabrioleta sări, ambele roţi desprinzându-se. 
Când se opri, se înclină periculos spre dreapta, iar Quinn 
scăpă frâiele din mână. 

Calul lui se depărta în timp ce cabrioleta se înclină. 


Axul se rupse cu zgomot şi roata cedă. Se uită disperat cum 
cabrioleta se înalţă înainte de a se prăbuşi pe drumul 
bolovănos. Annabelle zbură de pe banchetă şi căzu pe 
pământ cu o bufnitură care îi făcu inima să tresară şi să se 
oprească. Cei doi cai continuată să alerge, trăgând 
cabrioleta distrusă după ei, cu Bletchley agăţat de tăblie. La 
următorul hop, căzu şi el jos, unde rămase gemând de 
durere şi prea rănit ca să se poată ridica în picioare. 

Quinn îşi opri calul şi sări imediat. Era îngrozit să o 
vadă pe Belle zăcând în ţărână. Doamne, Dumnezeule, nu! 
Alergă la ea şi îngenunche, luând-o tremurând în braţe. 

— Annabelle! O strânse lângă el, tremurând tot. Cu 
inima îngheţată de frică, îi luă chipul în palme. Deschide 
ochii, iubito, îi ceru el. Te rog, Dumnezeule... Annabelle, 
deschide ochii... 

Numele ei era ca o rugăminte înduioşătoare pe buzele 
lui. Ea însă nu deschise ochii. 

— Nu mă părăsi, şopti lângă tâmpla ei cu ochii strâns 
închişi de durere. Nu mă părăsi chiar acum, când în sfârşit 
te am... Annabelle, te rog! 

Simţea că îi plesnesc ochii de durere şi, cu răsuflarea 
tăiată, ascultă cu disperare dacă mai respira, dacă îi mai 
bătea inima - orice semn că încă era cu el. Ea zăcea însă 
nemişcată în braţele lui - un trup inert lipit de pieptul lui. 

Genele i se umplură de lacrimi fierbinţi. Fiecare bătaie 
a inimii lui era un chin. 

— Te iubesc, Annabelle, îngăimă el şi o sărută. 

Suflul ei cald îi gâdilă buzele. Apoi deschise ochii şi se 
uită la el, ameţită. 

Deodată se cutremură, icni şi respiră brusc, 
revenindu-şi după câteva clipe. Se agăţă de umerii lui, 
încercând cu disperare să respire, fără să-şi desprindă nicio 
clipă privirea de ochii lui. 

— Quinn, reuşi ea să spună cu vocea sugrumată. 

O strânse cât putu de tare lângă el şi îşi îngropă faţa 
în părul ei, care i se desfăcuse şi i se revărsase în bucle 
dezordonate peste umeri. Hainele ei erau murdare şi rupte. 
Pe faţă avea o zgârietură urâtă plină de sânge, la fel ca pe 


palmele cu care încercase să-şi amortizeze căderea, iar la 
glezna dreaptă era lovită. Sufla greu, iar fiecare respiraţie îi 
provoca durere. 

Dar era în viaţă. 

„Slavă Domnului!” 

Ea tresări când ridică o mână să îi atingă obrazul şi 
văzu dâra de sânge de pe rana făcută de bici. Fruntea i se 
încreţi de îngrijorare şi reuşi să îngaime: 

— Eşti... rănit. 

Simţi o mare uşurare, care îl umplu precum un şuvoi 
cald de căldură şi începu să râdă. Doar Annabelle era în 
stare să îşi facă griji pentru zgârietura lui când ea fusese la 
un pas de a fi ucisă. 

— N-am nimic, o asigură şi o strânse încet în braţe. Te 
am aici. Şi nu-ţi mai dau drumul niciodată. 

— Ai spus că mă iubeşti, şopti ea. Ai... ai vorbit 
serios? 

— Da. Pe toţi sfinţii, da! îi luă obrazul în palmă. Am 
crezut că nu te pot iubi, că nu o să sufăr dacă o să stau 
departe tine. Dacă o să-mi feresc inima. Inchise ochii şi îşi 
atinse buzele de fruntea ei. Dar am văzut ce ţi-a făcut 
nenorocitul ăsta. lar când ai căzut... Clătină tăcut din cap, 
nevrând să spună în cuvinte groaza pe care o simţise la 
gândul că fusese la un pas să o piardă. 

— Nu-i nimic, îl asigură ea, atât de încet încât el de- 
abia o auzi. Inima lui însă auzea orice sunet. Inţeleg. 

— Am fost un mare prost. Acum însă nu mai vreau să 
pierd nicio clipă, Annabelle. Îşi strecură palma pe braţul ei 
până îşi putu încolăci degetele printre ale ei. Mă poţi ierta? 

Fără să-şi ia privirea de la el, îi ridică încet mâna la 
sân şi îi puse degetele la gâtul ei, între vesta ruptă şi 
cămaşă. El simţi şiragul de perle pe care îl purta pe sub 
haine, la fel cum mătuşa lui purta medalionul. Voise să îl 
ţină aproape de inima ei. 

— Întotdeauna, şopti ea. 

— Atunci mărită-te cu mine, Belle, o imploră el cu 
vocea şi tot trupul tremurând. Nu pentru că am făcut 
dragoste sau pentru că am nevoie să mă laşi să am grijă de 


tine şi să te protejez - deşi asta am făcut, chiar fără să-mi 
dau seama. Pentru că te iubesc şi pentru că sper că încă 
mă iubeşti. Işi plimbă degetele peste perle şi peste pielea 
caldă, simţindu-i inima bătând cu putere. Vreau să am 
parte de fiecare clipă cu tine, atât cât o să trăim împreună. 

— Cred că mă iubeşti. Pe obrazul murdar de praf îi 
curse o lacrimă şi îl tachină. Mă tot ceri de soţie, deşi eu te 
refuz întruna. 

El zâmbi cu jumătate de gură. 

— Nu sunt genul de bărbat care se împiedică de un 
refuz pentru a se mărita cu fata. 

O bufni râsul, dar se crispă de durere. El se simţi 
vinovat. 

— Belle, îmi pare rău că... 

— Da, Quinton, şopti ea. 

Inima i se poticni. 

— Da? 

Degetele ei se strânseră în jurul degetelor lui ca şi 
cum nu mai voia să-i dea drumul niciodată. Chipul i se 
lumină cu un surâs de fericire. 

— Acum îţi dau voie să te însori cu mine. 

Surâzând în faţa acestei dovezi de mândrie 
încăpăţânată care radia din ea, simţi că dragostea pentru 
Belle îl încălzi atât de tare, până ce îi învălui tot trupul şi 
sufletul. Mătuşa Agatha avusese dreptate. 

Dragostea nu ţinea cont de nimic. Slavă Domnului! 

Se aplecă să o sărute. 


Epilog 


Patru săptămâni foarte pline mai târziu 


Quinn veni de cealaltă parte a uşii care dădea în 
camera lui Belle şi trase adânc aer în piept ca să se 
calmeze. Dumnezeule mare, avea emoţii. Chiar avea 
emoţii! Nu pricepea nici în ruptul capului de ce. 


Mai fuseseră intimi înainte, pentru numele lui 
Dumnezeu, de ce avea emoţii acum? Nu avea de ce... doar 
că era prima dată din postura de soţ şi soţie. Aceasta era 
prima noapte din lungul şir de nopţi pe care aveau să le 
petreacă împreună. 

Işi şterse palmele transpirate de halat. Era foarte 
nervos. 

Belle îl lăsa să aştepte după ce avuseseră oricum o zi 
foarte lungă şi obositoare. Îşi rostiseră jurămintele de nuntă 
în faţa prietenilor şi a familiei în acea dimineaţă, în biserica 
parohiei Breaburn. Robert, Sebastian, sora lui, Josephine, le 
stătuseră alături, în timp ce mama lui şi mătuşa Agatha 
plânseseră în primul rând de scaune, iar cumnata lui, 
Miranda, le îmbărbătase. Serviseră apoi micul dejun la 
Glenarvon în nişte corturi special amenajate printre ruinele 
vechiului castel. Toţi sătenii veniseră să îi felicite... şi să li 
ureze bun venit la Breaburn. 

Toate problemele de ultim moment se rezolvaseră 
perfect. Bletchley fusese exilat din ţinut şi din vieţile lor 
pentru totdeauna, în momentul în care banca declarase că 
dreptul de răscumpărare a proprietăţii fusese anulat, Quinn 
cumpărase Kinnybroch cu banii pe care îi economisise 
pentru plecarea în America. Acum, el şi Annabelle îşi 
puteau începe viaţa ca parteneri cu drepturi egale, terenul 
lor unit formând a doua proprietate ca mărime din Cumbria. 
Pământul era al lor acum, nu al lui sau al ei. Şi deşi era încă 
prea devreme pentru a primi un răspuns la scrisoarea pe 
care Quinn i-o trimisese lui Aşa Jeffers şi soţiei lui, ştia că şi 
ei aveau să se descurce la fel de bine. Ginerii lor aveau să 
aibă grija cuvenită de ei, se puteau chiar decide să păstreze 
pământul în familie şi să îl cultive ei înşişi. Bănuia că orice 
supărare le-ar fi provocat pentru că nu cumpărase el 
pământul urma să le treacă în momentul în care ar fi primit 
vestea că el şi Annabelle urmau să aibă primul lor copil. 
Spera ca el să-i fie naş. 

Şi, bineînţeles, Belle. Mica îndrăgostită de cărţi 
refuzase să îl lase în dormitorul ei în ultima lună, chiar şi 
după ce glezna şi celelalte răni de la accident i se 


vindecaseră. Insistase să aştepte până în noaptea nunţii ca 
să facă dragoste. 

Patru săptămâni. Patru săptămâni foarte lungi, în care 
nu îi atinsese curbele lascive, în care nu îi ţinuse trupul 
arzător lângă el, în care nu îi sărutase buzele senzuale şi nu 
îi linsese fiecare centimetru delicios de piele... 

Gemu şi ciocăni nerăbdător în uşă. 

— Belle? 

— O clipă mai durează, strigă ea. Vreau să-mi prind 
panglica pe coapsă... 

Dorinţa nesăţioasă îi răscoli vintrele. Cerule, până şi 
sunetul vocii ei descriindu-i ce purta era suficient să îi 
provoace o erecţie! In ultima lună, îl tachinase încontinuu 
cu tot felul de detalii legate de vestimentația din această 
seară, confecţii din dantelă şi mătase din trusoul ei. 

Aceeaşi mătase şi dantelă pe care plănuia să i-o 
scoată încet, milimetru cu milimetru, după care să-şi pună 
buzele pe... 

Un alt geamăt. Dumnezeule, era în stare să moară 
dacă nu deschidea uşa să îl lase să intre! 

— Sunt gata, îl anunţă ea. În sfârşit. Intră, iubirea 
mea! 

Deschise larg uşa şi se năpusti în camera ei... După 
care se opri brusc. Nu era aici. 

Se uită în jur. Ce glumă era asta? Camera era 
pregătită pentru ei. Focul din şemineu ardea, pe noptieră 
erau aşezate două pahare şi o sticlă de scotch. Cuvertura 
fusese dată la o parte, lumânările stinse, draperiile trase ca 
să poată lâncezi în pat de dimineaţă fără să le bată soarele 
în ochi. lar el, unul, era cât se poate de pregătit. 

lar Belle nu era nicăieri. 

Se încruntă. 


— Annabelle? 
— Clopoţico, vrei să spui, îl corectă ea în timp ce ieşi 
din camera de garderobă. 


Quinn o văzu şi zâmbi. 

În loc să fie îmbrăcată cu neglijeul din voal 
transparent la care se aşteptase, veni unduindu-se spre el 
purtând şiragul de mărgele, o pereche de ciorapi foarte 
albaştri legaţi cu funde pe coapse... şi atât. 

— Mă mai vrei? îl tachină ea ridicându-şi un picior ca 
să-şi pună talpa pe scaunul de lângă el, oferindu-i o 
imagine ispititoare asupra coapselor ei netede şi o imagine 
fugară a locului special dintre ele. Chiar dacă sunt o 
şcolăriţă care nu se căieşte de nimic? 

— Nici nu te-aş vrea altfel. Gemu, o luă în braţe şi o 
traversă camera. Te iubesc. 

Ga suspină fericită. 

— Ştiu. 

O aşeză apoi pe pat şi se strecură lângă ea. 


Sfârşit 


